
Målsetninger for prioritering i norsk 
helsetjeneste 


Å prioritere innebærer å sette noe foran noe annet. I helsetje- 
nesten vil det bety å treffe beslutninger om hva som skal gjøres 
og i hvilken rekkefølge. Disse beslutningene kan bygge på rela- 
tivt eksplisitte kriteriesett, som illustrert med hvordan køen på 
legevakten ordnes. Når pasienten kommer inn, gjør helseperso- 
nell i mottaket en første vurdering av hastegrad. Kan pasienten 
vente, eller bør han eller hun komme raskest mulig til lege? I neste 
runde vurderer legen hvilke tiltak som bør iverksettes. Er det 

for eksempel grunn til å ta et røntgenbilde? Eller trenger pasi- 
enten i det hele tatt videre utredning og/eller behandling? Slike 
beslutninger er vanlige i helsetjenesten. Det gjøres vurderinger av 
hvilke oppgaver som skal gjennomføres og i hvilken rekkefølge, 
hvilke pasienter som skal komme først (eller sist) til behandling, 
og hvordan ressursene skal fordeles mellom tiltak og pasienter. 
Prioriteringer gjøres med andre ord hele tiden. 

I Norge var helsemyndighetene tidlig ute med å rette oppmerk- 
somheten mot behovet for å prioritere rett i helsetjenesten; det første 
utvalget som skulle foreslå retningslinjer for prioriteringene leverte 
sin innstilling allerede i 1987 (NOU 1987: 23). Bakgrunnen var en 
økende erkjennelse av at ressursene var begrensede, og at det dermed 
var vesentlig å fordele dem slik at viktige ting ble gjort før mindre 
viktige. Utvalget foreslo et system med fem prioriteringsnivå, der 
høyeste prioritet skulle gis til tiltak som var umiddelbart livreddende, 
mens tiltak uten medisinsk nytte hadde laveste prioritet. 

Kanskje var grunnen til at man oppnevnte et nytt utvalg ti år 
etter det første utvalget en erkjennelse av at prioriteringene i helse- 
tjenesten ikke var blitt så mye bedre. Utvalgets mandat var å foreslå 
retningslinjer som bygget på forrige innstilling, samtidig som den 
praktiske betydningen av arbeidet ble understreket. Retningslinjene 
måtte kunne brukes på konkrete spørsmål og på alle nivå — både 
klinisk og administrativt. 

I den nye utredningen (NOU 1997: 18) gikk man bort fra de 
fem nivåene. I stedet formulerte man tre kriterier alle tiltak skulle 
vurderes etter og som i neste omgang skulle danne grunnlag for 
rangeringen av tiltakene. De tre kriteriene var tilstandens alvor- 
lighetsgrad, tiltakets forventede effekt og tiltakets kostnad. Dette 
arbeidet fikk større formell betydning enn den første innstillingen 
hadde hatt. For det første kom det ny lovgivning på feltet, der de tre 
kriteriene dannet grunnlaget for pasientenes rett til helsetjeneste 
(lov om pasientrettigheter av 2. juli 1999 nr. 63 med tilhørende 

prioriteringsforskrift av 1. desember 2000 nr. 1208). For det andre 
ble det opprettet et permanent råd (Nasjonalt råd for kvalitet og 
prioritering i helsetjenesten, forkortet Prioriteringsrådet) som 
skulle bistå myndighetene i vanskelige prioriteringsspørsmål, et til- 
tak som også ble foreslått av utvalget. 

Fra begynnelsen av 1990-tallet fikk helseøkonomiske perspek- 
tiver økende innflytelse i styringen av helsetjenesten. At tiltak skal 
vurderes etter både medisinsk effekt og kostnad er selvsagt i helse- 
økonomi, og dette ble også innarbeidet både i prioriteringsutvalgets 
kriterier og i lovgivningen. Som en følge av dette fikk systema- 
tiske vurderinger av den medisinske effekten av ulike tiltak, særlig 
medikamenter, også vind i seilene. Et nasjonalt kunnskapssenter 
for helsetjenesten ble etablert, og kunnskapsoppsummeringer og 
såkalte HTA-analyser (health technology assessments) ble viktige 
informasjonsgrunnlag for prioriteringene. Denne kunnskapen ble 
også inkorporert i faglige retningslinjer og veiledere, blant annet 
prioriteringsveiledere. 

I 2014 ble atter en prioriteringsinnstilling levert (NOU 2014: 
12), fulgt opp av ytterligere en rapport (Magnussenutvalget, 2015). 
Innstillingen skilte seg ikke sterkt fra den forrige, med unntak av at 
det her ble lagt større vekt på prioriteringsprosesser. Som tidligere 
mente utvalget at medisinsk effekt og kostnad danner det vesentlige 
grunnlaget for prioriteringene, der både helsetap og helsegevinst 
skal inngå i effektvurderingen (dette tilsvarer kriterier om tiltakets 
effekt og tilstandens alvorlighetsgrad). Målsetningene skal være 
flere gode leveår for alle, rettferdig fordelt. 

I de senere årene har prioriteringer i helsetjenesten også fått 
større allmenn oppmerksomhet, kanskje samtidig med en bredere 
erkjennelse av et økende gap mellom hva som kan gjøres og hva 
man har ressurser til. Det er etablert et Beslutningsforum som 
består av ledere i sykehussektoren, der intensjonen er å samordne 
vanskelige beslutninger nasjonalt. 

Hvor stor betydning har de eksplisitte tiltakene for bedret prior- 
itering hatt på fordelingsbeslutninger i praksis? Det vet vi ikke så 
mye om (Bringedal, 2015). Men det er grunn til å tro at mange av 
de små og store enkeltbeslutningene som fattes hele tiden er tuftet 
på flere andre faktorer enn de ideelle målsetningene som er for- 
mulert i nasjonal lovgivning og etablerte prioriteringskriterier. 

Eksempelet fra legevakten er en illustrasjon på bevisst prioriter- 
ing. Prioriteringsbeslutninger er imidlertid ikke alltid like bevisste 
eller erkjente for beslutningstakerne. Det er grunn til å tro at faktorer 
som tradisjon og kultur, organisering og styring, fagfolks interesser, 
pasienters og pasientorganisasjoners innflytelse, politiske reformer, 
priser på utstyr og medisiner, ledelse, medieoppslag og annet har 
vesentlig innflytelse på hvordan avgjørelser tas og hvilke beslut- 
ninger som fattes. Slike forhold kan i praksis ha vel så stor innflytelse 
som de vedtatte normene for beslutninger om prioriteringer. 

Mye av det norske prioriteringsarbeidet har dreid seg om å utforme 
gode regler og retningslinjer for prioriteringene. Slike forhold er 
vesentlige forutsetninger for gode prioriteringer, men de er langt fra 
tilstrekkelige. Samspillet mellom ulike deler av helsetjenestens struk- 
turelle utforming, som beslutningssystemer, finansiering, arbeids- 
deling og maktfordeling, vil i praksis bestemme mange av de faktiske 
prioriteringene. Også profesjonelle kulturer, befolkningens forvent- 
ninger og medias rolle har stor innflytelse, men disse mekanismene er 
vanskelige både å forutse og å styre. Betydningen av den profesjonelle 
kulturen kan også være svært subtil, men ikke mindre betydningsfull 
av den grunn. I det følgende gir vi en kort presentasjon av forhold 
som påvirker prioriteringer og som bokas kapitler kan knyttes til. 


Betydningen av skjønn 


Skjønn spiller en viktig rolle når helsepersonell skal treffe beslut- 
ninger om helsehjelp og prioritering i praksis. Her er fagspesifikt 

skjønn sentralt for å kunne bidra til å fremme den enkeltes helse 
på en god og forsvarlig måte. Fagspesifikk skjønnsutøvelse fin- 
ner sted når leger, sykepleiere, psykologer, fysioterapeuter og 
andre faggrupper omsetter fagkunnskapen sin i praksis. I tillegg 
til det fagspesifikke skjønnet, må det utøves skjønn i tolkningen 
av samfunnsmessige forpliktelser. Når legen, for eksempel, avgjør 
om pasienten oppfyller kravene i den rettslige reguleringen (lov, 
forskrift, prioriteringsveiledere), utøves et såkalt rettsanvendelses- 
skjønn som er underlagt rettslig styring og i prinsippet kan over- 
prøves av domstolene (Eckhoff & Smith, 2014). Generelt er det slik 
at tolkning og implementering av ethvert regelverk (rettslig eller 
ikke) krever utøvelse av skjønn når det skal anvendes i praksis. Kort 
oppsummert kan vi si at profesjonelt skjønn utøves av helseperso- 
nell i lys av både fagspesifikk kunnskap og ved tolkning og anven- 


delse av regelverk som styrer virksomheten. 


Likebehandling og prinsipper for rettferdig 
fordeling 


Et formelt rettferdighetsprinsipp om likebehandling kan spores til- 
bake til Aristoteles og krever at like tilfeller behandles likt og ulike 
tilfeller behandles ulikt, i henhold til relevante forskjeller mellom 
dem (Aristotles,1984). I helsetjenesten kan man oversette dette til 
at alle skal ha lik tilgang til gode og virksomme helsetjenester i hen- 
hold til relevante forskjeller. Det springende punkt er dermed hva 
som utgjør relevante forskjeller. 

De norske prioriteringsutvalgene har, som nevnt, foreslått 
prinsipper for hvordan fordelingen bør skje. Disse prinsip- 
pene gjør det mulig å rangere ulike helsehjelpstilbud i forhold 
til hverandre. Prinsippene er begrunnet i rettferdighetsteorier 


1 Vi vil nedenfor se hvordan dette rettferdighetsprinsippet gjenspeiles i lovgivningen. 

som argumenterer for nødvendigheten av å ta seg av de verst 
stilte og å sikre mest mulig effektiv behandling ut fra tilgjenge- 
lige ressurser. Dette er sentrale hensyn i flere rettferdighetsteo- 
rier. Andre vil legge vekt på forskjellsbehandling på bakgrunn 
av behov. At helsehjelpen skal fordeles etter behov — og at dette 
er en akseptabel presisering av likebehandlingsprinsippet — er 
ikke kontroversielt. Andre forhold er imidlertid mer uavklarte, 
og vi vil her nevne to. 

Det første dreier seg om sosial ulikhet i helse. Dårlig helse kan 
skyldes genetiske eller sosiale faktorer. Det er også godt doku- 
mentert at sosial ulikhet i seg selv korrelerer med ulikhet i helse. 
Dette har blitt et sentralt helsepolitisk anliggende både i Norge 
og mange andre land. Men hva er begrunnelsen for at sosiale 
ulikheter i helse kan være urettferdige? I kapittel 1, med tittelen 
Hvorfor er sosiale ulikheter i helse urettferdige?, drøfter Gry Wester 
ulike årsaksforklaringer, blant annet en teori om at sosialt bet- 
ingede ulikheter i helse primært er urettferdige fordi de repre- 
senterer systematiske ulemper knyttet til realisering av velvære, 
generelt forstått («well-being»). Hun argumenterer for at denne 
teorien er det beste utgangspunktet for å jobbe målrettet med å 
redusere sosial ulikhet i helse. 

Den andre uavklarte fordelingsutfordringen handler om 
ulikhet i tilgang til helsetjenester. Hvis vi skal realisere lik 
tilgang til helsehjelp, må vi kunne identifisere forhold som 
kan være til hinder for dette. Dette krever at vi er i stand til 
å skille akseptable hindringer fra uakseptable og at vi makter 
å prioritere helsepolitiske tiltak for å fjerne eller redusere de 
uakseptable hindringene. Hvordan kan målet om lik tilgang 
operasjonaliseres i henhold til identifiserbare barrierer? Dette 
søker Bærøe, Kaur og Radhakrishnan svar på i kapittel 2, Lik 
tilgang og likeverdige tjenester: hvordan styrke realiseringen av 
disse rettslige formålene? 

Overblikk over styringsinstrumentene og 
relasjoner mellom dem 


Styring av helsetjenesten foregår ved hjelp av en rekke ulike 
virkemidler, både juridiske (lovgivning, forskrifter, instrukser), 
administrative (rapporteringskrav, tilsyn, retningslinjer), organisa- 
toriske (oppgavefordeling, organisering), økonomiske (budsjetter, 
finansieringsmodeller) og faglige (yrkesetikk, kliniske retningslin- 
jer). Styring i denne sammenhengen innebærer at det stilles krav og 
settes rammer for de beslutninger som treffes og som beslutning- 
stakerne må ta hensyn til. Det er med andre ord en rekke faktorer 
som har betydning for de beslutninger som treffes i helsetjenesten. 

Norge er i dag et av landene i verden som har kommet lengst 
i å utvikle, spesifisere og formalisere prinsipper og kriterier for 
prioriteringer i spesialisthelsetjenesten. Norge skiller seg også ut 
fra andre land ved at lovgivning er tatt aktivt i bruk (NOU 2014:12) 
for å innskrenke både det politiske og profesjonelle handlingsrom- 
met. Dette har vært en bevisst politisk strategi for å sikre helse som 
velferdsgode og for å sikre likebehandling og rettferdig fordeling av 
sykehustjenester. 

Tidligere rådet legene grunnen i helsevesenet ved at rettslig og 
annen regulering i liten grad grep inn i deres beslutningsmyn- 
dighet knyttet til ytelse av helsehjelp. Dette endret seg gradvis fra 
1980-tallet. Helselovgivning ble da i økende grad benyttet som 
politisk redskap for å styre den offentlige helsetjenesten, først og 
fremst ved å gi bindende bestemmelser om organisering, ansvar og 
myndighet og om plikter og rettigheter. Endringer i pasientrettig- 
hetsloven, som etter samhandlingsreformen i 2011 er blitt hetende 
pasient- og brukerrettighetsloven, har gradvis innført flere pasien- 
trettigheter, som kostbare spesialisthelsetjenester, fritt sykehusvalg 
og behandling i utlandet. Formålet har særlig vært å styrke pasien- 


tens rettsstilling i møte med helsevesenet, men også effektivisering 

er blitt et viktig motiv. Samtidig har helsevesenet gjennomgått flere 
strukturelle og økonomiske reformer som ikke nødvendigvis er 
utformet med tanke på å styrke den enkelte pasients rettsstilling. 
Til sammen fører rettsutviklingen og reformene både til at myndig- 
hetsstyringen er omfattende og at det kan oppstå konflikter mellom 
ulike styringsinstrumenter. 

I det følgende vil vi presentere de ulike styringsmidlene som 
omhandles i denne boken, samt uformelle mekanismer og faktorer 
som i praksis påvirker beslutningene. 


Rettslig styring av helsetjenesten 


Rettslige virkemidler for å styre helsetjenesten er først og fremst 
lovgivning, herunder forskrifter gitt med hjemmel i lov. Lover ved- 
tatt av Stortinget er juridisk bindende, i motsetning til for eksempel 
rundskriv og veiledninger fastsatt av departementer og adminis- 
trative organer, eller profesjonsnormer vedtatt av yrkesorganisas- 
joner. Lover har legitimitet i kraft av at de er vedtatt av folkevalgte 
organer i tråd med demokratiske prinsipper nedfelt i Grunnloven. 
I demokratiske rettsstater som den norske er lovgivning overord- 
net de andre styringsmidlene, både de økonomiske, administrative, 
organisatoriske og faglige. Dette betyr at verken departementer, 
fagorganisasjoner, leger eller andre aktører kan treffe beslutninger 
i strid med lovgivningen. Også administrative og yrkesetiske regler 
kan ha betydning som rettskilder, men de er ikke juridisk bindende 
på samme måte. Pasient- og brukerrettighetsloven angir hvilke ret- 
tigheter pasientene har og som i siste instans kan påberopes for 
domstolene. Helsepersonelloven, spesialisthelsetjenesteloven og 
annen helselovgivning inneholder plikt- og ansvarsbestemmelser 
som er bindende for helsepersonell og helseinstitusjoner, og som 
kan medføre ulike former for juridisk ansvar og sanksjoner (straff, 
erstatning, tap av lisens, tilrettevisning) dersom de ikke overholdes. 

Mens legene tidligere hadde svært stor beslutningsmyndighet 
med hensyn til hva slags helsehjelp en pasient skulle tilbys, er deres 
profesjonelle autonomi i dag underlagt langt flere rettslige, økono- 
miske og administrative begrensninger. Dette gjelder ikke minst i 
spesialisthelsetjenesten. Sentrale spørsmål er hvilke rettslige krav 
som gjelder for tilgang til helsehjelp, hvordan helsetjenesten skal 
prioritere mellom pasienter, og hvilke regler som gjelder for frister 
og ventetid ved undersøkelse og behandling. 

I hvilken grad og på hvilken måte medfører den rettslige regu- 
leringen begrensninger i den enkelte pasients rett til helsehjelp og 
i legers profesjonelle autonomi? I kapittel 3, De juridiske rammene, 
presenterer Solveig Hodne Riska og Henriette Sinding Aasen lov- 
givningen og de juridiske rammene som gjelder for beslutnin- 
ger om rett til helsehjelp fra spesialisthelsetjenesten i Norge. Den 
rettslige reguleringen er et uttrykk for lovgivers og myndighete- 
nes ønske om mer intensiv styring av beslutninger om helsehjelp, 
for å begrense ressursbruken og sikre at pasienter behandles likt 
uavhengig av hvor de bor i landet og ved hvilken institusjon de 
behandles. Helsedirektoratet har også utarbeidet såkalte priorite- 
ringsveiledere i samarbeid med legespesialister. Disse veilederne 
befinner seg i en mellomstilling mellom rettslig og administrativ 
styring. De har som formål å bidra til etterlevelse av regelverket 
og sikre forsvarlighet og likebehandling i helsetjenesten. Et viktig 
spørsmål er hvilken rettslig status og betydning slike veiledere har 
og bør ha for legenes skjønnsutøvelse. 

Norge er som stat bundet av internasjonale regler vedtatt av 
Europarådet, EU og FN, som medfører juridisk plikt til å sørge 
for at helsetjenesten oppfyller bestemte krav til innhold, kvalitet 
og tilgjengelighet. Hvilken betydning har internasjonale regler 
for prioritering av helsetjenester her til lands? Dette spørsmå- 
let behandles av Even Nilssen i kapittel 4, Iverksettingen av EUs 
pasientrettighetsdirektiv i Norge. Han diskuterer særlig hvorvidt 

implementeringen av direktivet i Norge fører til en mer markeds- 
orientert spesialisthelsetjeneste, samt hvilken betydning økende 
internasjonalisering og pasientflyt over landegrenser har for demo- 
kratisk styring av helsetjenesten. 

Statlige tilsyns- og kontrollordninger for å følge opp inten- 
sjonene i lovverket er et viktig element i den rettslige styringen. 
Statens helsetilsyn har det overordnede faglige tilsynet med helse- 
og omsorgstjenesten i landet.” Tilsynet skal medvirke til at befolk- 
ningens behov for tjenester blir ivaretatt, at tjenestene blir drevet 
på et faglig forsvarlig vis, at svikt i tjenesteytingen forebygges og 
at ressursene i tjenestene blir brukt på en forsvarlig og effektiv 
måte. Tilsyn kan foregå som en planlagt aktivitet (planlagt tilsyn), 
som reaksjon på hendelser (hendelsesbasert tilsyn) eller ut fra et 
mer overordnet/helhetlig perspektiv (områdeovervåkning). Et 
viktig spørsmål — som ikke behandles inngående i denne boken — 
er om tilsynsrollen ivaretas på en effektiv måte i relasjon til ulike 
prioriteringsspørsmål i helsetjenesten. Rettsreglene setter ram- 
mer for helsetjenestens prioriteringsbeslutninger, men i hvilken 
grad regelverket etterleves i praksis og om prioriteringsbeslutnin- 
ger faktisk påvirkes av den rettslige reguleringen vet vi lite om. 
Ingen av bokens kapitler gir direkte svar på disse empiriske spørs- 
målene. Derimot gir flere av kapitlene innblikk i forhold og sam- 
menhenger som kan ha betydning for om regelverket etterleves 
eller ikke. 


2 Lov 30. mars 1984 nr. 15 om statlig tilsyn med helse- og omsorgstjenestene $ 1. Det 
er vedtatt en ny lov med samme tittel (lov 15. desember 2017 nr. 107), men den er 
ennå ikke trådt i kraft. Den nye loven har, i motsetning til den gamle, en formåls- 
bestemmelse som uttrykkelig slår fast at det statlige tilsynet skal ‘styrke sikkerheten 
og kvaliteten i helse- og omsorgstjenesten og befolkningens tillit til helsepersonell 
og helse- og omsorgstjenesten. 

Økonomisk og organisatorisk styring av 
helsetjenesten 


I tillegg til de rettslige rammene vil både økonomiske, adminis- 
trative og organisatoriske virkemidler kunne påvirke helsearbei- 
deres beslutninger. Økonomisk styring av helsetjenesten skjer på 
to måter, gjennom budsjetter og/eller ved direkte belønning av 
bestemte aktiviteter. 

Måten myndighetene velger å organisere helsetjenesten på er 
vesentlig for den virksomheten som for eksempel sykehusene dri- 
ver. Dette gjelder både sykehusenes formelle organisasjonsstruktur, 
hvilke målsetninger som gjelder for virksomheten, hvilken kom- 
petanse personalet har, hvilke teknologier som er tilgjengelig med 
mer. Organisatorisk styring innbefatter sammenslåing, funksjons- 
deling og andre tiltak rettet mot organisering av aktivitet — både 
på RHF-nivå (RHF: Regionale helseforetak), sykehusnivå og på 
avdelings-/og seksjonsnivå. Endringer i både oppgave- og ansvars- 
fordeling kan være effektive styringsverktøy. Som eksempel kan 
nevnes helseforetaksreformen i 2002 som endret spesialisthelsetje- 
nesten fra forvaltningsstyrte virksomheter eid av fylkeskommunen 
til fristilte rettssubjekter eid av staten, eller endret arbeidsdeling 
mellom sykehus i en region. 

Selvsagt kommer man ikke utenom ressursbegrensningen. 
Helsetjenesten kjennetegnes av stadig økte behov, mens bud- 
sjettet ikke øker i samme grad. Med begrensede ressurser er 
det desto viktigere å fordele ressursene rett — forstått som at de 
brukes på de tingene som realiserer målsetningen om mest mulig 
helseforbedring, rettferdig fordelt. Fagfolkenes skjønn kommer 
også inn her, siden det er klinikerne som gjerne har førstehånds 
innsikt i hvordan ressursene best kan brukes. Dermed bør de ha 
stor innflytelse på spørsmålet om hvordan begrensede ressurser 
skal fordeles. 

Selv om klinikerne er nærmest til a vurdere hvordan ressursene 
kan brukes effektivt for a realisere malsetningene, viser erfaringen 
at helsetjenestens beslutninger pavirkes av flere faktorer enn 
kun hensynet til effektiv ressursforvaltning. Helsemyndighetene 
har derfor forsøkt å styre aktiviteten mer direkte, ved å belønne 
bestemte aktiviteter. Innsatsstyrt finansiering (ISF) er en slik ord- 
ning. Hensikten er å stimulere sykehuset til å gjøre mer på bestemte 
områder, fordi man på denne måten øker inntektene. Denne typen 
strategisk tilpasning til styringssystemet kan også skje i forhold til 
DRG-systemet, eller tariffen som fastleger forholder seg til (den 
såkalte Normaltariffen). I prinsippet skal både DRG-prisene og 
Normaltariffen reflektere faktiske kostnader for ulike tiltak. Lokale 
forhold kan imidlertid gjøre enkelte tiltak mer eller mindre lønn- 
somme og slik bidra til en uønsket vridningseffekt, ved at klinikere 
eller sykehus tilpasser seg finansieringssystemet strategisk for å øke 
inntekten. 


Profesjonens selvregulering 


Eksterne styringsinstrumenter (rettslige, økonomiske, admin- 
istrative og andre) avgrenser profesjonenes skjønnsmyndighet. 
Profesjoner generelt, og leger spesielt, er like fullt karakterisert ved 
at de har stort rom for skjønn. Delegert skjønnsmyndighet kom- 
mer imidlertid med forventingen om at de profesjonelle opptrer i 
samsvar med profesjonelle standarder (Freidson, 1988). Dette ans- 
varet omfatter både den skjønnsmessige måten man omsetter de 
eksterne reguleringene i praksis på og hvordan det fagspesifikke 
skjønnet utøves. Kvalitetssikring av det profesjonelle skjønnet kan 
foregå ved hjelp av ulike profesjonsinterne strategier for selvregul- 
ering som også påvirker beslutningene som tas i klinikken. 

Én strategi er knyttet til opplæring av profesjonsmed- 
lemmene. Her utøver profesjonen stor innflytelse med hensyn 

til kunnskapsinnholdet i grunn-, videre- og etterutdanning og i 
sertifiseringen av nye medlemmer. I tillegg til fagspesifikk kunn- 
skapsoverføring kreves her opplæring i juridiske og adminis- 
trative reguleringer som setter skranker for medlemmenes 
skjønnsutøvelse. 

En annen strategi er å bidra til å forbedre profesjonsmedlem- 
menes skjønnsutøvelse i sitt daglige virke. Profesjonen utarbei- 
der selv kvalitetsstandarder i form av behandlingsprotokoller 
og kliniske retningslinjer for å styrke det fagspesifikke skjønnet 
(disse kommer i tillegg til veiledere og retningslinjer utarbeidet 
av helsemyndighetene eller legemiddelindustrien). Andre vik- 
tige kvalitetsstandarder er etiske retningslinjer, som både gir 
konstruktiv handlingsveiledning og kan bidra til medlemmenes 
forståelse av grenseoppgangene for profesjonsutøvelsen. De pro- 
fesjonsinterne tiltakene har ikke samme forpliktende status som 
rettslige reguleringer, men kan bidra til å kultivere medlemmenes 
skjønnsutøvelse. Standarder muliggjør samtidig at medlemmene 
kan holdes ansvarlige for sin praksis. Når det finnes retningslin- 
jer å vise til, vil legene måtte argumentere for hvorfor de eventu- 
elt avviker fra disse. 

Enda en strategi for å påvirke den profesjonelle skjønnsutøv- 
elsen er knyttet til det å legge til rette for refleksjon over egen 
virksomhet. Det utøves kollektiv og individuell selvrefleksjon 
over eget kunnskaps- og verdigrunnlag når profesjonens med- 
lemmer utarbeider politiske strategier og diskuterer kjerne- 
spørsmål ved sin virksomhet på konferanser og i publiserte 
artikler. 

En siste strategi er knyttet til den kontrollfunksjonen som 
profesjonen kan utøve overfor sine medlemmer for å sikre at 
samfunnsoppdraget blir ivaretatt på en god måte. Én måte dette 
gjøres på er å organisere helsehjelpen i henhold til et beslut- 
ningshierarki, slik som i sykehussektoren. Her kan overlegene 

med mye profesjonell erfaring overprøve beslutningene til de 
nyutdannede. 

I mylderet av interne styringsstrategier har profesjonsetikken 
en sentral plass. Et generelt trekk ved medisinsk etikk er anerkjen- 
nelsen av det asymmetriske pasient-lege forholdet, der legene har 
ansvaret for pasienten og ikke omvendt. Et tilhørende aspekt ved 
dette forholdet er den tradisjonelle forventningen om at legen skal 
gjøre det som står i hans/hennes makt for å hjelpe pasienten, og 
kun ha pasientens behov for øye. Dette kan komme i konflikt med 
helsetjenestens krav om prioriteringer. Er legers beslutninger om å 
holde tilbake helsehjelp ut fra ressurshensyn forenlig med den pro- 
fesjonsetiske forståelsen av dette ansvaret? Bør legene overhodet 
pålegges å foreta prioriteringer ved sykesengen? Disse spørsmålene 
tar Morten Magelssen opp i kapittel 5, Er prioritering forenlig med 
helsepersonells profesjonsetikk? 


Hvordan vurderer beslutningstakerne 
betydningen av styringssystemene? 


Samtlige styringsinstrumenter som er presentert setter rammer 
for profesjonell skjønnsutøvelse i praksis. I kapittel 6, Styring for 
kvalitet og likebehandling. Norske legers syn på styringsinstrumen- 
tenes betydning, gir Berit Bringedal og Benedicte Carlsen innblikk 
i norske legers oppfatninger om økonomiske, juridiske og struk- 
turelle styringsinstrumenter samt kontrollordninger og klinisk 
beslutningsstøtte. Kapitlet gir også innsikt i legenes opplevelse av om 
ulike styringsverktøy forhindrer dem fra eller gjør det vanskelig å ta 
faglig forsvarlige valg om behandling. Resultatene viser blant annet 
at legene mener det er systematikk i hvilke pasientgrupper som blir 
skadelidende dersom styringssystemet ikke fungerer som det skal. 
Pasienter med psykiske lidelser og rusproblemer, multisyke — særlig 
gamle — og kronikere er de gruppene som oftest blir nevnt. 

Afsaneh Bjorvatn ser i kapittel 7, Sykehuslegers holdninger til 
økonomiske styringsinstrumenter i spesialisthelsetjenesten, nær- 
mere på legenes oppfatning av to styringsinstrumenter av økono- 
misk betydning; (i) prioriteringsforskriften med nedfelte vilkår 
om kostnadseffektivitet, og (ii) såkalt innsatsstyrt finansiering 
(ISF). Hvilke effekter de aktivitetsbaserte økonomiske styrings- 
ordningene har, er mye diskutert både i litteraturen og blant kli- 
nikere. Kapitlene til Bringedal og Carlsen og Bjorvatn viser begge 
at norske leger ser ut til å være kritiske til innsatsstyrt finansiering 
i sykehusene. 

Inger Lise Teig og Gry Wester setter i kapittel 8, Styringsdilemmaer 
i praksis: Helsepersonells beslutninger om helsehjelp i daglig arbeid, 
søkelys på hvordan helsepersonell i en klinisk hverdag rettferdig- 
gjør sine beslutninger når disse utfordrer deres egen oppfatning av 
hva som er god helsehjelp. Samtlige klinikere de har intervjuet var 
opptatt av at de økonomiske begrensningene kunne være til hinder 
for å gi alle pasientene den beste behandlingen. Budsjettstyringen 
av norsk helsetjeneste har pendlet mellom at budsjettet er gitt som 
en ramme, som det enkelte sykehus eller den enkelte avdeling har 
frihet til å fordele på best mulig måte og at budsjettet kan påvirkes 
av aktivitet. Det siste innebærer at antall liggedøgn, konsultasjoner 
eller andre tiltak utgjør grunnlaget for budsjettet. I praksis er dette 
i stor grad basert på historiske data, for eksempel ved at antall kon- 
sultasjoner eller liggedøgn et bestemt sykehus hadde i fjor utgjør 
grunnlaget for overføringen i år. 

Helsepersonell må ofte håndtere situasjoner preget av mange 
og til tider motstridende hensyn: kapasitetshensyn, ulike styrings- 
signaler og ulike behandlingsmessige preferanser. Studier av helse- 
personells erfaringer og oppfatninger er viktige; de kan gi oss 
innsikt i hvordan styringsinstrumentene anses å fungere i praksis, 
samtidig som helsearbeideres holdninger til ulike styringsinstru- 
menter også kan tenkes å påvirke hvor godt de fungerer. 

Samspill og ikke-intenderte konsekvenser 


Som gjennomgangen ovenfor viser, har myndighetene etablert 
ulike rettslige, økonomiske, administrative og organisatoriske 
virkemidler for å styre helsetjenesten. Et overordnet formål nedfelt 
i pasient- og brukerrettighetsloven (men ikke nødvendigvis i de 
andre virkemidlene) er å sikre befolkningen lik tilgang til helsetjen- 
ester av god kvalitet. Hvordan styringsinstrumentene virker i prak- 
sis, avhenger i stor grad av samspillet mellom dem og påvirkningen 
av andre faktorer. Mange av de faktorene som påvirker beslutninger 
om helsehjelp kan være utenfor myndighetenes kontroll, men 
likevel ha stor innflytelse på hvilke helsetjenester befolkningen får 
tilgang til. Vi vet lite om det faktiske samspillet mellom ulike typer 
styrings- og påvirkningsmekanismer og hvilken betydning dette 
har. 

Det er imidlertid grunn til å tro at virkemidlene vil få større 
gjennomslag dersom de gjensidig støtter opp om hverandre og ikke 
motvirker hverandre. Dette poenget tar Anne-Mette Magnussen og 
Tobba Therkildsen Sudmann opp i sitt kapittel Rettslig regulering 
og e-helse (kapittel 9), der de drøfter på hvilke måter «e-helse» eller 
digitale plattformer kan støtte opp om den rettslige reguleringen av 
tilgang til spesialisthelsetjenester. 

Også kapitlene til Magelssen (kapittel 5), Bringedal og 
Carlsen (kapittel 6) og Bjorvatn (kapittel 7) belyser på hver sine 
måter hvordan styringsinstrumenter virker i samspill med hver- 
andre. Magelssen setter fokus på om profesjonens egen yrkes- 
etikk samsvarer med samfunnets krav til legene, mens Bjorvatn 
rapporterer fra en undersøkelse om hvordan legene vurde- 
rer betydningen av økonomisk styring. Bringedal og Carlsens 
kapittel omhandler eksplisitt legenes syn på hvordan de ulike 
styringsinstrumentene virker inn på legenes mulighet til å yte 


gode tjenester. 

Som nevnt vil også uformelle drivkrefter og mindre synlige struk- 
turer og mekanismer kunne ha stor betydning for beslutningene 
som treffes i helsetjenesten. Selv om kreftene kan være både subtile 
og usynlige, kan de likefullt være virkningsfulle; de kan effektivt 
både undergrave og styrke myndighetenes styring. Både innholdet 
i tjenestene og hvordan de fordeles vil eksempelvis kunne påvirkes 
av institusjonelle forhold (som funksjonsdeling, arbeidsdeling, 
ledelse, organisering og organisasjonskultur), helsepersonells indi- 
viduelle oppfatninger, preferanser og interesser, press fra sterke 
aktører som pasientorganisasjoner eller legemiddelindustrien og 
andre faktorer. I kapittel 10, Teknologitemming. Om helseteknolo- 
giens uformelle føringer og hvordan disse kan tøyles, drøfter Bjørn 
Hofmann hvilken betydning ulike drivkrefter kan ha på eksplisitt 
og implisitt prioritering ved beslutninger om innføring og bruk av 
ulike typer helseteknologi. 


Styring, kompleksitet og samspill mellom 
ulike mekanismer 


Denne boken handler om både formelle og eksplisitte styrings- 
mekanismer og uformelle og implisitte mekanismer som påvirker 
profesjonell skjønnsutøvelse og prioriteringsbeslutninger i hel- 
setjenesten. Boken gir ikke en uttømmende beskrivelse av alle fak- 
torer som gjør seg gjeldende, men tar for seg noen utvalgte, som 
etter vår oppfatning er vesentlige for en helhetlig forståelse av hva 
som påvirker helsehjelp-prioriteringer i en norsk kontekst. Et viktig 
spørsmål er naturligvis om beslutninger som treffes i helsetjenesten 
synes å være i samsvar med krav nedfelt i lovgivningen. Vi har 
imidlertid ikke til hensikt å ta stilling til om lovgivningen følges. 
Bokens formål er å reflektere noe av mangfoldet av styringsinstru- 
menter og -mekanismer og samspillet mellom dem, samt å peke på 

utfordringer som gjør seg gjeldende i klinisk praksis. Vi håper at 
slik kunnskap kan føre til økt bevissthet om styringsverktøy og fak- 
torer som påvirker beslutninger i helsetjenesten, og derved legge 
grunnlag for bedre og mer effektive tjenester i framtiden. 

KAPITTEL 1 


Hvorfor er sosiale ulikheter 
i helse urettferdige? 


Gry Wester, postdoktor ved Institutt for global helse og 
samfunnsmedisin, Det medisinske fakultet, Universitetet i Bergen 


Abstract 


One of the stated objectives of the Norwegian public health act of 
2012 is to reduce the social inequalities in health. However, different 
scholars disagree about what it is that makes these health inequalities 
unjust — or what, precisely, is the nature of their moral significance. 
In this chapter, I first provide an overview of the phenomenon of the 
social inequalities in health, and present two of the dominant causal 
theses, the social determinants of health view and the health selection 
view. I then discuss different accounts of when and why these health 
inequalities are unjust. I argue that the social inequalities in health 
are unjust primarily because they represent systematic disadvan- 
tage across several domains of well-being, and thus reflect inequali- 
ties in overall well-being. This view has some implications for what 
kinds of policies we ought to promote to reduce the social inequali- 
ties in health, and for how the relevant policy outcomes should be 
conceived and framed. On this view, the primary goal is to reduce 
inequalities in overall well-being, and thus it broadens the scope of 


relevant policies, including not only improvements to health in the 

worst off groups, but also improvements in other central domains 
of well-being. In particular, this view will direct us to address the 
mechanisms and pathways that link disadvantage in one domain of 


well-being with disadvantage in other domains of well-being. 


Innledning 


Lov om folkehelsearbeid, eller folkehelseloven,’ trådte i kraft 1. 
januar 2012. «Folkehelseloven skal bidra til en samfunnsutvikling 
som fremmer folkehelse, herunder utjevner sosiale helsefor- 
skjeller», heter det på Helse- og omsorgsdepartementets nettsider.” 
Men loven gir ingen begrunnelse for hvorfor sosiale helseforskjeller 
bør utjevnes. Sosiale helseforskjeller — det vil si helseforskjeller 
mellom sosio-økonomiske grupper* — representerer et komplekst 
og sammensatt fenomen, og det er mulig å gi flere forskjellige 
forklaringer på hvorfor de er urettferdige. Loven sier heller ikke 
noe mer om hvilke typer tiltak som bør igangsettes. Spørsmålet 
om hvilke tiltak som bør igangsettes, er spesielt relevant for prob- 
lemstillinger knyttet til både tilgang til og likebehandling samt 
prioritering av helsetjenester. For eksempel har det vært diskutert 
hvorvidt det bør tas hensyn til hvordan den individuelle pasients 
sosioøkonomiske status kan påvirke hans eller hennes kapasitet til 
å dra nytte av behandlingen som gis (Bærøe & Bringedal, 2011; 
Bringedal & Bærøe, 2016; Hurst 2009). Alternativt kan man også ta 
utgangspunkt i en videre forståelse av prioritering, som inkluderer 


1 Lov av 24. juni 2011 nr. 29 om folkehelse (folkehelseloven). Se: https://lovdata.no/ 
dokument /NL/lov/2011-06-24-29 

2 — https://www.regjeringen.no/no/tema/helse-og-omsorg/folkehelse/innsikt/folke- 
helsearbeid/id673728/ 

3 — Folkehelseinstituttet (2015). Definisjoner: sosial ulikhet i helse. Se: https://www. 
fhi.no/hn/ulikhet/sosial-ulikhet-i-helse-/ 

tiltak utenfor helsetjenesten. Det er viktig å klargjøre hvordan man 
begrunner at helseforskjeller er urettferdige, ettersom dette kan ha 
implikasjoner for hvilke tiltak man bør igangsette. Dette kapitlet 
vil bidra til en klargjøring av hvorfor sosiale ulikheter i helse er 
urettferdige. 

I dette kapitlet presenteres først litt bakgrunnsinformasjon 
om ulikheter i helse generelt, og sosiale ulikheter i helse spesielt. 
Deretter gis en oversikt over noen av de sentrale årsaksforklar- 
ingene for de sosiale ulikhetene i helse. Til slutt vil jeg diskutere 
ulike forklaringer på hvorfor disse ulikhetene er urettferdige. Jeg 
vil argumentere for at disse ulikhetene er urettferdige, ikke fordi 
ulikheter i helse er moralsk verre enn andre typer ulikheter, men 
snarere fordi ulikhetene i helse mellom sosio-økonomiske grupper 
representerer hva vi kan kalle systematisk eller sammensatt ulikhet 
over flere velferdskomponenter. Dette synet på ulikhet i helse har 
blitt fremsatt av Daniel Hausman, og jeg vil her presentere ytter- 
ligere argumenter til støtte for denne tilnærmingen. Jeg diskuterer 
også hvilke implikasjoner dette synet har for hvilke typer tiltak vi 
bør prioritere for å utbedre slik urettferdighet. Hvis helse anses å ha 
tilnærmet lik betydning som andre velferdskomponenter, vil man 
i noen grad ha andre målsettinger for utbedrende tiltak enn om 
helse betraktes som et spesielt viktig gode. Det gir oss et grunnlag 
både for å gjøre en mer nyansert vurdering av forskjellige former 
for helseforbedrende tiltak og å utvide spekteret av mulige rele- 
vante tiltak. 


Hva er ulikheter i helse? 


Ulikheter i helse, eller helseforskjeller, er et begrep som naturlig nok 
viser til en ulik fordeling av helse. Men både «helse» og «ulikhet» 
kan defineres og måles på flere forskjellige måter, og dermed er det 


mange forskjellige fenomener som kan karakteriseres som ulikhet 


32 


HVORFOR ER SOSIALE ULIKHETER I HELSE URETTFERDIGE? 


i helse. For eksempel, dersom en rockestjerne lever et kortere liv 
enn en ikke-rockestjerne, idrettsutøvere har flere kneskader eller 
slitasjeskader enn dem som ikke er idrettsutøvere, en eldre per- 
son har hjerteflimmer, mens en yngre person ikke har det, kan alle 
disse tilfellene i prinsippet beskrives som ulike tilfeller av helse- 
forskjeller. Men ikke alle slike tenkelige helseforskjeller er interes- 
sante i et likhets- eller rettferdighetsperspektiv. Når vi snakker om 
ulikheter i helse, tenker vi vanligvis på helse på befolkningsnivå. 
Da ser man gjerne på helse i et livsløpsperspektiv, altså total helse 
over et helt liv, heller enn helse på et gitt tidspunkt eller i en gitt fase 
av livet (Asada, 2007). Man bruker også gjerne relativt grovkornede 
mål på helse, som dødelighet eller forventet levealder, eller i noen 
tilfeller såkalt «kvalitetsjustert» forventet levealder, som viser antall 
år man kan forvente å leve i god helse, fri for sykdom, skade eller 
svekket funksjonsevne. Det er også vanlig å måle ulikheter i helse 
som ulikheter i forekomst av kjente sykdommer eller dødsårsaker. 

Når man snakker om ulikheter i helse, må det også klargjøres 
hvem sin helse det er som sammenlignes. Ulikhet i helse kan kon- 
septualiseres og måles som ulikheter mellom individer (såkalt 
univariat måling) eller ulikheter mellom grupper (såkalt bivariat 
måling). Asada (2013) har foreslått en metode for å kombinere den 
univariate og den bivariate målemetoden, men denne metoden 
er foreløpig ikke ferdig utviklet. Både graden av ulikhet og type 
ulikhetsmønster varierer avhengig av hvilken målingsmetode som 
benyttes, og de to metodene har forskjellige normative implikas- 
joner (se Asada, 2007). For eksempel vil den univariate mål- 
ingen vise total mengde ulikhet i en befolkning, og den er dermed 
egnet til å sammenligne hvor store helseulikhetene er i forskjel- 
lige land (se f.eks. Gakidou, Christopher & Frenk, 2000; Murray, 
Gakidou & Frenk, 1999; WHO, 2000). Den bivariate målingen, 
derimot, viser hvordan helse varierer i forhold til en annen grup- 
peattributt eller -variabel. Det vil si at man deler en gitt befolkning 

inn i grupper etter en variabel X - for eksempel kjonn, inntekt, 
geografisk region, yrkesklasse eller etnisitet — og sammenligner 
gjennomsnittlig helse for hver gruppe. Slik kan man se om menn 
har bedre eller darligere helse enn kvinner, eller om helsa er bedre 
i urbane eller rurale omrader. Sosiogkonomiske ulikheter i helse, 
som vi straks skal komme tilbake til, er ogsa et eksempel pa en slik 
bivariat helseforskjell. 

Den bivariate malingen gjengir gjennomsnittlig helse innad i 
hver gruppekategori — det vil si at ulikheter mellom individer innad 
i en gruppe ikke er synlige. Disse ulikhetene kan være betydelige 
(Asada, 2007). Valget mellom de forskjellige målemetodene kon- 
fronterer oss med spørsmålet om hvilke typer helseulikheter som 
er relevante fra et rettferdighetsperspektiv. Ulike teoretiske tilnær- 
minger har forskjellig svar på hvilke ulikheter i helse som kan sies å 
være urettferdige. Dette kommer jeg tilbake til i del 5. 

I dette kapitlet skal vi først og fremst fokusere på sosiale ulikheter 
i helse. Det er den typen ulikhet i helse som hittil har fått mest 
oppmerksomhet i diskusjoner om ulikhet i helse. 


Sosiale ulikheter i helse 


«Sosioøkonomisk klasse» kan defineres og måles på forskjellige måter. 
Vanligvis bruker man enten yrkesklasse, inntekt eller utdanning, eller 
en kombinasjon av disse, som kriterium for hvilken sosioøkonomisk 
klasse en person tilhører (Asada, 2007). Etnisitet eller fødeland kan 
også brukes som mål på sosioøkonomisk klasse, men har ikke vært 
mye brukt i Norge (men se Ljunggren, 2017). Hver av disse byr på 
ulike problemer for klassifisering (se Folkehelseinstituttet, 2015), 
men de gir likevel en brukbar antydning om en persons sosioøkono- 
miske plassering (Sosial- og helsedirektoratet, 2005). 

Helse fordeler seg slik at jo høyere sosioøkonomisk klasse, 
jo bedre helse, og dess lavere klasse, dess dårligere helse. Dette 

mønsteret reflekterer dessuten ikke bare en forskjell mellom fat- 
tig og rik, eller mellom høyt utdannede og lavt utdannede, men 
snarere en gradient, det vil si en gradvis forbedring av helse etter- 
som man forflytter seg oppover i det sosiale hierarkiet. 

Dette mønsteret kommer til syne for en rekke typiske måter 
å måle helse på, inkludert dødelighet, forventet levealder, 
kvalitetsjustert levealder og forekomst av sykdom. Jo lavere sosio- 
økonomisk klasse, jo høyere forekomst av nær sagt alle kjente 
sykdommer, skader og plager, inkludert hjerte- og karsykdom, slag, 
lungesykdommer, kreft eller ulykker. 

Mønsteret er videre godt dokumentert i nær sagt alle vestlige, 
industrialiserte land. Hvor store disse ulikhetene er, varierer noe 
fra land til land. Hvis vi ser på forventet levealder, finner vi gjen- 
nomsnittlige ulikheter på tre-sju år (Mackenbach & Bakker, 2002). 
Men det er også dokumentert lommer med mye mer ekstreme 
ulikheter, som for eksempel i Glasgow i Skottland. Her finner vi en 
ulikhet på hele 28 år: Forventet levealder blant menn i den fattigste 
bydelen er 54 år, mens den blant menn i en av de mest velstående 
bydelene bare 20 km unna er 82 år (Marmot, 2010). Hvis vi ser 
på kvalitetsjustert levealder, er de gjennomsnittlige ulikhetene mye 
større, som regel over ti år (Mackenbach & Bakker, 2002). 

Sosiale ulikheter i helse er også godt dokumentert i Norge, 
uavhengig av om sosioøkonomisk klasse er målt som inntekt, 
utdanning eller yrkesklasse (Dahl, Bergsli & van der Wel, 2014). 
Gjennomsnittlig forventet levealder for kvinner og menn med 
lengst utdanning er seks-sju år høyere enn for kvinner og menn 
med kortest utdanning (Folkehelseinstituttet, 2016). Vi finner også 
en høyere andel både av selvrapportert dårlig helse samt muskel- 
og skjelettsykdommer og psykiske plager hos lavt utdannede grup- 
per sammenlignet med høyt utdannede grupper (Kurtze, Eikemo 
& Kamphuis, 2013; Dahl mfl., 2014). Kunnskapsrapporten frem- 
stilt av Dahl med flere (2014) viser også en opphopning av dårlig 

helse og darlige levekar hos enkelte utsatte grupper, for eksempel 
sosialhjelpsmottakere. Helseforskjellene kan ses i alle livets faser, 
men øker hos voksne, for de igjen avtar blant eldre. Videre er det 
generelle bildet av utviklingen av helseforskjeller over tid i Norge at 
de sosiale ulikhetene i dødelighet har okt frem mot 2010, selv om 
denne tendensen har flatet ut etter 2000 (Dahl mfl., 2014). 

Kanskje overraskende er helseforskjellene i Norge og Norden 
blant de største i Europa (Mackenbach, Kulhanova, Artnik, Bopp 
mfl., 2016). Dette omtales ofte som et paradoks, da både Norge og 
Norden har velutviklede velferdssystemer og relativt lav ulikhet i 
inntekt og levekår sammenlignet med de andre europeiske landene, 
noe man kunne forvente skulle føre til mindre helseforskjeller 
(Dahl mfl., 2014). 


Hva er årsakene til sosiale ulikheter i helse? 


Forskjellige teorier har blitt foreslått for å forklare de ulikhetene 
vi ser, og det foreligger noe uenighet om hva som faktisk er årsak- 
ene. Spesielt gjelder uenigheten hva som er det egentlige forholdet 
mellom sosio-økonomiske forhold og helse. På den ene siden har 
vi såkalte sosiale årsaksforklaringer. Disse er ofte assosiert med 
Michael Marmot, som er en autoritet på helseforskjeller i England. 
Han argumenterer for at helseforskjeller er et produkt av sosiale og 
økonomiske samfunnsforhold. Men mange økonomer, blant annet 
nobelprisvinner i økonomi Angus Deaton, er skeptiske til en slik 
konklusjon og argumenterer for at helseforskjeller i stor grad er et 
produkt av sosial seleksjon. Vi skal her kort gå gjennom disse to 
ulike forklaringene på helseforskjeller i litt mer detalj. 


Sosiale helsedeterminanter 


Den sosiale årsaksforklaringsmodellen omfatter et spekter av 


årsaksforklaringer som vanligvis presenteres sammen. Disse 

refereres som regel til som «sosiale helsedeterminanter». Mer 
generelt kan vi skille mellom materielle og psykososiale faktorer 
innenfor denne forklaringsmodellen. 

Materielle faktorer viser til forskjellige aspekter av det materielle 
miljøet som påvirker helse direkte. Absolutt fattigdom eller mate- 
riell deprivasjon innebærer at grunnleggende biologiske behov 
for mat, rent vann, klær,og husly ikke er dekket. Det kan også 
innebære dårlige sanitære forhold og mangel på tilgang til grunn- 
leggende helsetjenester. Slike forhold er ikke spesielt utbredt i mod- 
erne, velstående land som Norge, og det er ikke noen viktig årsak 
til sykdom og tidlig død her. Men slike faktorer er ikke nødvendig- 
vis totalt fraværende i velstående land heller — for eksempel kan 
de være gjeldende for spesielt utsatte eller marginaliserte grupper, 
som hjemløse eller papirløse flyktninger. Det kan også forekomme 
lommer med alvorlig fattigdom og deprivasjon selv i velstående 
land, som i England, der det er kjent at enkelte grupper lever på 
sosialhjelp under fattigdomsgrensa (Marmot, 2010). 

Arbeidsforhold er en annen viktig materiell årsaksforklaring. 
Vi kan skille mellom tre typer materielle helserisikoer som kan 
forekomme på arbeidsplassen: fysiske risikoer (ubeskyttet maskin- 
eri, støy, vibrasjoner, stråling), kjemiske risikoer (luftforurensning, 
giftige gasser, røyk) og ergonomiske risikoer (repetitive bevegelser 
og hardt fysisk arbeid) (Benach, Muntaner, Solar, Santana mfl., 
2009). Slike risikoer forekommer i mye større grad i lavere yrkes- 
klasser og antas å kunne forklare noe av helsegradienten (Benach 
mfl., 2009). 

Kvaliteten på nabolaget der man bor, kan også påvirke helsa. 
Jo fattigere et nabolag er, jo høyere forekomst av flere direkte helse- 
risikoer: høyere konsentrasjon av luftforurensning, mer støy, mer 
trafikk (som øker risikoen for trafikkulykker), høyere forekomst 
av kriminalitet og mangel på grønne lunger (Marmot, 2010; SSB, 
2012; WHO, 2011). 

Psykososiale helsedeterminanter påvirker helse gjennom 
stressmekanismer. Stress, og særlig kronisk stress, antas å påvirke 
immunsystemet negativt, slik at det fungerer mindre effektivt. 
Dermed er kroppen mer sårbar for infeksjoner og sykdom. Det er 
en rekke sosiale og materielle faktorer som kan gi økt stress. Lavere 
sosioøkonomiske klasser antas å være utsatt for faktorer som forår- 
saker kronisk stress i mye større grad, og det er dermed sannsynlig 
at disse kan forklare noe av den sosialt betingede helsegradienten. 

Den kanskje viktigste faktoren er materiell usikkerhet. Å ha lav 
inntekt, selv når den er tilstrekkelig til å dekke grunnleggende behov, 
og å stadig måtte slite for å få endene til å møtes, er en sannsynlig 
kilde til stress, også kronisk stress (Marmot, 2004). Jobbusikkerhet 
er også en kjent helserisiko: Arbeidsledighet er blant annet assosiert 
med økt dødelighet og økt risiko for hjerte- og karsykdom, depre- 
sjon og selvmord (Marmot, 2010). Lav jobbstabilitet er også assosi- 
ert med dårligere fysisk og mental helse (Marmot, 2010). Dette er 
en spesielt relevant faktor i dag gitt en økende tendens mot flere 
midlertidige og deltidsstillinger, inkludert såkalte nulltimerskon- 
trakter, samt spredning av den digitale, app-baserte økonomien 
(«gig economy» eller deleøkonomi på norsk), med lavere jobbsikker- 
het og færre rettigheter (Standing, 2011). Generelt sett har arbeidere 
med lavere utdanningsnivå og lavere kvalifikasjoner høyere sjanse 
for å oppleve perioder med arbeidsledighet og lavere jobbsikkerhet 
(Marmot, 2010). Det psykososiale arbeidsmiljøet er også i noen grad 
en mulig forklaringsfaktor. Ifølge «demand-control»-modellen kan 
for eksempel en kombinasjon av «high demand» (stress forårsaket av 
stor arbeidsbyrde) og «low control» (liten grad av kontroll og beslut- 
ningsfrihet) gi høyere risiko for hjerte- og karsykdom (Karasek & 
Theorell, 1991). Det er betydelig empirisk evidens for denne hypo- 
tesen, og kombinasjonen av stor arbeidsbyrde og lav kontroll er i noen 
grad mer forekommende i lavere yrkesgrupper (Siegrist, Benach, 
McKinght, Goldblatt mfl., 2009). 

Enkelte har argumentert for at relativ fattigdom kan bidra til 
dårligere helse (Marmot, 2004; Wilkinson & Pickett, 2010). Relativ 
fattigdom defineres som at man er fattig i forhold til majoriteten 
av befolkningen i samfunnet man lever i, til tross for at grunn- 
leggende materielle behov er dekket. I Norge ligger grensen for 
relativ fattigdom på 60 prosent av medianinntekten.* Relativ fat- 
tigdom innebærer ofte sosial eksklusjon, fordi man ikke har midler 
og ressurser til å ta del i ordinære sosiale forpliktelser og arenaer i 
samfunnet man lever i (Marmot, 2004). Som kjent har den skotske 
økonomen og filosofen Adam Smith fremmet ideen om at livets 
nødvendigheter ikke bare må omfatte goder som strengt tatt er 
nødvendige for overlevelse, men også slike goder som sørger for 
at man kan opptre i offentligheten uten skam, hvilket blant annet 
inkluderer passende bekledning (en linskjorte, på hans egen tid) 
(Smith, 1976 [1776]). Mangel på «vanlige» goder som vaskemaskin, 
mobiltelefon eller datamaskin og utilstrekkelig inntekt til å invitere 
venner, ha en hobby eller reise på ferie kan gi følelser av skam, 
engstelse og mindreverd (Marmot, 2004; Wilkinson & Pickett, 
2010). Det er likevel uklart akkurat hvordan og i hvor stor grad slike 
fenomener kan gi dårligere helse, og denne typen årsaksforklaring 
er mye mer kontroversiell sammenlignet med de materielle årsaks- 
forklaringene (se f.eks. Lynch, Smith, Harper & Hillemeier, 2004). 


Sosial seleksjon 

Tilhengere av sosial seleksjon-forklaringsmodellen er skeptiske til 
den påståtte årsakssammenhengen mellom ulikheter i inntekt og 
ulikheter i helse. Litt forenklet kan vi si at denne modellen hevder 
at årsakssammenhengen stort sett går i motsatt retning, det vil si at 
det er dårlig helse som fører til lav inntekt, snarere enn omvendt. 


4 FN-sambandet (2017): http://www.fn.no/Tema/Fattigdom/Hva-er-fattigdom 

For eksempel vil den kjente sammenhengen mellom arbeids- 
ledighet og dårlig helse forklares av at dårlig helse fører til arbeids- 
ledighet, ved at man til sist kan miste jobben som følge av sykdom 
og fravær. Sammenhengen mellom dårlig helse og lav inntekt kan 
også forklares av at dårlig helse vil føre til tidlig pensjon, hvilket 
igjen vil føre til lavere total inntekt (Case & Deaton, 2003). 

Angus Deaton, som er en fremtredende tilhenger av sosial 
seleksjon-modellen, legger stor vekt på utdanning og argumen- 
terer for at de høyere sosioøkonomiske klassenes bedre helse i stor 
grad kan forklares av deres høyere utdannings- og kunnskapsnivå 
(Deaton, 2013, 2015). Kunnskap i seg selv har en positiv effekt på 
helse, mener Deaton, fordi kunnskap gjør folk i stand til å ta vare 
på seg selv, til å bruke helsesystemet til sin fordel og dessuten til 
raskt å tilegne seg informasjon og adoptere helsefremmende adferd 
etter hvert som ny kunnskap blir tilgjengelig. Det finnes betydelig 
empirisk støtte for at utdanning kan ha en direkte positiv effekt 
på helse (Cutler, Deaton & Lleras-Muney, 2011). Deaton er des- 
suten opptatt av hvordan foreldrenes utdannings- og inntektsnivå 
påvirker barnas helse. Barn av foreldre med lav utdanning har 
dårligere helse ved fødselen enn barn av foreldre med høy utdan- 
ning, og foreldrenes lavere inntekt påvirker også negativt barnas 
helse gjennom for eksempel dårligere ernæring. Dette har negative 
følger for barnas kognitive utvikling, læring og skolegang, som vil 
akkumulere over tid. På lengre sikt vil disse barna vanligvis oppnå 
lavere utdanningsnivå, som igjen fører til lavere inntekt. Til tross 
for at Deaton skisserer noen andre årsaksmekanismer enn det til- 
hengere av den sosiale årsaksforklaringsmodellen fokuserer på, er 
det likevel en del overlapp mellom de policy-tiltakene de to partene 
anbefaler. Å forbedre barns helse, mener Deaton, er det langt vik- 
tigste tiltaket vi kan sette i gang, blant annet ved å bekjempe fattig- 
dom i barnefamilier. Nettopp dette tiltaket har også blitt fremhevet 
både i Black-rapporten, en av de tidlige og viktigste rapportene 

om sosiale ulikheter som har blitt utgitt (Black, Morris, Smith & 
Townsend, 1980), og i den mer nylige utkomne Marmot review 
(Marmot, 2010). Derimot er Deaton og andre som deler hans syn, 
sterkt uenig i at omfordeling av inntekt i seg selv vil ha noen effekt 
på ulikheter i helse. 


Andre faktorer 


Andre sentrale årsaksforklaringer foruten disse to hovedmodellene 
inkludererindividuell livsstil og tilgang til helsetjenester. Individuell 
adferd som har betydning for helsa, inkluderer kosthold, mosjon og 
forbruk av tobakk og alkohol (Folkehelseinstituttet, 2016). Generelt 
sett ser vi en sosial gradient i usunn adferd, med høyere tendens 
til usunt kosthold, røyking og lite mosjon blant lavere sosioøko- 
nomiske klasser, og det synes dermed svært sannsynlig at disse fak- 
torene forklarer noe av helsegradienten. Forbruk av alkohol følger 
imidlertid ikke det samme mønsteret, men det er noe større andel 
av alkoholmisbruk og avhengighet blant lavere sosioøkonomiske 
klasser (Folkehelseinstituttet, 2009; Helsedirektoratet, 2016). Det 
er generelt store ulikheter mellom prevalensen av røyking mel- 
lom de sosioøkonomiske klassene, og ettersom røyking er svært 
skadelig for helsa, antas denne adferden å ha stor betydning for 
helsegradienten (Mackenbach, Stirbu, Roskam, Schaap mfl., 2008). 
Det er likevel vanskelig å fastslå akkurat hvor mye av helsegradi- 
enten slike faktorer kan forklare, og her er det uenighet. Mange 
anser også livsstilsfaktorer som en sosial årsaksforklaring, i og med 
at bruk av tobakk og alkohol, kosthold og mosjon også i betydelig 
grad påvirkes av sosioøkonomiske forhold, for eksempel i hvor 
stor grad man har anledning, tid eller råd til å trene eller spise sunt 
(Marmot, 2010). Ikke minst høyere prevalens av røyking i lavere 
sosioøkonomiske klasser kan delvis skyldes at røyking brukes som 
en strategi for å takle en hverdag under press for å få endene til å 
møtes, spesielt blant kvinner (Graham, 1987). 

Det er ogsa mye som tyder pa at ulikheter i bruk av helsetjenester 
kan forklare noe av helsegradienten. Selv om det i prinsippet er lik 
tilgang til helsetjenester i de fleste europeiske land der de sosiale 
helseforskjellene har blitt studert, er det flere studier som viser at 
de høyere sosioøkonomiske klasser i større grad benytter seg av 
det tilgjengelige helsetilbudet (van Doorslaer, Koolman & Jones, 
2004; van Doorslaer, Wagstaff, van der Burg, Christiansen mfl., 
2000). Dette gjelder spesielt bruk av spesialisthelsetjenester, der 
man finner de storste ulikhetene i bruk av tjenester (Stirbu, Kunst, 
Mielck & Mackenbach, 2011; van Doorslaer, Masseria & Koolman, 
2006). Dette er ogsa godt dokumentert i Norge (Vikum, Krokstad 
& Westin, 2012). 

Det er en viss enighet om at alle disse faktorene beskrevet hittil 
spiller inn og bidrar til de sosiale helseforskjellene, sa uenigheten 
som foreligger, gjelder snarere hvordan de forskjellige faktorene 
vektlegges, eller hvilke faktorer og arsaksmekanismer som har 
storst betydning. Denne uenigheten lar seg vanskelig oppklare pa 
gjeldende tidspunkt. En nylig metastudie kunne ikke avgjøre om 
det er bedre støtte for den ene eller den andre modellen (Kröger, 
Pakpahan & Hoffmann, 2015). En vanskelighet er at de samme 
dataene samsvarer med forskjellige tolkninger av kausal retning 
(se Marmot, 2013; Case & Paxson, 2008). Det er simpelthen svært 
utfordrende å fastslå med sikkerhet hva de langsiktige årsakene er. 


Hvorfor er helseforskjeller urettferdige? 


Forskjellige teoretikere gir forskjellig svar på hvilke helseforskjeller 
som er urettferdige, og hvorfor de er det. Jeg gir her en kort oversikt 
over noen forskjellige tilnærmingsmåter til disse spørsmålene. 

Fra et rettferdighetsteoretisk perspektiv må man ta stilling til 
hvordan rettferdig fordeling av helse relateres til rettferdighetsteori 
mer generelt. Rettferdighetsteorier i dag er gjerne pluralistiske, 

hvilket vil si at begrepet rettferdig fordeling dreier seg om fordelin- 
gen av mer enn ett gode — for eksempel helse, inntekt, utdanning, 
status og sosialt nettverk. Et viktig spørsmål blir dermed hva for- 
holdet er mellom rettferdig fordeling av helse og rettferdig fordel- 
ing av andre goder vi også er opptatt av. Filosofen Fabienne Peter 
(2004) har skilt mellom det hun kaller «direkte» og «indirekte» 
tilnærminger til rettferdig fordeling av helse, ut fra hvordan de 
relaterer rettferdig fordeling i helse til rettferdig fordeling av andre 
goder. Ved en såkalt direkte tilnærming kan en fordeling av helse 
«i seg selv» være rettferdig eller urettferdig — det vil si sett i isola- 
sjon fra eller uavhengig av hvordan andre viktige sosiale goder, som 
inntekt, er fordelt. Med andre ord kan en univariat måling av helse- 
ulikhet, som altså bare viser fordelingen av helse, vurderes som 
rettferdig eller urettferdig. En slik tilnærming er ofte motivert av 
et underliggende syn om at helse er et spesielt viktig gode. Det kan 
innebære at ulikheter i helse muligens er moralsk mer problematisk 
enn ulikheter i fordelingen av andre typer goder, som inntekt, og 
at vi bør akseptere mindre grad av ulikhet i denne fordelingen enn 
i fordelingen av andre goder, og gjøre mer for å jevne ut ulikheter i 
helse enn andre typer ulikheter (Anand, 2002). 

Ved en indirekte tilnærming sammenlignes derimot rettferdig 
fordeling i helse i større grad med rettferdig fordeling generelt sett. 
Hvorvidt en gitt fordeling av helse er rettferdig eller ikke, er i mye større 
grad avhengig av hvordan andre relevante goder i samfunnet er fordelt. 
Derfor er også en bivariat måling av helse mye mer relevant etter denne 
tilnærmingen, fordi den viser hvordan fordelingen av helse varierer i 
forhold til fordelingen av andre goder, som inntekt eller utdanning. 
Dessuten er det større sannsynlighet for at bivariat ulikhet skyldes sys- 
tematiske og kanskje sosiale årsaker — det er liten sjanse for at ulikheter 
mellom grupper reflekterer tilfeldige mønstre. Vi kan ytterligere skille 
mellom to versjoner av en slik tilnærming, fremsatt av henholdsvis 
Norman Daniels (2008) og Daniel Hausman (2007, 2013). 

Norman Daniels’ syn kan oppsummeres med at hvorvidt en 
gitt fordeling av helse er rettferdig eller ei, avhenger av vare sosiale 
institusjoner. Dersom våre sosiale institusjoner og deres tilhørende 
prinsipper for fordeling er rettferdige, vil ogsa den fordelingen av 
helse vi finner i et slikt samfunn, vere rettferdig. Daniels presen- 
terer dette synet som en videreutvikling av John Rawls’ teori om 
rettferdig fordeling (Rawls, 1971). Selv om Rawls opprinnelig satte 
sporsmalet om helse til side, argumenterer Daniels for at Rawls’ 
opprinnelige prinsipper for rettferdig fordeling faktisk gir oss 
et svar pa hva som er en rettferdig fordeling av de sosiale helse- 
determinantene (Daniels, Kennedy & Kawachi, 2004; Daniels, 
2008). Ut fra en litt forenklet oppsummering av Daniels’ syn kan 
vi si at nar inntekt og andre sentrale sosiale ressurser er fordelt i 
trad med Rawls’ prinsipper, vil den resulterende fordelingen av 
helse også være rettferdig. Det er riktignok vanskelig 4 si noyak- 
tig hvordan en slik fordeling vil se ut, men det er rimelig å anta at 
Rawls’ prinsipper gir langt mindre ulikhet i inntekt enn vi kan se i 
de fleste samfunn i dag. Hvis ordinære sosiale ressurser er rettfer- 
dig fordelt i et samfunn, vil forekomsten av helseulikhet heller ikke 
være urettferdig, etter Daniels’ syn. 

Daniel Hausman har et litt annet syn. Hausman er opptatt av 
fordelingen av det han kaller «overall well-being» (2007, 2013). 
«Well-being» eller velferd forstas her bredt, som «hvor godt stilt» 
folk er, eller hvor gode livsmuligheter de har. Den grunnleggende 
ideen her er at velferd bestar av flere komponenter, eller sagt pa 
en litt annen mate avhenger velferd av flere forskjellige goder. 
Disse komponentene eller godene omfatter blant annet helse, 
inntekt, utdanning, sosiale nettverk og status. Ifølge Hausmans 
perspektiv gis ikke helse noen særstilling i forhold til andre viktige 
goder. Selv om helse er en svært viktig del av vår totale velferd, 
er helse likevel bare ett av flere elementer som alle er viktige for 
et godt liv. Videre argumenterer Hausman for at disse forskjellige 

velferdskomponentene i noen grad kan erstatte hverandre. Det vil 
si at å ha mer av en komponent kan delvis eller helt kompensere for 
at man har mindre av en annen komponent: Ulikheter i forskjellige 
goder kan i noen grad utjevne hverandre. Ulikhet i fordelingen av 
enkeltkomponenter har liten eller ingen betydning så lenge det er 
noenlunde likhet (eller ikke for stor ulikhet) «totalt sett», altså gitt 
fordelingen av alle velferdskomponentene sett under ett («overall 
well-being»). Her kan man også se noen likheter med Amartya 
Sens capability approach og ideen om at individets totale kapabili- 
tetssett (eller mulighetssett) er det beste målet på individets velferd 
(se Bringedal & Bærøe, 2016 for ytterligere diskusjon). I henhold 
til dette synet foreligger det altså ikke spesifikke krav til hvordan 
komponentene skal fordeles hver for seg: Det vil si at man er ikke så 
opptatt av fordelingen av hver av disse godene isolert sett. Unntaket 
er mer ekstreme mangler på et gode. Jo mindre man har av et gitt 
gode, jo mer sannsynlig er det at denne mangelen kan oppveies av 
mer av et annet gode, og mangelen på dette ene godet vil dermed i 
større grad reflektere lav «overall» eller total velferd (se Hausman, 
2007). Fordelingen av ett av disse godene isolert fra de andre 
godene, er ikke «i seg selv» rettferdig eller urettferdig. Fordelingen 
av enkeltkomponenter er bare urettferdige i den grad, og fordi, de 
reflekterer ulikheter i helhetlig velferd. 

De sosiale ulikhetene i helse er et godt eksempel på en type 
ulikhet som reflekterer ulikheter i helhetlig velferd, etter Hausmans 
syn. Sosioøkonomisk klasse anses som en god indikator for «livs- 
muligheter» eller helhetlig velferd, og naturlig nok er dette i enda 
større grad tilfelle når sosioøkonomisk klasse kombineres med 
helse. Det vil si at en person med både lav sosioøkonomisk klasse 
og dårlig helse kan antas å ha nokså dårlige muligheter for et godt 
liv. De sosiale ulikhetene i helse representerer med andre ord en 
systematisk ulikhet, eller systematisk deprivasjon: det å være dårlig 
stilt når det gjelder flere sentrale enkeltkomponenter av helhetlig 

velferd. Deaton (2002) hevder ogsa et slikt syn og understreker at 
individuell velferd ikke kan reduseres til verken inntekt eller helse 
alene, men avhenger av begge, og at den sosiale helsegradienten er 
et onde nettopp fordi den viser at de som har darligst helse, ogsa er 
de som har lavest inntekt og materiell sikkerhet. 

Sammenlignet med Daniels’ syn omfatter Hausmans syn et 
bredere spekter av sosiale ulikheter som potensielt urettferdige. 
Hausmans teori er mer konsekvensialistisk orientert, i den forstand 
at årsakene til ulikheter i helse ikke spiller like stor rolle for å avgjøre 
om disse ulikhetene er urettferdige. For Hausman spiller det ikke 
noen rolle om det er lav inntekt som forårsaker dårlig helse, eller 
omvendt. I begge tilfeller er utfallet, lav inntekt i kombinasjon med 
dårlig helse, urettferdig, fordi det reflekterer en ulikhet i helhetlig 
velferd. For å si det på en annen måte er både sosiale årsaksforklar- 
inger og sosial seleksjon like relevant. Daniels på sin side er i all 
hovedsak opptatt av de sosiale helsedeterminantene, og han vurde- 
rer fordelingen av helse på bakgrunn av hvorvidt de sosiale helse- 
determinantene er rettferdig fordelt. Men, det har altså vist seg 
vanskelig å fastslå med sikkerhet hva det eksakte årsaksforholdet 
mellom inntekt og helse er — det vil si i hvor stor grad de sosiale 
helseforskjellene er et resultat av at inntekt påvirker helse, eller at 
helse påvirker inntekt. Derfor kan det synes noe problematisk å 
anta, som Daniels gjør, at de sosiale ulikhetene i helse nødvendig- 
vis vil reduseres til et akseptabelt nivå dersom vi kan oppnå en mye 
likere fordeling av inntekt. 


Hvilke tiltak for å redusere sosiale ulikheter 
i helse bør vi prioritere? 


Jeg vil her argumentere for at Hausmans svar på hvorfor sosi- 
ale ulikheter i helse er urettferdige, er det beste utgangspunktet 
for å utforme og rangere tiltak for å redusere disse ulikhetene. 

Malsettingen var burde være å forbedre livsvilkarene for de grup- 
pene som har et betydelig darligere utgangspunkt for a leve et 
godt liv, og vi bor strebe etter 4 oppfylle denne malsettingen ved 
a fokusere pa hvordan og pa hvilke omrader vi kan oppna mest 
mulig, snarere enn a begrense oss til a bare fokusere pa forbedring 
av helse. 

Mange vil kanskje motsette seg en slik tankegang, pa bakgrunn 
av at de anser helse som et spesielt viktig gode, kanskje det viktig- 
ste, i livet. Helse er naturligvis en absolutt betingelse for et godt 
liv i den forstand at et minimalt niva av helse er nodvendig for a 
leve. Men helse er et komplekst og mangefasettert gode, og utover 
denne observasjonen er det ikke nødvendigvis apenbart at helse 
er viktigere enn alle andre goder for et godt liv, og det folger ikke 
nødvendigvis at vi som samfunn bor bruke mer ressurser pa helse 
enn pa andre sosiale goder. 

Helse er viktig for våre muligheter til 4 delta i ordinære men- 
neskelige aktiviteter. Sykdom og helseproblemer kan innebeere for- 
skjellige former for funksjonstap som kan forhindre oss i 4 utfore 
normale gjgremal eller forfølge planer og prosjekter. Men mange 
andre goder har ogsa stor pavirkning pa hvilke muligheter vi har i 
livet, blant annet inntekt og utdanning. Hausman argumenterer for 
at inntekt pa mange mater har storre innflytelse pa ens helhetlige 
velferd enn helse, generelt sett. Inntekt kan blant annet skaffe en til- 
gang til fordeler innenfor mange andre velferdsgoder, som utdan- 
ning, sosial status, (effektive) rettigheter og makt. Selv om darlig 
helse kan være et hinder for 4 fa tilgang til noen av disse godene, 
gir ikke god helse bedre tilgang pa samme mate som inntekt; helse 
kan ikke på samme mate som inntekt «byttes inn» i andre type 
fordeler. Pa den annen side kan noen helseproblemer være spe- 
sielt begrensende. Spesielt helseproblemer som forhindrer en fra 
a ha jobb, er begrensende, da dette ogsa forer til at man ender opp 
med relativt lav inntekt, som ytterligere begrenser ens muligheter. 


47 


GRY WESTER 


Slike helseproblemer forer dermed til en akkumulering av darligere 
muligheter. 

Dette er et svært komplekst spørsmål, og det er kanskje ikke 
mulig a fastsla hvilket gode som har storst pavirkning pa vare livs- 
muligheter. Og naturligvis avhenger det ogsa i stor grad av hva 
slags samfunn man lever i. For eksempel er lav inntekt mindre 
begrensende for helhetlig velferd og livsmuligheter i et samfunn 
med mange offentlige velferdsgoder. Og på samme måte er det å ha 
en funksjonshemning mye mindre begrensende i et samfunn der 
det i stor grad er lagt til rette for funksjonshemmede menneskers 
behov. Men nettopp fordi det kan være vanskelig å si hvilket gode 
som er viktigst, synes det hensiktsmessig å ta et mer helhetlig syn. 
Ved å se på fordelingen av flere goder sammen har vi et mye bedre 
utgangspunkt for å vurdere folks livsmuligheter. 

Ved første øyekast er det kanskje ikke noen opplagte og bety- 
delige forskjeller mellom de tiltakene mot sosiale ulikheter i helse 
de ulike teoretiske rammeverkene vi har sett på, anbefaler. Ut fra 
den direkte tilnærmingen, der helse anses som et spesielt viktig 
gode og fordelingen av helse er det aller viktigste, må tiltak likevel 
rette seg mot andre faktorer som påvirker helse, da helse naturligvis 
ikke kan «omfordeles» ved å ta helse fra den som har mest, og gi 
til den som har minst. Det er da hensiktsmessig å rette seg mot de 
sosiale helsedeterminantene, spesielt materiell fattigdom, tilgang til 
sosiale tjenester, arbeids- og levevilkår, og tilgang til helsetjenester 
og generelle folkehelsetiltak. Disse tiltakene sammenfaller for det 
første i stor grad med Daniels' rammeverk, fordi de gjelder en type 
sosiale ressurser hvis fordeling dekkes av Rawls' prinsipper. For 
det andre vil tiltak som fattigdomsbekjempelse og forbedring av 
arbeids- og levevilkår ikke bare potensielt ha en positiv effekt på 
helse for de relevante gruppene, men også representere en forbed- 
ring ut fra et mer generelt velferdsperspektiv. Derfor kan slike tiltak 
også gis støtte ut fra Hausmans teoretiske ståsted og vekt på ulikhet 

i helhetlig velferd. Med andre ord synes det å være stor enighet 
mellom de ulike teoretiske rammeverkene om hvilke tiltak vi bør 
igangsette for å utjevne de sosiale helseforskjellene. 

Det er likevel noen forskjeller mellom de ulike teoretiske tilnær- 
mingene som vi bør merke oss. Det første punktet gjelder hvordan 
vi definerer og måler hvor godt vi har lyktes med tiltakene våre. 
I en kommentar i The Lancet diskuterer Johan Mackenbach en 
rekke strategier som har blitt anvendt i England for å redusere sos- 
iale ulikheter der (Mackenbach, 2010). Han observerer at selv om 
mange av de individuelle målsettingene har blitt helt eller delvis 
oppfylt, som for eksempel reduksjon i forekomst av barnefattig- 
dom, tiltak for forbedring av omsorg og skole for barn og utbedring 
av primærhelsetjenester i dårlig stilte bydeler, har de foreløpig ikke 
gitt den ønskede reduksjonen av helseforskjeller. Ut fra den direkte 
tilnærmingen har disse tiltakene ikke lyktes. Men ut fra Hausmans 
helhetlige velferdsperspektiv er det ingen spesiell grunn til å bare 
fokusere på tiltakenes helseeffekt. Den sentrale målsettingen er å 
redusere ulikhet i helhetlig velferd, noe som like fullt kan oppnås 
ved å utjevne fordelingen av noen av de andre komponentene eller 
godene som inngår i helhetlig velferd. Hausmans perspektiv gir oss 
altså et bredere grunnlag for å vurdere forskjellige tiltaks effekt: De 
bør evalueres ikke bare på bakgrunn av hvor effektive de er til å 
redusere helseforskjeller (noe vi fortsatt mangler god evidens på), 
men snarere ut fra hvor stor effekt de har på forbedring av helhetlig 
velferd for de dårligst stilte. Med andre ord bør vi ikke begrense 
oss til bare å vurdere eventuelle forbedringer av helse hos de lavere 
sosio-økonomiske gruppene, men også ta med i betraktningen 
forbedringer innenfor andre velferdskomponenter eller -goder, 
som inntekt, status, utdanning, sosiale nettverk og så videre. Ut 
fra et mer generelt velferdsperspektiv har de tiltakene Mackenbach 
diskuterer, oppnådd mye positivt, selv om man så langt ikke har 
dokumentert noen målbar redusering av helseforskjeller. 

For det andre kan Hausmans helhetlige velferdsperspektiv gi 
grunnlag for å gjøre en mer nyansert vurdering av forskjellige for- 
mer for helseforbedrende tiltak. Hvis man simpelthen er opptatt 
av å redusere sosiale ulikheter i helse, har det ikke noen spesiell hen- 
sikt å se ytterligere på hva slags helseforbedringer som er oppnådd 
hos lavere sosioøkonomiske klasser. Ut fra Hausmans tilnærming 
er det derimot hensiktsmessig å skille mellom forskjellige typer 
helseforbedringer. Ikke alle mulige helseforbedringer er nødven- 
digvis likeverdige ut fra hvordan de påvirker helhetlig velferd eller 
livsmuligheter. Fra et helhetlig velferdsperspektiv er det spesiell 
grunn til å fokusere på helsefremmende tiltak som også kan ha en 
positiv effekt på andre velferdskomponenter og goder, og dermed 
gir en større reduksjon i systematisk ulikhet. For eksempel er til- 
tak rettet mot helseproblemer som påvirker ens evne til utdanning 
og arbeid, spesielt relevante. Dette kan også ses i sammenheng 
med Wolff og de-Shalits (2007) diskusjon om «corrosive disad- 
vantage» og «fertile functionings». «Corrosive disadvantage» viser 
til akkumulering av flere former for deprivasjon over tid, ved at 
deprivasjon innenfor én velferdskomponent fører til ytterligere 
deprivasjon innenfor andre velferdskomponenter, for eksempel 
i tilfellet der en person først mister jobben, deretter blir hjemløs, 
og så blir syk. «Fertile functionings» viser til hvordan forbedring 
innenfor enkelte velferdskomponenter kan ha positiv effekt innen- 
for andre velferdskomponenter, enten direkte eller ved å redusere 
risiko for deprivasjon innenfor disse andre komponentene, som i 
eksempelet nevnt ovenfor, der forbedring av helse kan ha en positiv 
effekt på utdanning og arbeid. Som Wolff og de-Shalit påpeker, er 
det viktig med en forståelse av begge disse fenomenene for å utvikle 
god sosialpolitikk. 

For det tredje vil Hausmans vektlegging av «overall well-being» 
også utvide spekteret av mulige tiltak. På dette grunnlaget kan man 
inkludere ikke bare tiltak som kan forbedre helse, men også tiltak 

som forbedrer kårene for de dårligst stilte innenfor hvilken som helst 
av de sentrale velferdskomponentene, samt tiltak som kan påvirke 
konsekvensene av dårlig helse for andre viktige goder. Sistnevnte 
kategori inneholder for eksempel ordninger som gjelder sykefravær 
og sykelønn, uføretrygd og pensjonsordninger. Slike ordninger kan 
bidra til at dårlig helse ikke gir like stort tap av inntekt. Fleksible 
arbeidskår kan også være et middel for å bedre tilgangen til arbeid 
for dem som er helt eller delvis uføre, også med redusert tap av 
inntekt som følge. På samme måte kan en viss fleksibilitet i utdan- 
ningssystemet også gi bedre muligheter for utdanning for dem med 
dårlig helse. Det kan også ha noe for seg å tenke ut fra hvilke tiltak 
som kan oppnå best mulig effekt, uavhengig av om tiltakene gjelder 
forbedring av helse eller innenfor andre sentrale velferdsgoder. Helse 
er, tross alt, i mye mindre grad under direkte sosial kontroll enn 
goder som inntekt og andre viktige sosiale ressurser, og de forskjel- 
lige årsaksmekanismene er fortsatt ikke så godt forstått, så det kan ha 
noe for seg å tenke ut fra hvordan samfunnet kan tilpasses for at de 
som har dårligere helse enn andre, ikke lider ytterligere tap av andre 
velferdsgoder. Dette har vi mye større anledning til å påvirke. 


Konklusjon 


I dette kapitlet har vi sett på fenomenet ulikheter i helse, med spe- 
siell vekt på ulikheter i helse mellom sosioøkonomiske klasser. Det 
er en vedtatt målsetting, nedfelt i folkehelseloven, at disse helsefor- 
skjellene skal utjevnes. Det er imidlertid flere måter å tenke rundt 
hvilke aspekter ved de sosiale helseforskjellene som gjør dem urett- 
ferdige, og dette kan ha implikasjoner for hvilke tiltak vi bør sette 
i gang, og hvordan de skal vurderes. Det bør vurderes om det kan 
være hensiktsmessig å presisere i folkehelseloven hvilken forklar- 
ing som ligger til grunn for at disse helseforskjellene skal utjevnes. 
Hvis helse anses som et spesielt viktig gode, vil man i noen grad 

ha noen andre malsetninger for utbedrende tiltak enn hvis helse 
ses pa som én av flere komponenter i helhetlig velferd. Dette siste 
perspektivet, representert av blant andre Hausman, gir et bredere 
utgangspunkt og sikter seg inn mot forbedring ikke bare av helse, 
men ogsa andre sentrale velferdskomponenter i velferd. Selv om 
helse åpenbart er et svært viktig gode, er det ikke helt klart at helse 
nødvendigvis har større innvirkning på vår helhetlige velferd enn 
for eksempel inntekt. Jeg støtter derfor Hausmans syn og har her 
argumentert for at vi bør vurdere et bredere spekter av mulige tiltak 
mot de sosiale helseforskjellene, der vi måler suksess ut fra tiltak- 
enes effekt for å redusere ulikheter i helhetlig velferd. 

Abstract 


The Norwegian health care service aims to ensure equal access to 
healthcare services of good quality. However, «equal access» can be 
interpreted in different ways that in turn may give rise to dissimilar 
practices. In this chapter, we discuss how to operationalize equality 
in access and argue that we have to focus on potential barriers 
to access. We present several conceptual frameworks that all aim to 
summarise «access». Ås per today, one framework stands out as the 
richest and most adequate framework in the literature. Levesque and 
colleagues developed this framework based on a literature review of 
previously published frameworks. Access is defined as opportunity 


to have healthcare needs fulfilled. The framework encompasses five 

different dimensions on the supply and demand side, respectively. 
From this framework, we demonstrate that relevant barriers can be 
deduced in a systematic way. In order to decide what barriers we 
should avoid, reduce or eliminate, we must be able to distinguish 
acceptable barriers from non-acceptable. We sketch out how this 
can be assessed, and categorise three groups of potentially non- 
acceptable barriers, according to the kind of inequality they create. 
Finally, we argue that health authorities should account explicitly for 
what kind of inequality they seek to prevent when organising and 


regulating healthcare services. 


Introduksjon 


Aristoteles’ formale likhetsprinsipp ble nedtegnet for mer enn 
2000 ar siden, men representerer like fullt en norm for rettfer- 
dig fordeling som er like relevant den dag i dag. Dette prinsip- 
pet krever at like tilfeller skal behandles likt og ulike tilfeller 
ulikt, i henhold til relevante forskjeller mellom dem (Aristoteles, 
1984). Oversetter vi prinsippet til en situasjon der helsehjelp skal 
fordeles, er det rimelig 4 betrakte helsehjelpsbehov som «tilfel- 
lene» som krever likebehandling. Det betyr at pasienter med 
identiske behov har krav pa samme type behandling. Dette kan 
forstås som «identisk behandling», eller i det minste «behand- 
ling med samme kvalitet». Hva «behandling» skal innebere, er 
også apent for fortolkning. I en helsekontekst er det nærliggende 
å tenke på medisinske tiltak alene, men i en videre forstand kan 
«behandling» også innebære mulighetene for å oppsøke, motta 
og nyttiggjøre seg av den helsehjelpen som tilbys. I et rettferdig 
fordelingsperspektiv innebærer dette at helsehjelpen man mottar 
innad i helsetjenesten, ikke bare må ha samme kvalitet ved like 
behov, tilgangen til helsetjenestens tilbud må så langt det er mulig, 

ogsa vere den samme for alle. «Lik tilgang» knyttes til mulighets- 
rommet den enkelte har for å oppsøke, motta og nyttiggjøre seg 
av helsetjenesten, og må analytisk skilles fra den faktiske bruken 
den enkelte gjør av tjenestene. En slik bred fortolkning av forde- 
lingsnormen gjenspeiles også i den norske lovgivningen på feltet. 
Pasient- og brukerrettighetsloven, som regulerer retten til både 
primær- og spesialisthelsetjenester, har som formål å bidra til 
«lik tilgang på tjenester av god kvalitet», samtidig som «(1) ovens 
bestemmelser skal bidra til å fremme tillitsforholdet mellom pasi- 
ent og bruker og helse- og omsorgstjenesten, fremme sosial trygg- 
het og ivareta respekten for den enkelte pasients og brukers liv, 
integritet og menneskeverd».' Spesialisthelsetjenesteloven skal 
blant annet «bidra til et likeverdig tjenestetilbud».* Samtidig 
skal helsepersonelloven parallelt tjene til «sikkerhet for pasien- 
ter og kvalitet i helse- og omsorgstjenesten samt tillit til helse- 
personell og helse- og omsorgstjenesten» gjennom fastsatte krav 
overfor dem som har profesjonell kompetanse til å virkeliggjøre 
rettighetene.’ 

Hvorvidt vi i Norge faktisk har «lik tilgang til tjenester av god 
kvalitet» og «likeverdige tjenester» eller ikke, er både et formelt og 
et empirisk spørsmål. Formelt sett gjelder de juridiske rettighetene 
bare dem som omfattes av loven. Papirløse flyktninger og andre 
uten norsk statsborgerskap har ikke samme lovfestede rettigheter 
overfor helsetjenesten som den øvrige befolkningen. Det er der- 
med grunn til å merke seg at lik tilgang formelt sett ikke gjelder alle 
som befinner seg innenfor landegrensene. I dette kapitlet legger 


1 Lov 2. juli 1999 nr. 63 om pasient- og brukerrettigheter (pasient- og brukerret- 
tighetsloven). 

2 Lov 2. juli 1999 nr. 61 om spesialisthelsetjenesten m.m. (spesialisthelse- 
tjenesteloven). 

3 Lov 2. juli 1999 nr. 64 om helsepersonell m.v. (helsepersonelloven). 

vi imidlertid mest vekt pa mennesker med den samme formelle 
retten til helsehjelp, basert pa reguleringen i pasient- og brukerret- 
tighetsloven og kriteriene angitt i prioriteringsforskriften (se Riska 
og Aasen, kapittel 3 i denne boken). Men selv om vi holder oss til 
gruppen av rettighetshaverne, er det ikke sikkert at alle har den 
samme muligheten for å få tilgang til helsetjenesten. Ulike typer 
barrierer kan hindre lovens mål om lik tilgang og likeverdige tje- 
nester. Dersom målet om å bidra til tillit til helse- og omsorgstje- 
nesten skal nås — og denne tilliten ikke skal være blind, men være 
basert på velbegrunnede oppfatninger - holder det ikke at en 
formell likhet er sikret gjennom lovreguleringer. Da trenger vi i til- 
legg å vite at vi har gode grunner basert på empirisk kunnskap til 
å tro at lik tilgang også realiseres i praksis. Hvordan kan vi sikre at 
rettslige formål om lik tilgang og likeverdige tjenester i større grad 
blir reelle i praksis? 

I dette kapitlet diskuterer vi hvordan målet om lik tilgang til 
likeverdige helsetjenester kan realiseres. For å forenkle fremstill- 
ingen fokuserer vi bare på den rettferdige fordelingsnormen som 
kommer til uttrykk i kravet om at alle skal ha «lik tilgang til helse- 
tjenester av god kvalitet», men argumentasjonen gjelder for til- 
gangen til «likeverdige tjenester» også. Vi starter med å beskrive 
utfordringer ved å operasjonalisere «lik tilgang til helsetjenester 
av god kvalitet» og argumenterer for at operasjonaliseringen må 
knyttes til forhold som hindrer realisering av lik tilgang, som vi 
kaller «barrierer». Vi presenterer så et begrepsrammeverk som 
favner bredt med hensyn til hva vi kan forstå med «tilgang». Dette 
er utviklet av Levesque og hans kollegaer og åpner opp for identi- 
fisering av ulike typer barrierer. Ikke alle barrierer er uakseptable. 
Dersom operasjonaliseringen av formålet med lovreguleringen skal 
understøtte tillit, bør det også knyttes til et skille mellom akseptable 
og uakseptable barrierer. Å klargjøre dette skillet er i siste instans 
politikernes oppgave. Vi etablerer noen grove skillelinjer mellom 

barrierene og argumenterer for nodvendigheten av konsekvent 
politisk styring for 4 redusere uakseptable barrierer dersom for- 
målet med lovreguleringen skal realiseres i praksis. 


Operasjonalisering av idealet «lik tilgang»: 
noen utfordringer 

Skal vi ha velbegrunnet (og ikke blind) tillit til at helsetjenesten bidrar 
til lik tilgang pa helsetjenester av god kvalitet, bor det være mulig 4 
operasjonalisere dette formålet. Hva vil det i praksis si at vi har lik 
tilgang? Det er flere utfordringer knyttet til dette. Forst og fremst er 
formalsformuleringen, som vi nevnte innledningsvis, apen for ulike 
fortolkninger. Betyr det at alle med identiske behov skal kunne fa 
nøyaktig den samme behandlingen? Eller kan de få en annen behan- 
dling så lenge den fører til det samme resultatet? Er for eksempel 
behandlinger «like» når de har samme innhold, men pågår over ulike 
tidsrom på grunn av at helsepersonell er tilgjengelig til ulike tider? 
På hvilken måte inngår opplevelsen av å bli behandlet respektfullt 
i beskrivelsen «god kvalitet»? Dette er spørsmål om hvordan loven 
skal forstås, som krever nærmere presisering. 

Men utfordringene ender ikke her. Selv om vi presiserer kravene 
til «likhet» i denne sammenhengen, møter vi i neste steg på et 
uoverkommelige krav til hva likhet fordrer i praksis. For hva er 
«like behov»? Behovsfastsettelse i helsetjenesten beror også på 
fortolkning, som innebærer både observasjon og vurdering. Når 
også behovsbeskrivelser er et produkt av fortolkning, blir det logisk 
umulig å insistere på at likhet ivaretas i praksis på tvers av ulike 
aktørers fortolkninger. Kravet om lik behandling av like behov på 
tvers av populasjonen - forstått bokstavelig — blir uoverkommelig å 
møte i praksis. La oss utdype denne påstanden. 

Helserelaterte observasjoner er betinget av hva man er trent 


i å se etter, og ulike erfaringer man har gjort seg kan skjerpe 

oppmerksomheten overfor visse symptomer pa ulikt vis hos for- 
tolkerne. Behovsobservasjoner i helsetjenesten er fordelt pa mange 
aktører med variasjon i opplæring og erfaring. I tillegg kommer 
ulike vurderingselementer inn som kan vere av bade fagteknisk og 
fordelingsmessig art (Bærøe, 2011). «Fagtekniske vurderinger» er 
basert pa evnen til 4 kunne forklare det man observerer, og 4 kunne 
forutsi hvordan en tilstand kan utvikle seg med og uten behandling. 
Denne kompetansen kan vere ulikt fordelt blant helsepersonell. 
«Fordelingsvurdering» er knyttet til hvorvidt den observerte tilstan- 
den er noe man mener det ber brukes ressurser pa i helsetjenesten. 
Ulike fordelingsvurderinger kan oppsta nar aktorer har ulik grad 
av risikoaversjon, eller nar de arbeider innenfor ulike institusjoner, 
der forskjellige kollektive praksiser med hensyn til hva man bruker 
tid pa og ikke bryr seg med, er etablert. Noen tar for eksempel 
flere tester sammenliknet med andre, enten primært for å være pa 
den sikre siden (personlig motivasjon), eller fordi man inngår i en 
«behandlingspraksis» der uformelle regler tilsier at man tar et bredt 
sett med tester (kollektiv motivasjon). Videre, ved åpenbart mindre 
plagsomme eller truende tilstander, kan også tilgjengelige ressurser 
ha innvirkning på hvor terskelen for at noe vurderes som et behov, 
settes. Både fagtekniske vurderinger og fordelingsvurderinger kan 
dermed gi ulikt utslag mellom ulike aktører med hensyn til vurderin- 
ger av om en tilstand bør utredes videre eller behandles overhodet. 
Med andre ord må vi forvente at når ulike aktører vurderer hvorvidt 
det foreligger et «behov» for videre oppfølging fra helsetjenestens 
side, kan svaret variere selv om tilstanden er lik. 

«Lik tilgang» impliserer at én og samme tilstand blir vurdert som 
et «behov» eller et «ikke-behov» av noen med relevant kompetanse, 
uavhengig av hvor man henvender seg. Men gitt uunngåelige 
forskjeller i helsepersonells bakgrunn og erfaring blir dette en 
uoppnåelig betingelse å sikre absolutt i praksis. I denne forstand 
gir det mening å si at «lik tilgang på helsetjenester av god kvalitet» 

i praksis representerer et strukturelt sett uoverkommelig formal. Nar 
det er sagt, gjøres det mye pa både myndighets- og profesjonssiden for 
å redusere ulikheten gjennom beslutningsstøtte tiltak, som for eks- 
empel innføring av prioriteringsveiledere og kliniske retningslinjer. 

Et relevant spørsmål melder seg: Hvis underliggende, struk- 
turelle forhold tilsier at vi ikke kan forvente å oppnå fullstendig 
likhet i tilgang på tjenester av god kvalitet, hva er da poenget med 
å nedfelle dette formålet i lovgivningen? Vi vil hevde at formålet 
like fullt tjener minst to ulike funksjoner. For det første fungerer 
formålet som en påminnelse om et ideal vi kontinuerlig bør strebe 
mot å oppfylle. Selv om vi ikke kan nå det fullt og helt, kan mye 
gjøres for å redusere en ulikhet som sannsynligvis ville vært mye 
mer utbredt om vi ikke forholdt oss til dette idealet overhodet. 
For det andre, når vi erkjenner at det er urealistisk med abso- 
lutt likhet i tilgang på tjenester av god kvalitet, fremstår det som 
desto viktigere å skille mellom betingelser vi må akseptere som 
uforanderlige, og betingelser som skyldes forhold vi faktisk kan 
gjøre noe med. Dette siste er tett knyttet til spørsmål om rett- 
ferdighet: Hva slags betingelser bidrar til uakseptabel ulikhet i 
tilgang på helsetjenester av god kvalitet? Vi kommer snart tilbake 
til hvordan rettferdighetshensyn er relatert til en operasjonalise- 
ring av «lik tilgang på tjenester av god kvalitet». Før vi kommer så 
langt, må vi få på plass hovedtrekkene ved en operasjonaliserings- 
prosess som setter oss i stand til å vurdere implementeringen av 
lovens formål i praksis. Det første vi nå vil gjøre, er å identifisere 
hvilke forhold vi bør fokusere på for å kunne avgjøre om lovens 
formål oppfylles. 


Operasjonalisering: vekt på barrierer 


Til tross for utfordringene beskrevet foran, la oss nå anta at dersom 
pasienter har blitt diagnostisert med én og samme tilstand (for 

eksempel et brukket ben) som korresponderer med et konkret og 
veldefinert helsehjelpsbehov, kan vi begrepsmessig forholde oss til 
«identiske behov». Hvordan skal lovens formal da operasjonali- 
seres? Det vil si, hvordan skal vi ga frem for a etablere kunnskap 
om hvorvidt disse behovene blir ivaretatt pa samme, gode vis? 
Hvis enkeltstaende observasjoner tilsier at individer med like 
behov far god hjelp, kan vi ikke logisk sett si at dette gjelder alle; 
det kan alltids finnes tilfeller (vi ikke har observert enna) som 
tilsier at man ikke har samme tilgang pa tjenester av god kvalitet. 
Dette reflekterer kjernen i kritikken som har blitt reist mot sakalte 
induktive slutninger (Popper, 1963, 2000). Vi far med andre ord 
aldri bekreftet at det finnes en generell likhet i tilgang pa tjenester 
av god kvalitet. Ved a se pa tilfeller (egenopplevde hendelser, his- 
torier fra venner og familie eller saker som omtales i media) der 
velbegrunnede helsehjelpsbehov som normalt blir imotekommet, 
ikke er ivaretatt, kan vi derimot konkludere at det ikke er en alt- 
omfattende «likhet i tilgang pa tjenester av god kvalitet» (vi ser 
her bort fra grasonetilfeller som det ikke er opplagt at helsetje- 
nesten skal sorge for). Dette har betydning for hvordan vi ope- 
rasjonaliserer lovens formal. Selve operasjonaliseringen av «lik 
tilgang pa tjenester av god kvalitet» bor logisk sett struktureres 
rundt konkrete, identifiserbare forhold som kan avkrefte (og altsa 
ikke bekrefte) at det finnes en likhet. Logisk sett kan vi etablere 
sikker kunnskap om ulikhet, men ikke om likhet. Dette betyr at 
operasjonalisering av likhetsidealet vi onsker 4 realisere, krever at 
vi fokuserer pa «barrierer» som hindrer at dette kan skje. I det folg- 
ende ser vi nærmere pa hvordan «tilgang» til helsetjenester kan 
gis et dekkende begrepsmessig innhold gjennom ulike konsept- 
uelle rammeverk, som igjen kan brukes til 4 utlede barrierer. Jo 
mer nyanserte beskrivelser vi har av hva som inngar i «tilgang», 
jo bedre oversikt kan vi fa over ulike forhold som samtidig truer 
tilgangen, og som kan bidra til ulikhet. 

«Tilgang til helsetjenester»: 
begrepsrammeverk 


Nar vi na skal beskrive konseptuelle rammeverk, kommer spraket 
naturligvis i sentrum. Nar vi forholder oss til engelsk litteratur 
som ma oversettes til norsk, oppstar det enkelte utfordringer. 
Sammenliknet med det rikholdige engelske spraket kan norsk 
fremsta noe mer unyansert. For a bevare de opprinnelig nyansene 
i hva rammeverkene skildrer, har vi valgt 4 referere de engelske 
termene i parentes der vi har egnede norske ord for det samme. 
Nar vi ikke har noen god norsk oversettelse, bemerker vi dette. 
Tilgang («access») til helsehjelp har blitt beskrevet ved hjelp av 
ulike teoretiske rammeverk som inkluderer flere dimensjoner. Aday 
og Anderson beskrev et av de forste rammeverkene i 1974 (Ricketts & 
Goldsmith, 2005; Aday & Andersen, 1974). De begrepsfestet tilgang 
basert pa to alternative dimensjoner: karakteristiske trekk ved popu- 
lasjonen pa den ene siden og karakteristiske trekk ved helsesystemet 
pa den andre. Denne strukturen utvidet de så til 4 bestå av fem kom- 
ponenter: helsepolitikk («health policy»), bruk («utilisation») og for- 
brukertilfredshet («consumers’ satisfaction»), karakteristiske trekk 
ved helsesystemet («characteristics of the healthcare system»), og 
karakteristiske trekk ved risikopopulasjonen («characteristics of the 
population at risk») (Ricketts & Goldsmith, 2005). Senere benyttet 
Penchansky og Thomas fem andre dimensjoner for å forstå og regis- 
trere tilgang til helsehjelp (Ricketts & Goldsmith 2005; Penchansky & 
Thomas, 1981). De foreslo at det skulle være en sammenheng («fit») 
mellom pasientens behov og helsevesenets evne til å møte dette 
behovet. De fem dimensjonene inkluderer: tilgjengelighet i betyd- 
ningen tilstedeværelse («availability»), tilgjengelighet i betydningen 
at tjenestene faktisk er tilgjengelig for brukere («accessibility»), til- 
rettelagthet («accommodation»), betalingsmulighet («affordability») 
og aksept («acceptability») (Ricketts & Goldsmith, 2005). I etter- 
tid beskrev Frenk samsvaret mellom befolkningens etterspørsel og 

helsetjenestens tilbud som en pagaende tilpasningsprosess (Frenk & 
White, 1992; Ricketts & Goldsmith, 2005). For a klargjore begrepene 
«access», «accessibility» og «availability», som ble brukt om hveran- 
dre, referer Frenk til «accessibility» og «availability» som begreper 
som beskriver tilbudssiden («supply-side»), mens «access» beskriver 
forbrukersiden («demand side»). Frenk definerte «access» som per- 
sonens evne til å benytte seg av helsehjelpen etter behov eller ønske, 
«accessibility» som graden av helsehjelp en trengende og søkende 
person faktisk får, mens «availability» beskriver tilstedeværelsen 
av helsetjenester (Ricketts & Goldsmith, 2005). Tilstedeværelse av 
motstand («resistance»), forklarer hvorfor «accessibility» og «avai- 
lability» ikke sammenfaller som ett og samme begrep. Motstand er 
«the set of obstacles which arise from health resources that stand in 
the way of seeking and obtaining care» (Frenk referert i Ricketts & 
Goldsmith, 2005). Hindringene det her refereres til, er begrenset av 
barrierer helsehjelpen selv skaper. Et dagsaktuelt eksempel kan være 
strenge restriksjoner på utskriving av antibiotika. 

Parallelt med disse akademiske forsøkene på å definere «tilgang» 
benytter FNs komité for økonomiske, sosiale og kulturelle rettigheter 
(ØSK) et annet, internasjonalt rammeverk for å evaluere implemen- 
tering av retten til helse. Dette rammeverket er utledet fra Committee 
on Economic, Social and Cultural Rights' General comment no. 14 
on the right to the highest attainable standard of health*, kjent som 
AAAQ-rammeverket. AAAQ refererer til «availability», «accessi- 
bility», «acceptability» og «quality» (Hunt, 2016), men her overset- 
tes termene noe annerledes enn i rammeverkene foran. Availability 
brukes om generell tilgang, mens access og accessibility handler om 
tilgjengelighet for brukere>. Disse begrepene er sentrale i den norske 
juridiske diskursen om implementering av retten til helse. 


4 Committee on Economic, Social and Cultural Rights (2000); http://www.refworld. 
org/pdfid/4538838do.pdf 

5 Takk til Henriette Sindig Aasen for klargjøring av det begrepslige innholdet i ØSK 
rammeverk og relevansen for den norske juridiske diskursen 

Levesque og kollegaer foreslar nok en konseptualisering av 
«access» (Levesque, Harris & Russell, 2013). Deres definisjon av 
«tilgang» representerer en mer omfattende tilnærming enn tidligere 
forslag. Dette gjør deres tilnærming spesielt interessant å basere dis- 
kusjoner om barrierer og ulikhet på; jo mer omfattende beskrivel- 
sene av tilgang til helsetjenester er, jo mer nyanserte er perspektivene 
på hva som kan hindre likhet. Rammeverket deres kan i så måte 
også supplere den internasjonale rettslige diskursen om implemen- 
tering av helserettigheter. Levesque og kollegaene definerer tilgang 
(«access») generelt som «mulighet til å få helsebehov oppfylt», og 
denne definisjonen dekker videre et multidimensjonalt rammeverk 
av andre begreper. Ved å organisere de ulike dimensjonene i henhold 
til både tilbuds- og etterspørselssiden samtidig som disse er struk- 
turert langs ulike, distinkte faser som inngår i et helsehjelpsforløp, 
dekker rammeverket både kompleksiteten og det brede omfanget av 
dimensjoner på et nytt vis. Rammeverket er utviklet på bakgrunn 

Figur 2.1: Levesque og kollegaers rammeverk for begrepet «access» (hentet fra 
Levesque, Harris & Russell, 2013; http://creativecommons.org/licenses/by/2.0). 

av en systematisk litteraturgjennomgang av tidligere publiserte 
rammeverk. Forfatterne beskriver fem dimensjoner pa tilbudssi- 
den som vektlegger tilgang i henhold til tilbydere av helsetjenester 
(«providers»), organisasjoner, institusjoner og systemer. De beskri- 
ver ogsa fem korresponderende dimensjoner pa forbrukersiden som 
fokuserer pa populasjoners, samfunnets, husholdningers og indivi- 
dets evne («ability») til 4 oppna tilgang til helsetjenester (Levesque 
mfl., 2013). Videre forklarer de at tilgang til helsetjenester avhen- 
ger av mulighetene helsetjenestene tilbyr, og forbrukerens evne til å 
erkjenne sitt behov og ta tjenestene i bruk. De fem dimensjonene på 
tilbudssiden og de korresponderende fem på forbrukersiden dek- 
ker alle stadier i et helsehjelpsforløp, fra å oppfatte og identifisere 
behov for helsetjenester, ønske om behandling, søke tjenester, nå 
frem til ressurser og skaffe eller ta i bruk tjenester til utfall av helse- 
tjenesten. Tilgang («access») utgjør på tilbudssiden dimensjonene 
tilnærmelighet («approachability»), aksept («acceptability»), tilgjen- 
gelighet («availability») og tilrettelagthet («accommodation»), beta- 
lingsmulighet («affordability») og velegnethet («appropriateness») 
(Levesque mfl., 2013). Pa forbrukersiden beskrives de fem korre- 
sponderende dimensjonene ved forbrukerne som evnen til å opp- 
fatte («perceive»), søke («seek»), oppnå («reach»), betale («pay»), og 
engasjere («engage») (Levesque mfl., 2013). 

Kategorisering av dimensjonene i henhold til ulike kronologiske 
faser bidrar til en nyansert, analytisk forstaelse av dimensjonene. Videre 
muliggjor dette rammeverket også en ryddig og systematisk frem- 
gangsmåte for å identifisere relevante, potensielle barrierer til «access» 
på både tilbuds- og forbrukersiden. Rammeverket beskriver hva som 
skal til for å ha faktisk tilgang, og strukturene på barrierene fremkom- 
mer som fravær av slike muligheter. I det følgende gir vi eksempler 
på barrierer i henhold til de ulike dimensjonene. Disse eksemplene er 
hentet fra en litteraturgjennomgang av artikler som omtaler barrierer 
for tilgang til helsetjenesten (Kaur & Radhakrishnan, 2016). 

Eksempler pa barrierer 


Tilneermelighet og evnen til å oppfatte (Kaur & Radhakrishnan, 
2016): Tilnærmelighet omhandler det faktum at de som trenger 
helsehjelp, faktisk kjenner til at relevante helsetjenester finnes, kan 
nas og kan pavirke deres helse. For at helsetjenester skal veere til- 
gjengelige, er det viktig at den enkelte forstar at de har et helse- 
problem. Eksempler pa barrierer kan være mangel pa kunnskap 
om tilgjengelige helsetjenester og ressurser, og ulike forventninger 
og perspektiv pa helse kan bidra til at man ikke oppfatter (eller defi- 
nerer noe som) et helseproblem. 

Aksept og evnen til å soke (Kaur & Radhakrishnan, 2016): Aksept 
handler om kulturelle og sosiale faktorer som pavirker hvorvidt hel- 
setjenesten fremstar som attraktiv. Fraveer av kulturelle og sosialt 
akseptable betingelser kan fore til at enkelte ikke soker helsehjelp. 
Eksempler pa betingelser som dermed oppleves som barrierer, kan 
veere psykososiale forhold, stigma og diskriminering samt indivi- 
duelle forhold som seksuell legning og funksjonsnedsetting. 

Tilgjengelighet og tilrettelagthet og evnen til å oppnå kontakt med 
helsetjenesten (Kaur & Radhakrishnan, 2016): Tilgjengelighet og 
tilrettelagthet omhandler de forhold som gjør helsetjenester fysisk, 
tidsmessig, kognitivt og praktisk sett oppsøkbare. Hvis helsetjenes- 
tene ikke er tilgjengelig i rimelig avstand, eller bare via innfløkte 
prosesser, kan det være mange som ikke når frem til tjenesten. 
Eksempler på barrierer er knyttet til navigering innenfor både hel- 
setjenestene og forsikringssystemet, der krevende fremgangsmå- 
ter, vanskelig språkbruk og manglende informasjonsteknologisk 
kompetanse kan forhindre forståelse og tilgang. Andre eksempler 
er dårlig tilrettelegging med redusert kostnadsdekning for asyl- 
søkere og andre med liten betalingsevne. Konkrete beslutninger 
om hvordan helsehjelpen skal fordeles, det vil si «hvem som 
skal få hva, når», påvirker også tilgjengeligheten til helsehjelp 

(Kaur & Radhakrishnan, 2016). I trad med dagligdags forståelse av 
begrepet «a gi prioritet» — det a sette noe foran noe annet — handler 
dette om at noen far helsehjelp, andre ikke. Uavhengig av begrun- 
nelsen for hvorfor man velger a fordele som man gjør, bidrar slike 
beslutninger til at noen far tilbud om hjelp, andre ikke, og slik opp- 
star det en organisert ulikhet i tilgang langs denne dimensjonen. 
Sa sant beslutningene er i trad med regelverket, kan vi si at vi har a 
gjore med tilsiktede barrierer fra lovergivers side. 

Betalingsmulighet og evnen til å betale (Kaur & Radhakrishnan, 
2016): Betalingsmulighet beskriver evnen folk har til å betale for 
tjenester. Pris og og betalingsevne pavirker tilgang til helsehjelp i 
stor grad. Eksempler pa dette er barrierer forbundet med utgifter 
til forsikring og medisiner, men ogsa pasienter som pa grunn av lav 
inntekt ikke kan ta seg ubetalt fri til å konsultere helsepersonell. I 
en norsk kontekst skal offentlig finansiering bidra til å holde denne 
barrieren nede med lave egenandeler. I 2016 rapporterte imidlertid 
åtte prosent av respondentene i Norge i en internasjonal under- 
søkelse om store vansker med å betale, eller ikke å kunne betale, 
for helsehjelp i løpet av de siste tolv månedene (Skudal, Sjetne, 
Bjertnæs, Lindahl & Nylenna, 2016). 

Tjenestenes egnethet og evnen til å engasjere seg (Kaur & 
Radhakrishnan, 2016): Tjenestenes egnethet omhandler sammen- 
hengen mellom helsetjenestene og pasientenes behov og er knyttet 
til tiden helsehjelpen tar, hvilke tiltak som settes inn for å vurdere 
helseproblemer og bestemme behandling, samt kvaliteten ved de 
tekniske og medmenneskelige sidene ved tjenestene som tilbys. 
Hvorvidt hjelpen oppfattes som tilstrekkelig og adekvat, påvir- 
ker brukernes evne til å engasjere seg, som igjen har innvirkning 
på helsetjenestens velegnethet. Et eksempel på forhold som påvir- 
ker tilgangen langs denne dimensjonen, er nedkutting av antall 
innleggelsesdager på sykehus, som dermed kan undergrave til- 
strekkelig omsorg og oppfølging. Et annet eksempel på barrierer 

som svekker tilgangen, er ukvalifisert eller inkompetent helse- 
personell som ikke evner 4 bista med adekvat behandling, eller 
helsepersonell som opptrer pa en uprofesjonell, nedlatende eller 
respektlos mate. 


Barrierer for lik tilgang? 


Potensielt finnes det en mengde forhold, eller barrierer, som kan 
forhindre folk fra 4 slippe til og ta i bruk god behandling i helse- 
og omsorgstjenesten. Alle barrierer er imidlertid ikke uakseptable 
i betydningen urettferdige («inequitable»), selv om de hindrer til- 
gang for noen. «Urettferdig» forstar vi i dette kapitlet veldig bredt 
og løsrevet fra enkeltstående teorier, simpelthen i betydningen 
«ubegrunnet / dårlig begrunnet forskjellsbehandling». Som nevnt 
sier Arisoteles sitt formale likhetsprinsipp at like tilfeller skal 
behandles likt og ulike tilfeller ulikt med hensyn til relevante for- 
skjeller mellom dem (Aristoteles, 1984). Ulike rettferdighetsteo- 
rier har ulike begrunnelser for hva som utgjør relevante forskjeller, 
som igjen fører til ulike forståelser av hva som er en rettferdig for- 
skjellsbehandling. Det ligger utenfor rammene for dette kapitlet å 
gå inn på ulike teorier her (for en relevant fremstilling av teorier 
knyttet til helse og urettferdig ulikhet i helse, se Wester, kapittel 1 
i denne boken). 

Fremstillingen vår krever imidlertid at vi foretar en første grov- 
sortering mellom barrierer som er akseptable, og barrierer som 
kan betraktes som uakseptable. Den siste gruppen fordrer tiltak 
om fjerning, mens den første gruppen kan bestå. Spørsmålet vi 
må stille oss, er om det er forhold som kan rettferdiggjøre at bar- 
rierene hindrer tilgang for noen mens ikke for andre. Eller sagt 
annerledes: Er det forhold som tilsier at det er en relevant forskjell 
mellom enkeltindividers eller gruppes forutsetninger for å nærme 


seg, ta i bruk og nyttiggjøre seg helsetjenesten som rettferdiggjør 

ulikhet i tilgangen? En relevant forskjell mellom barrierer folk 
opplever, er om det er praktisk mulig 4 gjøre noe med disse bar- 
rierene eller ei. Vi lar derfor et grunnleggende skille (men ikke 
tilstrekkelig) mellom akseptable og uakseptable barrierer hvile pa 
hvorvidt det er praktisk sett umulig (akseptable barrierer) eller 
mulig (uakseptable barrierer) 4 gjore noe med dem. Dette skillet 
apner opp for at en stor mengde barrierer kan bli vurdert som 


uakseptable. 


Akseptable og potensielt uakseptable 

barrierer 

Vi vil nå utdype og konkretisere skillet mellom hovedkategoriene 
akseptable og potensielt uakseptable barrierer. Vi identifiserer først 
to typer barrierer det er rimelig å si er akseptable, før vi etablerer 
flere distinksjoner innad i gruppen av potensielt uakseptable bar- 
rierer. Disse siste distinksjonene er strukturert rundt ulike former 
for ulikhet i tilgang som barrierene skaper og kan være nyttige å 
forholde seg til for beslutningstakere som organiserer tilgangen til 
helsetjenesten. 


Akseptable barrierer som skaper uoverkommelig ulikhet 
Vi starter med å skille mellom forhold som forårsaker hen- 
holdsvis uoverkommelig og overkommelig ulikhet. Vi nevnte 
tidligere at ulikhet i helsepersonells fagtekniske kompetanse og 
skjønnsvurderinger er kilde til en form for ulikhet i tilgang vi 
vanskelig kan gjøre noe med. Disse uoverkommelige forholdene 
rammer i hovedsak vilkårlig innenfor velorganiserte helsetje- 
nester; ansattes skjønnsvurderinger og fagtekniske kompetanse 
formes og utvikles på bakgrunn av erfaring og videre utdan- 
nelse. I tillegg har ulike individer forskjellige personligheter og 

kommunikasjonsferdigheter. At fastleger moter pasienter pa ulikt 
vis og har ulike terskler for å henvise videre i systemet, fremstår 
ikke som uakseptabelt. Det er naturligvis ikke ønskelig at slike 
ulike tjenester finnes i et tjenestetilbud som i prinsippet skal være 
likt for alle, men gitt det faktum at mennesker har ulike person- 
ligheter, blir det urimelig å hevde at slike forhold skaper ulikhets- 
skapende, uakseptable barrierer. 


Akseptable barrierer som skaper ulikhet basert på 
egne, frie valg 

En annen vesentlig distinksjon finner vi mellom tilgang som begrenses 
av egne, frie valg, og tilgang som begrenses av forhold den enkelte selv 
ikke rår over. Denne distinksjonen er knyttet til forskjellen mellom det 
å ha tilgang og det å gjøre bruk av helsetjenester — man kan ha tilgang, 
men selv ikke ønske å gjøre bruk av tjenestene samtidig som det ikke 
er forhold utenfor ens kontroll som påvirker dette valget. Dersom man 
lar være å ta kontakt med helsetjenesten til tross for at man har hostet 
stygt i ukesvis, så sier ikke det nødvendigvis noe om tilgangen til hel- 
setjenesten. Grunnen til at man ikke tar kontakt, kan simpelthen sky- 
Ides at man ikke har lyst til å bruke tid på å gjøre nettopp det. Dette er 
da et valg man tar; man kunne ha oppsøkt tjenesten, men man fore- 
trekker å la være. Dette er forhold det er vanskelig å gjøre noe med, 
og ofte er det heller ikke ønskelig. Valgene forutsettes å tas av egen 
fri vilje, og autonome beslutninger oppmuntres generelt i helsetjen- 
esten. På en annen side kan det at man ikke tar kontakt, skyldes at 
man kvier seg for å oppsøke tjenesten ene og alene fordi man er engste- 
lig for undersøkelser og hva de vil avdekke. I et sånt tilfelle gir det 
naturligvis mening å snakke om psykologiske barrierer som forhindrer 
en fra å oppsøke tjenesten (vi kommer tilbake med eksempler på andre 
psykologiske barrierer nedenfor). Personlige preferanser eller også 
psykologiske, eksistensielle barrierer som opptrer helt uavhengig av hva 

slags helsetjeneste man møter, er ikke noe tjenesten kan tilrettelegges 
for å hindre. Dermed gir det heller ikke mening å betrakte slike forhold 
som uakseptable barrierer. 

Hvis man derimot ikke kontakter helsetjenesten til tross for den 
vedvarende hosten, på grunn av psykologiske barrierer som har 
oppstått på grunn av helsetjenesten (som for eksempel helseangst 
frembrakt av overdreven informasjon og skremselspropaganda fra 
helsetjenesten selv, eller dårlig behandling ved tidligere henvend- 
elser), står vi overfor den typen barrierer vi fokuserer på i dette 
kapitlet. Da handler det om barrierer som kan knyttes til utfor- 
ming av konkrete tilbud ved tjenesten som på variert vis skaper 
ulikhet i befolkningens muligheter til å benytte seg av den på en 
måte som bidrar til god helse. Dette er barrierer som kan bli vur- 
dert som uakseptable. Ikke bare kan de praktisk gjøres noe med, de 
kan også i prinsippet knyttes til normative teorier som begrunner 
at de er urettferdige. Kategorisering av disse barrierene kan grovt 
struktureres rundt tre ulike typer mer konkrete betingelser vi nå 
presenterer. 


Potensielt uakseptable barrierer som skaper ulikhet 
basert på praktiske og geografiske forhold 

For det første kan barrierer opptre på grunn av helsetjenestens 
konkrete beliggenhet og strukturelle utforming. Dersom grunnen 
til at man ikke oppsøker tjenesten, for eksempel er at det inne- 
bærer for lang reisetid, reisen koster for mye, helsetjenesten er 
stengt deler av døgnet, inngangspartiet er utformet slik at man 
ikke kommer inn med rullestol, eller kontakt må etableres via 
nettet som ikke alle har tilgang til, da har vi å gjøre med en type 
barrierer som er relevante for vurderinger av ulikhet i tilgang. 
Generelt kan vi si at vilkårlige, praktiske forhold ved måten selve 
helse- og omsorgstjenesten er utformet på, det vil si forhold som 
kan være organisert på ulikt vis ved forskjellige steder — og som 

hindrer folk fra 4 oppsoke og oppna tjenester, kan bidra til ulikhet 
i tilgangen til helsetjenesten. 


Potensielt uakseptable barrierer som skaper ulikhet 
basert på evner til å nyttiggjøre seg av eksisterende 
tilbud 


For det andre kan tilgang til helsetjenester av god kvalitet også påvir- 
kes av brukernes personlige muligheter til å håndtere og nyttig- 
gjøre seg de eksisterende betingelsene (som nevnt foran), selv om 
disse tilsynelatende ivaretar lik tilgang til helsetjenesten for alle. 
Eksempler på slike betingelser er fastlegeordningen, betalingstakster, 
standardiserte behandlingsregimer, juridisk regelverk og nettbasert 
helseinformasjon (for mer om likhet i tilgang og nettinformasjon, 
se Magnussen og Sudmann, kapittel 9 i denne boken). Når mulig- 
heter for å benytte seg av tilrettelagte betingelser for lik tilgang er 
ulikt fordelt i befolkningen, er heller ikke den reelle tilgangen til 
helsetjenesten lik for alle. Dette er forhold som til en viss grad kan 
kompenseres for innad i helsetjenesten. Hvis brukere for eksempel 
har utfordringer med å oppsøke tjenesten, kan tjenesten organiseres 
slik at den snarere oppsøker brukerne, som barn og unge (gjennom 
skolehelsetjenesten), asylsøkere, narkotikamisbrukere og hjemløse. 
Har brukere utfordringer med å følge opp behandlingsregimer, kan 
tjenesten trå til med oppsøkende oppfølgingstiltak, for eksempel ved 
å sikre inntak av medisiner ved hjelp av hjemmehjelpsordningen for 
eldre. Andre forhold som evne til å omsette juridisk kunnskap og 
generell helseinformasjon i praksis er det vanskeligere for helsetje- 
nesten å kompensere for. Betingelser for tilgang til helsetjenesten 
som i utgangspunktet er like for alle, men som enkelte av ulike grun- 
ner ikke klarer å håndtere og nyttiggjøre seg av på grunn av person- 
lige forutsetninger som forståelse av og oversikt over egen situasjon, 
utgjør enda et nytt sett med konkrete barrierer for lik tilgang til 
helsetjenester. 

Potensielt uakseptable barrierer som skaper ulikhet 
basert pa sosiogkonomiske forhold 

Et tredje forhold som pavirker likhet i tilgangen til helsetjen- 
esten, er tett knyttet til andre former for ulikhet i samfunnet for 
øvrig. Dette er forhold som utdannelsesniva, arbeidssituasjon, 
lonn og kvaliteten pa bosted. Slike livsbetingelser vet vi korrelerer 
systematisk med sykelighet og forventet levetid i befolkningen 
(Wilkinson & Marmot 2003). Disse betingelsene kan samtidig 
utgjøre reelle barrierer for å oppsøke helsehjelp og nyttiggjøre seg 
av behandling. For eksempel kan lav utdanning bidra til begrenset 
kyndighet i å identifisere eget behov for å oppsøke helsetjenesten, 
lav inntekt kan gjøre terskelen høy for å ta kontakt så lenge det 
involverer en egenandel, og kalde og fuktige bosted kan bidra 
til at standard behandlingstiltak ikke blir tilstrekkelig effektive. 
Samfunnsskapte forhold som ligger utenfor den enkeltes kontroll 
å endre, kan bidra til en systematisk skjevhet i befolkningen med 
hensyn til å nyttiggjøre seg av helsetjenestetilbudet. I Norge er sos- 
ialt betinget sykelighet i befolkningen godt dokumentert (Dahl, 
Bergsli & der Wel, 2014). Hvorvidt det foreligger en systematisk 
skjevhet i tilgangen, har i mindre grad vært undersøkt. Funn tyder 
imidlertid på at sosioøkonomisk bedrestilte har større tilgang til 
spesialisthelsetjenesten enn vanskeligstilte (Vikum, Krokstad & 
Westin, 2012). Andre funn tyder på at legene er uenige i hvorvidt 
sosioøkonomiske forhold skal ha betydning for pasientbehandlin- 
gen (Bringedal & Bærøe, 2010). Systematisk ulikhet i tilgang krever 
systematiske tiltak fra helsetjenestens side for å kompensere for 
denne den. Ett forslag til systematisk tiltak er å sørge for at legene 
trenes i — og oppfordres til - bevissthet rundt å fortolke «behov for 
helsehjelp» også i lys av sosioøkonomiske betingelser i den enkeltes 
liv og ikke bare fag-tekniske, kliniske funn knyttet til tilstanden 
(Bærøe, 2008; Bærøe & Bringedal, 2011). Systematiske, sosialt bet- 
ingete utfordringer i å håndtere og nyttiggjøre seg av helsetjenesten 

bidrar til ulikhet i tilgang pa en mate som ogsa undergraver reali- 
seringen av likhetsnormen. 

Grovt oppsummert kan vi na si at en helsetjeneste som ikke er 
sensitiv overfor befolkingens varierende evner og muligheter til a 
forholde seg til, soke kontakt med tjenestene og i neste omgang 
nyttiggjore seg av hjelpen man mottar, har reduserte muligheter til 
å realisere målet om lik tilgang. Det samme gjelder en helsetjeneste 
som ved forskjellsbehandling (f.eks. ved å vise noen mangel på 
respekt) undergraver brukernes ønsker om å oppsøke den. Samlet 
utgjør dette ulike former for barrierer som kan påvirke brukernes 
reelle tilgang til helsetjenesten på måter helsetjenesten bør ta hen- 
syn til. Vi kan dele disse inn i tre hovedkategorier: 1) helsetjenesten 
kan være tilfeldig organisert på måter som skaper ulikhet i fysisk og 
praktisk tilgjengelighet for brukerne, samt påvirker motivasjonen 
for å oppsøke tjenestene, 2) ulikhet i tilgang kan oppstå gjennom 
brukernes personlige forutsetninger for å oppsøke og nyttiggjøre 
seg av tjenestene, til tross for at de konkrete betingelsene for tilgang 
er felles for alle, og 3) samfunnsskapte ulikheter og sosioøkono- 
misk status kan skape systematisk ulikt fordelte barrierer i befolk- 
ningen for å oppsøke, bruke og ha utbytte av helsetjenester. Både 
kategori 1 og 2 kan overlappe med 3, og de kan også overlappe 
med hverandre. Kategoriene behøver imidlertid ikke å overlappe. 
Man trenger for eksempel ikke å ha problemer med å bruke spe- 
sialisthelsetjenesten selv om man deler karakteristikker med den 
delen av befolkningen som i mindre grad anses for å ha tilgang til 
denne. Og omvendt, man kan godt høre til de høyere sosiale lag, 
men likevel ha vanskeligheter med å orientere seg i helsetjenesten 
eller oppsøke den på grunn av avstand. Man kan også være forhin- 
dret av logistiske grunner til å oppsøke helsetjenesten som ligger 
langt borte, uten at dette er betinget av personlig evne til å nyttig- 
gjøre seg av tjenesten. Ettersom det ikke behøver å være overlapp, 
kan kategoriene holdes analytisk adskilt. 

Likhet i tilgang: politiske tiltak 

La oss na ga tilbake til det overordnede formalet med dette kapit- 
let: Hvordan kan vi sikre at rettslige formal om lik tilgang og like- 
verdige tjenester i storre grad blir reelle i praksis? Vi har sett at 
det er en rekke utfordringer med a operasjonalisere og realisere 
formålet om lik tilgang. Ved å fokusere på barrierer som skaper 
ulikhet og å vise hvordan disse systematisk kan utledes fra det mest 
nyanserte rammeverket for «tilgang» vi har funnet i litteraturen, 
har vi likevel etablert en plattform for operasjonalisering av for- 
målet i praksis. Levesques og kollegaers rammeverk fremstår som 
en god og oversiktlig, konseptuell utlegning av tilgang knyttet til 
ulike forhold som strukturerer helsetjenesten og viser med tyde- 
lighet hvor mange hensyn og betingelser som kan skape barrierer 
for at til helsetjenesten blir realisert. Plattformen kan brukes som 
utgangspunkt for systematiske empiriske undersøkelser av reell, 
multidimensjonal tilgang for individuelle pasienter og pasient- 
grupper med lovbestemte rettigheter overfor helsetjenesten. Ved 
å etablere systematisk og dekkende empirisk kunnskap om barri- 
erer som bidrar til ulikhet i tilgang, beredes grunnen for politiske 
prioriteringer av hva slags ulikhet helsetjenesten må søke å unngå. 
Forskningsresultatene kan i neste omgang føre til at konkrete tiltak 
igangsettes for å redusere ulikheten. 

Den reelle tilgangen kan aktivt reguleres i henhold til hvilke bar- 
rierer som fremstår som henholdsvis akseptable og uakseptable. 
Beslutningstakere med makt til å påvirke og utforme helsetjenesten 
kan igangsette systematiske tiltak for å sikre reell, lik tilgang til ulike 
typer helsetilbud. Spørsmålet blir først og fremst: Hva slags ulikhet 
er det man ønsker å unngå? Dersom befolkingen skal kunne ha 
begrunnet tillit til at de som har ansvar for helsetjenesten, bestre- 
ber seg på å fremme «lik tilgang på helsetjenester av god kvalitet», 
bør tiltakene som innføres begrunnes med hensyn til hva slags 
ulikhet, jamfør kategoriene skissert foran, myndighetene primært 

soker a avverge. Er det ulikhet basert pa geografiske og praktiske 
forhold? Er det ulikhet basert på personlige forutsetninger for å nyt- 
tiggjøre seg tilbudet? Er det ulikhet basert på systematiske, sosio- 
økonomiske forhold man har til hensikt å forhindre? Søker man å 
eliminere alle, eller enkelte av disse forholdene? Hvis det siste er 
tilfellet, hvilke former for ulikhet tar lovgivningen først og fremst 
sikte på å bekjempe? Synliggjøring av og åpenhet om slike poli- 
tiske vurderinger er nødvendig og etter vår mening en forutsetning 
for at befolkningen kan ha velbegrunnet tillit til at helsetjenesten 
utformes i henhold til lovens formål. Samtidig gir beskrivelser av 
hva slags ulikhet i tilgang man vil til livs, indirekte en forståelse 
av det likhetsidealet man legger til grunn for fortolkningen av for- 
målsparagrafen; likhet i tilgang fortolkes ideelt som fravær av den 
formen for ulikhet man finner uakseptabel. På dette viset, via en 
operasjonalisering av formålet, kan man dermed etablere en sub- 
stansiell politisk fortolkning av hva lik tilgang til helsetjenester av 
god kvalitet innebærer. 


Konklusjon 


Det er et lovregulert mål i Norge å sikre befolkningen lik tilgang 
på helsetjenester av god kvalitet. «Lik tilgang» kan imidlertid gi 
opphav til ulike fortolkninger og forskjelligartet praksis. I dette 
kapitlet har vi diskutert utfordringer ved å operasjonalisere dette 
formålet og presentert en mulig løsning. Ved å fokusere på barrierer 
som kan utledes systematisk i henhold til et konseptuelt ramme- 
verk som beskriver «tilgang» langs flere ulike dimensjoner, har 
vi et utgangspunkt for å undersøke empirisk om ulikhet i tilgang 
foreligger eller ikke. Kartlagt ulikhet i tilgang kan i neste omgang 
legges til grunn for organisatoriske tiltak for å gjøre helsetjenes- 
ten lettere tilkommelig for alle. Slike tiltak representerer en sentral 
form for helsepolitiske prioriteringer. Vi har vist hvordan potensielt 

uakseptable former for ulikhet kan relateres til en rekke ulike bar- 
rierer: praktiske og geografiske, personlige og sosiookonomiske 
forhold. For å etablere velbegrunnet tillit til at organiseringen av 
helsetjenesten er i tråd med formålet om lik tilgang på tjenester av 
god kvalitet, bør politikerne presisere hva slags form for ulikhet de 
primært vil bekjempe. På den måten blir det også klart hva slags 
fortolkning av likhet i tilgang de søker å realisere. Denne kunn- 
skapen utgjør i neste omgang et viktig premiss for utforming av en 
transparent demokratisk helsepolitikk. Gjennom erkjennelsen av 
at det eksisterer uakseptable barrierer og innføring av tiltak for å 
fjerne disse, kan vi sikre at lovens formål om lik tilgang og likever- 
dige tjenester ikke bare er formelle, men også blir reelle. 

Abstract 


The main purpose of this chapter is to present the legislation and 
the legal framework that apply to decisions on the right to necessary 
health care from the specialist health service in Norway. These deci- 
sions shall be based on the patient- and user rights act and the pri- 
ority regulation. In this context, the term «prioritization» refers to 
saying yes to some patients entitled to health care, and no to others 
who do not fulfill the legal criteria. Our aim is to show how the legal 
regulation both allows and restricts individual access to specialist 
health services. Knowledge and understanding of the legal regula- 
tion is necessary in order to make lawful decisions about access to 
health care, and thereby contribute to rule of law, equity and fair 


distribution of health care. 


Introduksjon 
Formalet med dette kapitlet 


Hovedformalet med dette kapitlet er 4 presentere lovgivningen 
og de juridiske rammene som gjelder for beslutninger om rett til 

nodvendig helsehjelp fra spesialisthelsetjenesten i Norge. Disse 
beslutningene skal treffes med utgangspunkt i pasient- og bruker- 
rettighetsloven* § 2-1b andre ledd og prioriteringsforskriften. 
Begrepet «prioritering» viser i denne sammenheng til at man sier 
ja til noen pasienter, som får rett til helsehjelp, og nei til andre, 
som ikke gis en rett til helsehjelp fra spesialisthelsetjenesten.” Vårt 
formål er med andre ord å vise hvordan rettsreglene setter rammer 
for prioriteringsbeslutningene i spesialisthelsetjenesten. Kunnskap 
om dette regelverket er nødvendig for å kunne treffe juridisk riktige 
beslutninger på dette området. Et formål for oss er dermed også å 
bidra til økt kunnskap om regelverket i helsetjenesten, og dermed 
til etterlevelse, likebehandling og rettferdig fordeling av helsehjelp. 

Prioriteringer foregår ikke bare i spesialisthelsetjenesten, men i 
alle deler av helsesektoren. Eksplisitt rettslig regulering av prioriter- 
ingsbeslutninger har vi imidlertid bare for spesialisthelsetjenesten. 
I andre deler av helsetjenesten vil alminnelige forvaltningsrettslige 
regler sammen med normer om faglig forsvarlighet legges til grunn 
for beslutningene om hvem som skal få helsehjelp. I alle deler av 
helsetjenesten gjelder det et «kø-prinsipp», et «behovs-prinsipp» 
og et likebehandlingsprinsipp, som tilsier at alvorlige tilstander 
prioriteres foran mindre alvorlige tilstander, og at det ikke skal 
forekomme usaklig forskjellsbehandling av pasienter (Eckhoff & 
Smith, 2014). 


Rett og samfunn 


Et overordnet mål med den norske helsetjenesten er å sikre alle 
innbyggere i landet lik tilgang til faglig forsvarlige helsetjenester 


i Lov av 2. juli 1999 nr. 63 om pasient- og brukerrettigheter (pasient- og bruker- 
rettighetsloven). Se https://lovdata.no/dokument/NL/lov/1999-07-02-63. 

2 Denne forståelsen av begrepet «prioritering» samsvarer med viktige offentlige 
dokumenter. Se NOU 1997: 18, s. 34; NOU 2014: 12, s. 11; Meld. St. 34 (2015- 
2016), S. 9. 

(St.meld. nr. 26 (1999-2000)). I tillegg til å bidra til rettferdig 
fordeling av helsetjenester skal lovgivningen også bidra til for- 
svarlig ressursbruk. Det som setter rettslige normer i en særstilling 
i forhold til andre normer i samfunnet, er at den organiserte stats- 
makten setter sin autoritet bak dem. Dette skjer i første hånd ved at 
Stortinget som lovgiver har legitim myndighet til å bestemme hva 
som skal gjelde som bindende normer i samfunnet, herunder hvor- 
dan avgjørelser av betydning for den enkelte skal treffes (Mæhle & 
Aarli, 2016). 

Forenklet kan vi si at rettens nøkkelrolle i samfunnet er å sikre 
enkeltmenneskers frihet, likhet og menneskeverd. Samtidig skal 
retten legge til rette for sameksistens og samarbeid i et fredelig 
samfunnsfellesskap (Mæhle & Aarli, 2016). Lovgivning er derfor 
også innenfor helsetjenesten et viktig politisk virkemiddel som skal 
ivareta disse verdiene og sikre forsvarlige og forutsigbare beslut- 
ningsprosesser.* På helserettens område innebærer det å fastlegge 
når plikten til å yte helsehjelp inntrer, hva den enkelte pasienten 
har krav på, og hvilke prinsipper som skal gjelde for prioritering 
mellom ulike behov og pasientgrupper. Ikke minst i spesialisthelse- 
tjenesten er det et økende behov for å regulere tilgangen til svært 
kostbar helsehjelp i tråd med grunnleggende velferdsrettslige ver- 
dier og prinsipper (Aasen, Hartlev & Magnussen, 2015). 


Et rettsområde i bevegelse 

Store og viktige deler av rettsutviklingen skjer gjennom lovved- 
tak. Stortinget vedtar nye lover og gjør endringer i eksisterende 
lover med sikte på å forme samfunnsforholdene i en bestemt ret- 
ning (Bernt & Mæhle, 2010). På helserettens område er det stor 
lovgivningsaktivitet. Denne aktiviteten preger også pasient- og 


3 — Seformålsbestemmelsene i pasient- og brukerrettighetsloven § 1-1, helse- og oms- 
orgstjenesteloven $ 1-1 og spesialisthelsetjenesteloven $ 1-1. 

brukerrettighetsloven. Som følge av lovgivningsaktiviteten har 
ogsa flere forskrifter kommet til eller blitt endret i de siste arene 
(Syse, 2015). 

Nar det gjelder retten til nødvendig helsehjelp fra spesialisthelse- 
tjenesten, ble denne rettigheten vesentlig endret ved lov 21. juni 20134. 
Etter tidligere lovbestemmelse fulgte kriteriene for hvem som hadde 
rett til helsehjelp, direkte av ordlyden. Dette medførte et skille mellom 
såkalte rettighetspasienter og behovspasienter. Pasienter som oppfylte 
kriteriene, ble vurdert til å ha rett til nødvendig spesialisthelsetjeneste, 
og de hadde rett på en frist for når helsehjelpen skulle ytes. Pasienter 
som ble vurdert til å ha behov for helsehjelp, men ikke oppfylte kriteri- 
ene, hadde ikke rett på en tidsfrist for oppstart av behandlingen. Denne 
pasientgruppen ble satt på venteliste (Syse, 2015). For å forenkle regel- 
verket ble dette skillet opphevet og ordlyden i bestemmelsen endret, 
slik at den helsefaglige vurderingen av behov for helsehjelp skulle 
sammenfalle med pasientens rett til helsehjelp (Aasen & Magnussen, 
2016). Som en følge av denne endringen ble også prioriteringsforskrif- 
ten og prioriteringsveilederne endret. Hva som i dag er gjeldende rett, 
kommer vi tilbake til nedenfor. 

I det videre arbeidet med reguleringen av prioritering ved til- 
gang til spesialisert helsehjelp er det kommet ytterligere forslag til 
lovendringer. Ett av disse innebærer en tilnærmet lik rettstilstand 
som før endringen i 2015 (Helse- og omsorgsdepartementet, 20154). 
Samtidig satte regjeringen i 2017 ned et utvalg som skal foreslå kriter- 
ier for tilgang til kommunale helse- og omsorgstjenester (Helse- og 
omsorgsdepartementet, 2017). Som vi ser, er dette et rettsområde 
i stor bevegelse og der ytterligere lovendringer kan forventes både 
ved rett til spesialisert helsehjelp og ved rett til kommunale helse- og 
omsorgstjenester. Dette illustrerer samtidig hvor krevende det er å 
regulere prioriteringsbeslutninger i helsetjenesten. 


4 https://lovdata.no/dokument/LTI/forskrift/2015-10-30-1240 

Veien videre 

For å ta stilling til innholdet i gjeldende rett benytter en rettsanven- 
der seg av ulike rettskilder i tråd med juridisk metode (Nygaard, 
2004). Dette kapitlet er derfor lagt opp slik at vi først gjør rede for 
det primære rettslige grunnlaget for retten til nødvendig spesialisert 
helsehjelp (jf. pasient- og brukerrettighetsloven $ 2-1b andre ledd). 
Videre gjøres det rede for kriteriene i prioriteringsforskriften som 
utpensler det rettslige innholdet i lovbestemmelsen. Så gjøres det 
rede for prioriteringsveilederne som videre operasjonaliserer inn- 
holdet i kriteriene i prioriteringsforskriften. Også veilederne har 
autorativ kraft og legitimitet som rettskilde, og de gir viktige bidrag 
til forståelsen av hva som er «nødvendig helsehjelp» etter pasient- og 
brukerrettighetsloven $ 2-1b andre ledd (Syse, 2015). I neste punkt 
gjør vi kort rede for pasientens mulighet til å klage og anlegge sak 
for domstolene. Til slutt oppsummerer vi kapitlet og omtaler noen 
utfordringer knyttet til implementeringen av den rettslige regulerin- 
gen og prioriteringskriteriene i helsefaglig praksis. 


Retten til nødvendig helsehjelp fra 
spesialisthelsetjenesten 


Etter gjeldende regulering i pasient- og brukerrettighetsloven er det 
to innganger til spesialisthelsetjenesten dersom man har behov for 
helsehjelp: som øyeblikkelig hjelp eller ved henvisning fra allmenn- 
lege til planlagt nødvendig helsehjelp fra spesialisthelsetjenesten. 
Den ene inngangen til spesialisthelsetjenesten følger av pasient- 
og brukerrettighetsloven $ 2-1b første ledd, der det fremgår at pasi- 
enten har rett til øyeblikkelig helsehjelp fra spesialisthelsetjenesten. 
Spesialisthelsetjenesteloven> § 3-1 første ledd slår fast at sykehus 


5 Lov av 2. juli 1999 nr. 61 om spesialisthelsetjenesten m.m. (spesialisthelsetjenes- 
teloven). Se: https://lovdata.no/dokument/NL/lov/1999-07-02-61 

plikter straks 4 motta pasienter som trenger somatisk helsehjelp, 
nar det etter de foreliggende opplysninger ma antas at den hjelpen 
institusjonen eller avdelingen kan gi, er «påtrengende nødvendig». 
Institusjonen eller avdelingen skal da motta pasientene for under- 
søkelse og om nødvendig behandling. Ved behov for øyeblikkelig 
hjelp skal det etter loven ikke foretas noen form for prioritering for 
å få tilgang til øyeblikkelig hjelp. Alle som har et påtrengende behov 
for helsehjelp, har rett til øyeblikkelig hjelp, og spesialisthelse- 
tjenesten har plikt til å yte slik helsehjelp uten opphold, jf. spesialist- 
helsetjenesteloven $ 3-1 første ledd og helsepersonelloven* $ 7 
første ledd. Det fremgår med andre ord av lovreguleringen at 
ingen pasienter kan avvises når det er behov for øyeblikkelig hjelp. 
Helsepersonell ved et akuttmottak er likevel kjent med at det også 
på et akuttmottak må prioriteres mellom pasienter som alle har 
rett til øyeblikkelig hjelp. Pasientene blir prioritert etter en såkalt 
triageskala, som innebærer at pasienter inndeles i kategori ut fra 
hvor raskt de må behandles, men ingen pasienter kan etter pasient- 
og brukerrettighetsloven $ 2-1b første ledd avvises.” 

Den andre inngangen til spesialisthelsetjenesten følger av 
pasient- og brukerrettighetsloven $ 2-1b andre ledd. Etter denne 
bestemmelsen har pasienten rett til «nødvendig helsehjelp» fra 
spesialisthelsetjenesten. Denne rettigheten gjelder pasienter som 
er henvist for planlagt nødvendig helsehjelp, og som har krav på å 
bli vurdert av en spesialist innen en viss frist (jf. pasient- og bruker- 
rettighetsloven $ 2-2 første ledd). Det er ved vurderingen av om 


6 Lov av 2. juli 1999 nr. 64 om helsepersonell mv. (helsepersonelloven). Se: https:// 
lovdata.no/dokument/NL/lov/1999-07-02-64?q=helsepersonelloven 

7 «Triage er en vurdering og prioritering av skadede og innebærer at pasienter 
systematisk inndeles i kategorier ut fra hvor raskt de må behandles. Triage er i 
utgangspunktet knyttet til krigs- og katastrofesituasjoner der man må ta stilling til 
hvem man vil kunne redde om de behandles raskt, hvem som ikke vil ha mulighet 
til å reddes uansett og hvem som likevel vil kunne overleve selv om de må vente» 
(Holte, 2017). 

pasienten har rett til nodvendig planlagt helsehjelp fra spesialist- 
helsetjenesten, at helsearbeiderne ma prioritere etter gitte kriterier 
som fremgår av prioriteringsforskriften og av prioriteringsveiled- 
erne. Dette medforer at noen pasienter blir vurdert til 4 ha behov 
for og rett til nodvendig helsehjelp. Andre pasienter som etter en 
faglig forsvarlig vurdering ikke anses 4 oppfylle kriteriene, blir avist 
eller sendt tilbake til den kommunale helse- og omsorgstjenesten. 


Det rettslige grunnlaget: pasient og 
brukerrettighetsloven § 2-1b andre ledd 


Etter pasient- og brukerrettighetsloven $ 2-1b andre ledd fore- 
ligger det en rett til nødvendig helsehjelp fra spesialisthelsetjen- 
esten. Rettigheten er ytterligere presisert i prioriteringsforskriften. 
Gjennom gitte kriterier settes rammene for rettigheten for å sikre 
likebehandling. Likebehandling innebærer at like tilfeller skal 
behandles likt, og at ulike tilfeller skal behandles ulikt, i tråd med 
relevante forskjeller dem imellom (NOU 1997: 18). I denne sam- 
menheng betyr dette at vurderinger av om henviste pasienter 
har rett til nødvendig helsehjelp eller ikke, skal foretas etter de 
samme kriteriene (Prop. 118 L (2012-2013)). Retten til nødven- 
dig helsehjelp fra spesialisthelsetjenesten etter pasient- og bruker- 
rettighetsloven $ 2-1b andre ledd er formulert slik i gjeldende 
lovbestemmelse: 


«Pasienten har rett til nødvendig helsehjelp fra spesialisthelsetjen- 
esten. Spesialisthelsetjenesten skal i løpet av vurderingsperioden, jf. 
pasient-og brukerrettighetsloven $ 2-2 første ledd, fastsette en frist 
for når pasienten senest skal få nødvendig helsehjelp. Fristen skal 


fastsettes i samsvar med det faglig forsvarlighet krever.» 


Etter forarbeidene skal ordlyden i gjeldende lovbestemmelse tol- 
kes slik at den rettslige standarden «nødvendig» samsvarer med 

den medisinske vurderingen av behov (Prop. 118 L (2012-2013)). 
Ved vurderingen av om det foreligger rett til nodvendig helsehjelp 
fra spesialisthelsetjenesten, er det da avgjorende hva en helsefaglig 
vurdering tilsier. 

Lovgiver antar at gjeldende ordlyd i pasient- og bruker- 
rettighetsloven $ 2-1b andre ledd — med «nødvendig helsehjelp» 
som en rettslig standard — gir en tilstrekkelig juridisk fleksibilitet 
for å kunne håndtere den faglige og metodiske utviklingen som til 
enhver tid skjer innenfor helse- og omsorgssektoren (Prop. 118 L 
(2012-2013)). Bestemmelsen gir stort rom for faglig skjønnsutøv- 
else. Dette betyr at en fagperson, her en lege, kan foreta faglige vur- 
deringer og treffe beslutninger basert på sin faglige kompetanse. 
Samtidig er det faglige skjønnet underlagt begrensningene som 
følger av prioriteringsforskriften og prioriteringsveilederne. Disse 
instrumentene avgrenser dermed rommet for det epistemiske 
skjønnet (vurdering av situasjon og valg av handling) (Grimen & 
Molander, 2008). Rettslig regulering er i denne sammenheng en del 
av de strukturelle begrensningene som setter skranker for legenes 
faglige skjønnsutøvelse (Aasen & Magnussen, 2016). 


Prioriteringsforskriften som ramme for den 
individuelle retten 


Prioriteringsforskriften har hjemmel i pasient- og brukerrettighets- 
loven $ 2-1b andre ledd og gjelder bare for beslutningene om rett 
til nødvendig spesialisert helsehjelp. Forskriften gjelder ikke for 
beslutninger om rett til nødvendig helsehjelp fra kommunen etter 
pasient- og brukerrettighetsloven $ 2-1a. Prioriteringsforskriftens 
intensjon er å utfylle den sterkt skjønnsmessige bestemmelsen i 
lovens $ 2-1b andre ledd. Forskrifter blir ofte omtalt som «delegert» 
lovgivning (Mæhle & Aarli, 2016). Gjennom denne forskriften set- 
ter helsemyndighetene retten til nødvendig spesialisert helsehjelp 

inn i et bredere samfunnsperspektiv som uttrykker behovet for at 
tilgjengelige helseressurser skal forvaltes etter gitte kriterier. 

Etter gjeldende regulering skal det foretas en prioritering i to 
beslutningsomganger. For det forste ved inngangen til spesialist- 
helsetjenesten nar henvisning vurderes etter prioriteringsforskrif- 
ten § 2, der kriteriene «forventet nytte» og «kostnad som star i 
forhold til tiltakets effekt» legges til grunn. Videre skal det i andre 
omgang prioriteres mellom rettighetspasientene ved fastsettelse av 
frist for start av helsehjelp etter prioriteringsforskriften § 2a. Her 
legges det tredje kriteriet, «alvorlighets- og hastegrad», til grunn 
for vurderingen. Prioriteringsforskriften $$ 2 og 2a kan dermed 
anses for a ha to ulike funksjoner. Den forstnevnte bestemmelsen 
sier noe om terskelen for a fa rett til nodvendig spesialisthelsetje- 
neste, mens sistnevnte bestemmelse gir kriterier for 4 vurdere pasi- 
entens plassering i kgen. 


Prioriteringsforskriften S 2 


Etter gjeldende regulering har prioriteringsforskriften § 2 folgende 
ordlyd: 


«Pasienten har rett til nodvendig helsehjelp fra spesialisthelsetjen- 


esten etter pasient- og brukerrettighetsloven § 2-1b andre ledd nar: 


a) pasienten, med det unntaket som er nevnt i $ 3 andre ledd, 
kan ha forventet nytte av helsehjelpen og 

b) de forventede kostnadene står i et rimelig forhold til tiltakets 
effekt. 


Med forventet nytte av helsehjelpen menes at det foreligger god 
dokumentasjon for at aktiv medisinsk eller tverrfaglig spesialisert 
helsehjelp kan bedre pasientens livslengde eller livskvalitet med 
en viss varighet, at tilstanden kan forverres uten helsehjelp eller at 


behandlingsmuligheter forspilles ved utsettelse av helsehjelp.» 

Det følger av bokstav a og b to vilkår som begge ma vere oppfylt 
for å ha rett til nødvendig helsehjelp fra spesialisthelsetjenesten. 
For det forste ma det foreligge en «forventet nytte av helsehjelpen». 
For det andre skal det foretas en forholdsmessighetsvurdering 
der «de forventede kostander star i et rimelig forhold til tiltakets 
effekt». Er disse vilkarene oppfylt, uansett tilstandens alvorlighets- 
grad, har pasienten etter ordlyden rett til helsehjelp. I det folgende 
skal vi se neermere pa de kriteriene forskriften § 2 viser til for 4 
ta stilling til om det foreligger en rett til nodvendig helsehjelp fra 
spesialisthelsetjenesten. 


Vilkaret «forventet nytte av helsehjelpen» 


Innholdet i vilkaret om «forventet nytte» er presisert i prioriter- 
ingsforskriften § 2 andre ledd. Kriteriet gir anvisning pa et helse- 
faglig skjonn, der legen skal foreta en faglig vurdering av om det 
foreligger «forventet nytte» av helsehjelpen. Det er ved vurderingen 
av henvisningen etter pasient- og brukerrettighetsloven § 2-2 forste 
ledd at det foretas en vurdering av om vilkarene etter lovens § 2-1b 
andre ledd er oppfylt. 

Etter prioriteringsforskriften § 2 andre ledd fremgar det at 
helsehjelpen skal vere dokumentert effektiv. Av forarbeidene 
folger det videre at bestemmelsen medforer at retten til nod- 
vendig helsehjelp ikke omfatter eksperimentell eller utprovende 
behandling. Behandlingen skal vere vitenskapelig dokumentert 
innenfor norsk eller internasjonal medisinsk forsking (Ot.prp. 
nr. 63 (2002-2003)). Dette er et faglig strengt krav som viser til 
kunnskapsbasert medisin (evidence-based medicine). Kriteriet er 
imidlertid likevel skjonnspreget, med andre ord vagt formulert og 
apent for tolkning. Det er det medisinskfaglige personellet som 
til enhver tid tolker loven og hva som ligger i ordlyden «forven- 
tet nytte». Ulike behandlingstradisjoner, ulik utdannelse og erfar- 
ing kan ved tolkning medfore uenighet om nytteverdien, noe som 

kan virke inn pa vurderingen av om tiltaket regnes som nødvendig 
helsehjelp (Molven, 2015). Nytten av helsehjelpen er ogsa avhen- 
gig av pasienten som mottar den, og i hvilken grad han eller hun 
responderer pa hjelpen. Det kan i denne sammenheng forekomme 
etablering av ulik forståelse av «forventet nytte» mellom ulike 
avdelinger, fagområder og helseforetak, som kan medføre en util- 
siktet forskjellsbehandling av tilfeller som etter regelverket burde 
behandles likt. Prioriteringsveilederne presiserer ytterligere hvilke 
sykdomstilstander som anses for å ha «forventet nytte» av den 
aktuelle helsehjelpen, og blir derfor et viktig bidrag til utpenslin- 
gen av innholdet i retten til «nødvendig helsehjelp». Dersom disse 
følges, kan man forvente en større grad av likebehandling i praksis 
(Aasen & Magnussen, 2016). 


Vilkåret «forventede kostnader står i et rimelig forhold 
til tiltakets effekt» 


Det andre vilkåret som etter gjeldende rett må være oppfylt etter 
prioriteringsforskriften $ 2 første ledd bokstav b, er at de «forvent- 
ede kostnader står i et rimelig forhold til tiltakets effekt». I mot- 
setning til det første vilkåret er dette vilkåret ikke forsøkt videre 
operasjonalisert i prioriteringsforskriften. Etter forarbeidene 
fremgår det at gjeldende prioriteringsforskrift viderefører prin- 
sippet om at det skal ligge en kost-nytte vurdering til grunn for 
om pasienten har rett til nødvendig helsehjelp fra spesialisthel- 
setjenesten. Det skal her foretas en forholdsmessighetsvurdering 
mellom kostnader og nytte (Helse- og omsorgsdepartementet, 
2015b). Dette innebærer at det må foreligge et rimelig forhold 
mellom kostnadene ved utredning og behandling og den forbed- 
ringen av pasientens helsetilstand som helsehjelpen forventes å 
gi. Helsepersonellet må foreta både vanskelige medisinskfaglige 
vurderinger samt økonomiske og etiske overveielser (Kjønstad, 
Syse & Kjelland, 2017). 

Kriteriet bør sees i lys av kravet om at helsehjelpen ikke skal 
påføre det offentlige unødig utgift, jf. helsepersonelloven $ 6. 
Helsepersonell skal for eksempel ikke iverksette undersøkelser 
med svært lav nytteverdi eller utføre for mange og unødige prøver 
og analyser. Kravet til faglig forsvarlighet har også med forsvarlig 
ressursbruk å gjøre, og det innebærer derfor at det kan være ufors- 
varlig å utføre kostbare undersøkelser som etter en medisinskfaglig 
vurdering vil ha liten nytte. Et overforbruk av kostbare metoder 
med liten dokumentert nytte kan medføre at andre pasienter eller 
pasientgrupper blir tilført tilsvarende mindre ressurser. Det er der- 
for nødvendig å foreta ressursvurderinger i hvert enkelt tilfelle, slik 
prioriteringsforskriften legger opp til. Det er likevel forståelig at det 
kan være vanskelige etiske og juridiske avveininger knyttet til vur- 
dering av henvisningene, da det ofte dreier seg om gråsoner uten 


klare svar. 


Helhetsvurdering av vilkårene i $ 2 bokstav a og b 
Prioriteringsforskriften $ 2 oppstiller, som gjort rede for ovenfor, to 
adskilte vilkår som må være oppfylt for at det skal foreligge en rett 
til nødvendig helsehjelp. Disse vilkårene skal etter forarbeidene ses 
i sammenheng, slik at det foretas en helhetsvurdering. Vilkårene 
er relative i forhold til hverandre, slik at kravet til behandlingens 
forventede nytte kan være lavere dersom kostnadene for behand- 
lingen er lav. Motsatt dersom behandlingens nytte anses høy, kan 
behandlingens kostnad være høyere (Ot.prp. nr. 63 (2002-2003). 
Kravet til faglig forsvarlighet etter helsepersonelloven 4 og spesia- 
listhelsetjenesteloven $ 2-2 gjelder ved vurderingen av om vilkårene 
om nytte og kostnadseffektivitet er oppfylt. Det skal i pasientforlopet 
ved vurderingen av henvisningen etter pasient- og brukerrettighets- 
loven $ 2-2 første ledd både tas hensyn til nytten av helsehjelpen 
samt økonomiske overveielser, men da slik at helsehjelpen som ytes, 
ikke kan være under en minstestandard for forsvarlig helsehjelp 

(Molven, 2015). Innebygget i den individuelle retten til «nødvendig 
helsehjelp» som følger av pasient- og brukerrettighetsloven § 2-1b andre 
ledd, ligger det ogsa en kollektiv vurdering knyttet til forvaltning av 
fellesskapets ressurser. Vilkarene om «forventet nytte» og at «forventede 
kostnader star i rimelig forhold til tiltakets effekt», danner med andre 
ord de juridiske rammene for det medisinske skjonnet ved tolkningen 
av hva som anses «nodvendig» etter pasient- og brukerrettighetsloven 
$ 2-1b andre ledd. Pasientens diagnose er ikke avgjørende for retten 
til nødvendig helsehjelp. Innenfor samme diagnosegruppe kan noen 
pasienter oppfylle de to kumulative vilkårene og ha rett til nødvendig 
helsehjelp, mens andre med samme diagnose ikke oppfyller vilkårene 
(Ot.prp. nr. 63 (2002-2003)). Prioriteringsveilederne kan gi ytterligere 
hjelp til å foreta forsvarlige vurderinger både på individ- og samfunns- 
nivå (Aasen og Magnussen, 2016). 

Den samlede vurderingen av prioriteringsforskriften $ 2 bokstav 
a og b fører til to mulige utfall når henvisningen vurderes. Pasienten 
kan for det første anses for å oppfylle vilkårene i prioriterings- 
forskriften $ 2. Pasienten anses da for å ha behov for helsehjelp 
i spesialisthelsetjenesten og får rett til nødvendig helsehjelp etter 
pasient- og brukerrettighetsloven $ 2-1b andre ledd. For det andre 
kan pasienten etter den samlede vurderingen anses å ikke oppfylle 
vilkårene i prioriteringsforskriften $ 2 og dermed ikke ha verken 
behov (i lovens forstand) eller rett til nødvendig helsehjelp fra spe- 
sialisthelsetjenesten. Pasienten skal da etter en faglig forsvarlig vur- 
dering avvises eller henvises tilbake til oppfølging i kommunen. 

Hittil har vi sett at det etter gjeldende regulering skal foretas en 
prioritering av pasienter etter vilkårene i prioriteringsforskriften 
$ 2 når henvisningen blir vurdert i spesialisthelsetjenesten etter 
pasient- og brukerrettighetsloven første ledd $ 2-2, jf. $ 2-1b andre 
ledd. Videre skal det etter gjeldende rett prioriteres mellom ret- 
tighetspasientene ved fristfastsettelse for start av helsehjelp. Dette 
er regulert i prioriteringsforskriften $ 2a. 

Prioriteringsforskriften S 2a 
Prioriteringsforskriften § 2a har folgende ordlyd: 


«Spesialisthelsetjenesten skal prioritere pasienter med rett til nødven- 
dig helsehjelp fra spesialisthelsetjenesten ut fra alvorlighets- og haste- 
grad. I prioriteringen av pasienter skal det legges vekt på prognosetap 


med hensyn til livslengde og livskvalitet dersom helsehjelpen utsettes.» 


Dette innebærer at pasienter som har oppfylt vilkårene i priorite- 
ringsforskriften $ 2 og har rett til spesialisert helsehjelp, skal prio- 
riteres etter «alvorlighets- og hastegrad» når det settes tidsfrist for 
senest oppstart av helsehjelpen, jf. pasient- og brukerrettighets- 
loven $ 2-1b andre ledd og $ 2-2 første ledd. Også denne priorite- 
ringen skal skje ved «inngangsporten» til spesialisthelsetjenesten, 
det vil si når henvisningene vurderes. Vurderingen av «alvorlighet- 
og hastegrad» er med andre ord avgjørende for hvor lang tid det 
skal ta før helsehjelp påbegynnes. 

Helsepersonellet er bundet av forsvarlighetskravet i helseper- 
sonelloven $ 4 og spesialisthelsetjenesten av forsvarlighetskravet i 
spesialisthelsetjenesteloven $ 2-2. Fristen som settes, må etter gjel- 
dende rett gi sikkerhet for at helsehjelpen kan startes og fullføres 
forsvarlig i hele forløpet. Dette følger også direkte av ordlyden i 
pasient- og brukerrettighetsloven $ 2-1b andre ledd, der det fremgår 
at «fristen skal fastsettes i samsvar med det faglig forsvarlighet 
krever». Det må være faglig forsvarlig å utsette helsehjelpen til den 
fristen som settes, uten at det går utover prognosen. Kravet til faglig 
forsvarlighet har derfor stor betydning for tolkningen av vilkåret 
«alvorlighets- og hastegrad». 

Ved vurderingen av henvisningen skal det med andre ord settes 
en individuell og forsvarlig frist for hver enkelt pasient. Det følger 
av forarbeidene at fristen gjelder både utredning og behandling, alt 
etter om pasientens tilstand er avklart eller uavklart. Er pasientens 


helsetilstand avklart, skal det settes en frist for seneste oppstart av 

behandling, som vil anses oppfylt nar behandlingen er pabegynt. Er 
derimot helsetilstanden uavklart, skal det settes en frist for seneste 
oppstart av utredning. Fristen anses oppfylt nar helsehjelp i form av 
utredning er igangsatt for fristens utløp (Prop. 118 L (2012-2013)). 


Vilkaret «alvorlighets- og hastegrad» 

Tolkningen og innholdet i alvorlighetskravet er etter gjeldende 
rett den samme som etter tidligere regulering. Begrepet alvorlig- 
het ble innfort av Lonning I-utvalget, som definerte alvorlighet slik: 
«Sykdommen reduserer pasientens leveutsikter. I tillegg må imid- 
lertid faktorer som plager og funksjonsnedsettelse, sykdommens 
betydning for livskvalitet i høyeste grad tas i betraktning» (NOU 
1987: 23). 

Etter gjeldende ordlyd i prioriteringsforskriften er «alvorlighets- 
og hastegrad» det kriteriet som pasienter med rett til helsehjelp 
fra spesialisthelsetjenesten blir prioritert etter ved fristfastsettelse. 
Lønning II-utvalget beskrev alvorlighet også som «et uttrykk for 
prognosetap dersom behandling eller andre tiltak ikke iverksettes» 
(NOU 1997: 18). Lønning II-utvalgets definisjon av alvorlighet 
kommer tydelig frem i gjeldende ordlyd i $ 2a andre setning, der 
det fremgår at det i prioriteringen skal «legges vekt på prognose- 
tap med hensyn til livslengde og livskvalitet dersom helsehjelpen 
utsettes». Prognose beskriver videre hvor mange fremtidige gode 
leveår man kan forvente å ha igjen etter å ha blitt diagnostisert og 
behandlet. Desto færre fremtidige gode leveår, jo mer alvorlig vil 
tilstanden være (Helse- og omsorgsdepartementet, 2015b). Både 
situasjonen, varigheten og tapet av framtidige leveår har betydning 
for vurderingen av alvorlighetsgraden. Dette innebærer at noen 
tilstander hos barn og unge kan vurderes som mer alvorlig sam- 
menlignet med tilsvarende tilstand hos eldre (Helse- og omsorgs- 
departementet, 2015b). I hvilken grad alder skal være et kriterium 


som legges til grunn ved prioritering, er i seg selv en stor diskusjon 

(se eksempelvis Sen, 1992, som blant annet argumenterer for at 
eldre kan ha mindre krav pa flere gode leveår enn yngre, da de 
allerede har fatt mange levear). 

Vilkaret «alvorlighets- og hastegrad» er av faglig karakter, der det 
er behandlende lege som foretar vurderingen av fristfastsettelsen 
etter dette kriteriet. Ulike fagpersoner kan legge ulike vurderinger 
til grunn for sin tolkning av bestemmelsen. Kriteriene gir et spil- 
lerom for helsearbeiderens utøvelse av faglig skjønn når han eller 
hun tar stilling til hvilke aspekter ved pasientens situasjon og helse- 
hjelpen som er relevant for prioriteringsspørsmålet. Erfaringer 
fra klinisk praksis viser også at ulike helsearbeidere legger ulikt 
substansielt innhold i alvorlighetsbegrepet (Helse- og omsorgsde- 
partementet, 2015b). Enkeltpasienter kan få høyere prioritet fordi 
det er spesielle forhold som gjør deres sykdom og situasjon mer 
alvorlig. Dette er noen ganger uproblematisk, mens andre ganger 
kan grunnleggende oppfatninger om likebehandling bli utfordret. 

På den annen side, individuelle forhold knyttet til den enkelte 
pasienten må kunne tillegges betydning ved prioritetsvurderingen, 
og ved nytte- og kostnadsvurderingen, ut fra en oppfatning om at 
helsepersonellet skal gi forsvarlig helsehjelp. Forskjellsbehandling 
ut fra individuelle forhold bryter ikke nødvendigvis med målet om 
«lik tilgang på helsetjenester av god kvalitet», nedfelt i pasient- og 
brukerrettighetsloven $ 1-1. God kvalitet forutsetter nettopp en slik 
individuell behandling. Dette er et ledd i forsvarlig medisinsk prak- 
sis, som krever individuelt tilrettelagt behandling for den enkelte. 

Lovgiver og helsemyndigheter har gjennom kriteriene «forven- 
tet nytte», «kostnadene står i rimelig forhold til tiltakets effekt» og 
«alvorlighets- og hastegrad» etablert en juridisk skranke for det 
medisinskfaglige skjønnet, for å fremme likebehandling av pasi- 
enter. Men det er fortsatt rom for en faglig forsvarlig individuell 
vurdering. Det dreier seg alltid om enkeltindivider med en unik 
historie, der behovet for helsehjelp nødvendigvis må vurderes 

konkret. For 4 oppna formalet om likebehandling er det likevel 
behov for at man ved vurderingene av enkeltpasienter tilstreber 
storst mulig konsistens i skjonnsutovelsen og i prioriteringsbeslut- 
ningene. Dette formalet forsokes oppnadd gjennom de fagspesi- 
fikke prioriteringsveilederne som ytterligere utpensler innholdet i 


kriteriene. 


Prioriteringsveiledere 

Offentlige organer som administrerer velferdsordninger, avgir ofte 
uttalelser om hvordan lovgivningen skal eller bor tolkes. Disse 
administrative uttalelsene kan vere bade rundskriv og veiledere 
som bygger pa relevante rettskilder for å være i samsvar med gjel- 
dende rett. En del av reglene som er å finne i disse uttalelsene, er 
kodifisering av forvaltningspraksis, og de må dermed tillegges vekt 
som administrativ praksis. Det kan derfor være brudd på det for- 
valtningsrettslige likhetsprinsippet dersom disse uttalelsene ikke 
følges i en konkret sak (Kjønstad mfl., 2017). I Fusadommen* la 
Høyesterett stor vekt på uttalelser i et rundskriv som gav uttrykk 
for en fast og langvarig praksis i kommunene. 

I 2012 ble det videre foretatt en lovendring i spesialisthelsetjen- 
esteloven ved tilføying av $ 7-3 første ledd. Det fremgår av denne 
bestemmelsen at Helsedirektoratet er gitt en normeringsmyn- 
dighet som styrker prioriteringsveiledernes rettslige betydning: 
«Helsedirektoratet skal utvikle, formidle og vedlikeholde nasjo- 
nale faglige retningslinjer og veiledere som understøtter de mål 
som er satt for helse- og omsorgstjenesten.» Foran fremgår det at 
vilkårene i prioriteringsforskriften $$ 2 og 2a gir betydelig rom 
for faglig skjønn, som kan medføre at pasienter ikke alltid får 
«lik tilgang på tjenester» etter formålsbestemmelsen i pasient- og 


8 Rt. 1990, s. 887. Fusadommen. 

brukerrettighetsloven § 1-1 forste ledd. Mangelen pa likebehand- 
ling og lik forstaelse av kriteriene i prioriteringsforskriften gjorde 
at Helsedirektoratet i 2006 iverksatte et prioriteringsprosjekt som 
i 2012 endte opp med 32 prioriteringsveiledere. Formålet var 4 
imøtegå utfordringene med ulik forståelse av lov og prioriterings- 
forskrift i praksis og mangelen på likebehandling mellom helse- 
foretakene (Syse, 2015). 

Helsedirektoratet har uttalt at veilederne skal «bidra til økt 
forståelse av prioriteringsvilkårene og mer lik praktisering av dem. 
Målet er at pasientrettighetene blir oppfylt i lik grad uavhengig 
av hvor pasientene bor og uavhengig av hvilken sykdom de har» 
(Helsedirektoratet, 2015a). Den grunnleggende verdien om likebe- 
handling ligger til grunn for operasjonaliseringen av prioriterings- 
kriteriene. Avvik krever derfor en særlig begrunnelse (Helse- og 
omsorgsdepartementet, 2015b). 

Det foreligger i dag 33 ulike prioriteringsveiledere som er ment 
å dekke 75-80 prosent av problemstillingene som tas opp i hen- 
visningene til de ulike fagområdene (Helsedirektoratet, 2015a). 
For å belyse prioriteringsveiledernes funksjon som rettskilde som 
utpensler innholdet i retten til nødvendig helsehjelp fra spesialist- 
helsetjenesten, er veilederen «Prioriteringsveileder — hjertemedi- 
sinske sykdommer» og tilstanden «hjertesvikt» valgt som 
illustrasjon i det følgende.” Det fremgår av denne veilederen at der- 
som pasienten som henvises, har nyoppståtte symptomer på hjerte- 
svikt eller forverring av allerede kjent hjertesvikt, foreligger det «en 
veiledende rett til nødvendig helsehjelp fra spesialisthelsetjenes- 
ten». Begrunnelsen som fremgår av veilederen, er at «helsehjelpen 
anses å være nyttig» og «helsehjelpen anses å være kostnadseffek- 
tiv» (Helsedirektoratet, 2015b). Dette medfører at denne tilstanden 
oppfyller kriteriene i prioriteringsforskriften $ 2 bokstav a og b. 


9  Prioriteringssporsmal ved en hjertemedisinsk avdeling blir behandlet av Teig og 
Wester i kapittel 8 i denne boken. 

Når det gjelder videre fristfastsettelse for seneste oppstart av 
helsehjelpen etter prioriteringsforskriften $ 2a, anses det forsvarlig 
at utredning starter i løpet av tolv uker, som dermed angis som veile- 
dende frist for start av utredning og behandling (Helsedirektoratet, 
2015b). 

Fristene som fremgår av den enkelte prioriteringsveilederen, 
er altså en sentral rettskildefaktor ved tolkningen av innholdet i 
retten til nødvendig og forsvarlig helsehjelp, og de blir derfor nor- 
malt fulgt. Fristen for når helsehjelpen skal ytes, er vurderingspre- 
get, men prioriteringsforskriften og prioriteringsveilederne angir 
likevel føringer for skjønnsutøvelsen. Dette bidrar til at retten til 
helsehjelp fra spesialisthelsetjenesten blir mer forutsigbar og min- 
dre skjønnspreget enn om slike veiledere ikke fantes. 

I hvert enkelt pasienttilfelle skal det foretas en konkret individu- 
ell helhetsvurdering av henvisningen etter pasient- og brukerret- 
tighetsloven $ 2-2 første ledd om det foreligger en rett til nødvendig 
helsehjelp, og hvilken tidsfrist som skal settes etter lovens $ 2-1b 
andre ledd. Når det gjelder tilstanden «hjertesvikt», listes det opp 
ulike individuelle forhold som kan «endre rettighetsstatus eller frist 
for start av helsehjelp for enkelte pasienter» (Helsedirektoratet, 
2015b). Disse individuelle forholdene kan medføre at pasienten 
skal prioriteres høyere eller lavere når det gjelder fristfastsettelse 
i henhold til «alvorlighets- og hastegrad» etter prioriteringsfor- 
skriften $ 2a. Hvis pasientens sykehistorie viser at tilstanden er 
så alvorlig at det vil være uforsvarlig med en frist for oppstart av 
helsehjelpen på tolv uker, må fristen settes kortere, eksempelvis fire 
uker. Dersom helsepersonellet velger å fravike veilederen, må det 
foreligge en akseptabel faglig begrunnelse for hvorfor den aktuelle 
veilederen ikke er fulgt. Det vil være i strid med det forvaltning- 
srettslige likhetsprinsippet dersom prioriteringsveilederen uten 
forsvarlig begrunnelse fravikes når den ellers legges til grunn i 
liknende tilfeller. 

Prioriteringsforskriften og prioriteringsveilederne indikerer at 
innholdet i retten til nødvendig helsehjelp fra spesialisthelsetjen- 
esten er presisert i ganske stor detalj for a realisere malet om likebe- 
handling av pasienter. Samtidig gir regelverket rom for et nodvendig 
faglig skjonn i møtet med den enkelte pasienten. Det grunnleggende 
kravet om forsvarlighet i helsetjenesten innebærer at det alltid ma 
være rom for faglig skjønn for å sikre forsvarlig behandling av hvert 
enkelt individ. Samtidig viser behovet for prioriteringsveiledere at 
lovgivning på feltet ikke er et tilstrekkelig virkemiddel for å sikre 
forsvarlig prioritering i samsvar med grunnleggende etiske og rett- 
slige prinsipper (Aasen & Magnussen, 2016). 


Pasientens klagemulighet og 
domstolskontroll 


Pasient- og brukerrettighetsloven inneholder noen viktige bestem- 
melser som skal sørge for at pasientens rettssikkerhet ivaretas. 
Pasienten har rett til å klage på vedtak fattet i pasient- og bruker- 
rettighetsloven kapittel 2, jf. kapittel 7. En annen viktig rettssik- 
kerhetsgaranti er at forvaltningsvedtaket kan bringes inn for de 
ordinære domstolene til overprøving. 

Pasientens mulighet til å klage følger av pasient- og bruker- 
rettighesloven $ 7-2 første ledd, der det fremgår at pasienten kan 
klage til Fylkesmannen dersom han eller hun mener at retten til 
nødvendig helsehjelp fra spesialisthelsetjenesten etter pasient- og 
brukerrettighetsloven $ 2-1b andre ledd er krenket. Etter norsk 
rett gjelder det alminnelige prinsippet om at klageinstansen har 
full overprøvingsrett (Kjønstad mfl., 2017). Ved overprøving av 
enkeltvedtak fattet av spesialisthelsetjenesten kan Fylkesmannen 
derfor prøve alle sider av saken, både om det foreligger en rett til 
nødvendig helsehjelp, og om tidsfristen som er satt for oppstart av 
behandlingen, er forsvarlig. 

Et vedtak om at det foreligger rett til nodvendig helsehjelp fra 
spesialisthelsetjenesten, og en påfølgende avgjorelse i en klagesak, 
kan videre bringes inn for de alminnelige domstolene for over- 
prøving. Det følger av forvaltningsloven $ 27 b at «det forvalt- 
ningsorgan som har truffet vedtaket, kan bestemme at søksmål om 
gyldigheten av forvaltningsvedtak ikke skal kunne reises uten at 
vedkommende part har nyttet sin adgang til å klage over vedta- 
ket, og at klagen er avgjort av den høyeste klageinstans som står 
åpen». I denne sammenheng må det foreligge en avgjørelse av 
Fylkesmannen. Domstolen kan foreta en legalitetskontroll, som 
innebærer en prøving av lovmessigheten av avgjørelsen. Pasienter 
har dermed mulighet for å få overprøvd en avgjørelse om «rett til 
nødvendig helsehjelp» fra spesialisthelsetjenesten ved domstolene 
(Kjønstad mfl., 2017, Eckhoff & Smith, 2014). 

Hovedregelen er at domstolen eventuelt opphever avgjørelsen og 
ikke selv avgjør realiteten, men sender det tilbake til forvaltningen 
(her: spesialisthelsetjenesten) for ny behandling (Kjønstad mfl., 
2017, Eckhoff & Smith, 2014). Dette fremgår også av forarbeidene 
til tvisteloven, der det heter at domstolen etter tradisjonell norsk 
rett ikke har adgang til å gi realitetsdom når lovligheten beror på 
svært skjonnsmessige vurderinger (Ot.prp. nr. 51 (2004-2005)). 

Et betimelig spørsmål er likevel i hvilken grad lovverkets 
bestemmelser om pasientens klagemulighet og mulighet for dom- 
stolskontroll av et vedtak gir en reell rettssikkerhetsgaranti i prak- 
sis. Realisering av klageretten og prøvingsretten for domstolene 
avhenger først og fremst av at pasienten er klar over disse mulighe- 
tene (Kjønstad mfl., 2017). Stort sett er det bare et mindretall av 
de uriktige avgjørelsene som fattes i helsevesenet, som blir gjen- 
stand for klagebehandling. Dette til tross for at klageretten etter 
pasient- og brukerrettighetsloven har eksistert i over ti år (Syse, 
2015; Molven, 2015). Det lave antallet klagesaker kan skyldes både 
at pasientene ikke kjenner til klagemuligheten, og at pasienter med 

behov for helsehjelp befinner seg i en ressurssvak situasjon der det 
oppleves for krevende 4 reise en klagesak. Samtidig har det heller 
ikke vært tradisjon for pasienter å uttrykke misnøye gjennom å 
påklage vedtak (Syse, 2015). 

Pasientens klagemulighet og mulighet for å prøve vedtaket for 
domstolene er likevel utvilsomt viktige rettssikkerhetsgarantier. 
Den preventive effekten av slike regler må ikke undervurderes. 
Spesialisthelsetjenestens visshet om at en avgjørelse kan påklages 
og omgjøres, vil i seg selv øke bevisstheten og etterlevelsen av 
pasient- og brukerrettighetsloven (Syse, 2015). 


Oppsummering 


I dette kapitlet har vi sett hvordan lovgiver og helsemyndigheter 
gjennom lov, forskrift og prioriteringsveiledere søker å sikre like- 
behandling ved vurderingen av om det foreligger rett til nødven- 
dig spesialisthelsetjeneste etter pasient- og brukerrettighetsloven 
$ 2-1b andre ledd. I praksis handler dette om at alle henvisninger 
som kommer til de ulike helseforetakene og poliklinikkene, skal 
behandles ut fra samme kriterier. Hensikten er realisering av for- 
målet i pasient- og brukerrettighetsloven $ 1-1 første ledd om å gi 
befolkningen «lik tilgang på tjenester av god kvalitet». 

Retten til helsehjelp inngår i en større verdimessig og velferds- 
rettslig sammenheng og må også sees som et ledd i oppfyllelse 
av menneskerettslige krav om å sikre befolkningen lik tilgang til 
adekvate helsetjenester innenfor rammen av tilgjengelige ressurser 
(FNs høykommisær for menneskerettigheter, 2000; Toebes, 2012). 
Nasjonal lovgivning er overordnet lokale prosedyrer og retnings- 
linjer i de ulike helseforetakene og representerer derfor et viktig 
politisk virkemiddel for å realisere målet om lik tilgang til faglig 
forsvarlige helsetjenester uavhengig av hvilket helseforetak eller 
hvilken sykehusavdeling som behandler en henvisning. 

En utfordring med lovreguleringen er at en effektiv lovgivning 
forutsetter at helsepersonell har kjennskap til regelverket om pri- 
oritering i spesialisthelsetjenesten og trening i 4 anvende det. Det 
bør derfor gjennomføres systematisk opplæring i gjeldende regul- 
ering og prioriteringskriterier både blant ledere og leger som vur- 
derer henvisingene (NOU 2014: 12). Undersøkelser viser at leger i 
stor grad finner regelverk om prioritering og veiledere nyttige i sitt 
arbeid (se Bringedal og Carlsen, kapittel 6 i denne boken). Dette 
indikerer at rettslig regulering ikke nødvendigvis oppfattes som 
hindringer for effektiv og god klinisk praksis. 

Idealet om likebehandling kan bli utfordret ved utøvelsen 
av faglig skjønn, som er et viktig element i yrkesutøvelsen og 
anvendelsen av regelverket. Bevissthet, kunnskap og åpenhet 
om hvilke kriterier som ligger til grunn for prioritering, er 
derfor svært viktig (Hanssen, Humerfelt, Kjellevold, Norheim, 
& Sommerseth 2015). Også dette taler for at opplæring i ved- 
tatte prioriteringskriterier bør utgjøre en større del av pensum 
i helserelaterte utdanninger (NOU 2014: 12). Studentene bør 
gjennom utdanningsløpet bli introdusert for den verdiavveinin- 
gen man kan bli stilt overfor som helsepersonell. At hensynet til 
pasienten nødvendigvis må være helsepersonellets primærans- 
var, er ikke det samme som at hensyn til virksomhetens og sam- 
funnets ressursforvaltning er uviktig. Mye kan tyde på at det er 
lagt for lite vekt på prioriteringsspørsmål og prioriteringsetikk 
i grunn- og videreutdanningen av leger og annet helsepersonell 
(NOU 2014: 12; St.meld. nr. 26 (1999-2000); Norheim, 2015). 
Helseutdanningsinstitusjonene har ansvar for utdanningen av 
helsepersonellet og for at faglig skjønnsutøvelse «kultiveres» 
i tråd med gjeldende lovgivning og regelverk (Bærøe, 2011). 
Denne «kultiveringen» av skjønnet kan være med på å sikre for- 
målet i pasient- og brukerrettighetsloven om å gi befolkningen 
«lik tilgang» til tjenester av god kvalitet. 

lverksettingen av EUs 
pasientrettighetsdirektiv 

Mot en mer markedsorientert 
spesialisthelsetjeneste? 


Even Nilssen, professor ved Institutt for velferd og deltaking, 
Fakultet for helse- og sosialvitskap, Høgskulen på Vestlandet 


Abstract 


The paper elaborates on the implementation of the Directive on 
patients’ rights in cross-border health care in Norway from two 
interrelated angles. 

1) The relationship between the over-national and national levels of 
policy-making. The Directive may be seen as part of an over-national 
juridification process, where the EU system plays an important 
political role in the development of welfare services at the national 
level within the EU/EEA area. It is, for example, reasonable to inter- 
pret the Directive as part of an over-national strategy to create a 
common European health market. How has this affected Norwegian 
law in the field of special health care? 

2) Highlighting the relationship between consumer rights (the market) 
and social rights (the welfare state). The paper focuses specifically on 

how a trade-off between individual freedom and public needs and 
interests has been made in Norway. It examines if the Directive rein- 
forces the importance of consumer rights at the expense of social 
rights. If so, what are the possible consequences for national priori- 
ties within the special health service? 

It is, however, important to study the interrelation between the 
Directive and independent national political processes concern- 
ing distribution of health services. In Norway, the importance of 
patients’ individual choice of hospitals and treatment (public and 
private) have been emphasised during the last years. Hence, the 
Directive may reinforce an ongoing national development towards a 


«marketization» of the Norwegian health sector. 


Introduksjon 


Rett til helsehjelp innenfor EU er regulert gjennom et komplisert 
nett av lover og reguleringer bade pa nasjonalt og overnasjonalt 
niva. Disse tjener en rekke formal. Et viktig problemomrade bero- 
rer forholdet mellom individuell frihet og offentlige interesser 
og hensyn. Spørsmål om grenseoverskridende helsetjenester er et 
godt eksempel på de utfordringene som ligger i å finne et balan- 
sepunkt mellom pasienters individuelle valgfrihet og deres mer 
kollektivt funderte sosiale rettigheter (jf. Hermans, 1997, 8. 11). 
På helseområdet finner vi også en underliggende spenning mel- 
lom subsidiaritetsprinsippet i EU som berører medlemsstatenes 
ansvarsområde, på den ene siden og overnasjonale prinsipper som 
angår hensynet til EUs interne marked og kravet om fri bevegelse 
av personer og tjenester mellom landegrensene, på den andre. 
Pasientrettighetsdirektivet (EU, 2011) påvirker i stor grad både for- 
holdet mellom individet og offentlige myndigheter og mellom EUs 


og medlemsstatenes ansvarsområde. 

Dette kapitlet retter sokelyset mot innholdet i pasientrettighets- 
direktivet og hvordan det er implementert i Norge. Norge er ikke 
medlem av EU, men som en følge av EØS-avtalen gjelder pasient- 
rettighetsdirektivet også for Norge. I henhold til EØS-loven $ 2 skal 
«bestemmelser i lov som tjener til å oppfylle Norges forpliktelser 
etter avtalen, (...) i tilfelle konflikt gå foran andre bestemmelser 
som regulerer samme forhold»'. EØS-komiteen vedtok å innlemme 
pasientrettighetsdirektivet i EØS avtalen (generelle tjenester) 9. juli 
2014 (beslutning nr. 153/2014). På forhånd hadde Stortinget gjort 
nødvendige endringer i rett til helsehjelp fra tjenesteyter utenfor 
riket i pasient- og brukerrettighetsloven $ 2-1b «Rett til nødvendig 
helsehjelp fra spesialisthelsetjenesten» (iverksatt 1. november 2015).” 

Jeg er særlig opptatt av direktivets eventuelle betydning for pri- 
oritering av helsetjenester.” Da direktivet ble integrert i norsk lov så 
seint som i 2015, er det ikke mulig å si noe særlig om dets empiriske 
virkninger, for eksempel hvem som benytter seg av denne typen 
rettigheter. Spørsmål om prioritering blir først og fremst diskutert 
i lys av pasientrettighetsdirektivets institusjonelle (rettslige og 
organisatoriske) virkninger. Jeg vil også se nærmere på de politiske 
skillelinjene ved innføringen av direktivet og på forholdet mellom 
de overnasjonale rettighetene og norsk helsepolitikk.* 


1  https://lovdata.no/dokument/NL/lov/1992-11-27-109 

2 — https://lovdata.no/dokument/NL/lov/1999-07-02-63#KAPITTEL_2 

3 Prioritering innebærer en forskjellsbehandling av ulike pasienter/pasientgrupper 
med utgangspunkt i bestemte kriterier. Noen pasienter får rett til helsehjelp, og 
andre får det ikke (inkludering/ekskludering), eller noen pasienter får helsehjelp 
før andre pasienter (rangering). 

4 Rett til refusjon av helsetjenester utenfor spesialisthelsetjenesten (ikke- 
sykehustjenester) har eksistert siden januar 2011 i Norge. Dette gjelder blant 
annet behandling og undersøkelse hos lege, psykolog, fysioterapeut, kiropraktor 
og tannlege (samt visse legemidler og medisinsk utstyr) i den grad slike tjenester 
tilbys og dekkes av det offentlige (i tilhørighetslandet). 

Pasientrettighetsdirektivet 


I juli 2008 presenterte EU-kommisjonen et direktivutkast om Patients 
rigthts in cross-border healthcare i forbindelse med «den fornyede sos- 
iale agenda» i unionen (jf. SEC 2008 2157).° Medlemsstatene hadde 
tradisjonelt betraktet helsepolitiske reformer som noe som hadde 
vært, og fortsatt burde vere, et nasjonalt anliggende (Hermans, 
1997, S. 11). Et tidligere forsøk fra EU-kommisjonen på å kodifisere 
domstolsbeslutninger angående pasientmobilitet fra EU-domstolen 
i det såkalte tjenestedirektivet i 2004 hadde blitt avvist både av Rådet 
og EU-parlamentet. For å redde dette direktivet måtte slike forslag 
trekkes tilbake (Sauter, 2009, s. 109). 

Etter mye debatt og en rekke tillegg (se Sauter, 2011, s. 4) ble «The 
directive on patients” rights in cross-border healthcare» (EU, 2011) ved- 
tatt av EU-systemet (Rådet og Parlamentet) 9. mars 2011. Direktivet er 
i hovedsak en samling og systematisering av EU-domstolens beslut- 
ninger angående grenseoverskridende behandling i helsesektoren. I 
hovedsak har domstolens avgjørelser sitt fundament i TFEU artikkel 
48 (free movement of persons), artikkel 56 (freedom to provide ser- 
vices) og artikkel 114 (on the establishment and the mode of opera- 
tion in the internal market). I tillegg er retten til grenseoverskridende 
helsetjenester regulert i Regulation 1408/71 og Regulation 883/2004 
(Sauter, 2011, s. 10-12). Pasientrettighetsdirektivet utvidet retten til 
grenseoverskridende helsetjenester til også å omfatte planlagt syke- 
husbehandling, forstått som behandling med minst én overnatting på 
behandlingsinstitusjon. 


Pasienters rett til grenseoverskridende 
helsetjenester 
Pasientrettighetsdirektivet (EU, 2011) er inndelt i fem kapitler: 


5 http://www.ipex.eu/IPEXL-WEB/dossier/document/SEC20082157FIN.do 

1 General provisions (article 1-3) 

2 Responsibilities of member states with regard to cross-border 
health care (article 4-6) 

3 Reimbursement of cross-border health care (article 7-9) 

4 Cooperation in health care (article 10-15) 


Implementing and final provisions (article 16-21) 


Kapittel 1 presenterer primært den rettslige konteksten for 
direktivet og en del definisjoner som blant annet «member state of 
affiliation» (landet pasienten har rett til refusjon fra: heretter til- 
hørighetsland) og «member state of treatment» (landet der helsetjen- 
estene utføres: heretter behandlingsland). Her står det også at: 

«This Directive provides rules for facilitating the access to safe 
and high-quality cross-border healthcare and promotes coop- 
eration on healthcare between member states, in full respect of 
national competencies in organizing and delivering healthcare.» 

Direktivet anerkjenner at medlemsstatene har rett til 4 organisere 
og produsere helsetjenester i henhold til egen nasjonale politikk. 
Samtidig er hensikten med direktivet 4 skape regler som begrenser 
medlemsstatenes handlingsfrihet gjennom harmonisering og 
etablering av et europeisk helsemarked (Eilertsen, 2012, s. 5). 

I kapittel 2 slas det fast at medlemsstatene skal utpeke ett eller 
flere nasjonale kontaktpunkter for grenseoverskridende helsetjen- 
ester og formidle navn og kontaktdetaljer til Kommisjonen. Slik 
informasjon skal gjøres offentlig tilgjengelig på EU- og nasjonalt 
nivå. En viktig funksjon med de nasjonale kontaktpunktene er å 
skape informerte helsekonsumenter innenfor et europeisk helse- 
marked (Frich, 2001). 

Tilhørighetslandet har en plikt til å sikre at kostnadene for 
grenseoverskridende helsetjenester er refundert i henhold til de 
relevante reglene i direktivet, og å sikre at det er etablert ordninger 
som, på forespørsel, gir pasienter tilstrekkelig informasjon om 
sine rettigheter til slike helsetjenester (herunder klageordninger). 


112 


IVERKSETTINGEN AV EUS PASIENTRETTIGHETSDIREKTIV | NORGE 


Det er også klart at direktivet ikke gir grunnlag for a diskriminere 
mellom private og offentlige helsetjenestetilbydere. 
Kapittel 3 omhandler en av de sentrale ideene ved direktivet - 


refusjonsordningen: 


«Without prejudice to Regulation (EC) No 883/2004 and subject to 
the provisions of Articles 8 and 9, the Member State of affiliation 
shall ensure the costs incurred by an insured person who receives 
cross-border healthcare is reimbursed, if the healthcare in question 
is among the benefits to which the insured person is entitled in the 


Member State of affiliation» (artikkel 7, punkt 8 og 9). 


Retten til refusjon avhenger av om personen har rett til tilsvar- 
ende helsetjenester i det landet som skal betale for slike tjenester, 
det vil si at tjenestene også er tilgjengelige i tilhorighetslandet. Han 
eller hun har altsa ikke rett til refusjon av utgifter til behandling i 
utlandet som ikke tilbys i hjemlandet. Det er ogsa viktig 4 merke 
seg at plikten til 4 refundere behandlingsutgifter er begrenset 
til kostnadene ved tilsvarende behandling i tilhorighetslandet. 
Dette betyr at dersom kostnadene ved en behandling er storre 
i behandlingslandet enn de tilsvarende tjeneste i tilhorighet- 
slandet, har pasienten ikke krav pa full refusjon av behandling- 
sutgiftene. Tilhorighetslandet har heller ingen plikt til 4 dekke 
andre utgifter enn det den aktuelle tjenesten koster, for eksempel 
reise- og boutgifter i forbindelse med behandlingen. Pasienter 
har ogsa rett til refusjon hvis behandlingen i tilhorighetslandet 
ikke kan utfores innen en tidsperiode som kan anses som medi- 
sinsk forsvarlig. 

Som vi seinere skal se, har et viktig punkt i den norske debat- 
ten vært knyttet til spørsmål om forhåndsgodkjenning av refusjon 
for grenseoverskridende helsetjenester. Dette vil si at myndighet- 
ene, ut fra nasjonale hensyn, kan stille krav om forhåndsgodkjen- 
ning til alle pasienter som en betingelse for at de kan få refusert 

utgiftene etter behandling. Direktivet apner helt klart opp for 
denne muligheten under gitte betingelser: 


«The Member State of affiliation may limit the application of the rules 
on reimbursement for cross-border healthcare based on overriding rea- 
sons of general interest, such as planning requirements relating to the 
aim of ensuring sufficient and permanent access to a balanced range of 
high-quality treatment in the Member State concerned or to the wish to 
control costs and avoid, as far as possible, any waste of financial, techni- 


cal and human resources» (kapittel 3, artikkel 7, punkt 8 og 9). 


I kapittel 3 artikkel 8 heter det blant annet at forhåndsgodkjenning 
kan kreves hvis det dreier seg om «treatments presenting a particu- 
lar risk for the patient or the population» (punkt 2b). 

Forhåndsgodkjenning innebærer altså at nasjonale hensyn, i visse 
situasjoner, kan overtrumfe retten til grenseoverskridende helsetjen- 
ester. Reglene om forhåndsgodkjenning er å betrakte som unntaks- 
bestemmelser, det vil si at medlemslandene ikke kan innføre et slikt 
krav som en generell regel. Dersom det oppstår uenigheter på dette 
området, er det til syvende og sist opp til EU-domstolen å bestemme 
lovligheten av et slikt krav. 

Tidsfrist for medlemslandene til å iverksette direktivet ble opprin- 
nelig satt til 25. oktober 2013, men for en del land har det tatt lengre tid. 


Det norske helsevesenet 


Helsesystemet i Norge er i hovedsak en del av den norske vel- 
ferdsstaten; det vil si at det i liten grad bygger på et forsikringsprin- 
sipp der den enkelte borgeren selv eller sammen med arbeidsgivere 
har hovedansvaret for sin egen og familiens tilgang på helsetjen- 
ester. Selv om det også finnes et privat helsemarked, har staten et 
stort ansvar for finansieringen og produksjonen av slike tjenester. 
Mer enn 95 prosent av de totale kostnadene til helsevesenet dekkes 

av offentlige myndigheter (statlige, fylkeskommunale eller kom- 
munale) eller av folketrygden, resten dekkes av pasientene direkte. 
Folketrygden omfatter alle gjennom obligatorisk medlemskap og 
er finansiert via en oremerket del av skatteinngangen (Seter & 
Heimly, 1996, s. 7). 

Organiseringen av det norske helsevesenet er bygd rundt 
prinsippet om at alle skal ha samme tilgang til helsetjenestene, 
uansett sosioøkonomisk posisjon og geografisk bosted. Det er 
en uttalt helsepolitisk målsetting at helse- og omsorgstjenestene 
skal være likeverdige med hensyn til tilgjengelighet, bruk og 
resultat.” 

Statens rolle er å fastsette den nasjonale helsepolitikken, 
utforme og forvalte helselovgivningen og styre finansierin- 
gen. De fire regionale helseforetakene (RHF) og kommunene 
har ansvaret for selve tjenesteytingen: helseforetakene for spe- 
sialisthelsetjenestene og kommunene for primærhelsetjenestene. 
På nasjonalt nivå er Stortinget lovgiver og det overordnede 
politiske beslutningsorganet, mens det overordnede forvalt- 
nings- og fagansvaret for helsesektoren ligger hos Helse- og 
omsorgsdepartementet. 

Selv om helsesystemet primært er bygd opp ut fra ideen om 
kollektiv forpliktelse, det vil si statens plikt til å stille bestemte 
institusjonelle og personellmessige ressurser til rådighet overfor 
borgerne, har vi de siste 15—20 årene også fått et sterkere innslag av 
individuelle pasientrettigheter på dette feltet. Disse kommer sær- 
lig til uttrykk i lov om pasient- og brukerrettigheter fra 1999. Her 
spiller også spørsmål om tilgang til og prioritering av spesialisthel- 
setjenester en viktig rolle. 


6 Spilker, R.S. (s.a.). Introduksjon til det norske helsevesenet. Nedlastet fra http:// 
mighealth.net/no/index.php/Introduksjon_til_det_norske_helsevesenet 


115 


EVEN NILSSEN 


Rett til nødvendig helsehjelp 

Pasient- og brukerrettighetsloven’ og prioriteringsforskriften* utgjør 
det rettslige grunnlaget for prioritering av pasienter i Norge. Lovens 
formål er å bidra til å sikre befolkningen lik tilgang på tjenester av 
god kvalitet ved å gi pasienter og brukere rettigheter overfor helse- 
og omsorgstjenesten ($ 1-1). Videre skal lov og forskrift bidra til at 
de pasientene som trenger det mest, raskest mulig skal få tilgang til 
helsehjelp. 

Lovens bestemmelser skal bidra til å fremme tillitsforholdet mel- 
lom pasient og helsetjeneste og ivareta respekten for den enkelte 
pasients liv, integritet og menneskeverd. Lovgivningen har som for- 
mål å styrke pasienters rettigheter i møte med spesialisthelsetjen- 
esten. Prioriteringsforskriften ble først introdusert i år 2000 og har 
siden vært gjenstand for flere revideringer. Paragraf 2 omhand- 
ler «Rett til nødvendig helsehjelp fra spesialisthelsetjenesten» og 
innebærer at pasienten har rett til nødvendig helsehjelp dersom a) 
pasienten har forventet nytte av helsehjelpen og b) de forventede 
kostnadene står i rimelig forhold til tiltakets effekt. Vilkårene for 
rett til nødvendig helsehjelp bygger på sammenhengen mellom en 
medisinsk vurdering av behov, muligheten for å forbedre den ved 
helsehjelp og helsehjelpens kostnadseffektivitet (se Riska og Aasen, 
kapittel 3 i denne boken). 

Det norske helsevesenet bygger altså på et likebehandlingsprin- 
sipp der sosioøkonomiske eller geografiske faktorer ikke skal spille 
noen rolle ved fordelingen av helsetjenestene. I de siste årene har 
også rettigheter knyttet til individuell valgfrihet for pasienter fått 
en mer sentral stilling i lovgivningen. 


7 Lov av 2. juli 1999 nr. 63 om pasient- og brukerrettigheter (pasient- og brukerret- 
tighetsloven). Nedlastet fra https://lovdata.no/dokument/NL/lov/1999-07-02-63 

8 Forskrift av 1. desember 2000 nr. 1208 om prioritering av spesialisthelsetjenester 
(prioriteringsforskriften). Nedlastet fra https://lovdata.no/dokument/SF/for- 
skrift/2000-12-01-1208 

Fritt sykehusvalg og fritt behandlingsvalg 
Pasient- og brukerrettighetsloven etablerte i 2001 en rett til fritt 
sykehusvalg for den norske befolkningen ($2-4). Med dette fikk 
pasienter rett til å velge det sykehuset de selv måtte ønske å bli 
vurdert av, eller motta behandling fra, både innenfor somatikk og 
psykiatri. Ordningen gjaldt alle offentlige og private helseaktører i 
spesialisthelsetjenesten, men den forutsatte at det var inngått avtale 
mellom regionale helseforetak og de aktuelle private utøverne. 
Den nye Høyre-Frp-regjeringen, som tiltrådte 16. oktober 2013, 
utvidet i 2015 denne ordningen med en rett til fritt behandlingsvalg. 
I pasient- og brukerrettighetsloven $ 2-4 andre ledd heter det nå: 


«Pasient som har rett til nødvendig helsehjelp fra spesialisthel- 
setjenesten, jf. $ 2-1 b andre ledd, kan velge ved hvilken offentlig 
eller privat virksomhet helsehjelpen skal ytes. Pasienten kan bare 
velge privat virksomhet som enten har avtale med et regionalt helse- 
foretak eller er godkjent etter forskrift med hjemmel i spesialisthel- 


setjenesteloven $ 4-3.»? 


Retten til fritt behandlingsvalg og fritt sykehusvalg ble slått sam- 
men til en felles ordning (ny $ 2-4). Regjeringen la vekt på at 
pasienter med rett til helsehjelp selv skal kunne velge hvor de vil 
behandles blant godkjente virksomheter — på det offentliges regn- 
ing. Private som tilfredsstiller kravene, kan i definerte fagområder 
levere helsetjenester til en fastsatt pris (Prop. 56 L (2014-2015: 
6)). Det stilles ikke lenger krav om at private tilbydere må ha en 
avtale med et regionalt helseforetak, slik det ble gjort ved fritt 
sykehusvalg, bare at de er godkjent av helsemyndighetene ut fra 
gjeldende forskrifter. Når private leverandører er godkjent, kan 


de levere tjenester som er omfattet av ordningen, til pasienter til 


9 Pasient- og brukerrettighetsloven: https://lovdata.no/dokument/NL/lov/1999-07- 
02-63 

den prisen som er fastsatt av staten (Prop. 56 L (2014-2015)). 
Det betyr at de regionale helseforetakene kan kjøpe mer fra pri- 
vate gjennom anbud. Det ble argumentert for at reformen ville 
mobilisere ledig kapasitet, uansett om den var å finne i private 
eller offentlige sykehus, og dermed føre til økt konkurranse både 
mellom offentlige sykehus og spesielt mellom offentlige og pri- 
vate tjenesteleverandører. Økt valgfrihet for pasientene skulle 
også føre til en effektivisering innad i spesialisthelsetjenesten 
og følgelig til en redusering av helsekøen. Fritt behandlingsvalg 
tar i prinsippet sikte på å utvide handlingsrommet for private 
markedsbaserte helseaktører i konkurranse med den offentlige 
spesialisthelsetjenesten. 

Stortingsbehandlingen viste at det hersket uenighet mel- 
lom partiene om denne reformen. Skillelinjene gikk i hoved- 
sak mellom regjeringen (Høyre og Fremskrittspartiet samt deres 
støtteparti Venstre og Kristelig Folkeparti) og partiene fra den 
gamle rødgrønne regjeringen (Arbeiderpartiet, Senterpartiet og 
Sosialistisk Venstreparti), men på enkeltområder gikk skillelinjen 
mellom ulike partikonstellasjoner (Innst. 224 L (2014-2015)). Sp 
og SV mente for eksempel at ordningen kunne føre til en sterk pri- 
vatisering og en svekkelse av det offentlige helsevesenet (Innst. 224 
L (2014-2015), s. 23). De rødgrønne partiene stilte seg tvilende 
til den angivelige dynamikken fritt behandlingsvalg skulle skape 
i form av økt behandlingskapasitet i offentlig sektor (Innst. 224 L 
(2014-2015), s. 34). Helsepolitisk talsmann i Ap, Torgeir Micaelsen, 
uttalte til Dagsavisen (10. november 2016)" i forbindelse med 
behandlingen av statsbudsjettet: «Vi går imot hele regjeringens 
forslag og bevilgning til fritt behandlingsvalg.» Partiet mener ifølge 
Micaelsen at ordningen er byråkratisk og har gitt «merverdi til 


svært få pasienter». 


10 http://www.dagsavisen.no/innenriks/skroter-fritt-behandlingsvalg-1.803175 

En annen rettslig endring som er verdt a merke seg, er opphev- 
elsen av skillet mellom behovspasienter og rettighetspasienter i 
spesialisthelsetjenesten. For a ha rett til spesialisthelsetjenester 
kreves det at helsehjelpen er nodvendig og oppfyller kravene ang- 
itt i prioriteringsforskriften. Nødvendig helsehjelp etter pasient- og 
brukerrettighetsloven § 2-1 b andre ledd er en rettslig standard 
som viser til en helsefaglig vurdering av om det er behov for den 
aktuelle helsetjenesten. I tillegg skal det foretas en vurdering etter 
prioriteringsforskriften § 2 av om pasienten kan ha forventet nytte 
av helsehjelpen, og om de forventede kostnadene star i et rimelig 
forhold til tiltakets effekt. 

Den 10. november 2015 ble det foretatt en endring i prioriter- 
ingsforskriften (nr. 399) som presiserer at ved vurdert behov for 
spesialisthelsetjeneste har pasienten rett til nødvendig spesialist- 
helsetjeneste.” Den som blir henvist til spesialisthelsetjenesten, 
skal enten fa rett til nødvendig spesialisthelsetjeneste eller ikke. 
For endringen var det slik at det forst ble foretatt en vurdering 
av om det forela behov for helsehjelp, og deretter om behovet 
var av en slik grad og art at det oppfylte de juridiske vilkarene i 
pasient- og brukerrettighetsloven (§ 2-1b). I henhold til regelverket 
skilte man mellom rettighetspasienter og ikke-rettighetspasienter 
(behovspasienter), det vil si de som dekkes av eller ikke dekkes 
av retten til nodvendig helsehjelp. Endringen medforte at antallet 
rettighetspasienter okte, og utvidet dermed gruppen av pasienter 
som kan benytte seg av retten til fritt behandlingsvalg. Samtidig 
skal det ogsa innen denne utvidede gruppen prioriteres i henhold 
til pasient- og brukerrettighetsloven § 2-1b ut fra alvorlighets- og 
hastegrad. 


11. https://lovdata.no/dokument/LTI/forskrift/2015-10-29-1229 

Pasientrettighetsdirektivets 
implementering 


Som medlem av E@S var det klart at Norge matte innfore direktivet pa 
samme mate som andre EU-land. Jeg vil her rette oppmerksomheten 
mot implementeringen av direktivet i norsk lovgivning og den poli- 
tiske diskusjonen rundt dette. Hvordan ble direktivet fulgt opp, hvilke 
politiske diskusjoner har veert viktige, og hvilke rettslige og institus- 
jonelle endringer har implementeringen medført? Det er også viktig a 
se iverksettingen av direktivet i sammenheng med nasjonale endrings- 
prosesser pa helsefeltet, som innforingen av fritt behandlingsvalg. 


Stoltenberg-regjeringen (Ap, SV, Sp) 
2005-2009 og 2009-2013 


Etter at EU-kommisjonen la frem et utkast til direktiv i juli 2008, 
sendte den norske regjeringen forslaget til horing til en rekke 
aktorer i helsesektoren. Mange av disse var positive til en over- 
nasjonal regulering av grenseoverskridende helsetjenester, men 
mange var ogsa skeptiske til hvordan dette ville pavirke den nasjo- 
nale prioriteringen av helsetjenester og en mulig markedsbasert 
utvikling av det norske helsevesenet (Eilertsen, 2012, s. 7). 

Direktivet var som vi har sett, basert pa EU-domstolens rettsprak- 
sis angaende grenseoverskridende helsetjenester, som ogsa var nedfelt 
i EU-reguleringer (f.eks. regulering 883/2004). Slike reguleringer var 
allerede implementert i den norske lovgivningen. Det nye var en utvi- 
delse av disse rettighetene til ogsa 4 gjelde sykehusbehandling. I Prop. 
118 L (2012-2013) foreslo regjeringen Stoltenberg a utvide refusjons- 
ordningen i pasient- og brukerrettighetsloven til også å gjelde sykehus- 
behandling, noe Stortinget sluttet seg til. Det ble også bestemt at pasienter 
skulle motta spesifiserte regninger som skulle vise hvilke tjenester som 
var gitt til hvilken pris, både i henhold til spesialisthelsetjenesteloven 
($ 5-3) og kommunehelsetjenesteloven ($ 11-2). 

Samtidig ble en lovbestemmelse om forhandsgodkjenning 
innlemmet i folketrygdloven $ 5-24a.'” Spørsmål om krav om 
forhåndsgodkjenning ble et sentralt punkt for regjeringen. Som vi 
har sett, åpnet direktivet opp for at medlemslandene, under gitte 
betingelser, kan kreve at pasientene må ha en forhåndsgodkjenning 
av myndighetene for å få refundert utgiftene til behandling i andre 
EU- og EØS-land. Etter EU-domstolens praksis hadde forhånds- 
godkjenning vært godkjent som restriksjon i den frie flyten av tjen- 
ester under visse betingelser spesifisert i direktivets kapittel III. I 
tillegg til i bestemte økonomiske situasjoner kunne det også kreves 
forhåndsgodkjenning for helsehjelp som utgjør en særlig risiko 
for pasienter eller befolkning, eller der det er alvorlig og konkret 
bekymring knyttet til helsetjenestenes sikkerhet og kvalitet. 

Regjeringen gikk også inn for at det bare var de pasientene 
som ikke hadde fått oppfylt sine rettigheter innen en bestemt 
(medisinsk forsvarlig) frist (fristbrudd), som kunne søke 
Helseøkonomiforvaltningen (Helfo) om forhåndsgodkjenning for 
behandling i utlandet (som altså skulle være en forutsetning for å få 
refundert utgiftene til behandling i ettertid). Helfo, som er en etat 
under Helsedirektoratet, var utpekt som nasjonalt kontaktpunkt 
for grenseoverskridende helsetjenester i Norge. 


«Det følger av sistnevnte bestemmelse ($ 2-1b i pasient- og bruker- 
rettighetsloven, forfatters tilføyelse) at dersom det regionale helse- 
foretaket ikke har sørget for at en pasient som har rett til nødvendig 
helsehjelp fra spesialisthelsetjenesten, får den nødvendige helse- 
hjelpen innen det tidspunkt som er fastsatt, har pasienten rett til 
å motta nødvendig helsehjelp uten opphold, om nødvendig fra 
privat tjenesteyter eller tjenesteyter utenfor riket» (Prop. 118 L 


(2012-2013), S. 41). 


12 Lov av 28. februar 1997 nr. 19 om folketrygd (folketrygdloven). Nedlastet fra 
https://lovdata.no/dokument/NL/lov/1997-02-28-19/KAPITTEL_5-1#§5-14 

Etter høringsrunden i 2008 utarbeidet regjeringen et 
«posisjonsskriv» som ble overlevert til det svenske for- 
mannskapet i EU sommeren 2009 (Eilertsen, 2012). Man 
tok utgangspunkt i resultatet etter den første behandlingen 
i EU-parlamentet (april 2009) og fremhevet seks problemstil- 
linger som blant annet omfattet spørsmålet om forhåndsgod- 
kjenning og krav om å lage systemer for direkteoverføring av 
betaling fra trygden til helsetjenestetilbydere i andre land. Et 
sentralt punkt var at Norge mente at direktivet burde begren- 
ses til helsetjenestetilbydere som har avtale med det offentlige, 
eller som har avtale med det offentlige trygdesystemet, så langt 
det er mulig innenfor regelverket om fri bevegelse av tjenester 
(Eilertsen, 2012, s. 22). Regjeringen argumenterte med at refu- 
sjoner for behandling hos private tilbydere ville gå på bekost- 
ning av mulighetene for nasjonale prioriteringer i helsevesenet. 
Private aktører kunne konsentrere seg om helsetjenester som 
er lavt prioritert i det offentlige helsevesenet. Slike argumenter 
ble avvist av EU, som gjorde det klart at det ikke kan skilles mel- 
lom offentlige og private tilbydere, men at de skal likebehandles 
med hensyn til finansiering fra offentlige budsjetter (Eilertsen, 
2012, 8. 23). Det betyr at så lenge helsetjenesten innfrir nødven- 
dige krav til kvalitet og sikkerhet, må nasjonale myndigheter 
behandle alle tilbydere likt. 


Regjeringen Solberg (H, Frp) 2013-2017 og 
2017-d.d. 


Den nye konservative regjeringen (oktober 2013) var langt 
mer positiv til pasientrettighetsdirektivet enn sin forgjenger. 
Stoltenberg-regjeringen forsøkte å bevare nasjonal kontroll med 
helsevesenet ved hjelp av den muligheten for krav om forhånds- 
godkjenning som direktivet åpnet for. EFTA-landenes overvåk- 
ingsorgan ESA var imidlertid kritisk til å stille et generelt krav 

om forhandsgodkjenning i den norske lovgivningen. Krav om 
forhåndsgodkjenning kunne aksepteres under bestemte betin- 
gelser, men ikke som et generelt prinsipp. På denne bakgrunnen 
fjernet den nye regjeringen kravet om forhåndsgodkjenning. Et slikt 
krav ble betraktet som en innskrenkning av pasientenes valgfrihet 
og som ressurskrevende og vanskelig å håndheve (Prop. S (2013- 
2014), s. 5). Dessuten viste erfaringer fra Sverige at få vil benytte 
seg av retten til grenseoverskridende behandling. Regjeringen gikk 
også imot Stoltenberg-regjeringens forslag om å begrense retten 
til grenseoverskridende behandling til «fristbruddspasienter». 
Ordningen skulle gjelde alle pasienter som hadde fått innvilget rett 
til behandling i spesialisthelsetjenesten, uavhengig av gitte tidsfris- 
ter (Prop. S (2013-2014), $. 5). 

I stedet for krav om forhåndsgodkjenning fikk borgerne rett 
til en forhåndsvurdering av muligheten for å få dekket konkrete 
helsetjenester i utlandet dersom man ønsket det. Et forhåndstilsagn 
gjør det mulig for pasienten å forutberegne hvilke utgifter han eller 
hun kan få dekket ut fra direktivet. Det er usikkerhet knyttet til 
hvorvidt Kommisjonen eller EU-domstolen kan prøve hvilke ret- 
tigheter og rettsvirkninger en slik frivillig ordning gir (Knudsrød, 
2015, 8. 85). Det var også knyttet en del usikkerhet til hvordan man 
skulle beregne utgiftene til helsetjenester i Norge, og dermed hva 
som skulle legges til grunn for refusjon av utgifter i andre land. Her 
valgte man å bygge på det eksisterende prisfastsettingssystemet for 
beregning av stønad — DRG (diagnoserelaterte grupper)." 

Regjeringen fremmet den 12. september 2014 Prop. 135 S(2013- 
2014), Samtykke til godkjennelse av EØS-komiteens beslutning om 


13 Brev fra ESA datert 14. mai 2014 til Helse- og omsorgsdepartementet angående 
«the criteria for access to in-patient treatment in other EEA States». Se: http:// 
www.eftasurv.int/media/public-documents/692126.pdf 

14 DRG gir både medisinsk og økonomisk informasjon. Pasienter plassert i samme 
gruppe skal ligne hverandre medisinsk og bruke tilnærmet like mye ressurser. 
DRG gir dermed et grunnlag for å beregne kostnader av ulike typer behandling. 

innlemmelse i EOS-avtalen av direktiv 2011/24/EU om anvendelse 
av pasientrettigheter ved helsetjenester over landegrensene, for 
Stortinget. Pa bakgrunn av denne proposisjonen har Stortinget 
samtykket til innlemmelse av pasientrettighetsdirektivet i EOS- 
avtalen. Den formelle lovreguleringen av refusjonsordningen er 
plassert i folketrygdloven kapittel 5 om Stonad ved helsetjenester, 
§ 5-24 a’: «Det ytes stønad til dekning av utgifter til helsetjenester 
som medlemmet har hatt i et annet EØS-land etter regler fast- 
satt av departementet i forskrift.» Bestemmelsen gir ikke rett pa 
stonad, men hjemmel for departementet til 4 gi regler om stonad 
(Knudsrod, 2015, s. 18). 


Politiske skillelinjer 

Inkluderingen av pasientrettighetsdirektivet i norsk lov har veert 
politisk kontroversielt. Selv om mange aktører har støttet hovedlin- 
jene i direktivet, har en del instanser og organisasjoner også 
uttrykt bekymring for utviklingen av det norske helsevesenet i en 
markedsliberal retning og at man dermed ville miste politisk kon- 
troll med helsetjenestene (jf. Prop 118 L (2012—2013); Prop. 56 L 
(2014-2015)). Landsorganisasjonen (LO) uttalte for eksempel i sitt 
høringsinnlegg 29. september 2014 at regjeringens forslag må ses 
som et videre steg i en markedsretting og privatisering av det nor- 
ske helsesystemet. I det lange løp mente LO at dette vil føre til økte 
ulikheter i fordelingen av helsetjenester, der ressurssterke personer 
vil komme best ut. 

På Stortinget finner vi de sterkeste motforestillingene i de 
EU-skeptiske partiene Sosialistisk Venstreparti og Senterpartiet. 
Et av stridsspørsmålene var kravet om forhåndsgodkjenning som 
regjeringen hadde fjernet. Kravet om forhåndsgodkjenning ble, 


15 Lov av 28. februar 1997 nr. 19 om folketrygd (folketrygdloven). Nedlastet fra 
https://lovdata.no/dokument/NL/lov/1997-02-28-19/KAPITTEL_5-1#§5-14 

som vi har sett, forst og fremst knyttet til behovet for kontroll over 
ressursene i helsesektoren pa nasjonalt niva. Dette var nok en vik- 
tig arsak til at Ap, KrF og V ba regjeringen om 4 komme tilbake til 
Stortinget med en plan for 4 implementere pasientrettighetsdirek- 
tivet, slik det ble beskrevet i Prop. 118 L (2012-2013), som den gang 
stilte krav om forhandsgodkjenning (Innst. 99 S (2014-2015), s. 8). 
SV og Sp understreket også at en ordning med en statlig forhands- 
godkjenning ville vært avgjorende for å sikre at den pasienten som 
forst trenger hjelp, far det mens det enda er tilgjengelige budsjetter 
(op.cit.:7). Disse partiene ba pa sin side regjeringen om 4 komme 
tilbake til Stortinget med et forslag som innebar en avvisning av 
hele pasientrettighetsdirektivet (Innst. 99 S (2014-2015), S. 9). 

Et av de sentrale spørsmålene i implementeringen av direk- 
tivet dreide seg om i hvilken grad direktivet impliserte en endring 
av den norske helsetjenesten i en mer markedsorientert retning. 
Komitemedlemmene fra Sp og SV mente at regjeringens forslag 
til metode for innarbeidelse av pasientrettighetsdirektivet ville 
innebære at helse i enda større grad skulle behandles som om 
det var en vanlig vare i et vanlig marked. De advarte mot en slik 
utvikling, fordi de mente dette bereder grunnen for å undergrave 
grunnleggende helserettferdighet. 

Som vi har sett, opphevet regjeringen skillet mellom behovs- og 
rettighetspasienter i spesialisthelsetjenesten og innførte en rett til 
fritt behandlingsvalg for alle pasienter med rett til helsehjelp fra 
spesialisthelsetjenesten. Forholdet mellom fritt behandlingsvalg 
og pasientrettighetsdirektivet ble også tatt opp av opposisjonen i 
Stortinget. Medlemmene fra Ap, KrF, Sp og SV bemerket at: 


«Måten regjeringen foreslår å implementere Pasientrettig- 
hetsdirektivet på, vil gi en åpning for finansiering av sykehus i 
EØS-området og dermed en innføring av reformen Fritt behand- 
lingsvalg gjennom EØS-avtalen, uten tilstrekkelig høring og stor- 


tingsbehandling i forkant» (Innst. 99 S (2014-2015), 8. 4). 

Sps medlem fremhevet at mens det var stor debatt om innforing 
av fritt behandlingsvalg i Norge, var det taust om betydningen 
av pasientrettighetsdirektivet og fritt behandlingsvalg for EU- og 
EØS-borgere. 

I mars 2017 behandlet Stortinget et representantforslag fra 
Kjersti Toppe og Per Olaf Lundteigen, begge Senterpartiet, om å 
styrke det internasjonale og nasjonale arbeidet mot antibiotika- 
resistens (Dokument 8:2 S (2016-2017)). Forslagsstillerne mente 
at det ikke bor gis refusjon for helsebehandling i utlandet, sa 
lenge behandling kan tilbys i Norge innen fristen pa forsvarlig vis 
(Dokument 8:2 S (2016-2017), s. 3). Man henviste blant annet til 
Folkehelseinstituttets horingsbrev i forbindelse med utarbeidelsen 
av Prop. 135 S (2013-2014): 


«Hensynet til pasientsikkerhet ved medisinsk behandling ved syke- 
hus i utlandet, og til befolkningens vern mot smittsomme sykdom- 
mer, er tungtveiende grunner til a ha krav om forhandsgodkjenning 
av refusjon av utgifter til sykehusbehandling utenfor Norge» (Doku- 


ment 8:2 S (2016-2017), S. 3). 


Det ble ikke gitt noen konkret henvisning til unntaksbestem- 
melsene om forhandsgodkjenning i direktivet, men det er ner- 
liggende å knytte dette kravet til spørsmål om særlig risiko for 
pasienter og befolkning ved grenseoverskridende behandling. 

På denne bakgrunnen foreslo representantene blant annet: 


«Stortinget ber regjeringen innen juni 2017 fremme forslag for 
Stortinget om å stille krav om forhåndsgodkjenning for refusjon av 
utgifter til sykehusbehandling i utlandet (jf. Pasientrettighetsdirek- 
tivet)» (Dokument 8:2 S (2016-2017), s. 4). 


Stortingsflertallet ga sin tilslutning til dette forslaget 01. mars 2017. 
Regjeringen har imidlertid per medio desember 2017 ikke fulgt 
opp dette stortingsvedtaket. 

ESAs rolle i iverksettingen av direktivet 

Den europeiske overvakningsmyndigheten ESA har, som vi har 
sett, uttalt seg kritisk om et generelt krav om forhandsgodkjen- 
ning i den norske lovgivningen. Kritikken av maten Norge har 
iverksatt pasientrettighetsdirektivet pa, gar imidlertid også pa en 
rekke andre forhold, og ESA har truet med a bringe Norge inn for 
EFTA-domstolen for brudd pa flere av EØS-rettighetene dersom 
Helse- og omsorgsdepartementet (HOD) ikke foretar endringer i 
regelverket.'9 I flere brev til departementet har ESA lagt frem sin 
kritikk (mai 2014 og februar 2016 med tilsvar fra HOD i august og 
oktober 2015 og mai 2016). Vi skal ikke gå nærmere inn i denne 
kommunikasjonen, men bare gjengi ESAs hovedinnvendinger mot 
iverksettingen av pasientrettighetsdirektivet. 


e Vurderingen av medisinsk «nødvendighet» sikrer ikke i til- 
strekkelig grad at det som er anerkjent i internasjonal medisin, 
tas hensyn til når effekten av en viss medisinsk behandling 
vurderes. 


e Selv når fristen løper ut for hva som er en medisinsk forsvarlig 
ventetid på behandling, forbyr regler i prioriteringsforskriften 
norske pasienter å vende seg direkte til sykehus i et annet 
EØS-land. 


e Det foretas ikke en tilstrekkelig individuell vurdering av 
spørsmålet om det finnes tilgjengelig behandling i Norge som 
er like effektiv som den pasienten kan få i utlandet innen en 
medisinsk forsvarlig frist, når det søkes om refusjon/forhånds- 
tillatelse til sykehusbehandling i andre EØS-land. De nor- 
ske reglene legger heller opp til en vurdering av hvorvidt det 


16 Dagens Medisin (20. september 2017). ESA vurderer rettslige skritt mot 
Norge. Artikkel av journalist Lasse Moe: https://www.dagensmedisin.no/ 
artikler/2017/09/20/esa-vurderer-rettslige-skritt-mot-norge/ 

er kompetansemangel i Norge, eller om det finnes et adekvat 
behandlingstilbud, i stedet for å vurdere om pasienten, i den 
enkelte saken, kan tilbys like effektiv behandling som i utlandet 
innen tidsfristen. 

e De norske reglene er verken klare, presise eller tilgjengelige nok 
til å samsvare med kravene i gjeldende rettspraksis og i pasient- 
rettighetsdirektivet i EØS.” 


Samlet mener ESA at de norske rettsreglene ikke legger tilstrekkelig 
til rette for sykehusbehandling i andre EØS-land ut fra pasientret- 
tighetsdirektivets krav. Gjennom den siste henvendelsen til HOD 
har ESA tatt det andre skrittet i en formell prosedyre om traktat- 
brudd mot Norge på dette området. I sitt svarbrev til ESA av mai 
2016 konkluderer HOD på følgende måte: 


«The Ministry is of the opinion that the presently applicable legis- 
lation is compatible with EEA law requirements under Article 36 


EEA, the Patients’ Rights Directive and Regulation No 883/2004.»8 


I en kommentar til Dagens Medisin sier HOD likevel at de na vil 
foreta en grundig gjennomgang av uttalelsen fra ESA for det tas 
stilling til hvordan saken skal håndteres videre.” Slik foreligger 
saken per medio desember 2017. 


17 Faktaark ESA om «Sykehusbehandling i andre EØS-land»: http://www.eftasurv. 
int/media/press-releases/FACT-SHEET---NOR---Hospital-treatment-in-other- 
EEA-States.pdf 

18 Brev fra Helse- og omsorgsdepartementet til ESA 03. mai 2016 angående 
«Observations to the supplementary letter of formal notice to Norway concerning 
criteria for access to in-patient treatment in other EEA States». http://www. 
eftasurv.int/media/esa-docs/physical/772442.pdf 

19 Dagens Medisin (20.september 2017). ESA vurderer rettslige skritt mot 
Norge. Artikkel av journalist Lasse Moe: https://www.dagensmedisin.no/ 
artikler/2017/09/20/esa-vurderer-rettslige-skritt-mot-norge/ 

Diskusjon 


Pasientrettighetsdirektivet som uttrykk for 
overnasjonal rettsliggjøring 

Internasjonale organisasjoner, som EU, spiller en stadig større 
rolle som lovgivere med stor innflytelse på politikkutforming og 
innholdet i nasjonale reguleringer (Aasen, Gloppen, Magnussen 
& Nilssen, 2014). Denne formen for rettsliggjøring ble også frem- 
hevet i makt- og demokratiutredningens sluttrapport (NOU 
2003: 19), der overnasjonale reguleringer ble sett på som en fare 
for demokratiet på nasjonalt nivå. Det er også en generell enighet 
blant forskere som har studert europeisk politikk og lovgivning, at 
EU-domstolen har vært en innflytelsesrik aktør i utviklingen av 
den Europeiske Unionen på flere felt (Hatland & Nilssen, 2009, 
s. 94). På mange områder har domstolen skapt nye rettigheter og 
plikter både for individer og for politiske institusjoner gjennom 
sin rettspraksis. Dette gjelder i økende grad også på det velferds- 
politiske området. Gjennom EØS-medlemskapet påvirker en slik 
utvikling også Norge. 

Som vi har sett, er pasientrettighetsdirektivet basert på en sam- 
ling og systematisering av EU-domstolens rettspraksis. Direktivet 
berører i stor grad forholdet mellom overnasjonal regulering 
og nasjonal politikkutforming og kan dermed ses ut fra et slikt 
rettsliggjøringsperspektiv. Selv om EU fremhevet at utforming og 
organisering av helsetjenester primært er et nasjonalt anliggende, 
er det klart at pasientrettighetsdirektivet innebærer en over- 
nasjonal regulering på helsetjenesteområdet. Spenningen mellom 
de to nivåene kom klart til uttrykk gjennom at Kommisjonen måtte 
trekke forslaget til slike reguleringer ut av det generelle tjenestedi- 
rektivet i 2004. 

Det synes å være stor enighet om at pasientrettighetsdirek- 
tivet primært er forankret i EUs prinsipp om fri flyt av personer 

og tjenester og hensynet til EUs indre marked. Direktivet kan 
derfor ses som et ledd i utformingen av et felles europeisk helse- 
marked. Uavhengig av politisk tilhorighet synes dette også a være 
oppfatningen i Norge. Mens noen støtter en slik utvikling, uttryk- 
ker andre skepsis eller direkte motstand. Motstanderne har i sær- 
lig grad fremhevet at direktivet svekker mulighetene for nasjonal 
politisk styring av helsevesenet, og dermed skaper mindre rom for 
offentlig prioriteringer av helsetjenester. Motstanderne fremhever 
at forbudet mot å skille mellom offentlige og private tilbydere vil 
føre i retning av en privatisering på dette området. For tilhengere av 
økt konkurranse mellom det offentlige og private oppfattes dette i 
større grad som en positiv utvikling. Solberg-regjeringen tok gjen- 
nom innføring av rett til fritt behandlingsvalg direkte til orde for 
at private aktører på sykehusområdet skulle få en større rolle i det 
norske helsevesenet. Pasientrettighetsdirektivet kan i så måte ses 
som en utvidelse av retten til fritt behandlingsvalg for personer 
som er vurdert til å ha rett til behandling, til også å inkludere helse- 
tjenester i utlandet. 

Et stridspunkt som også omfatter forholdet mellom det nasjo- 
nale og overnasjonale, var spørsmålet om forhåndsgodkjenning av 
grenseoverskridende helsetjenester. Dette dreide seg om muligheten 
for at nasjonale hensyn, under visse betingelser, kunne veie tyngre 
enn den individuelle retten til behandling i utlandet, og hvorvidt 
et slikt krav kunne gjøres obligatorisk for alle rettighetspasienter. 
Stoltenberg-regjeringen gikk inn for forhåndsgodkjenning som et 
generelt krav, men dette forslaget ble fjernet av den etterfølgende 
konservative regjeringen. Solberg-regjeringen anså blant annet et 
slikt prinsipp som et hinder for fri flyt av tjenester mellom EU- og 
EØS-landene. Argumentene for forhåndsgodkjenning dreide seg 
i hovedsak om at dette ville styrke nasjonal kontroll over helse- 
vesenet, og dermed også over prioritering av helsetjenester. I mars 
2017 vedtok imidlertid Stortinget å be regjeringen komme med et 


130 


IVERKSETTINGEN AV EUS PASIENTRETTIGHETSDIREKTIV | NORGE 


nytt forslag om 4 bringe et krav om forhandsgodkjenning inn i lov- 
givningen. Dette ble na primært tolket som et tiltak mot spredning 
av antibiotikaresistente bakterier fra utlandet til Norge, det vil si ut 
fra helsemessige risikovurderinger. 

ESAs innvendinger mot flere sider av den rettslige iverksettingen 
av direktivet, og overvakingsorganets trussel om a bringe Norge 
inn for EFTA-domstolen hvis det ikke foretas endringer, tydeliggjor 
også den overnasjonale rettsliggjoringen på dette området, selv om 
det forelopig (desember 2017) ikke har medfort konkrete endringer 
i det norske regelverket. 


Velferdsstat versus marked 


Helsesystemer i ulike land varierer mye nar det gjelder hvilken 
rolle private og offentlige tilbydere er tildelt, noe som i stor grad 
ogsa pavirker den enkelte borgers relasjon til helsetjenestene. For a 
belyse dette nærmere tar jeg utgangspunkt i to idealtypiske syste- 
mer for fordeling av ressurser i samfunnet: velferdsstat og marked. 

Velferdsstatsmodellen fremhever vart kollektive ansvar for de 
av vare medborgere som av ulike grunner ikke kan sorge for seg 
selv gjennom markedet. Velferdsstaten stiller ressurser til radighet 
for a hjelpe bestemte grupper i ulike situasjoner. Det kan dreie seg 
om materielle ressurser eller ulike former for tjenester. Slike res- 
surser fordeles ikke som almisser eller veldedighet, men pa grunn- 
lag av den enkeltes status som medborger i et politisk fellesskap. 
Et universelt sosialt medborgerskap konstitueres gjennom et sett 
av sosiale rettigheter som inneberer en rettslig regulert tilgang 
pa bestemte velferdsressurser som for eksempel helsetjenester 
(Magnussen & Nilssen, 2013; Aasen mfl., 2014; Magnussen & 
Nilssen, 2015). Sosiale rettigheter skal sikre alle borgere et nød- 
vendig grunnlag til å kunne delta i samfunnet, individuelt og kolle- 
ktivt, som medborgere heller enn forbrukere (Marshall, 1950). 

Omfordeling av ressurser gjennom skattesystemet er ansett som et 
viktig middel for å sikre universell tilgang til grunnleggende mate- 
rielle goder og tjenester. Sosiale rettigheter kan idealtypisk sies å 
være individuelle rettigheter med basis i et medborgerskap som er 
forankret på et kollektivt politisk nivå (Magnussen & Nilssen, 2013, 
s. 231). Prioritering av helsetjenester blir ut fra denne modellen et 
spørsmål om politiske valg. 

Markedsmodellen er ikke direkte knyttet til et kollektivt politisk 
fellesskap, men til et bestemt økonomisk system (Nilssen, 1999). 
Ressurser fordeles ut fra en markedslogikk der penger utgjør det 
sentrale formidlingsmediet (Habermas, 1994), det vil si ut fra for- 
holdet mellom tilbud og etterspørsel med prismekanismen som 
regulerende faktor. Idealtypisk rettes oppmerksomheten mot tjen- 
esten som produkt (vare). Fordelingene er ikke primært knyttet til 
kollektive vurderinger av behov eller rett, men til den enkeltes prefe- 
ranser, det vil si hans eller hennes muligheter til å velge tjenester 
ut fra vurderinger av egne interesser, ønsker eller behov (Nilssen, 
1999, S. 29). Konkurranse mellom tilbydere og valgfrihet for kon- 
sumentene utgjør sentrale elementer i modellen. Rettigheter er i 
denne sammenheng innrettet mot å sikre individets muligheter til 
å operere som markedsaktør (f.eks. kontraktsrett og forbrukerlov- 
givning). I motsetning til sosiale rettigheter gir denne typen tiltak 
ingen materielle rettigheter, det vil si rett til konkrete ytelser som 
for eksempel nødvendig helsehjelp. Prioritering av helsetjenester 
blir ut fra denne modellen et spørsmål om individuelle valg mel- 
lom konkrete tjenestetilbydere (tilbud og etterspørsel). 

Det norske helsevesenet er i stor grad bygd på en velferdsstats- 
modell der finansiering og utforming først og fremst skjer gjen- 
nom kollektive politiske prosesser. Universalitet og likebehandling 
er sentrale verdier. Prioritering av helsetjenester styres blant annet 
gjennom rettslige reguleringer i lov og forskrift. På denne bak- 
grunn kan vi si at det offentlige har relativt stor kontroll på dette 

feltet. Velferdsstatsmodellen innebeerer at de rettighetene og legi- 
time forventningene den enkelte har til helsetjenester, er forankret 
i et universelt sosialt medborgerskap. 

Pasientrettighetsdirektivet star nødvendigvis ikke i motsetning 
til denne modellen. Men det bringer i storre grad inn elementer fra 
markedsmodellen i spesialisthelsetjenesten. For det forste bygger 
direktivet pa ideen om et felles europeisk helsemarked forankret i 
prinsippene om fri flyt av personer og tjenester i EU. For det andre 
star hensynet til individets valgfrihet pa tvers av nasjonsgrenser 
sentralt. For det tredje ønsker man gjennom de nasjonale kon- 
taktpunktene å bidra til å skape informerte markedsaktører. Og 
for det fjerde kan det enkelte medlemsland ikke diskriminere mel- 
lom offentlige og private tilbydere. Dette innebærer likevel ikke en 
rein markedsmodell. Selve grunnfundamentet i direktivet ligger i 
retten til å få refundert kostnadene for helsetjenester mottatt i et 
annet land innenfor EU- og EØS-området. Det betyr at det er det 
offentlige som, under gitte betingelser, må betale for slike tjenester. 
Prismekanismen er dermed, iallfall delvis, satt ut av spill i den 
enkelte pasients valg av helsetjenester. Vi kan si at direktivet til en 
viss grad impliserer en kollektiv finansiering av individuelle valg. 
At den enkelte ikke får dekket mer enn tilsvarende tjeneste koster 
i eget land, og at man ikke kan velge andre tjenester enn dem som 
tilbys i eget land, begrenser også omfanget av markedsmodellen. At 
pasientene må dekke reise- og bokostnader selv, og at de må legge 
ut for tjenestenes kostnader, kan også påvirke den enkeltes valg. 
Det kan for eksempel bety at det er de mest ressurssterke som vil 
benytte seg av de rettighetene direktivet gir. Krav til initiativ, infor- 
masjon og kommunikasjon i forbindelse med valg av helsetjenester 
i andre land kan også føre i den retning (jf. Jacobsen, Jensen & 
Aarseth, 1982). 

De faktiske fordelingene av spesialisthelsetjenester kan 
dermed komme i et motsetningsforhold til formelle nasjonale 


133 


EVEN NILSSEN 


prioriteringsregler og hensynet til lik tilgang pa helsetjenester 
(jf. pasient- og brukerrettighetsloven § 1-1). De norske reglene 
om pasientskadeerstatning gjelder ikke for behandling i utlandet 
dersom det ikke er inngatt en avtale mellom behandlingsstedet og 
norske myndigheter på forhånd.” Pasientskadeerstatning må søkes 
etter reglene i behandlingslandet. Pasienter med kjennskap til dette 
kan dermed i større grad enn andre vegre seg mot behandling i 
land med ordninger som anses som dårligere enn i Norge. 

Vi har sett at det på nasjonalt nivå også har vært foretatt endringer 
i lovgivningen som i større grad åpner opp for en markedsmodell i 
det norske helsevesenet. Ved å oppheve skillet mellom behovs- og 
rettighetspasienter i spesialisthelsetjenesten har flere kommet inn 
under de rettighetene som er fastsatt i pasientrettighetsdirektivet, 
og innføringen av rett til fritt behandlingsvalg har åpnet for større 
individuell valgfrihet og en utvidet rolle for private aktører i Norge. 
Det er i denne forbindelse viktig å fremheve at pasientrettighetsdi- 
rektivet er begrenset til behandling i utlandet. Det omfatter ingen 
tilsvarende rett til valg av tjenesteyter for utredning som den nasjo- 
nale retten til fritt behandlingsvalg gjør (jf. pasient- og brukerret- 
tighetsloven $ 2-4 første ledd). 

Solberg-regjeringens argumentasjon for fritt behandlingsvalg 
er forankret i markedsmodellen: En sterkere konkurranse mellom 
ulike tilbydere skal føre til økt valgfrihet for pasientene og et mer 
effektivt helsevesen (reduserte helsekøer). I dette ligger det et større 
rom for private tjenesteytere til å konkurrere med den offentlige 
spesialisthelsetjenesten. 

Samlet kan vi si at endringene i nasjonal og overnasjonal reguler- 
ing av spesialisthelsetjenesten har brakt elementer fra markeds- 
modellen sterkere inn i det norske helsevesenet. En utvidelse av 
personkretsen med rett til fritt behandlingsvalg nasjonalt og i 


20 —https://lovdata.no/dokument/NL/lov/2001-06-15-53 

utlandet kan gjøre det vanskeligere 4 prioritere mellom pasienter 
innenfor gruppen, slik man for eksempel forsokte ved 4 skille mel- 
lom behovs- og rettighetspasienter. Men mens man ut fra pasient- 
og brukerrettighetsloven kan prioritere innenfor den utvidede 
rettighetsgruppen ut fra alvorlighets- og hastegrad, kan dette ikke 
gjores ved behandling i utlandet. Pasientrettighetsdirektivet gir alle 
rettighetspasienter den samme muligheten til å søke behandling i 
andre EU- eller EØS-land. En mulig konsekvens kan bli at private 
tjenestetilbydere i større grad satser på de rettighetspasientene som 
ikke har høyest prioritet nasjonalt (har lengre ventetid for behand- 
ling), på det offentliges bekostning. En strategi kan for eksempel 
være å etablere seg i et EU-naboland for på den måten å fange opp 
de rettighetspasientene som prioriteres lavest ut fra det norske 
regelverket, men som likevel dekkes av pasientrettighetsdirektivets 
regler. En måte å unngå dette på kan være å ta inn alvorlighetskra- 
vet i pasient- og brukerettighetsloven som en betingelse for å få rett 
til helsehjelp og på den måten fjerne de minst prioriterte pasient- 
ene fra rettighetsgruppen. 


Avslutning 


I dette kapitlet har vi sett på pasientrettighetsdirektivets regulering 
av rett til sykehustjenester innenfor EU- og EØS-området og dets 
gjennomføring i Norge. Direktivet innebærer en sterkere over- 
nasjonal påvirkning av nasjonale helsesystemer med utgangspunkt 
i EU-domstolens rettspraksis og en sterkere rett for EU-borgere 
til å søke helsehjelp i andre EU-land, finansiert av det offentlige i 
hjemlandet. Til tross for noe nasjonal motstand for eksempel når 
det gjelder krav om forhåndsgodkjenning, er direktivet som helhet 
innlemmet i norsk lov. I en prioriteringskontekst er det særlig to 
utviklingstrekk som er viktige: 1) Direktivet kan ses som et forsøk 
på å etablere et europeisk helsemarked forankret i EUs prinsipper 

om fri flyt av tjenester og personer, der offentlige og private tjene- 
stetilbydere skal behandles likt, og 2) pa nasjonalt niva gar dette 
sammen med etableringen av en rett til fritt behandlingsvalg 
og en oppheving av skillet mellom behovs- og rettighetspasienter 
i spesialisthelsetjenesten. Disse utviklingstrekkene har fort til at 
markedstenkningen har fatt en styrket posisjon i det norske offent- 
lige helsevesenet, og det har utvidet handlingsrommet for private 
helseaktorer pa sykehusomradet, selv om velferdsstatsmodellen 
fortsatt er grunnleggende. 

I hvilken grad en slik utvikling pavirker mulighetene for offentlig 
prioritering i helsesektoren, gjenstår å se. Foreløpig er det fa som 
benytter seg av fritt behandlingsvalg nasjonalt. Samtidig har pasient- 
rettighetsdirektivet ikke vært i kraft så lenge at vi kan si noe om 
hvor mange eller hvem som vil benytte seg av det. Men hvis mange 
etter hvert anvender grenseoverskridende helsetjenester, kan det få 
konsekvenser for det offentliges muligheter til å prioritere mellom 
ulike helsetjenester og -former. Opphevingen av skillet mellom 
behovs- og rettighetspasienter kan for eksempel bety at pasienter 
innenfor rettighetspasientgruppen som ikke har høyest prioritet i 
Norge, kan få hurtigere behandling i utlandet på statens regning. 

Innstramning eller utvidelse av kravene til å få status som ret- 
tighetspasient i Norge vil også få konsekvenser for størrelsen på 
personkretsen med rett til grenseoverskridende spesialisthelse- 
tjenester. Tap av rettigheter til pasientskadeerstatning kan begrense 
attraktiviteten til slik behandling. 

KAPITTEL 5 


Er prioritering forenlig 
med helsepersonells 
profesjonsetikk? 


Morten Magelssen, forsker ved Senter for medisinsk etikk, 
Institutt for helse og samfunn, Det medisinske fakultet, 
Universitetet i Oslo 


Abstract 


Health professionals must participate in priority setting and take 
resources into account. Through priority setting, a patient might 
receive less than the optimal treatment. However, the health 
professionals primary allegiance is to the patient. How then can 
priority setting be reconciled with a sound professional ethics? 
This question is given a normative ethical analysis in this chapter, 
taking physicians as a case. After briefly recounting some studies 
of physician professional ethics, pointing out the ambivalence of 
many physicians towards participation in priority setting, I give 
a summary of Vegard Bruun Bratholm Wyller’s critique of prio- 
rity setting at the clinical level. I then develop two main lines of 
counter-arguments to the critique: First, that clinicians perform 
decisions involving priority setting daily, and that priority setting 


is therefore part and parcel of clinical practice; second, that there 

are ways for clinicians to participate in priority setting without 
having to deliberate in ways that are alien to the traditional prac- 
tical reasoning of health professionals. However, Wyller’s critique 
also contains important insights. In particular, having to ration cle- 
arly beneficial care for the patient in front of you could run against 
important intuitions in professional ethics. Health professionals 
need support from guidelines, managers at all levels and politicians 


in the endeavour of fair priority setting at the clinical level. 


Innledning 


Helsepersonell ma ta hensyn til ressurser og prioritere. Prioritering 
kan innebære at en pasient får noe som er dårligere enn den mest 
gunstige helsehjelpen. Samtidig forventes helsepersonell å sette 
pasientens interesser først. Strider kravet om prioritering mot 
helsepersonells profesjonsetikk? 

Profesjoner, slik som helseprofesjonene, har noen felles kjen- 
netegn (Christoffersen, 2005). Blant annet skal profesjonen 
fremme viktige fellesgoder i samfunnet; profesjonsutøverne har 
stort handlingsrom der faglig og etisk skjønn må utøves; pro- 
fesjonen definerer og håndhever selv faglige og etiske regler for 
yrket; og, ikke minst, profesjonens virksomhet skal ikke være for 
profesjonsutøverens egen vinning, men for pasientens eller kli- 
entens beste. 

I lys av samfunnets behov for rettferdig prioritering av helse- 
ressurser kan man da spørre hvordan helsepersonell kan prioritere 
mellom pasienters behov uten å gå på akkord med profesjonens 
egen etikk? Hvordan kan en lege nedprioritere pasienten hun har 
foran seg - og dermed handle på en måte som ikke er til denne 
pasientens beste — til fordel for andre pasienter? 

I kapitlet gis en normativ etisk analyse av sporsmalet om hvor- 
vidt det er moralsk akseptabelt at helsepersonell prioriterer. Selv 
om alt helsepersonell må ta prioriteringsbeslutninger, brukes gjen- 
nomgående legene som eksempel. Prioritering defineres ofte som 
å sette noe foran noe annet. I dette kapitlet brukes en noe snevrere 
definisjon: Prioritering innebærer at pasienten får noe som er dårligere 
enn den mest gunstige helsehjelpen, altså en rasjonering av helsehjelp. 


Noen studier av legers profesjonsetikk 


Noe av det mest slående i empiriske studier av legers prioriterings- 
praksis er hvordan de ofte unngår å bruke begrepet «prioritering» 
når de skal beskrive sin egen kliniske praksis. Skirbekk og Nortvedt 
fant at legene i stedet var opptatt av «å gjøre en forskjell for pasi- 
enten, gjennom gode medisinsk-faglige beslutninger» (Skirbekk & 
Nortvedt, 2011). Beslutninger som har prioriteringskonsekvenser, 
anses ofte som rent medisinske og kles i medisinens språk. Leger 
snakker ofte om helsehjelp som «medisinsk indisert» eller «ikke 
indisert». Slike merkelapper kan noen ganger skjule en moralsk 
vurdering om at helsehjelpen er for kostbar, for lite kostnadseffek- 
tiv eller har for lav forventet helsegevinst til at den bør prioriteres. 
I sin studie av legers profesjonsetikk fant Terje Mesel at leger 
var opptatt av at de var profesjonsetiske subjekter, men at de hadde 
mangelfull kunnskap om profesjonsetikkens innhold (Mesel, 2009). 
Som i Skirbekk og Nortvedts studie skiller legene gjerne ikke 
mellom profesjonsetisk refleksjon og den øvrige kliniske reflek- 
sjonen. Dette tyder på at legene kan trenge hjelp til å få øye på og 


1 Teksten gjengir flere avsnitt fra mitt upubliserte notat for Helse- og omsorgsde- 
partementet, «Prioritering i helsetjenesten i lys av profesjonsetikk og verdigrunn- 
lag» (2015). Figur 5.1 er tilpasset fra min artikkel i Indremedisineren nr. 2/2015, 
«Prioriteringens dårlige rykte». Diskusjonen av Vegard Bruun Bratholm Wyllers 
prioriteringskritikk er nyskrevet, men trekker veksler på Magelssen mfl., 2016. 

sette ord pa det etiske, det vil si situasjoner der noe av verdi star 
pa spill og faget alene ikke gir svarene pa hva som er rett og godt. 
Prioriteringsdilemmaer kan veere slik. 

I Teig og Westers kapittel (kap. 8) i denne boken er leger pa en 
hjertemedisinsk avdeling tilsynelatende mer bevisste pa og gir flere 
eksempler pa prioritering i praksis. Kapitlet viser hvordan legene 
tilpasser seg styringsmessige krav samt de begrensningene som 
organiseringen av sykehuset, avdelingene og arbeidet legger. I sum 
yter de helsehjelp som de beskriver som «god nok», uten at den 
nodvendigvis er best eller ideell for den enkelte pasienten. 

I Senter for medisinsk etikks «syke gamle»-prosjekt fant man at 
mange leger sa det som en viktig oppgave a slass for sin pasient eller 
pasientgruppes interesser (Nortvedt, Pedersen, Grothe, Nordhaug mfl., 
2008; Pedersen, Nortvedt, Nordhaug, Slettebø mfl., 2008). Lojalitet mot 
fag, enkeltpasienter og pasientgrupper stod sentralt. Noen leger skildret 
en alles kamp mot alle, der det var viktig å ha spisse albuer på fagets 
vegne, og der prestisjeområdene oftest vant. Man hadde lite kjennskap 
til eksplisitte prioriteringskriterier, og prioriteringer ble i liten grad 
diskutert med annet helsepersonell eller pasienter og pårørende. De 
prioriteringene som fant sted, var typisk implisitte, lukkede prosesser. 


Prioritering og profesjonsetikk 


Hva sier profesjonsetiske regelsett om prioritering? I Etiske regler 
for leger del I $ 12 ble følgende bestemmelse tatt inn i 1994: 


En lege skal i sin virksomhet ta tilbørlig hensyn til samfunnets øko- 
nomi. Unødige eller overflødig kostbare metoder må ikke anvendes. 
(...) Legen må bidra til at medisinske ressurser fordeles i henhold til 
allmenne etiske normer. En lege må ikke på noen måte søke å skaffe 
enkeltpasienter eller grupper en uberettiget økonomisk, prioriter- 


ingsmessig eller annen fordel. 

I Yrkesetiske retningslinjer for sykepleiere punkt 6.3 heter det at: 
«Sykepleieren bidrar til prioriteringer som tilgodeser pasienter 
med storst behov for sykepleie.» 

Disse to bestemmelsene kan leses som uttrykk for at prioritering mel- 
lom pasienter og grupper i prinsippet er akseptert av profesjonene. Men 
hvordan prioriteringen blir fremstilt, er av storste betydning for om det 
blir vurdert som akseptabelt eller ikke. Formuleringen om at legen skal 
«ta tilbørlig hensyn til samfunnets økonomi», er kanskje ukontroversi- 
ell og lett å akseptere for de aller fleste. Langt mer kontroversielt ville det 
være å hevde at «leger bør nekte pasienter virksom helsehjelp av hensyn 
til kostnader». En oversiktsstudie viser nettopp hvordan legers grad av 
aksept for prioritering avhenger av hvordan prioriteringen beskrives 
(Strech, Persad, Marckmann & Danis, 2009). Den amerikanske priori- 
teringsforskeren Peter Ubel viser hvordan det amerikanske begrepet 
«health care rationing» er blitt «forgiftet» og uspiselig for store deler 
av befolkningen og helsepersonellet, mens prioritering som moralsk 
realitet likevel ofte aksepteres under andre navn, slik som «parsimo- 
nious medicine» («sparsommelig medisin») og «avveining mellom 
hensynet til enkeltpasienten og hensynet til folkehelsen» (Ubel, 2015). 

En europeisk studie fra 2004 viste at det er ganske stor aksept for 
prioritering blant norske leger, større enn i de andre landene som 
ble undersøkt (Hurst, Slowther, Førde & Danis, 2015). Men mange 
peker på potensielt problematiske sider av prioritering, og det er 
en minoritet som synes å avvise at leger skal ha noe med prioriter- 
ing å gjøre. 56 prosent synes det er akseptabelt at spesielt kostbar 
helsehjelp ikke tilbys. 53 prosent mener at kostnader for samfunnet 
har betydning for deres beslutning om å tilby en behandling. 34 
prosent sier seg enig i at de noen ganger bør avslå virksom, men 
dyr behandling fordi ressursene burde gå til andre pasienter som 
trenger det mer, mens 37 prosent svarer ja til at det å avslå medi- 
sinsk virksomme, men kostbare tjenester til noen av deres pasien- 
ter kan komme i konflikt med lege-pasient-forholdet. Det er verdt 

å merke seg at mange av respondentene altså frykter at eksplisitt 
prioritering kan skade lege—pasient-forholdet. Men studien viste 
også at norske leger er mindre redd for dette enn europeiske kol- 
leger. Kanskje kan dette skyldes at Norge er kommet noe lenger i 
det praktiske prioriteringsarbeidet og i den offentlige samtalen om 
ressursbruk og prioritering (Førde, 2015). 

I sum er det altså et flertall blant leger som aksepterer prioritering 
i helsetjenesten i prinsippet, og det er støtte for dette i norske legers 
og sykepleieres profesjonsetiske regelsett. Prioritering er likevel kon- 
troversielt, det har stor betydning hvordan det fremstilles, og det er 
bekymring for hvordan det vil virke inn på lege-pasient-forholdet. 


Problematisk prioritering på klinisk nivå? 

Mange har fryktet at eksplisitt prioritering som finner sted på 
klinisk nivå, har potensial til å skade tilliten i behandler-pasient- 
relasjonen. Hvordan kan du ha full tillit til legen din når du vet 
at hensynet til kostnader og til andre pasienter spiller inn i valget 
av helsehjelp? Det er grunn til å ta denne bekymringen på alvor. I 
en norsk kontekst er professor i barnesykdommer Vegard Bruun 
Bratholm Wyller blant dem som har fremsatt denne bekymringen 
med størst kraft og i størst detalj (Wyller, 2014, 2017). Hans kritikk 
er spesielt interessant fordi den artikulerer og utdyper intuisjoner 
som trolig er utbredt blant klinikere. Wyller gir stemme til en ofte 
ikke-artikulert uro. I min vurdering er denne kritikken viktig og 
lærerik, men ikke fellende. I det følgende gjengis hovedpunktene i 
Wyllers kritikk av prioritering på klinisk nivå. I påfølgende avsnitt 
presenteres motargumenter mot denne kritikken, hvorav de to 
viktigste er at prioritering er så innvevd i helsepersonells daglige 
praksis at det aldri vil la seg unngå helt, og at prioritering på klin- 
isk nivå ikke krever av helsepersonell at de må ta i bruk moralske 
rammeverk som står i motstrid med tradisjonell profesjonsetikk og 

klinisk tenkemåte. Til slutt følger en drøfting av viktige lærdommer 
fra kritikken og noen refleksjoner over hvordan prioritering kan 
innrettes i praksis, slik at det i minst mulig grad oppstår friksjon i 
møtet med helsepersonells profesjonsetikk. 

Wyller gir sin tilslutning til Ubels definisjon av prioritering 
(«rationing»), som er at prioritering innebærer at pasienten får 
noe som er dårligere enn den mest gunstige helsehjelpen (Wyller, 
2014). Prioritering på klinisk nivå (eng. «rationing at the bedside») 
vil da si at en lege beslutter å gi en pasient noe annet enn den aller 
mest gunstige helsehjelpen, fordi legen finner det moralsk mer rik- 
tig å prioritere andre pasienters behov eller spare ressursene. 

Det paradigmet for prioritering som Wyller kritiserer, er det som 
fremkommer for eksempel i Norheim-utvalgets prioriteringsutred- 
ning (NOU 2014: 12): Prioritering skal gjøres «åpent» og «rettferdig», 
med presist definerte kriterier, og i alle deler av helsetjenesten; klinikere 
er ikke fritatt for å bidra i prioritering. Norheim-utvalgets forslag har 
røtter i Daniels og Sabins innflytelsesrike rammeverk «accountability 
for reasonableness» (Daniels & Sabin, 2008), som fremholder blant 
annet åpenhet, partsmedvirkning og grundige prosesser som førende 
prinsipper. Wyller plasserer sin kritikk av prioritering i rammen av en 
bredere, ideologisk motstand mot New public management (NPM) i 
helsetjenesten og i samfunnet generelt; han skildrer prioriteringspara- 
digmet som kompatibelt med og en naturlig følge av NPM. 

For det første fremhever Wyller at vi er for raske til å akseptere 
ressursknapphet som en situasjon vi er gitt, og som vi så plikter 
å gjøre det beste ut av. Ressursknapphet i helsetjenesten er langt 
på vei, hevder han, en følge av politiske prioriteringer. Politikerne 
har, spesielt i et rikt land som Norge, anledning til å tilføre helse- 
sektoren nye ressurser. Hvis de gjør det, vil mange av prioriterings- 
dilemmaene helsepersonell i dag står overfor, forsvinne. 

For det andre står prioriteringstenkningen i fare for å frem- 
stille det som i virkeligheten er et verdivalg, som om det var en 

vitenskapelig utregning, med en vedtatt fremgangsmate for a finne 
frem til et fasitsvar for hva som vil vere rettferdig ressursfordeling. 
Helseøkonomenes regnestykker med begreper som kvalitetsjust- 
erte leveår (QALY) lar prioriteringsbeslutninger ufortjent lane 
autoritet fra aritmetikken og vitenskapen og gir et skinn av objek- 
tivitet. QALY-regnestykkene tillater politikerne å abdisere fra det 
som i sin natur er deres oppgave, nemlig å utmynte politiske beslut- 
ninger basert på verdivalg og argumenter. I stedet blir stor makt 
overdratt til bioetikere (som kan designe prioriteringskriteriene) 
og byråkrater (som kan utføre de helseøkonomiske regnestykkene), 
som i motsetning til politikerne ikke står ansvarlig overfor folket. 
For det tredje, enda verre er det hvis helsepersonell blir forven- 
tet å gjøre det som er politikernes jobb, ved å måtte prioritere mel- 
lom pasienter, pasientgrupper og gode formål. Klinikeren får da 
en makt han eller hun ikke skal ha. Videre må helseøkonomenes 
metoder ikke bli førende for hvordan prioriteringer skal foregå på 
klinisk nivå. QALY-begrepet forutsetter feilaktig at livskvalitet kan 
tallfestes på en meningsfull måte, og resonnementer og regnestyk- 
ker med slike størrelser er i tillegg fremmedgjørende for klinikere 
og pasienter. Helst bør leger og andre klinikere måtte prioritere så 
sjelden som mulig. Prioritering kan være skadelig ved at det lar en 
uvedkommende inntrenger få forstyrre lege-pasient-forholdet; 
denne inntrengeren er hensynet til en annen pasient, til en gruppe 
pasienter eller til samfunnet. Når pasienten kjenner til at hennes lege 
aksepterer det å prioritere i den kliniske hverdagen, kan det lede til 
utrygghet: Pasienten kan aldri være sikker på om legens avgjørelse 
om helsehjelpen er til hennes eget beste, eller om den er et kom- 
promiss som primært tilgodeser en tredjepart. Dette eroderer til- 
liten som er så avgjørende for et godt lege-pasient-forhold, og for 
befolkningens relasjon til helsetjenesten generelt. Legens lojalitet må 
alltid være rettet mot den enkelte pasienten. Wyller gir sin tilslutning 
til Levinskys tese fra 1984: «Physicians are required to do everything 

that they believe may benefit each patient without regard to costs or 
other social considerations» (sitert i Wyller, 2014). 

Til sist trekker Wyller linjer til moralfilosofi og profesjonsetiske 
teorier. Hans bekymring gar rett inn i det som er tema for mitt 
kapittel: Han hevder at paradigmet for prioritering som Norheim- 
utvalget og andre fremmer, rett og slett er uforenlig med en sunn 
profesjonsetikk for medisinen og de andre helseprofesjonene. 
Moralfilosofisk bygger prioriteringsparadigmet særlig på kon- 
sekvensetikk (John Stuart Mill mfl.) og kantiansk kontraktsteori/ 
konstruktivisme (John Rawls mfl.). Sentralt i den første av disse to 
tilnærmingene er prinsippet om at den rette handling er den som 
maksimerer gode konsekvenser; dette gjenfinnes i den overordnede 
målsettingen om at helsetjenesten må frembringe «mest mulig helse 
per krone», og at dette målet kan operasjonaliseres ved hjelp av 
QALY-regnestykker. Den andre tilnærmingen tilfører blant annet 
moralske prinsipper, slik som at de dårligst stilte skal gis prioritet, 
noe som gjenfinnes i prioriteringssystemets alvorlighetskriterium, 
samt den sentrale tanken om at prioriteringsbeslutninger primært 
rettferdiggjøres etisk og politisk gjennom måten de blir til på, ikke 
gjennom sitt innhold — derav kravet om gode prioriteringspros- 
esser med partsrepresentasjon og åpenhet i prosessene. Problemet, 
hevder Wyller, oppstår særlig når slike moderne, abstrakte og (i 
stor grad) universalistiske rammeverk for moralsk handling tres 
over hodene på klinikerne, som bes prioritere i tråd med disse teo- 
riene. Det gjør vold på helsepersonells profesjonsetikk, som ikke 
passer inn i slike rammeverk. Profesjonsetikken har helt andre 
og til dels før-moderne kilder, særlig nærhetsetikken (Emmanuel 
Levinas, Knud E. Løgstrup) og dydsetikken (Aristoteles mfl.). Den 
første eksemplifiseres godt med fortellingen om den barmhjertige 
samaritan, som tok seg av den sterkt sårede mannen han fant på sin 
vei, og ga denne den hjelpen han trengte, uten først å måtte regne 
på om det var samfunnsøkonomisk lønnsomt - eller om det lå 

andre sårede i andre palestinske grøfter som burde få enda høyere 
prioritet på grunn av alvorlighetsgraden, ressursbruken eller nyt- 
ten av behandlingen. Nærhetsetikken setter ord på sentrale kliniske 
intuisjoner ved at den viser oss hvordan det etiske kravet som ligger 
på deg som behandler, springer ut av det fysiske møtet med den 
enkelte pasienten og dennes lidelse og behov. Dydsetikken i tradis- 
jonen etter Aristoteles legger vekt på «det gode menneske» mer enn 
«den rette handling». Mange har ment at dydsetikken utgjør en 
god modell for profesjonsetikken fordi det er fruktbart å diskutere 
hvilke karakteregenskaper — dyder — det gode helsepersonell bør 
inneha for å være i stand til å gi profesjonens spesifikke bidrag til 
helsetjenestens mål, nemlig god helse for befolkningen (Pellegrino & 
Thomasma, 1993). 

Prioriteringsparadigmets universalistiske og profesjonsetikkens 
partikulære etiske teorier lar seg ikke forene. Særlig har Alasdair 
MacIntyre, som Wyller også viser til, vært opptatt av avgrunnen 
mellom disse etiske teoriene. I MacIntyres omfattende moder- 
nitetskritikk fremgår det hvordan teoriene ikke bare har ulike 
oppfatninger av hva den rette handling er, men frembyr totalt 
ulike forståelser av vår praktiske fornuft, det vil si måten vi over- 
veier om handlinger og så setter disse ut i livet (MacIntyre, 1981, 
1988, 2016). Det dreier seg om konkurrerende oppfatninger av hva 
det vil si å være et handlende individ. Viktig er det at de moderne 
etiske teoriene anerkjenner et lite knippe grunnleggende, abstrakt 
formulerte prinsipper, som så skal kunne komme til anvendelse i 
enhver moralsk valgsituasjon. Tilnærmingen forutsetter at mye ved 
de konkrete omstendighetene kan abstraheres vekk for å komme 
frem til en renskåret situasjonsbeskrivelse. Bruken av de abstrakte 
prinsippene kan så lede til en moralsk dom, en handlingsveiled- 
ning som kan universaliseres slik at den i prinsippet bør komme til 
anvendelse i alle relevante og like situasjoner. Formuleringen av et 
lite knippe presise prioriteringskriterier, og tanken om at disse så 

prinsipielt skal kunne brukes pa enhver beslutning i helsetjenesten, 
passer med dette mønsteret. Motsatt krever MacIntyres foretrukne 
alternativ, en dydsetikk i tradisjonen etter Aristoteles og Thomas 
Aquinas, at vi begynner med å stille oss helt andre spørsmål: Hvem 
er den handlende og de andre involverte, hvilke roller inntar de, 
og hvilke forventninger tilligger rollene? Det sentrale spørsmålet 
blir så hvordan den gode (det vil si dydige) helsearbeideren ville 
handlet i denne situasjonen, og de konkrete omstendigheter blir 
her ikke en distraksjon, men den helt nødvendige, moralsk rele- 
vante konteksten som gir valgsituasjonen dens karakter. Løsningen 
man kommer frem til, er partikulær, altså tilpasset den aktuelle 
situasjonen og personene, og den gjør ikke krav på pretensjonen 
om å kunne bli opphøyd til en allmenngyldig regel. Denne tilnær- 
mingen passer godt med en forestilling om den kloke klinikeren 
som evner å skreddersy helsehjelpen til den konkrete pasientens 
behov. Prioriteringsparadigmet er derfor ifølge kritikken ikke 
bare en uvant måte å tenke på; det øver vold mot helsepersonell 
når det kreves at disse i hvert pasientmøte aktivt legger til side 
den tradisjonelle tenkemåten der pasientens beste står i høysetet, 
for å anlegge en helt annen type blikk på helsehjelpen: hvorvidt 
denne maksimerer nytte og er i tråd med effektivitetskrav påtvun- 
get fra utenfor helsetjenesten selv. En slik ideologisk invasjon må 
helsepersonell motsette seg. Problemet synes i noen grad å oppstå 
fordi den samme tankegangen som er førende i prioriteringsbeslut- 
ninger på overordnet, politisk nivå, også blir avkrevd klinikerne i 
møtet med pasientene. 


Prioriteringsbeslutninger gjennomsyrer 
klinisk praksis 


Wyllers kritikk kan møtes med flere motargumenter (Magelssen, 
Nortvedt, & Solbakk, 2016), men i det følgende diskuteres de to 

viktigste: at prioritering er en nodvendig del av helsepersonells 
hverdag, pa en slik mate at helsepersonell ikke kan fraskrive seg 
ansvar for 4 prioritere, og at kritikerens beskrivelse av hva pri- 
oritering pa klinisk nivå innebærer i praksis, ikke nødvendigvis 
stemmer. 

Til grunn for diskusjonen legges Ubels definisjon av pri- 
oritering som beslutninger som innebærer at pasienten får 
noe som er dårligere enn den mest gunstige helsehjelpen. Slik 
forstått vil mange beslutninger i helsetjenesten ha prioriterings- 
implikasjoner. I Teig og Westers kapittel (kap 8.) blir det også vist 
hvordan legene ofte aksepterte å gi helsehjelp som var «god nok», 
uten å skulle kreve det ideelle. Det er viktig å se at enhver beslut- 
ning om å (bare) gi «god nok» helsehjelp også per definisjon er 
en prioriteringsbeslutning: Legen avstår fra å gi den helsehjelpen 
som for pasienten isolert sett ville vært den aller mest gunstige. 
Generelt gjelder at hvis et tiltak har utsikt til bare en liten gevinst, 
eller sannsynligheten for gevinst er svært lav, eller tiltaket er 
uforholdsmessig kostbart målt mot gevinsten, så er det ikke gitt 
at det skal tilbys; mange klinikere vil nok avstå fra et slikt tiltak, 
uten å oppleve det som en problematisk avgjørelse som strider 
mot deres forpliktelse til å fremme pasientens beste. Men igjen er 
det viktig å se at dette er en prioriteringsbeslutning, der vi nøyer 
oss med det som er «godt nok», og oppgir kravet om «det beste». 
Figur 5.1 er ment å illustrere dette. 

For å vise at den kliniske hverdagen er full av situasjoner der 
beslutninger kan ha prioriteringskonsekvenser, vil jeg nå helt kort 
liste opp en rekke eksempler på slike situasjoner. 


1. Noen helsetjenester involverer knappe ressurser der mer 
penger ikke uten videre eller på kort sikt kan øke ressurstil- 
gangen. Plasser på intensiv- og overvåkningsavdelinger, tele- 
metriutstyr (for overvåkning av hjerterytme til inneliggende 


pasienter) samt organer for transplantasjon er eksempler på 

Netto nytte 
for pasient 


Se Prioritert 


"Indisert", men 
ikke prioritert 


Positiv effekt av 
behandlingen 


Figur 5.1: Forholdet mellom positiv effekt og netto nytte (positiv effekt minus 
bivirkninger) for pasienten av en tenkt, ressurskrevende behandling, for eksempel 
et nytt kreftmedikament. | radt omrade har behandlingen minimal eller ingen posi- 
tiv effekt, og bivirkningene dominerer. | gult omrade oppveier den positive effekten 
bivirkningene, men netto nytte er minimal, og behandlingen blir trolig regnet som 
«ikke indisert». Men det a ikke tilby behandling som er i det gule området, er en pri- 
oriteringsbeslutning. | grant omrade er behandlingen medisinsk indisert, men kost- 
nad-nytte-forholdet er for lavt til at behandlingen blir prioritert. | blatt omrade er netto 
nytte og kostnad-nytte-forholdet tilstrekkelig gunstig til at behandlingen blir prioritert. 


slike knappe ressurser. Her ma legene prioritere pasientene ut 
fra hensyn som alvorlighet, nytte og hastegrad. 

2. I mange situasjoner er det nødvendig a «ordne køen» av pasi- 
enter på en rettferdig mate. Dette kan gjelde såkalt triagering 
i et travelt akuttmottak, eller at pasienter satt opp til planlagt 
operasjon blir stroket av operasjonsprogrammet fordi viktigere 
eller akutte operasjoner ma fa forrang. Slike beslutninger er 
prioriteringsbeslutninger fordi de innebærer at noen pasienter 
får et dårligere tilbud gjennom økt ventetid, med den økte risi- 
koen for forverring og komplikasjoner og forlengelse av symp- 


tomer som det kan innebære. 

Mange fastlegers og poliklinikkers praksis med å ha korte kon- 
sultasjoner som standard innebærer i seg selv et kompromiss 
som gjør at noen av behovene til noen pasienter ikke blir opti- 
malt ivaretatt. 

Overlegens vurdering av nyhenviste pasienter til spesialist- 
helsetjenesten skal skje i lys av fagets prioriteringsveileder, og 
det innebærer prioritering ut fra kriterier som alvorlighet og 
hastegrad. 

Retningslinjer for antibiotikavalg tar ikke bare hensyn til hva 
som er aller best for den enkelte pasienten, men tilstreber også 
å redusere risikoen for resistensutvikling. Kompromisser kan 
innebære enten at behandlingen som gis, har smalere anti- 
mikrobielt spektrum enn et mer resistensdrivende alterna- 
tiv (dvs. middelet har ikke full effekt mot visse av mikrobene 
som forårsaker denne typen infeksjoner; Bruun, 2013), eller 
at den har noe større risiko for bivirkninger enn alternativet. 
Retningslinjene innebærer et kompromiss mellom hensynet til 
den enkelte pasienten og samfunnets interesser. 

Tidspunktet for utskrivning fra sykehus kan også innebære et 
kompromiss. Slik noen av Teig og Westers informanter viser 
til, blir pasienter i noen situasjoner skrevet ut tidligere enn det 
som ville vært aller best for deres medisinske ivaretagelse. Også 
dette er dermed en prioriteringsbeslutning. 

Noen svært ressurskrevende behandlingsformer blir ikke til- 
budt alle pasienter som kunne hatt nytte av dem. Implanterbare 
hjertestartere (ICD) er et eksempel, som også nevnt hos Teig og 
Wester. Til denne behandlingen prioriterer legene de pasien- 
tene som har høyest risiko, og dermed også høyest forventet 
nytte av behandlingen. 

Enzymbehandling ved Fabrys sykdom er eksempel på et 
tiltak som er svært lite kostnadseffektivt (Rombach, Hollak, 
Linthorst & Dijkgraaf, 2013). Selv om en gitt pasient har fått 

dekket kostnadene til preparatet gjennom vedtak om indivi- 
duell refusjon — eller kunne fått et slikt vedtak — vil legen ha 
anledning til (og kanskje bli forventet) å gjøre sin egen vurder- 
ing av om behandlingen (fortsatt) bør tilbys. 

Retningslinjer for forebygging av hjerte-kar-sykdom sier at 
pasienter mellom 50 og 59 år bør ha over fem prosent total 
risiko for sykdom de neste ti årene for å bli prioritert til medi- 
kamentell behandling (Helsedirektoratet, 2009). Hva med 
pasienten med bare fire prosent risiko? Fastlegen vil her kan- 
skje forklare at pasienten har noe risiko for sykdom, men ikke 
så høy at det synes riktig eller påkrevd å starte behandling. I 
stedet gis livsstilsråd, og det gjøres ny vurdering om for eks- 
empel et halvt år. Her gjør fastlegen en prioriteringsvurdering 
og beslutter at helsehjelp som kunne gitt en helsegevinst for 
pasienten, ikke bør prioriteres (Norheim, 2014). Beslutningen 
tas med støtte i retningslinjedokumentet. (Her forutsettes det 
at den potensielle helsegevinsten faktisk var større enn poten- 
sielle ulemper, slik som medikamentbivirkninger. Hvis grun- 
nen til at pasienten ikke tilbys behandling, er at man antar at 
ulempene ved behandling er større enn fordelene, dreier det 
seg ikke om prioritering.) 

En pasient kommer med smerter som fremstår muskulære, og 
ønsker MR. Fastlegen vurderer det slik at det er høyst usann- 
synlig - men ikke helt umulig — at MR kan påvise noe som kan 
hjelpe til med å skreddersy behandlingen (det er ikke uvan- 
lig for helsepersonell å mene at pasienter kan ha for store for- 
ventninger til hva MR og andre billedundersøkelser kan bidra 
med). Fastlegen vurderer dette utfallet som så usannsynlig at 
det ikke er riktig å prioritere pasienten til en såpass ressurskre- 
vende undersøkelse som MR, og meddeler pasienten dette. I 
stedet brukes klinisk undersøkelse og skjønn i vurderingen og 
valg av behandling, og pasienten følges med nye kontroller. 


PRIORITERING OG PROFESJONSETIKK 


En lerdom man kan trekke av dette knippet med eksempler, er at 
beslutninger med prioriteringskonsekvenser er mye mer utbredt 
i klinisk praksis enn Wyller medgir. Og hvis det er slik, kan ikke 
legene fraskrive seg ansvar for a prioritere etisk rettferdig og klinisk 
klokt. Det a fatte gode prioriteringsbeslutninger blir snarere en sen- 
tral del av jobben deres, og det a bidra i prioritering kan i seg selv 
folgelig heller ikke stride mot profesjonsetikken. Verken politikere 
eller helsebyrakrater kan frita klinikere for selv å måtte stå for pri- 
oriteringsbeslutninger. Kliniske retningslinjer og prioriteringsret- 
ningslinjer som utarbeides på overordnet nivå, må implementeres 
i praksis på det kliniske nivået. Slike retningslinjer kan i sin natur 
ikke være tilstrekkelig spesifikke til at legens egen skjønnsutøv- 
else blir overflødig (Tanenbaum, 1993). Legens skjønn er påkrevd 
i flere ledd: Kommer den aktuelle retningslinjen for eksempel til 
anvendelse for denne pasienten? Hvilke spesielle omstendigheter 
må tas i betraktning? Og så videre. Dernest illustrerer eksemplene 
over at leger er unikt kvalifiserte til å ta prioriteringsbeslutninger i 
klinisk praksis. Vi ville ikke akseptere at prioriteringen av pasien- 
ter til intensivavdelingen ble utført av «vakthavende helseøkonom» 
eller medisin-etiker. Legens medisinske kunnskap og førstehånds- 
kjennskap til de konkrete pasientene er essensiell for å kunne 
gjøre de beste prioriteringene. Tilsvarende er legenes kunnskap 
også uvurderlig når de generelle retningslinjene for prioritering, 
slik som prioriteringsveilederne for de medisinske spesialitetene, 
skal utarbeides. Leger i den offentlige helsetjenesten forvalter store 
ressurser på fellesskapets vegne. De har derfor nødvendigvis et 
«dobbelt ansvar»: ikke bare overfor pasientene, men også overfor 
samfunnet (Bærøe, 2009). 

Bare i noen av situasjonene presentert foran er legens inten- 
sjon eksplisitt å prioritere ressursbruk og prioritere mellom 
pasienter. Like fullt er det svært mange beslutninger som har priori- 
teringskonsekvenser. Legen har et ansvar også for ikke-intenderte 

prioriteringskonsekvenser av beslutninger. Dette ansvaret fordrer 
en bevissthet om slike prioriteringskonsekvenser, en bevissthet 
som ikke klart fremgar av Wyllers kritikk. Snarere er det en fare 
for at legers avvisning av å skulle bidra i prioritering pa klinisk nivå 
gjor dem blinde for de prioriteringskonsekvensene beslutningene 
deres faktisk har. Nar slik bevissthet mangler, er det sannsynlig at 
de ubevisste «driverne» bak prioriteringer — som profesjonsinter- 
esser, behandlingsformers status, ny teknologi (Hofmann, 2015), 
ressurssterke pasientgrupper med dyktige talsmenn og helse- 
tjenestenes struktur og økonomiske insentiver — får stor innvirkning 
på beslutningene som tas (Magelssen mfl., 2016). Resultatet kan bli 
mindre rettferdige prioriteringer enn når beslutningene tas ekspli- 
sitt og bevisst. 

I sum: Prioriteringsbeslutninger er utbredt i klinisk praksis, og 
det ligger til legers profesjonelle ansvar å erkjenne og å bidra i slike 


beslutninger. 


Pasientnær prioritering i praksis 
Et annet viktig tilsvar til Wyller er at hans fremstilling av hvordan 
pasientnær prioritering er tenkt å foregå i praksis, er fortegnet — eller 
i hvert fall ikke nødvendigvis riktig. Det er nødvendig å undersøke 
hva tilhengerne av prioriteringsparadigmet helt konkret krever av 
klinikerne når de forutsetter at de skal ta ansvar for prioritering. 
Norheim-utvalget har blitt oppfattet som uklare på hvordan de 
tre prioriteringskriteriene de foreslår, helt konkret skulle benyttes 
på klinisk nivå. Mange har tilsynelatende lest utredningen dit hen 
at operasjonaliseringen av kriteriene i helseøkonomiske termer 
ikke bare skal brukes på overordnet nivå, men også i den klini- 
ske hverdagen (Bringedal, 2015). Slik var det neppe ment, men 
utvalget kunne gjort mer for å forebygge en slik feiloppfatning. 
Utvalgets kriterier har formuleringer velegnet for helseøkonomiske 

regnestykker — som nar helsegevinstkriteriet operasjonaliseres som 
antall QALYs som vinnes ved helsehjelpen. Men kriteriene har 
ogsa ikke-kvantitative formuleringer som er bedre egnet pa klinisk 
nivå — som nar helsegevinstkriteriet formuleres som at «et tiltaks 
prioritet øker med forventet helsegevinst (og annen relevant vel- 
ferdsgevinst fra tiltaket)» (NOU 2014: 12, s. 18). Klinikeren trenger 
ikke ta frem kalkulatoren for å kunne resonnere i lys av dette og de 
andre kriteriene. 

Magnussen-gruppen (som undertegnede var medlem av) tok 
dette lenger: I erkjennelsen av at prioriteringssituasjoner kan se høyst 
ulike ut på overordnet nivå og på klinisk nivå, anbefalte vi at kriteri- 
enei tillegg til å få en «spisset» versjon velegnet for helseøkonomiske 
utregninger fikk en likeverdig versjon som ga en ganske detaljert 
beskrivelse av hvilke aspekter ved kriteriet som vil være moralsk og 
klinisk relevante på klinisk nivå (Helse- og omsorgsdepartementet, 
2015). Denne ideen er videreført i stortingsmeldingen om prioriter- 
ing, ved at både ressurskriteriet, nyttekriteriet og alvorlighetskriteriet 
har fått en beskrivelsesversjon. For eksempel lyder nyttekriteriet nå: 


Et tiltaks prioritet øker i tråd med den forventede nytten av tiltaket. 
Den forventede nytten av et tiltak vurderes ut fra om kunnskaps- 
basert praksis tilsier at helsehjelpen kan øke pasientens livslengde 
og/eller livskvalitet gjennom å gi økt sannsynlighet for: Overlevelse 
eller redusert funksjonstap; fysisk eller psykisk funksjonsforbed- 
ring; reduksjon av smerter, fysisk eller psykisk ubehag (Meld. St. 34 


(2015-2016), s. 12). 


Det er viktig å se at denne formen av kriteriene ligger tett opp til det 
som er gjengse, dagligdagse fortolkninger av henholdsvis «nytte», 
«alvorlighet» og «ressursbruk». Kriteriene åpner for at mange ulike 
momenter kan vektlegges, uten at de legger føringer for hvordan vekt- 
ingen skal utføres. Videre er kriteriene «åpne» i den forstand at de gir 
et stort tolkningsrom for klinikeren. Forskjellen fra de kvantitative 

versjonene av prioriteringskriteriene fremtrer na som sveert stor: 
De sistnevnte er knapt og presist formulert, noe som motvirker 
skjønnsutøvelse, og de krever tallfesting for å kunne inngå i regnestyk- 
ker der man tilstreber mest mulig presise svar. Det er ikke overrask- 
ende at helsepersonell er motvillige til å skulle bruke slike kriterier i den 
kliniske hverdagen. Motsatt kan beskrivelsesversjonene av prioriter- 
ingskriteriene være til nytte i klinikken, fordi de bygger på klinikernes 
oppfatninger av og intuisjoner om hvilke momenter som er klinisk og 
moralsk relevante i prioriteringsbeslutninger. Disse kriterieutgavene 
krever ikke at legen tar i bruk en stringent beslutningsprosedyre; de 
inviterer til at legen skal resonnere i lys av kriteriene. 

Tatt i betraktning denne redegjørelsen for hvordan prioritering 
kan foregå i klinisk praksis, må Wyllers kritikk sies å skyte over 
mål. For dette prioriteringsparadigmet krever ikke at legen tar i 
bruk en helt annen praktisk rasjonalitet som er fremmed i medi- 
sinsk tankegang, slik Wyller beskrev ved hjelp av MacIntyres ana- 
lyse av avgrunnen mellom modernitetens universalistiske etiske 
teorier og den dydsetiske tradisjonen. Det å resonnere i lys av de tre 
prioriteringskriteriene forutsetter verken konsekvensetisk tanke- 
gang eller regnestykker med QALYs. Om det enn er god grunn til 
å hegne om legers tradisjonelle profesjonsetikk, er det ikke riktig 
at legers bidrag til prioritering gjør at de må ta i bruk et helt nytt 
tenkesett. Vurderingen av helsehjelpens nytte og ressursbruk og til- 
standens alvorlighet — og hvilke følger disse forholdene bør få for 
valg og individuell tilpasning av helsehjelp — kan finne sted som en 
forlengelse av det faglige skjønnet. 


Når står prioritering og profesjonsetikk i 
motstrid? 


To argumenter som tilsvar til kritikken har nå blitt drøftet: for 
det første at prioriteringsbeslutninger er dagligdags kost i klinisk 

praksis og derfor er noe helsepersonell ma forholde seg til, og for 
det andre at klinikeres prioritering kan finne sted uten a gjore vold 
pa tradisjonell klinisk tenkemåte. Med dette er Wyllers kritikk til- 
bakevist, i den forstand at den ikke treffer som kritikk av hvordan 
prioritering på klinisk nivå er tenkt gjennomført i Norge. 

Dette forhindrer ikke at mye i Wyllers analyse er viktig å lytte til. 
Det gjelder etter min oppfatning særlig forankringen av helseper- 
sonells profesjonsetikk i dyds- og nærhetsetiske rammeverk. En 
slik analyse hjelper oss også å forklare hvordan prioritering i noen 
situasjoner likevel går på tvers av helsepersonells profesjonsetikk. 
En nærhets- og dydsetisk analyse begrunner, som vist, oppfat- 
ningen om at legen, som pasientens advokat, i særdeleshet skal 
ha øye for interessene til den pasienten han eller hun har foran 
seg. I lege-pasient-møtets asymmetriske relasjon har legen makt 
og myndighet til å fremme pasientens beste, og har derfor også 
et moralsk ansvar for det. Det vil være galt å handle på tvers av 
dette ansvaret uten å ha spesielt gode moralske grunner for det. 
Slike grunner må gi mening innenfor den dyds- og nærhetsetiske 
oppfatningen av legens ansvar, og ikke bare i etiske rammeverk 
som er profesjonsetikken mer eller mindre fremmed, slik som 
konsekvensetikken. 

Den typen prioriteringssituasjon som derfor i aller størst grad 
utfordrer profesjonsetikken, har følgende fire karakteristika: Det er 
der legen velger eller vurderer å rasjonere helsehjelp til pasienten han 
eller hun har foran seg, der det er stor sannsynlighet for at pasienten 
dermed går glipp av en betydelig helsegevinst, der beslutningen ikke 
er påtvunget på grunn av akutt ressursknapphet (slik som mangel 
på organer til transplantasjon), og der beslutningen ikke har støtte 
i retningslinjer. Etter min mening er det viktig i størst mulig grad å 
beskytte helsepersonell fra å måtte ta denne typen beslutninger. 

Paul Menzels distinksjon mellom statistiske og identifiserbare 
liv er her opplysende (Menzel, 2014). Forebyggende behandling, 

for eksempel primærforebygging av hjerte-kar-sykdom gjennom 
medikamentell behandling av personer med risiko høyere enn en 
viss grenseverdi, forebygger et visst antall hjerte-kar-dodsfall. Men 
de som har nytte av denne behandlingen, lar seg ikke identifisere — 
det er statistiske liv, og ikke identifiserbare liv, som her har blitt 
reddet. Motsatt kan en operasjon for blindtarmbetennelse være 
livreddende for personen som opereres: I motsetning til i forebyg- 
gingseksemplet er den som drar nytte av helsehjelpen, en identi- 
fiserbar person. Menzels poeng er at det fremstar mye mindre 
akseptabelt for alle involverte parter 4 prioritere ned behandling 
nar det er en identifiserbar persons livskvalitet som blir skade- 
lidende, enn nar det er en statistisk person som far et like reelt tap 
av livskvalitet. Prioritering pa klinisk niva er, som et psykologisk 
faktum, mye mer spiselig nar identiteten til den som drar nytte av 
behandlingen, er skjult bak et slor av risiko og sannsynlighet, slik 
Menzel uttrykker det. Det kan stride mot profesjonsetiske intui- 
sjoner å skulle prioritere ned helsehjelpen til pasienten som har et 
navn og et ansikt. 

Denne intuisjonen lar seg forklare innen en profesjonsetikk 
bygget på nærhets- og dydsetikk, mens den i universalistiske etiske 
teorier kan bli sett på som et moralsk irrelevant og forstyrrende 
psykologisk fenomen. Hvis rettferdig prioritering bare vil si å 
maksimere de QALYs vi kan fa for ressursene vi bruker på helse, 
og så fordele disse QALYene rettferdig, hvilken plass er det da for 
Menzels profesjons- og allmennetiske innsikt? 

I helse- og omsorgstjenestene er mange ansatte opptatt av det de 
opplever som kronisk underfinansiering og -bemanning av tjen- 
estene, og de opplever at dette ikke bare går ut over faglig kvalitet, 
men også setter dem i en profesjonsetisk skvis. Det er klart at kravet 
til faglig god helsehjelp ikke bare følger av lovverket, men også står 
helt sentralt i profesjonsetikken. Men mitt poeng i denne sammen- 
hengen er at ressursknappheten også utfordrer profesjonsetikken 

nar profesjonsutoverne i praksis blir delegert ansvaret for å pri- 
oritere, og beslutningene de tar, har karakteristikaene nevnt over: 
En identifiserbar pasient gar glipp av en betydelig gevinst, og 
profesjonsutøverne har ikke tilstrekkelig støtte og forankring for 
beslutningen. Vike, Debesay og Haukeliens analyse (2016) fra 
kommunal helse- og omsorgssektor argumenterer for at profesjons- 
utøverne der opplever mange situasjoner av denne typen: Ansatte 
er blitt delegert et ansvar for at budsjettene holdes, samtidig som 
rettighetslovgivningen og andre politiske føringer tilsier at tjeneste- 
kvaliteten skal være høy, uten at det er legitimt å vise til ressurs- 
knapphet for å rettferdiggjøre kompromissene (Vike mfl., 2016). Et 
slikt sprik mellom det forventede og det mulige stiller store krav til 
profesjonsutøverne og krever at de prioriterer på måter de ikke er 
komfortable med, ved at de må si nei til at pasienten de har foran 
seg, skal få en potensielt viktig tjeneste, og uten at de har tilstrek- 
kelig eksplisitt støtte for beslutningen i ledelseshierarkiet. 


Konklusjon: støtte for prioritering 


Er prioritering så forenlig med helsepersonells profesjonsetikk? 
Svaret må bli: «Det kommer an på.» Prioritering på klinisk nivå er 
ofte en dyd av nødvendighet, og det kan praktiseres på måter som 
ikke utfordrer profesjonsetikken. Men som vist kan slik prioriter- 
ing også stride mot profesjonsmoralske intuisjoner om at interes- 
sene til pasienten du har foran deg, må settes høyest. 

I Norge har vi etter min mening i teorien innrettet oss lurt: Vi har 
prioriteringskriterier som er såpass «åpne» at de ikke tvinger helseper- 
sonell til å se bort fra relevante hensyn når de prioriterer. Men viktigst 
av alt er det at vi har kommet et godt stykke på vei i å gi helsepersonell 
støtte for valgene de tar, en støtte de er helt avhengige av for å prioritere 
på en profesjonsetisk forsvarlig måte. Prioriteringsveilederne gir ekspli- 
sitt veiledning og støtte; kliniske retningslinjer og veilederdokumenter 

gir også støtte, men bor i større grad tilstrebe 4 gjøre eksplisitt nar 
radene helt eller delvis er basert pa prioriteringshensyn, og ikke ute- 
lukkende pa hva som er best for pasienten. 

Man kan skille mellom spesifikk og generell støtte til prioriterings- 
beslutninger. Spesifikk støtte gir helsepersonell mandat til 4 foreta 
prioritering i den konkrete situasjonen de star overfor. Slik støtte kan 
komme fra retningslinjer som er spesifikke for den aktuelle tilstanden, 
eller for eksempel fra en drøfting av den konkrete saken i en klinisk 
etikk-komité (Magelssen, Miljeteig, Pedersen & Førde, 2017). En 
generell støtte for prioritering er også veldig viktig: Klinikere trenger å 
oppleve at de har et eksplisitt mandat til å gjøre skjønnsmessige prior- 
iteringer. Det må formidles aksept for dette fra alle ledd i ledelseshier- 
arkiet, fra avdelingsleder til helsebyråkratiet og politikerne. Analysen 
til Vike og medarbeidere viser at det skorter på slik generell støtte i 
kommunal helse- og omsorgstjeneste (Vike mfl., 2016). Det kan også 
spørres i hvilken grad lovverket er til hjelp her. Pasient- og brukerret- 
tighetsloven gir pasienten «rett til nødvendig helsehjelp» fra spesialist- 
helsetjenesten og «rett til nødvendige helse- og omsorgstjenester» fra 
kommunen. Pasientens rettigheter står i sentrum; gir lov og forskrifter 
helsepersonell tilstrekkelig mandat til å sette grenser? 

Prioritering blir altså mer akseptabelt for klinikeren — og kan- 
skje også for pasienten — når føringene kommer fra et høyere nivå, 
gjennom faglige retningslinjer, prioriteringsveiledere, lovverk 
eller ledelse. Slike bestemmelser gir klinikeren mandat og støtte 
for eksplisitte prioriteringsbeslutninger. Samtidig må det være et 
rom for klinikerens faglige og moralske skjønn. Her er det altså en 
balansegang som må ivaretas (Molander, Grimen & Eriksen, 2012): 
Hvis føringene som legges på klinikernes prioriteringsbeslutnin- 
ger, er for spesifikke, blir de en tvangstrøye som ikke lar klinikeren 
skreddersy helsehjelpen til pasientens spesielle situasjon og behov; 
hvis de blir for luftige og uforpliktende, får klinikeren ikke tilstrek- 
kelig støtte for beslutningene han eller hun tar. 

Abstract 


How do medical doctors consider different steering instruments’ 
effects on quality and equity in health care? The current chapter 
presents the results of a postal survey of a representative sample 
of Norwegian doctors. The sample belongs to a panel of doctors 
established in 1994, which is surveyed biannually. The current sur- 
vey took place in 2014. 1261 of a total of 1612 doctors responded 
(78,2 percent); the steering instruments in the questionnaire 
included legal and economic measures, audit and control systems, 
clinical support, and organizational measures. Overall, the doctors 


consider economic measures, reporting requirements (excluding 

clinical records) and, to some extent, structural measures to 
yield negative effects on quality and equity, while they consider 
that all other measures in the survey have positive influence. The 
responses vary between GPs and hospital specialists; relatively 
more hospital doctors consider economic, legal and structural 
measures to have a negative impact on quality and equity. One 
fourth of the doctors answered the open question: “If any of the 
measures hinders you in delivering medical help as you would like 
to, which group(s) of patients are particularly suffering from this?” 
A majority mention co-morbid patients, especially those of high 
age, patients with psychiatric and/or addiction related disease, as 


well as the chronically ill. 


Introduksjon 


Malsettingene for norsk helsetjeneste, slik de er formulert i rele- 
vante lover’, er at pasientene skal fa lik tilgang til medisinsk behan- 
dling av god kvalitet, og at behandlingstilbudet skal være likeverdig, 
uansett bosted, kjønn, alder eller andre kjennetegn som anses som 
medisinsk irrelevante. Vi viser til kapitlet til Riska og Aasen (kap. 6) 
i denne boken for en nærmere presentasjon av lovene. 

For å bidra til å realisere målsettingene om god kvalitet og like- 
behandling bruker helsemyndighetene en rekke forskjellige sty- 


ringsverktøy eller virkemidler. Juridiske virkemidler består av lover 


1 Lov 2. juli 1999 nr. 63 om pasient- og brukerrettigheter (pasient- og brukerret- 
tighetsloven), med tilhørende forskrift 1. desember 2000 om prioritering av 
helsetjenester, rett til nødvendig helsehjelp fra spesialisthelsetjenesten, rett til 
behandling i utlandet og om klagenemnd (prioriteringsforskriften); lov 2. juli 
1999 nr. 61 om spesialisthelsetjenesten (spesialisthelsetjenesteloven); lov 24. 
juni 2011 nr. 30 om kommunale helse- og omsorgstjenester (helse- og omsorgs- 
tjenesteloven). 

og forskrifter som både angir målsettingene med helsetjenestene 
og gir mer spesifikke regler om rettigheter og krav til innholdet i 
og utførelsen av dem. De økonomiske virkemidlene består selvsagt 
av de gitte økonomiske rammene som helsetjenesten skal holde seg 
innenfor, men også finansieringsordninger som mer direkte tar 
sikte på å styre aktiviteten i bestemte retninger. Disse styringsverk- 
tøyene er utformet for å virke som insentiver for aktørene, enten det 
er helseforetak, enkeltavdelinger eller individuelle leger. Eksempler 
på slike insentivordninger er tariffer for bestemte diagnostiske eller 
terapeutiske tiltak hos fastlegen (kalt normaltariffen) eller finansi- 
ering av sykehus etter aktivitet (såkalt innsatsstyrt finansiering, 
forkortet ISF). 

I tillegg til juridiske og økonomiske styringsverktøy bruker 
myndighetene beslutningsstøtte for utøvelse av det daglige medi- 
sinske arbeidet som et virkemiddel for å styre medisinsk praksis. 
Faglige retningslinjer og anbefalinger tilhører denne kategorien 
av virkemidler. Helsedirektoratet utgir nasjonale faglige retnings- 
linjer og veiledere på en rekke spesifikke områder, for eksem- 
pel retningslinjer for bruk av antibiotika i primærhelsetjenesten 
eller retningslinjer for forebygging av hjerte- og karsykdommer. 
(Faglige retningslinjer og veiledere utgis også av Den norske legefo- 
rening og legemiddelfirmaene. De skiller seg fra Helsedirektoratets 
retningslinjer ved at de ikke kan ses som del av myndighetenes 
styringsverktøy.) 

Helsetjenesten har også ulike kontrollordninger. Tilsynsmyndighetene, 
både Statens helsetilsyn og Riksrevisjonen, kan gå helsetjenesten 
nærmere etter i sømmene. Også ulike rapporteringskrav tilhører 
denne kategorien av styringsverktøy, for eksempel rapportering av 
ventetider for sykehusbehandling, pasienttilfredshet eller reinnleg- 
gelser etter operasjon. 


2 Se https://helsedirektoratet.no/retningslinjer for en oversikt over foreliggende ret- 
ningslinjer og veiledere. 

Endelig har vi strukturelle ordninger som styringsverktoy. Dette 
gjelder for eksempel sammenslaing og funksjonsdeling for a styre 
virksomheten. Slike organisatoriske virkemidler kan bestå i å 
bestemme hvilke sykehus som skal tilby hvilke funksjoner, sam- 
menslåing av funksjoner eller endret organisering av spesifikke 
behandlinger. Eksempler på det siste er endringer i kravene til full- 
verdige fødselsavdelinger eller pakkeforløp for kreft. Reformene 
i helsetjenesten, som sykehusreformen, fastlegereformen eller 
samhandlingsreformen, er andre eksempler på organisatoriske 
virkemidler for styring. 

Virkemidlene henger sammen. En organisatorisk reform, for eks- 
empel, krever som regel både juridiske og økonomiske endringer, 
på samme måte som en ny lov eller forskrift kan kreve endringer i 
kontrollrutiner, finansiering eller organisering. 


Problemstilling 

Hvor godt styringsverktøyene virker for å fremme målsettingene 
for helsetjenesten, er selvsagt et empirisk spørsmål. For å studere 
dette trengs det kunnskap om virkninger på forskjellige nivåer, fra 
sentralt planleggingsnivå til analyse av virkningene som kan spores 
i behandlingen av enkeltpasienter. I denne artikkelen beskriver vi 
hvordan dette ser ut fra et legeperspektiv. Vi har gjort en utforsk- 
ende studie der vi har spurt et representativt utvalg av leger som 
praktiserer i Norge, om deres oppfatning av hvordan de ulike kate- 
goriene av styringsverktøy virker inn på henholdsvis kvalitet og 
likebehandling i helsetjenesten. 

Selv om det åpenbart er slik at vi med denne empirien ikke far 
fullstendig informasjon om den faktiske kvaliteten pa helsetjenes- 
tene eller hvordan de faktisk fordeles, er det interessant å vite hvor- 
dan legene oppfatter situasjonen. For eksempel er det sannsynlig 
at deres holdninger pavirker om de spiller pa lag med eller motar- 
beider forskjellige styringsverktoy. Til en viss grad kan ogsa legenes 

respons sees som en indikasjon pa hvordan ting faktisk forholder 
seg. Dersom vi for eksempel spor legene hvilke pasientgrupper som 
blir særlig skadelidende under et bestemt styringsregime, er det 
grunn til 4 se nærmere pa dette. 

Empirien vi bygger pa, ble innsamlet for prosjektet «Prioritizing 
health care. Tensions and interplay between legal, political, eco- 
nomic and professional perspectives». Dette er et storre forsknings- 
prosjekt som studerer hvordan ulike styringsverktoy påvirker 
prioriteringene i norsk helsetjeneste. Spesifikt studerer prosjektet 
hvordan slike ordninger virker inn pa legens prioriteringer mellom 
ulike oppgaver i det daglige kliniske arbeidet. Flere av artiklene i 
denne antologien bygger pa empiri eller teori utviklet i prosjektet. 


Spørreundersøkelsen 


Undersøkelsen ble gjennomført som en del av Legeforskningsinstituttets 
(LEFO) legesurvey, som gjennomføres annethvert år blant et panel 
av leger som er yrkesaktive i Norge. Panelet ble etablert i 1994 og 
består av et representativt utvalg på om lag 1600 leger. Det eksakte 
antallet varierer fra år til år, siden noen medlemmer faller fra og 
nye inkluderes. Representativiteten? vurderes opp mot medlem- 
sregisteret i Den norske legeforening, som inkluderer rundt 97 
prosent av norske leger. 

I 2014-utsendelsen var bruttoutvalget 1612 leger, hvorav 1261 
svarte (svarprosent på 78,2). Svarprosenten for dette panelet er 
generelt god — den har variert fra 65 til 95 prosent — noe som trolig 
kan forklares med at panelet består av leger som på forhånd har 
sagt seg villige til å være med. Vi kan også anta at deltakerne synes 
undersøkelsene er meningsfulle, siden de i stor grad fortsetter å 


være med. 


3 — Sammenligningsvariabler for representativitet er alders- og kjonnsfordeling samt 
spesialitet. Se Rosta og Aasland (2014) for en nærmere beskrivelse av utvalget. 

Innholdet i sporreskjemaene består dels av spørsmål som stilles 
ved hver utsendelse, dels av spørsmål som stilles med (u-)jevne 
mellomrom, og dels enkeltstaende sporsmal. Temaene i 2014 besto 
av to hovedgrupper: 1) arbeidsforhold, arbeidstid og helse, denne 
delen inkluderer de faste spørsmålene, og 2) etikk og prioriter- 
ing, der spørsmålene om vurdering av styringssystemets betyd- 
ning for det medisinske arbeidet utgjorde hoveddelen. Så å si alle 
spørsmålene om styringsverktøy var nye for panelet (hele spørre- 
skjemaet kan fås ved å henvende seg til lefo@legeforeningen.no). 


Spørsmålene om styringsverktøy 

I utarbeidelsen av disse spørsmålene startet vi med å identifisere 
de viktigste instrumentene som brukes for å styre helsetjenesten. 
Vi endte opp med følgende fem kategorier: 1) økonomiske ord- 
ninger, 2) juridiske ordninger, 3) kontrollordninger, 4) klinisk 
beslutningsstøtte og 5) strukturelle forhold. Tabell 6.1 gir en over- 
sikt over de spesifikke styringsverktøyene i hver kategori. 


Tabell 6.1: Styringsverktøy som inngår i undersøkelsen 


Kategorier av styringsverktøy Spesifikke styringsverktøy 


Økonomiske Normaltariffen (for fastleger) 
Aktivitetsbaserte ordninger (DRG3, ISF) 


Juridiske Pasientrettigheter 
Prioriteringsregler 

Kontrollordninger Rapporteringskrav (ikke journaler) 
Tilsyn 

Klinisk beslutningsstøtte Kliniske retningslinjer og veiledere 


Prioriteringsrådets anbefalinger 


Strukturelle Organisering og funksjonsdeling 


4 —DRG= diagnoserelaterte grupper. Basert på faktiske kostnader for ulike inter- 
vensjoner beregnes nasjonale gjennomsnittstall, som i neste omgang brukes for å 
beregne overføringene til sykehusene. 

Som tabellen viser, spesifiserte vi styringsinstrumentene under 
hver kategori. Under økonomiske ordninger anga vi normaltariffen 
(aktuelt for fastleger) og «aktivitetsbaserte» ordninger: innsatsstyrt 
finansiering (ISF) og diagnoserelaterte grupper (DRG) (aktuelt for 
sykehusleger). Under de juridiske ordningene anga vi «pasientret- 
tigheter» og «prioriteringsregler»; legene kan dermed både ha tenkt 
på pasient- og brukerrettighetsloven og prioriteringsforskriften. 
Av kontrollordninger spesifiserte vi «tilsyn» og «rapporterings- 
krav». For sistnevnte ekskluderte vi eksplisitt journaler, som også 
er en type rapporteringskrav. Under klinisk beslutningsstøtte spesi- 
fiserte vi retningslinjer, veiledere og Prioriteringsrådets vedtak og 
anbefalinger. Endelig anga vi «organisering og funksjonsdeling» 
under strukturelle forhold. Dette er en relativt åpen kategori, som 
kan vise til alt fra mindre organisatoriske tiltak til større reformer. 

Siden vi ønsket å ligge tett opptil lovverket om prioritering, 
tok vi utgangspunkt i formålsformuleringen i lov om pasient- og 
brukerrettigheter: Lovens formål er «bidra til å sikre befolkningen 
lik tilgang på tjenester av god kvalitet ved å gi pasienter og brukere 
rettigheter overfor helse- og omsorgstjenesten».* Formålet er todelt; 
loven skal bidra til å sikre både lik tilgang og god kvalitet. Av denne 
grunn skilte vi mellom kvalitet og likhet i spørreskjemaet, slik at 
vi hadde en gruppe spørsmål om hvordan styringsverktøyene 
påvirker kvaliteten i pasientarbeidet, og en gruppe (likelydende) 
spørsmål om betydningen for likebehandling. 

Spørsmålene var formulert slik: «B2 og B3 omhandler hvor- 
dan styringsverktøy påvirker kvalitet (B2) og likebehandling (B3) 
i pasientarbeidet. Vi er ute etter hvordan slike verktøy stort sett 
virker, derfor er kategoriene vide.» Deretter spesifiseres de ulike 
verktøyene med spørsmål om hvordan de påvirker henholdsvis 
kvaliteten på og likheten i tilgang til tjenester (likebehandling) i 


5 Lov 2. juli 1999 nr. 63 om pasient- og brukerrettigheter (pasient- og brukerret- 
tighetsloven). 

det medisinske arbeidet. Det ble gitt en fem-gradert svarmulighet, 
fra «i overveiende grad positivt» til «i overveiende grad negativt», 
som ble kodet med tallverdier fra 1 til 5, i tillegg til et «vet ikke / 
ikke aktuelt for meg»-alternativ. Alle sporsmalene er gjengitt helt 
til slutt i dette kapitlet. 


Resultater 


Alle resultatene som presenteres her, gjelder utelukkende leger i 
kliniske stillinger, siden vi er interessert i hvilke erfaringer legene i 
klinisk arbeid har nar det gjelder styringens betydning for pasient- 
behandlingen. Antallet svar er dermed lavere enn nettoutvalget 
totalt. 

Tabell 6.2 viser vurderingen av de spesifikke styringsverktoyene. 
Resultatet er presentert som prosentvise andeler av respondenter 
som oppgir at styringsverktoyet har positiv, nøytral eller negativ 
effekt for kvaliteten i pasientbehandlingen. De to positive og de to 
negative svaralternativene er slått sammen til henholdsvis én posi- 
tiv og én negativ svargruppe. 

Vi ser at svarene er sammenfallende for kvalitet og likebehan- 
dling. Dette har vi testet ved å gjøre en kjikvadrattest, og denne 
viser sterk korrelasjon mellom svarene knyttet til de to utfallene 
kvalitet og likebehandling. Det betyr at legene i overveiende grad 
mener styringsinstrumentene har samme effekt på likebehandling 
som på kvalitet, eller at de ikke skiller nevneverdig mellom de to 
utfallene (gamma ligger i intervallet 0,82—0,88, med ett unntak der 
gamma er 0,76. Det gjelder spørsmålet om betydningen av rapport- 
eringskrav, der flere svarer at dette virker negativt på kvalitet, enn 
på likebehandling). 

For begge spørsmål kommer retningslinjer og pasientret- 
tigheter på topp når det gjelder positive effekter, mens to typer 
styringsverktøy peker seg ut med særlig mange som svarer at 

Tabell 6.2: Legenes vurdering av hvordan styringsinstrumentene pavirker kvaliteten 
i pasientbehandlingen (i prosent). (Antall svar varierer fordi respondentene ikke 
svarer pa samtlige spørsmål.) 


Hvordan påvirker Positivt Verken Negativt N Antall vet 
følgende kvaliteten på -eller ikke / ikke 
pasientbehandlingen? aktuelt 


Økonomiske ordninger: 


Normaltariffen 33,6 51,0 15,4 441 597 
Økonomiske ordninger: 

ISF/DRG 9,6 49,1 41,2 456 479 
Juridiske ordninger: 

Pasientrettigheter 48,8 40,4 10,9 773 237 
Juridiske ordninger: 

Regler for prioritering 36,0 48,9 15,1 728 209 
Kontrollordninger: 

Rapportering (ikke journal) 11,8 34,3 53,9 670 268 
Kontrollordninger: 

Tilsyn 33,0 44,2 22,8 710 225 
Klinisk beslutningsstøtte: 

Retningslinjer og veiledere 75,1 20,3 4,6 867 73 
Klinisk beslutningsstøtte: 

Prioriteringsrådets vedtak 43,2 45,7 11,2 672 267 
Strukturelle ordninger: 

Organisering og 35,5 38,2 26,3 772 167 
funksjonsdeling 


de «virker negativt inn på kvalitet og likebehandling», nem- 
lig innsatsstyrt finansiering og rapporteringskrav (journaler 
ekskludert). Disse er de eneste kategoriene der det er flere som 
svarer negativt enn positivt. 

Kliniske retningslinjer og veiledere kommer på topp av de verk- 
tøyene som anses å ha god effekt på kvalitet og tilgang, mens også 
juridiske ordninger (pasientrettigheter og regler for prioritering) 
og Prioriteringsrådets anbefalinger kommer høyt opp som positive 
bidrag. 

Tabell 6.3: Legenes vurdering av hvordan styringsinstrumentene pavirker 
muligheten for likebehandling (i prosent). 


Hvordan påvirker Positivt Verken- Negativt N Vet 
følgende lik-heten i eller ikke 
tilgang på tjenest er i ditt / ikke 
pasientarbeid? aktuelt 


Økonomiske ordninger: 


Normaltariffen 33,9 54,2 11,9 463 533 
Økonomiske ordninger: 

ISF/DRG 14,4 53,5 32,1 492 508 
Juridiske ordninger: 

Pasien trettigheter 53,0 39,2 7,9 863 189 
Juridiske ordninger: 

Regler for prioritering 46,4 43,5 10,0 797 246 
Kontrollordninger: 

Rapportering (ikke 14,8 51,6 33,5 701 334 
journal) 

Kontrollordninger: 

Tilsyn 28,6 54,1 17,3 763 280 
Klinisk beslutningsstøtte: 

Retningslinjer og 64,4 29,8 5,8 912 147 
veiledere 


Klinisk beslutningsstøtte: 


Prioriteringsrådets vedtak 44,8 46,6 8,6 755 283 
Strukturelle ordninger: 

Organisering og 30,4 45,3 24,3 836 222 
funksjonsdeling 


I tillegg til hvordan legene oppfatter at de ulike styringsin- 
strumentene virker inn på kvalitet og tilgang, ønsket vi å vite 
noe om hvilket omfang de mener at en eventuell negativ effekt 
har. Vi stilte dermed et spørsmål om hvor ofte de opplever at 
styringsinstrumenter hindrer dem i å yte den helsehjelpen de 
ønsker å yte, dersom de utgjør et hinder. Svarene gis i tabell 6.4. 

Tabellen viser styringsinstrumentene gruppert i fem kate- 


gorier, på samme måte som i spørreskjemaets spørsmål B4. 

Tabell 6.4: Legenes svar på spørsmålet: Dersom du opplever at noen av styrings- 
verktøyene hindrer deg i å yte den helsehjelpen du ønsker, hvor ofte skjer det? 
Prosent.” 


Aldri Sjelden Ofte / Antall 
svært ofte 
Økonomiske ordninger 16,8 45 18,7 938 
Juridiske ordninger 20,8 52,7 5,8 936 
Kontrollordninger 24,7 44 8,1 934 
Klinisk beslutningsstøtte 30,3 44,2 4,5 937 
Strukturelle ordninger 15,8 40,7 22,2 935 


Den viser svarene til alle leger i kliniske stillinger som svarte på 
dette spørsmålet, uansett om de jobber i primær- eller spesialist- 
helsetjenesten.* Flest oppgir at strukturelle ordninger ofte eller 
svært ofte hindrer dem i å gi den helsehjelpen de ønsker, mens et 
fåtall oppgir at juridiske ordninger og klinisk beslutningsstøtte er 
en ofte forekommende årsak til å ikke kunne gi den hjelpen man 
ønsker. Vi ser også at svært mange svarer at samtlige styringsverk- 
tøy kan hindre, eller av og til hindrer, dem i å yte den helsehjelpen 
de ønsker, da over 40 prosent svarer «sjelden» i alle kategorier. 

Vi kan tenke oss at svarene varierer mellom legene avhengig av 
hvor de jobber (fortsatt rapporterer vi bare svar fra leger i klini- 
ske stillinger). Selv om enkelte har latt være å svare om de ikke 
har befatning med enkelte styringsverktøy (slik som at en fastlege 
ikke affiseres av ISF-ordningen), observerer vi at mange har svart 
likevel. I tabell 6.5 har vi skilt mellom fastleger, sykehusleger og 
spesialister utenfor sykehus. 

Vi ser at det er stor forskjell mellom sykehusleger og andre 
klinikere i to kategorier, nemlig på spørsmålet om økonomiske 


6 Når vi sammenligner sykehusleger og fastleger, finner vi at det er relativt flere 
sykehusleger som svarer at de økonomiske og strukturelle styringsinstrumentene 
ofte eller svært ofte hindrer dem i å yte den hjelpen de ønsker. 

Tabell 6.5: Svarfordeling mellom ulike klinikergrupper (i prosent) 


Andel som opplever at styringsverktoy ofte eller svært ofte hindrer legen i å yte 
den hjelpen som legen onsker. 


Sykehus Fastleger Annen Alle 
klinisk klinikere 
Økonomiske 27 17,6 15,9 23,2 
Juridiske 7,4 7 7,5 7,3 
Kontrollordninger 10,9 9,6 11,4 10,6 
Klinisk 6,1 6,1 2,5 57 
beslutningsstøtte 
Strukturelle 34,4 17,3 17,3 28,2 
N (alle svaralternativ) 450-471 188-210 79-82 934-938 


og strukturelle styringsordninger (markert i kursiv). Langt flere 
sykehusleger rapporter at økonomiske styringsverktoy og struk- 
turelle forhold ofte hindrer dem å gi den hjelpen de ønsker. 

Til sist stilte vi et åpent spørsmål. Vi spurte om legene, dersom 
de mener at styringsverktøy kan hindre god kvalitet og likebehand- 
ling, kunne oppgi hvilke pasientgrupper det særlig gikk utover. 
Det var 326 som svarte på dette, og mange oppga flere grupper. 
Fire grupper nevnes særlig ofte: rus og/eller psykiatri (72), eldre 
og multisyke (46), pasienter med få ressurser, inkludert asylsøkere 
(44) og kronikere (35). Det kan være vanskelig å skille mellom flere 
av disse, for eksempel mellom kronikere og psykiatriske pasienter, 
men tallene gir en pekepinn på hvor de fleste som har svart på dette 
spørsmålet, mener at skoen trykker. 


Diskusjon 
Skjønn og kontroll 


Det kan argumenteres for at god styring av helsetjenesten krever en 
god balanse mellom profesjonell autonomi og skjønnsvurderinger 

pa den ene siden og styring og kontroll pa den andre (Bringedal, 
2015). Styringssystemene skal sikre at beslutningstakerne opptrer i 
trad med malsettingene om god behandling, effektiv ressursutnyt- 
telse og rettferdig fordeling av ressurser og tjenester. For a realisere 
disse målene er det imidlertid verken mulig eller ønskelig a fjerne 
rommet for skjonn fullstendig (Molander, 2016). Ikke bare ville 
det krevd et enormt administrativt apparat med detaljbeskrivelser 
av alt som skal gjøres, med tilhørende kontrollsystemer, det er også 
umulig å tenke seg at hver eneste beslutningssituasjon skal kunne 
identifiseres og beskrives. Gode medisinske beslutninger krever 
bade god evidens og godt faglig skjonn for at de skal være medisinsk 
forsvarlige; profesjonell kompetanse bestar nettopp i slik overset- 
telse fra de generelle til de spesielle tilfellene (Sackett, Rosenberg, 
Gray, Haynes & Richardson, 1996). Et tiltak som virker godt for de 
fleste, trenger ikke fungere for den enkelte. Det er altsa ikke bare 
praktisk umulig a detaljregulere alle beslutninger, men dersom det i 
prinsippet hadde veert mulig, ville det likevel fort til mindre adekvat 
behandling. Men hvor stort skjonnsrommet skal være, eller hvor 
sterk reguleringen skal være, er et politisk spørsmål. Politiske beslut- 
ninger kan bygge pa empirisk kunnskap om hvilke effekter ulike 
reguleringsregimer far for kvalitet og likebehandling i helsetjenesten. 

Profesjonene og helsemyndighetene kan ha ulike vurderinger av 
denne balansen. Historisk har den beveget seg fra tilnærmet ubegrenset 
profesjonskontroll til mer og mer innflytelse fra andre (Abbott, 1988; 
Freidson, 2001; Rothman, 1991). Rothman (1991) hevder at den full- 
stendig enerådende legen sluttet å være enerådende da de han kalte 
«Strangers at the bedside» dukket opp og gjorde krav på å få et ord 
med i laget — der «de fremmede» er andre enn helseprofesjonene 
selv. I dag er det selvsagt at det ikke bare er klinikerne alene som skal 
bestemme innholdet i tjenestene, det er ansett som legitimt og nyttig at 
både pasienter og helsemyndigheter kan påvirke innholdet, gjennom 
styringssystemer, samarbeid, godkjenning, innsyn og kontroll. Disse 

styringssystemene er utviklet pa basis av tenkemater fra mange fag i 
tillegg til helsefagene: helseokonomi, jus, moralfilosofi og sosiologi. 
Den okte innflytelsen fra andre enn helseprofesjonene selv, enten 
innflytelsen er av begrepsmessig eller direkte styringsmessig karakter, 
har endret bade tjenestene og maktrelasjonene. Hvilken effekt denne 
endringen har og har hatt pa helsetjenesten, er et empirisk spørsmål. 
Helsemyndighetenes bruk av styringsverktoy har til hensikt a 
pavirke legenes skjonnsvurderinger i bestemte retninger, eller beg- 
rense rommet for skjonn. I denne undersokelsen fant vi at legene 
ikke mener slik pavirkning eller begrensning virker udelt negativt, 
tvert imot ser vi at mange mener flere av styringsinstrumentene 
virker positivt inn pa kvalitet og likebehandling. Samtidig uttryk- 
ker de at enkelte styringsverktoy har mer negativ effekt enn andre. 
Tabell 6.2 og 6.3 viser at de er seerlig kritisk til aktivitetsbasert 
finansiering og rapporteringskrav, mens tabell 6.4 viser at de er 
særlig kritisk til strukturelle ordninger og økonomiske verktoy. 


Økonomi og fag 
Når det gjelder økonomisk styring, er det visse forskjeller mellom 
svarene som gjelder normaltariffen (gjelder fastlegene) og ISF/ 
DRG (gjelder sykehuslegene); det ser ut til at legene mener aktivi- 
tetsbasert finansiering av fastlegenes virksomhet ikke har samme 
negative effekt som aktivitetsbasert sykehusfinansiering. Det kan 
selvsagt bero på at normaltariffen fungerer svært godt for å stimu- 
lere til god kvalitet og likebehandling, mens erfaringene med syke- 
husfinansieringen er mer negativ. Samtidig er det mulig at svarene 
kan være påvirket av en langt større oppmerksomhet rundt nega- 
tive effekter av (særlig) ISF-ordningen. 

En annen side ved dette er at økonomi og yrkesetikk tradisjonelt 
har vært betraktet som kontrære størrelser; å ta økonomiske hensyn 


7 Om lag 20 prosent svarer vet ikke / ikke aktuelt i hver kategori. 

har vært det samme som 4 gi avkall pa god ivaretakelse av pasi- 
enten (Willems, 2001; Magelssen, 2018). Selv om denne motset- 
ningen ikke er sa selvsagt i dag, pagar det samtidig diskusjoner om 
hvorvidt det er økonomi eller god pasientbehandling som faktisk 
styrer helsetjenesten. At et økende antall leger er åpne for å vurdere 
bruken av ressursene i helsevesenet fremkom også i denne under- 
søkelsen, som er presentert i større detalj av Bjorvatn (kapittel 7 i 
denne boken). Fraværet av debatt om økonomisk styring i kjølvan- 
net av den siste norske prioriteringsutredningen (NOU 2014: 12) 
kan også tyde på det samme. Men ikke alle leger er enige om at 
økonomisk styring kan være velbegrunnet. Mange hevder også at de 
nye styringssystemene, ofte kalt New Public Management, fremmer 
en effektivitetskultur der god pasientbehandling og faglige hensyn 
taper (Wyller, Gisvold, Hagen, Heggedal mfl., 2013). 


Inkonsistente svar 

Det er imidlertid en viss inkonsistens i svarene. Det ser vi om vi 
sammenligner tallene i tabell 6.2 og 6.3 med tallene i tabell 6.4. 
Dette gjelder særlig synet på kontrollordninger, spesifisert som 
rapporteringskrav og tilsyn. I tabell 6.2 og 6.3 ser vi at rapport- 
eringskrav oppgis å ha overveiende negativ effekt, og det er det 
styringsverktøyet som kommer dårligst ut (tett fulgt av ISF/DRG). 
Sammenholder vi dette resultatet med tabell 6.4, er det imidlertid 
bare 10,3 prosent som svarer at kontrollordninger ofte eller svært 
ofte hindrer legen i å yte den hjelpen vedkommende ønsker. 

Det kan være flere grunner til dette. Én forklaring kan være at 
legene ikke tenker på verken tilsyn eller rapporteringskrav når de 
får spørsmål om kontrollsystemer hindrer dem, i spørsmål B 4 (se 
alle spørsmålene i vedlegget). Hvis så er tilfelle, kan svaret være et 
uttrykk for at de mener at ekstern kontroll bidrar til dårligere tjene- 
ster og mindre likebehandling. Det er imidlertid ikke mulig å vite 
hvilken type kontrollordning dette skulle være. 

En annen forklaring pa denne inkonsistensen kan være at 
sporsmalene ikke var klare nok, at de var egnet til 4 bli misforstatt eller 
tolket i forskjellige retninger. Sporsmal om hvordan et styringssystem 
virker pa prioriteringer, er tematikk som ligger nærmere samfunns- 
forskernes språk og tenkemåte enn leger i klinisk virksomhet. Den 
samme forklaringen kan gjelde (den noe mindre) inkonsistensen i sva- 
rene på spørsmål om strukturelle og organisatoriske styringsverktøy. 

Det er imidlertid ikke bare fagdisiplinære forskjeller som kan 
gjøre at enkelte av spørsmålene kan ha blitt misforstått eller har 
vært vanskelige å besvare for legene. Inkonsistensen i svarene 
på de første og siste spørsmålene kan også skyldes at de siste to 
spørsmålene dreier seg om hvor ofte styringsinstrumentene hindrer 
dem, mens de første er mer generelle eller overordnete spørsmål 
om hvordan instrumentene påvirker kvalitet og likebehandling. 

Endelig så vi en sterk korrelasjon mellom svarene på spørsmålene 
om hvordan styringsinstrumentene virket på kvalitet og like- 
behandling; det ser ut til at legene ikke skiller skarpt mellom de 
to. Hva årsaken til denne korrelasjonen er, kan vi bare spekulere 
på. Kanskje oppfattes det som to sider av samme sak? Dette er en 
tolkning som formuleringen i pasientrettighetsloven* kan ha bidratt 
til. Spørsmålene ble innledet med følgende informasjon: «Formålet 
til pasientrettighetsloven er å bidra til å sikre befolkningen lik til- 
gang på tjenester av god kvalitet ved å gi pasienter og brukere ret- 
tigheter overfor helse- og omsorgstjenesten.» Dette peker i retning 
av at kvalitet og likebehandling kan ses som to sider av samme sak. 

En annen mulig tolkning er at kvalitet og likebehandling i noen 
grad blir betraktet som honnørord, og at respondentene av den 
grunn ikke har brydd seg med å skille mellom dem. Formålet kan 
defineres som «god helsetjeneste», og hvordan det nærmere pre- 
siseres, er kanskje ikke ansett som like vesentlig. 


8 Lov 2. juli 1999 nr. 63 om pasient- og brukerrettigheter (pasient- og 
brukerrettighetsloven). 


181 


BERIT BRINGEDAL, BENEDICTE CARLSEN 


Avslutning 


I den grad styringsordninger rapporteres 4 virke fremmende eller 
hemmende for kvalitet og likebehandling, krysses det særlig av pa 
strukturelle ordninger, rapporteringskrav og økonomiske insentiv- 
systemer. Men hva er det egentlig vi far vite? Dersom vi skal trekke 
en forsiktig konklusjon, kan vi si at en del leger uttrykker en skep- 
sis til de økonomiske styringssystemene, at særlig sykehuslegene 
er skeptisk til strukturelle virkemidler (organisering, funksjons- 
deling), og at de mener rapporteringskrav i noen grad kan virke 
uheldig. 

Dette kan henge sammen med legeprofesjonens motstand mot 
nye, og mer aktive, styringssystemer i helsesektoren. Den for 
nevnte balansen mellom profesjonell autonomi og samfunnsmes- 
sig styring er muligens ikke helt i balanse; det er rimelig a tro at nye 
styringssystemer forer med seg gnisninger mellom profesjonene og 
lederne, pa alle nivåer. Vi tror også at mange leger har en gener- 
ell skepsis til den aktivitetsbaserte finansieringen. Det henger, som 
nevnt foran, sammen med den tradisjonelle motsetningen mellom 
profesjonsetikken og kravet om å ta økonomiske hensyn. Så det er 
kanskje ikke så mye synspunkter på de faktiske effektene av sty- 
ringsverktøyene vi får svar på her, som en mer eller mindre klart 
uttalt skepsis til styringssystemet. 

Dersom de inkonsistente svarene er en indikasjon på at legene 
ikke har forstått spørsmålene, hadde kanskje validiteten blitt styr- 
ket dersom vi hadde gitt mer plass til konkrete eksempler fra den 
kliniske hverdagen. Men uansett kan vi ikke se bort fra at legene 
her sender et viktig signal om at de mener en del kontrollsystemer, 
økonomiske insentivordninger og strukturelle virkemidler virker 
mot sin hensikt, og at dette særlig går utover det som fremstår som 
noen av de svakeste pasientgruppene. 

Når det er sagt, er det også verdt å merke seg at andre styrings- 
verktøy blir vurdert som positive både for kvalitet og likebehandling 

og for å gi den helsehjelpen de ønsker. Juridiske ordninger og klin- 
isk beslutningsstøtte utmerker seg. Det kan tenkes at disse ordnin- 
gene i større grad oppleves å gi støtte eller avlastning i det kliniske 
arbeidet — som hjelpemidler i kliniske beslutninger eller hjelp til 
prioriteringer mellom pasienter og tiltak. 

Vedlegg: Utdrag fra spørreskjemaet 


B2 og B3 omhandler hvordan styringsverktøy påvirker kvalitet (B2) og 
likebehandling (B3) i pasientarbeidet. Vi er ute etter hvordan slike 


verktøy stort sett virker, derfor er kategoriene vide. 


B2 


Hvordan påvirker 
følgende kvaliteten i 
ditt pasientarbeid? 


I overveiende 
grad positivt 


I overveiende 
grad negativt 


Vet ikke 
/ ikke 
aktuelt 


B2.1 


Økonomiske 
ordninger: 
normaltariffen 


9 


B2.2 


Økonomiske 
ordninger: 
aktivitetsbasert 
finansiering (DRG/ 
ISF-systemer) 


Juridiske ordninger: 
pasientrettigheter 


B2.4 


Juridiske ordninger: 
regler for prioritering 


B2.5 


Kontrollordninger: 
rapporteringskrav 
(ikke journaler) 


B2.6 


Kontrollordninger: 
tilsyn 


B2.7 


Klinisk 
beslutningsstøtte: 
retningslinjer og 
skriftlige veiledere 


B2.8 


Klinisk 
beslutningsstøtte: 
Prioriteringsrådets 
anbefalinger og 
vedtak 


B2.9 


Strukturelle forhold: 
organisering og 
funksjonsdeling 

B3 


Hvordan pavirker 
folgende likheten i 
tilgang på tjenester 
(likebehandling) i 
ditt pasientarbeid? 


I overveiende 
grad positivt 


I overveiende 
grad negativt 


Vet ikke 
/ ikke 
aktuelt 


B3.1 


Økonomiske 
ordninger: 
normaltariffen 


B3.2 


Økonomiske 
ordninger: 
aktivitetsbasert 
finansiering (DRG/ 
ISF-systemer) 


B3.3 


Juridiske ordninger: 
pasientrettigheter 


B3.4 


Juridiske ordninger: 
regler for prioritering 


B3.5 


Kontrollordninger: 
rapporteringskrav 
(ikke journaler) 


B3.6 


Kontrollordninger: 
tilsyn 


B3.7 


Klinisk 
beslutningsstøtte: 
retningslinjer og 
skriftlige veiledere 


B3.8 


Klinisk 
beslutningsstøtte: 
Prioriteringsrådets 
anbefalinger og 
vedtak 


B3.9 


Strukturelle forhold: 
organisering og 
funksjonsdeling 

B4 Dersom du opplever at noen Aldri |Sjelden| Ofte | Svært | Vet ikke 
av styrings-verktøyene hindrer ofte | / ikke 
deg i å yte den helsehjelpen du aktuelt 
ønsker, hvor ofte skjer det? 

B4.1 Økonomiske ordninger 1 2 3 4 9 

B4.2 Juridiske ordninger 1 2 3 4 9 

B4.3 Kontrollordninger 1 2 3 4 9 

B4.4 Klinisk beslutningsstøtte 1 2 3 4 9 

B4.5 Strukturelle ordninger 1 2 3 4 9 


B.5 | Dersom du opplever at noen av 
styringsverktøyene hindrer deg i 
å yte den helsehjelpen du ønsker, 
hvilke pasientgrupper går det 
særlig utover? 

Sykehuslegers 
holdninger til økonomiske 
styringsinstrumenter | 
spesialisthelsetjenesten 


Afsaneh Bjorvatn, postdoktor ved Institutt for velferd og deltaking, 
Fakultet for helse- og sosialvitskap, Høgskulen på Vestlandet 


Abstract 


This study investigates hospital physicians’ view regarding two 
regulations in the specialist healthcare services in Norway. More 
specifically, the regulations in focus are: a) prioritization of patients 
for specialized healthcare services with regard to cost-effectiveness 
of the treatment and b) activity-based financing of hospitals. Using 
a survey among physicians in 2014, and by the means of descriptive 
statistics and regression analyses, the findings indicate that the cost- 
effectiveness criteria regarding prioritization is considered as an 
important factor for making decisions on prioritization of patients. 
However, the effect of activity-based financing on quality and equal- 


ity of treatment is considered more negative than positive. 


Introduksjon 


Denne studien setter fokus på to styringsinstrumenter (reguleringer) 
i spesialisthelsetjenesten som har økonomisk betydning, nemlig 

prioriteringsforskriften med nedfelte vilkår om kostnadseffektiv- 
itet (rettslig regulering) og ordningen med innsatsstyrt finansier- 
ing for sykehusene (organisatorisk regulering). Disse reguleringene 
har betydning for hvordan leger i spesialisthelsetjenesten organ- 
iserer aktivitetene sine, og kan dermed påvirke beslutningene 
deres. Formålet med studien er å se nærmere på finansielle asp- 
ekter av forholdet mellom disse reguleringene og medisinsk-faglige 
beslutninger i spesialisthelsetjenesten samt effekten på kvalitet og 
likebehandling. Studien tar utgangspunkt i data fra en spørreun- 
dersøkelse som var gjennomført i regi av Legeforskningsinstituttet 
(LEFO) i 2014. 
Forskningsspørsmålene i studien er som følger: 


1 Hvor viktig er avveiningen mellom nytte og kostnad i 
prioriteringsbeslutninger? 

2 Hvordan har økonomiske ordninger, slik som innsatsstyrt 
finansiering, påvirket kvalitet og likebehandling i legenes 
arbeid med pasienter sett fra legenes perspektiv? 

3 Hvilke faktorer kan ha betydning for underliggende variasjoner 
i spesialistenes synspunkter om kostnadsnytteavveininger og 
effekten av økonomiske ordninger? 


Litteraturen innenfor helseøkonomi inneholder flere empiriske 
studier av ulike konsekvenser av ordningen med innsatsstyrt finansi- 
ering, slik som ventetider, kostnadseffektivitet, kvalitet, pasient- 
tilfredshet basert på sykehus- og/eller pasientadministrative data 
eller data fra spørreundersøkelser blant pasienter (for norske 
studier, se for eksempel Guldvog, Hofoss, Pettersen, Ebbesen & 
Rønning, 1998; Bjorvatn, 2012; Bjorvatn, 2013). Denne studien 
bruker data fra en spørreundersøkelse blant sykehusspesialister og 
reflekterer deres synspunkter på hvordan de nevnte reguleringene 
har påvirket den medisinsk-faglige praksisen på en rekke områder. 
Studien bidrar derfor til ny kunnskap som også kan ha betydning 

for debatten om prioriteringer i spesialisthelsetjenesten eller utfor- 
mingen av fremtidige reguleringer. 

I det som følger gis en nærmere beskrivelse av de reguleringene 
som er relevante for studien. Deretter presenteres data, metode og 
analyseresultater. Avslutningsvis folger en diskusjon av empiriske 


funn og en oppsummering. 


Reguleringer med økonomisk betydning 


Nye behandlingsmetoder som folge av medisinsk fremgang innen 
spesialisthelsetjenesten har bidratt til en økning i etterspørselen 
etter disse tjenestene. Økende etterspørsel, lange ventetider samt 
myndighetenes krav om kostnadseffektivitet, kvalitet og likt tilbud 
av helsetjenester har vært noen av drivkreftene bak regulering- 
ene som har blitt introdusert i spesialisthelsetjenesten i Norge. 
Myndighetenes rettslige og organisatoriske reguleringer i spesialist- 
helsetjenesten omfatter ikke bare tilbud om disse tjenestene, men 
også finansiering av dem (se figur 7.1). 

Figuren illustrerer to typer reguleringer som har betydning 
for tilgangen til spesialisthelsetjenester og for den medisinsk- 
faglige praksisen blant sykehusspesialister. I utgangspunktet er 
den ene reguleringen rettet mot tilbudet av spesialisthelsetjenester 
og den andre mot finansieringen av dem. På den ene siden har 


Styringsinstrumenter 
i spesialisthelsetjenesten 


Tilbud av helsetjenester Finansiering av helsetjenester 
- Prioriteringsforskriften - Innsatsstyrt finansiering 


Figur 7.1: Reguleringer med økonomisk betydning 

formålet vært a styrke og klargjore pasientenes rettigheter over- 
for spesialisthelsetjenesten, slik det kommer til uttrykk i pasient- 
og brukerrettighetsloven og prioriteringsforskriften (se Riska og 
Aasen, kapittel 3 i denne boken). Pa den andre siden har regu- 
leringer rettet mot finansieringen av spesialisthelsetjenester hatt 
som formal a stimulere til kostnadseffektiv pasientbehandling 
(Helsedirektoratet, 2017). 

Reguleringene som er nevnt foran, legger foringer pa hvor- 
dan tilbyderne av spesialisthelsetjenestene (sykehusleger) admi- 
nistrerer aktivitetene sine. Her gis det en nærmere beskrivelse 


av disse. 


Reguleringer rettet mot tilbud av 
spesialisthelsetjenester 
Norge har flere lovfestede rettigheter for pasienter sammenlignet 
med andre land. Pasientrettigheter er rettslige reguleringer av 
forholdet mellom pasientene og helsevesenet, det vil si mellom 
mottakere og tilbydere av tjenestene. Hensikten med lovfest- 
ing av pasientrettigheter i Norge har vært å gi pasientene større 
kunnskap om egne rettigheter. Lovfesting av rettighetene skal 
styrke pasienters stilling i møte med helsevesenet. Lovfestingen 
skal også gi større trygghet for pasienter og mulighet til å få 
gjennomslag for rettighetene sine. Pasienten har mulighet til 
å klage over beslutninger dersom han eller hun mener at ret- 
tigheter ikke er oppfylt av helsetjenesten (se Riska og Aasen, 
kapittel 3 i denne boken). 

Pasient- og brukerrettighetsloven' samler en del bestemmelser 
om pasientrettigheter som tidligere var spredt i ulike lover. Loven 
bygger på prinsippet om at pasienten er utgangspunktet og kjernen 


1 Lov 2. juli 1999 nr. 63 om pasient- og brukerrettigheter (pasient- og brukerret- 
tighetsloven). 

for all helsehjelp som tilbys. Pasient- og brukerrettighetslovens for- 
mål er å bidra til å sikre befolkningen lik tilgang til helsetjenester 
av god kvalitet ved å gi pasienter rettigheter overfor helsevesenet. 
Videre skal loven bidra til å fremme tillitsforholdet mellom pasi- 
enten og helsetjenesten og sørge for at pasienter som trenger det 
mest, skal få raskest mulig tilgang til helsehjelp. 

Prioriteringsforskriften* ble introdusert i år 2000, og den har 
hatt som formål å regulere tilgangen til spesialisthelsetjenester 
og å klargjøre pasienters rettigheter i møte med den. Alle pasi- 
enter som henvises til spesialisthelsetjenesten, skal vurderes 
i samsvar med vilkårene som er spesifisert i prioriteringsfor- 
skriften. Dette innebærer at retten til helsehjelp gjelder dersom 
a) pasienten kan ha forventet nytte av helsehjelpen, det vil si at 
spesialisert eller medisinsk helsehjelp kan forlenge pasientens 
liv eller forbedre livskvaliteten, og b) dersom behandlingskost- 
nadene står i rimelig forhold til effekten av behandlingen (kost- 
nadseffektivitet). For en mer detaljert beskrivelse av pasient- og 
brukerrettighetsloven og prioriteringsforskriften, se Riska og 
Aasen, kapittel 3 i denne boken. 

Prioriteringsveiledere ble introdusert i perioden 2008-2010 og 
skal fungere som et praktisk hjelpemiddel for spesialisthelsetjen- 
esten i vurderinger av om henviste pasienter har rett til nødvendig 
spesialisthelsehjelp eller ikke. Veilederne skal bidra til at rettighets- 
vurderingen av «like» pasienter er uavhengig av klinisk fagområde, 
pasientens bosted og hvilket sykehus de henvises til (Meld. St. 34 
(2015-2016)). Veiledere er utarbeidet for 33 fagområder i spesialist- 
helsetjenesten og omfatter rettighetstildeling og fristfastsettelser 
innenfor de enkelte fagområdene. 


2 Forskrift 1. desember 2000 nr. 1208 om prioritering av helsetjenester, rett til 
nødvendig helsehjelp fra spesialisthelsetjenesten, rett til behandling i utlandet og 
om klagenemnd (prioriteringsforskriften). 

I en fersk studie ble forholdet mellom rettslig regulering og 
medisinsk-faglig skjonnsutovelse i den norske spesialisthelsetjen- 
esten analysert (Bjorvatn & Nilssen, 2018). Studien var basert pa 
data fra LEFOs spørreundersøkelse i 2014 og så nærmere pa det 
potensielle spenningsforholdet mellom to sentrale styringsmod- 
eller, nemlig en legal-byrakratisk modell og en profesjonsmodell. 
Den legal-byrakratiske modellen fokuserer pa politisk styring gjen- 
nom rettslig regulering, noe som i utgangspunktet kan pavirke den 
medisinsk-faglige skjønnsutøvelsen. Profesjonsmodellen innebærer 
at fagpersonell har nødvendig kunnskap for å foreta faglige 
skjønnsvurderinger som fører til mer behovsorienterte eller bruker- 
orienterte beslutninger. Studien tilbakeviste at disse modellene sto 
i et spenningsforhold til hverandre når det gjelder prioriteringer 
innenfor spesialisthelsetjenesten. 


Reguleringer rettet mot finansiering av 
spesialisthelsetjenester 


Spesialisthelsetjenesten i Norge har vært gjenstand for flere retts- 
lige reguleringer som har hatt stor betydning for drift og finansi- 
ering av sykehusene (Bjorvatn, Kjerstad, Sannarnes & Sunnevåg, 
2002). Fra 1980 og frem til 1997 fikk sykehusene rammefinansi- 
ering. Størrelsen på rammen var avhengig av folketall og alders- 
sammensetning i de respektive sykehusområdene. I tillegg fikk 
sykehusene inntekter gjennom refusjoner fra folketrygden for 
polikliniske konsultasjoner, gjestepasientordninger og pasientenes 
egenandeler. Rammefinansieringen var uavhengig av aktivitets- 
nivået i sykehusene, og sykehusene hadde ingen insentiver til å 
øke aktiviteten. 

For å knytte sykehusenes inntekter direkte til deres aktivi- 
tetsnivå, og for å skape insentiver til mer effektiv drift, innførte 

myndighetene i juli 1997 et system basert pa stykkprisfinansier- 
ing, kalt innsatsstyrt finansiering (ISF). ISF er en aktivitetsbasert 
ordning som innebærer at sykehusene får refundert deler av utgif- 
tene til behandling av innlagte pasienter basert på systemet med 
diagnoserelaterte grupper (DRG). Hver DRG har sin pris, som er 
basert på gjennomsnittsberegninger av hva det normalt koster å 
behandle pasienter. Sykehusenes inntekter er dermed basert på 
en kombinasjon av stykkprisfinansiering og rammefinansiering. 
Ved innføring av ordningen var ISF-refusjonen på 35 prosent 
av DRG-priser, mens i 2017 er refusjonsandelen 50 prosent 
(Helsedirektoratet, 2017). 

I litteraturen finnes det utallige studier av innsatsstyrt finansi- 
ering basert på DRG-priser. Flere studier viser blant annet at 
innsatsstyrt finansiering oppmuntrer til reduserte kostnader og 
behandling av flest mulig pasienter på kortest mulig tid, siden 
sykehusenes inntekter er koblet opp mot deres aktivitetsnivå 
(se f.eks. Anderson & Steinberg, 1984; Hennen, Krumholz, Radford 
& Meehan, 1995; Jencks, Williams & Coleman, 2009; Kahn, Keeler, 
Sherwood & Rogers, 1990; McClellan, 1997). Ordningen er også 
kritisert for å ha ført til lavere behandlingskvalitet, slik som for 
tidlig utskriving og nedprioritering av kronikere og eldre pasienter 
(Jencks mfl., 2009). 

I Norge ble innsatsstyrt finansiering gradvis implementert i 
perioden 1997-2000. Kjerstad (2003) finner at sykehus som hadde 
innført ISF, hadde større aktivitetsnivå enn sykehus uten ISF- 
ordning. En nyere studie (Bjorvatn, 2012) viser at innføringen 
av ISF på avdelingsnivå har ført til økt produktivitet, uten at det 
har ført til økte kostnader. Videre viser en annen studie av over en 
million eldre pasienter i Norge en gradvis forkorting av liggetiden 
i løpet av en åtteårsperiode (Bjorvatn, 2013). Studien viste også at 
pasienter som var skrevet ut for tidlig, hadde større sannsynlighet 
for å bli innlagt på nytt. 

De rettslige reguleringene som ble studert av Bjorvatn og 
Nilssen (2018), omfattet pasient- og brukerrettighetsloven, prio- 
riteringsforskriften og prioriteringsveiledere. Studien i dette 
kapitlet ser nærmere på det økonomiske aspektet av prioriterings- 
forskriften, som stiller krav om kostnadseffektivitet i priorite- 
ringsvurderinger av helsehjelp til henviste pasienter (se spørsmål 
1). I tillegg ser studien nærmere på regulering av sykehusfinan- 
sieringen gjennom ordningen med innsatsstyrt finansiering og 
profesjonsutøvernes syn på dette med hensyn til kvalitet og like- 
behandling i deres arbeid (se spørsmål 2). Eksisterende studier av 
finansieringsordningen har tatt utgangspunkt i aggregerte data på 
sykehusnivå, pasientadministrative data eller spørreundersøkelser 
blant pasienter. Studien fyller et tomrom i eksisterende nasjonal 
og internasjonal litteratur ved å fokusere på hvordan utøverne i 
spesialisthelsetjenesten selv vurderer effekten av ISF på arbeidet 
de utfører. 


Data og metode 
Data 


Studien bygger på data fra en spørreundersøkelse gjennom- 
ført i regi av Legeforskningsinstituttet (LEFO) i 2014. Det gjøres 
oppmerksom på at LEFO ikke er ansvarlig for resultatene av denne 
studien. 

Respondenter i spørreundersøkelsen er representanter fra 
LEFOs referansepanel, som består av leger og spesialister i både 
primær- og spesialisthelsetjenesten (for nærmere beskrivelse av 
spørreundersøkelsen, se Bringedal og Carlsen , kapittel 6 i denne 
boken). Ettersom studien er opptatt av reguleringer som omfatter 
spesialisthelsetjenesten, ble fastleger, kommuneleger, leger i ikke- 
kliniske stillinger, privatpraktiserende spesialister og pensjonister 

ekskludert fra datamaterialet. Utvalget i studien bestar derfor av leger 
med hovedstilling på sykehus, og det utgjør 637 leger i spesialist- 
helsetjenesten, hvorav 47 prosent er kvinner og 53 prosent er 
menn. Gjennomsnittsalderen blant kvinnelige leger er 44 år, og 50 
år for mannlige leger. Legene ble også identifisert etter deres still- 
ingskategori på sykehuset. Fordelingen viser at litt over 16 prosent 
er overleger i lederstilling, rundt 57 prosent er overleger, og 27 
prosent er leger i spesialisering. 


Metode 


Formulering av svaralternativer i spørreundersøkelsen består av 
ulike rangeringer (se vedlegg for spørsmål). En «ordered probit»- 
modell brukes derfor som regresjonsmodell i analysene. Modellen 
brukes for å finne sammenhengen mellom ulike legekarakter- 
istika og legenes avveining mellom kostnad og nytte, eller deres 
holdning til innsatsstyrt finansiering med hensyn til kvalitet eller 
likebehandling. Legekarakteristika er her definert som kjønn, 
alder, stillingskategori (overleger i lederstilling, overleger og 
leger i spesialisering), kjennskap til prioriteringsforskriften og 


prioriteringsveilederen. 


Resultater 


I det følgende presenteres resultatene fra deskriptive statistiske ana- 
lyser etterfulgt av regresjonsanalyser. De som har svart «vet ikke/ikke 
aktuelt» eller «eksisterer ikke på mitt fagområde», er ekskludert. 


Avveining mellom nytte og kostnad i 
prioriteringsbeslutninger 


Ifølge prioriteringsforskriften skal to vilkår være tilfredsstilt for at 
pasienter har rett til spesialisthelsehjelp: Pasienten skal ha forventet 

Figur 7.2: Kjennskap til prioriteringsforskrift og prioriteringsveileder 


nytte av helsehjelpen, og behandlingskostnadene skal stå i et rimelig 
forhold til effekten av behandlingen som tilbys. Før vi undersøker 
legenes syn på avveininger mellom nytte og kostnad i sine priori- 
teringsbeslutninger, ser vi nærmere på hvorvidt leger i spesialist- 
helsetjenesten kjenner til prioriteringsforskriften og veilederne, og 
om legene mener at kjennskap til prioriteringsforskriften har ført 
til endringer i arbeidet med pasientbehandlingen. 

Figuren viser at en relativt stor andel av legene ikke kjenner til 
prioriteringsforskriften (21 prosent), mens 38 prosent gir uttrykk 
for at de kjenner til prioriteringsforskriften i noen grad. Videre 
oppgir 27 prosent av legene at de ikke har kjennskap til prioriter- 
ingsveilederen på sitt område, mens 30 prosent oppgir at de kjen- 
ner til prioriteringsveilederen i noen grad, og 42 prosent kjenner 
til veilederen. På spørsmål om prioriteringsforskriften har påvir- 
ket måten legene arbeider på, svarer litt over halvparten at det ikke 
har ført til noen endringer i deres arbeidsmåte. Vi ser også at hele 
37 prosent mener at prioriteringsforskriften i noen grad har påvir- 
ket deres arbeidsmåte, mens bare 10 prosent gir uttrykk for en slik 
påvirkning. 

Tabell 7.1 er relatert til legenes beslutninger om prioritering 
av pasienter for helsehjelp med utgangspunkt i kostnadseffektiv- 
itetskriteriet som er innlemmet i prioriteringsforskriften. En klar 
majoritet, 85 prosent, er delvis eller helt enige i at avveiningen mel- 
lom kostnad og nytte er viktig å ta hensyn til i prioriteringsbeslut- 
ninger for behandling av pasienter. 


Tabell 7.1: I hvilken grad er du enig eller uenig i at avveining mellom nytte og kostnad 
er et viktig hensyn å ta når behandling av pasienter skal prioriteres? 


Helt uenig Delvis uenig Delvis enig Helt enig Antall 


4% 11% 52% 33% 622 


I det som følger, ser vinærmere på om det er noen underliggende 
faktorer som kan forklare variasjoner i legenes syn på avveininger 
mellom kostnad og nytte ved prioriteringsbeslutninger. Dette gjøres 
ved hjelp av en regresjonsanalyse (se tabell 7.2). Modellen analyserer 


Tabell 7.2: Sannsynligheten for at avveining mellom kostnad og nytte er viktig i 
prioriteringsbeslutninger 


Kostnadseffektivitetskriteriet 


Kvinne -0.2513” 
(0.1009) 
Alder -0.0161” 
(0.0060) 
Overlege i lederstilling 0.1035 
(0.1936) 
Overlege 0.0980 
(0.1434) 
Kjenner prioriteringsforskriften -0.0983 
(0.1686) 
Kjenner prioriteringsveilederen 0.1395 
(0.1575) 
N 538 


Standardavvik i parenteser; ” p < 0.10,” p < 0.05,” p < 0.01 
Baselines: Mann; lege i spesialisering; kjenner ikke til prioriteringsforskriften; kjenner ikke til 
prioriteringsveilederen 

sammenhengen mellom ulike legekarakteristika og deres syn pa 
avveining mellom nytte og kostnader i prioriteringsbeslutninger. 
Kjennetegn ved legen som inngår i analysen, er kjønn, alder, still- 
ingskategori og kjennskap til prioriteringsforskriften og veilederen. 
Legene ble bedt om å svare på hvorvidt de var uenige eller enige 
i at avveiningen mellom kostander og nytte var viktig for priori- 
teringer. Regresjonsanalysen er basert på en sannsynlighetsmodell 
som tar hensyn til rangeringer i legenes besvarelser. Tabell 7.2 viser 
koeffisientens verdi relatert til hver enkelt variabel i regresjonen og 
kan ikke tolkes direkte, men den viser om koeffisienten er statistisk 
signifikant eller ikke. Variablene kjønn og alder er statistisk signifi- 
kante. Tolkningen av dette resultatet er at det er mer sannsynlig 
at kvinnelige og eldre leger er uenig i at kostnadseffektivitet er et 
viktig hensyn, sammenliknet med andre leger. 

De andre variablene i regresjonsanalysen er ulike stillingskate- 
gorier, kjennskap til prioriteringsforskriften og veilederen. Det er 
rimelig å forvente at overleger i en lederstilling har mer ansvar 
for budsjettbeslutninger og kontroll over klinikkens/avdelingens 
aktiviteter enn overleger, eller leger i spesialisering, som er min- 
dre erfarne leger. Likeså kan overleger og leger i lederstilling ha 
andre synspunkter enn leger i spesialisering. Tilsvarende kunne 
kjennskap til forskriften og veilederen tilsi at legene i større grad 
tok hensyn til disse i avveininger mellom kostnader og nytte i pri- 
oriteringsbeslutninger. Det er imidlertid ingen signifikante effekter 


for disse variablene. 


Betydningen av innsatsstyrt finansiering for 

kvalitet og likebehandling 

Ordningen med innsatsstyrt finansiering har hatt som formål 
å skape insentiver til mer effektiv drift ved å knytte sykehusenes 
inntekter til deres aktivitetsnivå. Som nevnt tidligere kan syke- 
husenes insentiver til økt inntekt ha utilsiktede virkninger. Pasient- og 

brukerrettighetslovens formål er å sikre lik tilgang til helsetjenester 
av god kvalitet til pasienter i møte med helsevesenet. Spørsmålet 
er derfor om ordningen med innsatsstyrt finansiering har påvirket 
kvaliteten og likheten i tilgang på tjenester i arbeidet som syke- 
huslegene utfører for sine pasienter. 

Tabell 7.3 viser at cirka 45 prosent av legene mener at økono- 
miske ordninger som innsatsstyrt finansiering har hatt en negativ 
eller veldig negativ effekt på kvaliteten i arbeidet deres med pasienter. 
Samtidig mener 49 prosent av legene at økonomiske ordninger 
verken har hatt noen positiv eller negativ effekt på kvaliteten på 
pasientarbeidet deres. Andelen som vurderer effekten som positiv 
eller veldig positiv, er 6 prosent. 

Tabell 7.3: Hvordan påvirker økonomiske ordninger, slik som aktivitetsbasert 


finansiering (DRG/ISF-systemet), kvaliteten og likheten i tilgang på tjenester 
(likebehandling) i ditt pasientarbeid? 


Veldig 2 3 4 Veldig Antall 
positivt negativt 
Kvalitet 1% 5% 49% 32% 13% 386 
Likebehandling 1% 8% 55% 27% 9% 357 


Det er også tydelig at legenes oppfatninger av hvordan ordnin- 
gen med innsatsstyrt finansiering har påvirket likebehandling, 
ikke er så forskjellig fra deres syn på kvalitet. 36 prosent av legene 
mener at ordningen ikke har bidratt til likebehandling. Videre opp- 
gir 55 prosent av legene at innsatsstyrt finansiering verken har hatt 
positiv eller negativ effekt på likebehandling av pasienter. 

Etter denne beskrivelsen av legenes synspunkter på innsatsstyrt 
finansiering ser vi nå nærmere på resultater fra regresjonsanaly- 
ser, som viser sammenhengen mellom ulike legekarakteristika 
og legers oppfatning av hvordan ISF har påvirket beslutningene 
deres når det gjelder kvalitet og likebehandling (veldig positivt til 
veldig negativt), se tabell 7.4. Vi ser at det er større sannsynlighet 

Tabell 7.4: Sannsynligheten for at innsatsstyrt finansiering pavirker kvalitet og 
likebehandling 


Kvalitet Likebehandling 
Kvinne 0.4122” 0.1190 

(0.1240) (0.1289) 
Alder -0.0261” -0.0103 

(0.0073) (0.0073) 
Overlege i lederstilling 0.2556 0.0271 

(0.2349) (0.2401) 
Overlege 0.5893"" 0.1780 

(0.1805) (0.1867) 
Kjenner 0.0536 0.4395" 
prioriteringsforskriften (0.2149) (0.2323) 
Kjenner -0.3003 -0.4306" 
prioriteringsveilederen (0.1964) (0.2048) 
N 353 324 


Standardavvik i parenteser; * p < 0.10, “ p < 0.05,“ p < 0.01 
Baselines: Mann; lege i spesialisering; kjenner ikke til prioriteringsforskriften; kjenner ikke til 
prioriteringsveilederen 


for at kvinnelige leger og overleger oppfatter effekten av innsats- 
styrt finansiering som mer negativ for kvaliteten på det medisinske 
arbeidet, sammenlignet med mannlige leger og leger i spesialiser- 
ing. Eldre leger er derimot av den oppfatning at ordningen ikke har 
ført til lavere kvalitet i pasientarbeidet. 

For likebehandling finner vi at kjønn, alder og stillingskate- 
gori ikke har noe å si for legenes holdning til ISF. Vi finner 
derimot signifikante effekter for legenes kjennskap til prioriter- 
ingsforskriften og veilederen. Det betyr at det er større sannsyn- 
lighet for at leger som har kjennskap til prioriteringsforskriften, 
oppfatter effekten av innsatsstyrt finansiering på likebehandling 
som mer negativy, men sannsynligheten for at effekten av ISF 
oppfattes som negativ, er mindre blant leger som har kjennskap 
til prioriteringsveilederen. 

Diskusjon og oppsummering 


Den første delen av studien handler om kostnadseffektivi- 
tetskriteriet, som er et sentralt element i prioriteringsforskriften. 
Med begrensede ressurser i helsesektoren star profesjonsutøvere 
overfor avveininger mellom nytte og kostnader ved prioriterings- 
beslutninger om helsehjelp for pasienter som blir henvist til spe- 
sialisthelsetjenesten. Dette kan være mer utfordrende på noen 
fagområder der enkelte behandlingsformer forutsetter høye kost- 
nader, slik som kostnadskrevende legemidler for behandling av 
kreftsykdommer. I denne studien er det ikke mulig å undersøke 
fagspesifikke beslutninger blant spesialistene, siden analysene er 
basert på legenes synspunkter om avveininger mellom medisinsk- 
faglige og økonomiske betraktninger på et generelt nivå. 

I 2014 var det fortsatt en relativt stor andel av sykehusspesi- 
alistene som verken kjente til prioriteringsforskriften eller priori- 
teringsveilederen. Det er grunn til å tro at legenes kjennskap til 
disse er blitt bedre siden 2014, og at prioriteringsforskriften og 
veilederne dermed kan være nyttige redskaper for legers beslut- 
ninger om helsehjelp fra spesialisthelsetjenesten. Spørsmålet her 
er om legene står overfor valget mellom å ta hensyn til pasientenes 
behov eller å foreta økonomiske vurderinger knyttet til behandlin- 
gen som eventuelt tilbys. Med utgangspunkt i spørsmålene som 
var stilt i undersøkelsen i 2014, er det ikke mulig å si noe konkret 
om hvordan legene foretar sine beslutninger i praksis. Imidlertid 
finner vi at prioriteringsforskriften til en viss grad har påvirket 
måten sykehuslegene arbeider på. Den endringen i arbeidsmåten 
som legene gir uttrykk for, kan tyde på at reguleringen til en viss 
grad har fungert etter myndighetenes intensjon. Imidlertid mener 
litt over halvparten av legene at ordningen ikke har hatt noen 
virkning på arbeidet deres. På direkte spørsmål om hvor viktig 
avveiningen mellom nytte og kostnad i beslutninger om helse- 
hjelp fra spesialisthelsetjenesten er, oppgir majoriteten av legene 

(85 prosent) at de er delvis enige eller helt enige i at kostnads- 
effektivitet er et viktig element å ta hensyn til. Resultatet fra regre- 
sjonsanalysen viser noe variasjon i legenes synspunkter. Kvinnelige 
og eldre leger har større sannsynlighet for å rapportere en negativ 
holdning til at avveiningen mellom nytte og kostnad i beslutninger 
om helsehjelp er viktig. 

I den andre delen av studien så vi på legenes vurdering av 
betydningen av økonomiske ordninger for kvalitet og likebehand- 
ling i arbeidet med pasienter. Analysen viste at legenes holdning 
til innsatsstyrt finansiering i overveiende grad er negativ når 
det gjelder både kvalitet og likebehandling. Kvinnelige leger og 
overleger gir uttrykk for en mer negativ holdning til effekten av 
innsatsstyrt finansiering på kvaliteten enn øvrige leger. Eldre leger, 
derimot, oppfatter ikke at innsatsstyrt finansiering har ført til 
lavere kvalitet. Dette kan muligens forklares med at eldre leger har 
hatt lengre praksis enn yngre leger, og dermed har kunnet obser- 
vere endringer i kvalitet før og etter innføringen av ordningen med 
innsatsstyrt finansiering. 

Det finnes ulike indikatorer for behandlingskvalitet, som lig- 
getid, ventetid, dødelighet, re-innleggelser og så videre. Selv om 
kvaliteten på behandling i pasientarbeid ikke er nærmere definert 
i spørreskjemaet, virker det generelt som om legenes synspunk- 
ter på kvalitet er forenlig med studier som er basert på sykehu- 
sadministrative data i Norge. For eksempel finner man at under 
aktivitetsbasert finansiering kan hensynet til effektivitet gå på 
bekostningen av kvalitet, definert som liggetid og re-innleggelser 
(Bjorvatn, 2013). 

Oppsummert tyder resultatene fra denne studien på at hensynet 
til kostnadseffektivitet i legenes beslutninger om spesialisert helse- 
hjelp anses å være viktig generelt, mens en nærmere undersøkelse 
viser at eldre og kvinnelige leger har høyere sannsynlighet for å være 
uenig i dette enn andre leger for øvrig. Videre tyder resultatene på 

at okonomiske ordninger som innsatsstyrt finansiering ikke ser ut 
til å ha bidratt til mer kvalitet eller likebehandling i pasientarbeidet, 
sett fra sykehuslegenes perspektiv. 

Vedlegg: Spørsmål fra undersøkelsen som 
er brukt i studien 


B8 Prioriteringsforskriften Nei | I noen | Ja Ikke aktuelt 

grad for meg 

B8.1 | Kjenner du prioriteringsforskriften? | 1 2 3 9 

B8.2 | Har prioriteringsforskriften endret 1 2 3 9 
måten du arbeider på? 

B9 Prioriteringsveiledere er Nei I noen Ja Eksisterer 
beslutningsverktøy på enkelte grad ikke på mitt 
fagområder som eksplisitt fagområde 
inkorporerer 
prioriteringsforskriften. 

B9.1 | Kjenner du 1 2 G 9 
prioriteringsveilederne på ditt 
fagområde? 

B7 I hvilken grad er du enig Helt | Delvis | Delvis | Helt Vet 
eller uenig i følgende uenig | uenig | enig | enig | ikke/ ikke 
påstander? aktuelt 

B7.1 | Avveining mellom nytte og 1 2 3 4 9 
kostnad er et viktig hensyn 
når behandling av pasienter 
skal prioriteres. 

B2 og B3 omhandler hvordan styringsverktoy pavirker kvalitet (B2) og 
likebehandling (B3) i pasientarbeidet. Vi er ute etter hvordan slike verktoy 
stort sett virker, derfor er kategoriene vide. 


B2 | Hvordan påvirker | I I Vet 
folgende kvaliteten | overveiende overveiende | ikke/ 
i ditt grad positivt grad ikke 
pasientarbeid? negativt aktuelt 
B2.2 | Okonomiske 1 21314 5 9 
ordninger: 
aktivitetsbasert 


B3 


finansiering (DRG/ 
ISF-systemer) 


Hvordan påvirker | I I Vet 
følgende likheteni | overveiende overveiende | ikke/ 
tilgang på tjenester | grad positivt grad ikke 
(likebehandling) i negativt aktuelt 
ditt pasientarbeid? 


B3.2 


Økonomiske 21314 5 9 
ordninger: 
aktivitetsbasert 
finansiering (DRG/ 
ISF-systemer) 

Abstract 


This chapter explores health care professionals decisions 
about care in daily clinical or managerial work, as well as the 
«justifications» they articulate in defence of these decisions. We 
conducted a series of 15 in depth interviews with doctors, mana- 
gers and nurses in cardiology at two large Norwegian hospitals. 
We aimed to explore the different kinds of decisions they make 
in the different roles they have in their respective hospital wards, 
as well as the range of considerations and values on which their 
decisions are based. We also asked about the extent to which our 
informants were familiar with and related to a range of legal, poli- 
tical, economic, bureaucratic and professional regulatory instru- 
ments in their daily work, as well as their perceptions about how 


these instruments affected their work — whether these instruments 

constrained or supported them in their daily practice. In this 
chapter, we focus on the informants’ experiences of challenges 
and of feeling restricted in various ways from providing the level 
of care they deem best. In particular, we examine how they jus- 
tify their decisions and actions in a context where they experi- 
ence sometimes conflicting demands and principles, or «orders of 


worth» in Boltanski and Thévenot’s (2006) terminology. 


Innledning 


Prioritering av helsetjenester er en nodvendig, men ofte vanskelig 
og kompleks utfordring. Å prioritere kan forstås som å rangere, 
eller å sette noe foran noe annet, og i en helsetjenestekontekst 
innebærer dette vanligvis å rangere ulike helsetiltak «med hensyn 
til hvilke som skal få ressurser for å bli gjennomført» (NOU 2014: 
12, $. 30). I praksis består prioritering ofte av flere og sammen- 
satte prosesser som skjer på både makro-, meso- og mikronivå 
(NOU 2014: 12). Et viktig virkemiddel i den norske helsetjenesten 
er ulike styrings- eller reguleringsinstrumenter, som direkte eller 
indirekte påvirker fordelingen av helsetjenester og -ressurser. Disse 
inkluderer blant annet juridiske (lover og forskrifter), økonomiske 
(budsjetter, aktivitetsbasert finansiering) og kliniske anbefalinger 
og retningslinjer, kontrollsystemer (rapporteringskrav og tilsyn) og 
strukturell eller organisatorisk styring (funksjons- og oppgavedel- 
ing, reformer) (se Bringedal og Carlsen, kapittel 6 i denne boken). 

Hva er helsearbeidernes erfaringer med de styringsinstrumen- 
tene som former deres hverdag, og hvordan forholder de seg til dem? 
Slike erfaringer er lite studert i Norge. Wang (2015) har imidlertid 
gjennomført en kvalitativ undersøkelse av kreftlegers erfaringer med 
restriksjoner i bruk av nye og dyre kreftlegemidler. Studien viste at 
mange klinikere opplever det som vanskelig å akseptere prioritering 

nar det gjelder eget fagomrade og egne pasienter. De var kritiske 
til mangel pa involvering av medisinskfaglig kompetanse i disse 
beslutningene, og de uttrykte bekymring for konsekvensene for 
likebehandling. Aasen og Mork (2011), som studerte prioriterings- 
vurderinger i psykisk helse, fant at helsepersonell opplever et krev- 
ende spenningsforhold mellom a ta vurderinger som fagperson pa 
den ene siden og a vere portvoktere for spesialisthelsetjenester pa 
den andre siden. Aasen og Mork argumenterer for at konsekvensene 
av kryssende styringssignaler, vektlegging av kapasitetshensyn og 
identitetsutfordringer kan skape tillitsbrudd mellom ulike sentrale 
aktorer. Studier av helsepersonells erfaringer er viktige bade fordi 
de kan gi oss bedre innsikt i hvordan styringsinstrumentene fun- 
gerer i praksis, men ogsa fordi helsearbeideres holdninger til ulike 
styringsinstrumenter i noen grad kan tenkes 4 pavirke hvor godt de 
fungerer (se Bringedal og Carlsen, kapittel 6 og Bjorvatn, kapittel 7 i 
denne boken). Slik kunnskap er derfor en sentral del av grunnlaget 
for a vurdere hvor godt styringsinstrumenter oppfyller sin hensikt, 
slik at vedtatte prioriteringer blir fulgt opp i praksis. 
Legeforskningsinstituttets legesurvey, som gjennomføres 
annethvert år blant leger i Norge, ønsket å undersøke dette. Den 
inkluderte i 2014 spørsmål til legene om hvordan de mener for- 
skjellige styringsverktøy påvirker prioritering, kvalitet og likebe- 
handling i deres daglige arbeid (se Bringedal og Carlsen, kapittel 
6 og Bjorvatn, kapittel 7 i denne boken). Denne undersøkelsen er 
bakgrunnen for den kvalitative intervjustudien vi presenterer i 
dette kapitlet. Her følger vi opp undersøkelsen ved å spørre indivi- 
duelle helsearbeidere direkte om deres erfaringer. I en serie med 15 
dybdeintervjuer med leger, ledere og sykepleiere innen kardiologi 
ved to store sykehus i Norge har vi undersøkt hva slags beslutninger 
om helsehjelp helsepersonell tar i de forskjellige rollene de har på 
avdelingen, og hvilke hensyn de mener de legger til grunn når de 
treffer slike beslutninger. Vi har spurt om hvorvidt og i hvilken 

grad de forholder seg til forskjellige former for rettslige, økono- 
miske, kliniske og administrative styringsverktoy eller forhold i sitt 
daglige arbeid, og i hvilken grad slike verktøy eller forhold påvirker 
arbeidet de gjør, og beslutningene de tar om helsehjelp — enten 
positivt, som en støtte, eller negativt, som en begrensning av deres 
handlingsrom. 

I dette kapitlet har vi valgt 4 fokusere spesielt pa hva helsear- 
beiderne opplever som utfordrende i deres arbeid, og hvorvidt de 
har følt seg forhindret fra å gi den helsehjelpen de helst skulle gitt. 
Erfaringene knyttet til 4 fole seg forhindret er spesielt interessante 
ut fra et prioriteringsperspektiv: Hvis helsearbeiderne opplever 
at de blir utsatt for motstridende forventninger, ma de vurdere 
hvilke grep de skal gjøre, og hva slags avgjørelser de skal ta — de 
må sette noe foran noe annet. Hvordan forholder de seg til slike 
utfordringer i den kliniske og organisatoriske konteksten? Hvordan 
tar de beslutninger i slike situasjoner: Tilpasser de seg, underord- 
ner de seg, eller opponerer de? For å undersøke dette har vi sett 
på hvordan klinikere ved to ulike medisinske avdelinger i Norge 
rettferdiggjør sine beslutninger og handlinger knyttet til helsehjelp 
i spesialisthelsetjenesten. 


Teori 


Den medisinske profesjonen er en yrkesgruppe som har måttet 
forholde seg til store og betydningsfulle endringer, noe som har blitt 
gjenstand for betydelig forskning. Avprofesjonalisering og reprofe- 
sjonalisering samt endringer i profesjonsidentiteter har vært mye 
diskutert i internasjonal forskning på profesjoner og helsesystemer 
(se Munzio, Brock & Suddaby, 2013). Ledelses- og profesjonslittera- 
turen vier også mye oppmerksomhet til hvilke strategier klinikere 
og ledere benytter seg av for å forholde seg til motstridende forstå- 
elser av hva som er til det beste for organisasjonen, pasientene eller 

helsepersonellet. Enkelte studier har analysert hvordan prioriterin- 
ger anses som strategiske mater 4 forholde seg til organisatoriske 
forventinger pa (se Thacher & Rein, 2004), eller hvordan ledere 
lager kompromisser mellom ulike forventninger (se Oldenhof, 
Postma & Putter, 2014). Hvordan profesjonene forsoker a balansere 
ulike logikker og de normative forventningene knyttet til de ulike 
beslutningene, er et viktig tema som er blitt utforsket i et institu- 
sjonelt perspektiv (Munzio mfl., 2013). Litteraturen om kunn- 
skapsorganisasjoner har ogsa satt fokus pa hvordan byrakratisk og 
organisatorisk makt forer til at kunnskapsarbeidere, for eksempel 
helseprofesjonene, far sin beslutningsfrihet innskrenket (fratas 
selvbestemmelse). Pa denne maten blir helsepersonell avmektige i 
et system der makt og styring formes og utspilles i daglige praksi- 
ser og forgreininger gjennom flere kanaler og kontrollinstanser (jf. 
«governmentality») utenfor deres kontroll. Begrepet governmen- 
tality (fra Foucault) viser til styring og mentalitet og innebærer at 
individet regulerer sine handlinger i trad med det som de styrende 
onsker, men uten at individet opplever at den styrende har kontroll. 
Individet opplever en stor grad av selv-kontroll og autonomi gjen- 
nom andre former for kontroll enn direkte pabud, regler eller kom- 
mandoer, slik som kontinuerlig selv-evaluering, personlig disiplin 
og selvforbedringsteknikker. Governmentality er like fullt en form 
for subtil styring, der individet styres innenfra etter standarder som 
det selv tilsynelatende har satt for seg selv, men som har sin opprin- 
nelse i mer overordnede strukturer og systemer (Burchell, Gordon 
& Miller, 1991). 

Bøyum (2017) diskuterer hvordan profesjonsutøveren kan opp- 
leve at hun ikke har et frirom, og at hun dermed ma grunngi sine 
valg for å vise at den faglige beslutningsfriheten blir forvaltet pa en 
forsvarlig mate. Litteraturen har imidlertid i mindre grad utforsket 
hvordan beslutninger forsvares i en kontekst der den faglige autono- 
mien oppleves å være svekket. Dette ser vi nærmere pa i dette kapitlet. 

Slik bade Wang (2015) og Aasen og Mork (2011) beskriver i sine 
studier, er ofte konteksten for de beslutningene som helseperson- 
ell tar, preget av mange motstridende hensyn og prinsipper, slik 
som kapasitetshensyn, ulike styringssignaler for tjenesten og ulike 
medisinske behandlingsformer. Dette kan vi kalle ulike «orders of 
worth» eller verdiordninger, som peker pa at det eksisterer verdier 
for handling som ikke alltid er sammenfallende, men som gjerne 
opptrer samtidig (jf. Boltanski & Thévenot, 2006). Hva som for 
eksempel oppfattes som gode, kliniske avgjørelser, er ikke nodven- 
digvis sammenfallende mellom aktørene, og det kan derfor være 
gjenstand for forhandlinger. Aktørene må argumentere og rettfer- 
diggjøre sine avgjørelser for å skape forståelse og rom for å kunne 
ta de avgjørelsene som de tar. Avgjørelsene blir dermed en form 
for forhandling mellom ulike verdiordninger (se Hoff & McCaffrey, 
1996). Slike forhandlinger, som tar form av rettferdiggjøringer av 
beslutninger som aktørene tar, har betydning for hvordan hel- 
searbeiderne kan ivareta og opprettholde sin selvbestemmelse og 
faglige frihet. 

Vi har undersøkt hvordan informantene begrunner sine 
handlinger og rettferdiggjør dem ved bruk av prinsipper som de 
fremholder som viktige, men som kan komme i strid med andre 
førende prinsipper nedfelt i styringsinstrumenter, kontrollsyste- 
mer og organisatoriske forventninger. Vi ønsket å avdekke hvordan 
klinikere forholder seg til ulike prinsipper eller «verdiordninger», 
og hvorvidt motstridende prinsipper påvirket deres muligheter 
til å ta de beste avgjørelsene. Vårt analytiske utgangpunkt er at 
individer leser situasjoner på ulike måter og benytter ulike prin- 
sipper for å rettferdiggjøre og legitimere sine handlinger. For en 
kliniker kan for eksempel den viktigste verdien være at pasienten 
får mulighet til å prøve nyeste behandlingsmetode, mens for en 
avdelingsleder kan den fremste verdien være at pasienten blir skre- 
vet ut til lavere behandlingsnivå så fort som det er faglig forsvarlig. 

Rettferdiggjoring av beslutninger som tas, kan derfor fungere som 
et moralsk narrativ i en situasjon der individet ma forholde seg til 
et hierarki av verdier. 

Boltanski og Thévenot (1999, 2006; Boltanski, 2011) vektleg- 
ger at i sosiale situasjoner som er preget av motsetninger og strid, 
er det viktig å fokusere pa rettferdiggjoringsprosesser for å få til 
organisatorisk enighet og endring. Perspektivet til Boltanski og 
Thévenot har vært viktig i flere empiriske organisasjonsstudier 
for å forstå hvordan organisasjoner preges av ulike konkurrerende 
rasjonaliteter, samt hvordan ulike prinsipper kan forårsake spen- 
ninger (se Jagd, 2011). Få studier har imidlertid sett på hvordan 
rettferdiggjøring av beslutninger kan bidra til å etablere kompro- 
misser og enighet i organisasjoner, snarere enn splittelse. 

I dette kapitlet anvender vi innsikter fra Boltanski og Thévenot 
sine analyser av ulike verdiordninger for å få innsikt i hvordan 
aktører rettferdiggjør sine handlinger i daglige gjøremål. Leger og 
helsepersonell deltar i mange ulike situasjoner i løpet av arbeids- 
dagen, og det er mange beslutninger, ofte vanskelige og tilsynela- 
tende uforenelige, som må tas. Avgjørelsene er ikke nødvendigvis 
strukturert av detaljerte regler eller instrukser — mange avgjørelser 
er relativt spontane og tilpasset den enkelte situasjonen, uten der- 
med å si at regelverket eller retningslinjene settes til side. Boltanski 
og Thévenot understreker at mennesker i stor grad legitimerer 
eller rettferdiggjør sine handlinger eller avgjørelser på relativt fritt 
grunnlag. Dersom de forventer å bli forstått og akseptert i den 
sosiale situasjonen de befinner seg i, må de likevel uttrykke seg i 
et språk og med verdier som passer i den konteksten de opererer 
i. De må altså forholde seg til både språklige og kulturelle normer 
som preger denne konteksten. Slike normer kan være for eksem- 
pel rettslige, administrative eller profesjonsbaserte. Boltanski 
og Thévenot argumenterer at aktører etablerer og forholder seg 
til ulike sosiale logikker basert på et mangfold av verdisystemer. 

Disse ulike logikkene er det Boltanski og Thévenot kaller verdi- 
ordninger («orders of worth»). Verdiordningene formidler ulike 
verdimessige standarder, men reflekterer likevel en viss grad av 
overlapp ved at de er sosialt akseptable som del av et felles verdi- 
messig hierarki. En verdiordning er basert på «[a] principle accor- 
ding to which the members of a polity share a common humanity» 
(Boltanski & Thévenot, 2006, s. 74). 

I vart tilfelle inngar avgjorelser som helsepersonell tar til daglig 
for å ivareta pasienters behov, samtidig som de skal forholde seg til 
tildelte ressurser og vedtatt regelverk. Dette er et felles verdimessig 
prosjekt som kan utfordres av andre ulike verdimessige tolkninger 
og standarder, slik som ulike syn på hva som er best for pasient- 
ene, hvordan ressurser bør brukes mest optimalt, eller i hvilken 
grad skjønnsvurderinger skal reguleres. Vårt materiale analyseres 
i lys av slike ulike verdimessige standarder. Ulike standarder kan 
forårsake uenighet og motsetninger. Vi ønsket å undersøke hvor- 
dan hverdagslige og til tider kompliserte avgjørelser ble formulert 
og rettferdiggjort innenfor en kontekst preget av ulike forvent- 
ninger, komplekse reguleringer og eksplisitte krav om kostnads- 
reguleringer. Vårt forskningsspørsmål var hvordan helsepersonell 
opplever og begrunner sine avgjørelser i en slik hverdag. 


Metode 


Studien har en kvalitativ metodisk tilnærming, ettersom vi søkte 
helsepersonells utfyllende beskrivelser og erfaringer om hvordan 
de opplever å ta beslutninger om helsehjelp i sin kliniske hverdag. 
Vi gjennomførte 15 dybdeintervjuer ved ulike somatiske poster 
på to sykehus som tilbyr elektiv behandling og øyeblikkelig hjelp. 
Intervjuene ble utført som individuelle intervjuer på informant- 
enes kontor og varte mellom 60 og 70 minutter. Data ble innhen- 
tet vår og høst 2016. De fleste intervjuene ble utført av begge 

forfatterne, fire bare av den ene. Der begge var til stede, supplerte 
den som ikke utførte intervjuet, med oppfølgingsspørsmål og kom- 
mentarer underveis. De transkriberte intervjuene ble lest av begge 
forfatterne. 

Vi gjorde en innholdsanalyse der vi systematiserte intervju- 
materialet i overordnede temaer som pekte seg ut som de mest 
sentrale - de tematikkene som flest informanter reflekterte 
rundt og fremhevet som viktige for dem. Deretter organiserte vi 
intervjumaterialet under disse tematikkene, diskuterte underord- 
nede tematikker og sammenlignet våre ulike utvalg, slik at vi 
etter hvert fant en enighet om overordnede og underordnede 
tematikker, sitater og situasjoner. Enkelte temaer og beskrivelser 
som ikke direkte var knyttet til vår opprinnelige problemstilling, 
men som engasjerte informantene, og som ble gjentatt i intervju- 
materialet, ble viktige elementer som utvidet vår forståelse av hva 
som er viktig og sentralt i beslutningsprosesser på et klinisk nivå. 
Vi arbeidet derfor ut fra en stegvis-deduktiv induktiv metode 
(jf. Tjora, 2012): Vi utviklet tematikker og teoretiske drøftinger 
på bakgrunn av empirien, men gjorde stadige tilbakesteg og 
koblinger mellom teori, andre studier på feltet og problemstilling- 
ene vi startet opp med, samt det empiriske materialet vi hadde 
innhentet. I dette kapitlet presenterer vi et utvalg av disse tema- 
tikkene, med vekt på helsearbeidernes opplevde utfordringer i 
arbeidet og deres erfaringer knyttet til å føle seg forhindret fra å 
gi den helsehjelpen de helst skulle gitt. Disse utfordringene var i 
noen grad, men ikke nødvendigvis, relatert til virkninger av ulike 


styringsverktøy. 


Informanter 


Informantene ble rekruttert ved «snøballutvelgelse», i den forstand 
at vi etter hvert rekrutterte informanter etter forslag fra dem vi 


216 


STYRINGSDILEMMAER | PRAKSIS 


intervjuet. Fem av deltakerne var kvinner og ti menn. Gruppen 


inkluderte kardiologer, indremedisinere og geriatere med beslut- 


ningsmyndighet pa avdelingsniva, intensivsykepleiere pa postniva 


samt avdelingsledere. Legene var bade overleger og leger i spesiali- 


sering. For en oversikt over informantene, se tabell 8.1. 


Tabell 8.1: Informanter 


Informant Bakgrunn Posisjon Type seksjon Øyeblikkelig 
hjelp (ØH)/ 
elektiv 

Kvinne Sykepleier, Seksjonsleder Intensivavdeling Mest ØH 

(14/15) intensiv 

Kvinne Lege, Seksjonsleder Hjerteavdeling Begge 

(10) indremedisin, 

hjertesykdom, 
Mann Lege, Seksjonsoverlege Infeksjonsmedisinsk Begge 
(11) indremedisin, avdeling 

infeksjonsmedisin 
Kvinne Lege, Lege i Intensivavdeling Begge 
(6) indremedisin, spesialisering LIS 

geriatri 

Kvinne Lege Konstituert Hjerteavdeling Begge 

(9) overlege 

Mann Lege, spesialisti Ass. avd.direktor Hjerteavdeling Begge 

(08) indremedisin og 

kardiologi 

Mann Lege, Overlege Hjerteavdeling Begge, mest 

(7) indremedisin og elektiv 

kardiologi 

Mann Lege, Overlege Intensivavdeling ØH 

(5) indremedisin og 

kardiologi 

Kvinne Sykepleier, Intensivsykepleier Intensivavdeling ØH 

(12) intensiv 

Mann Lege, kardiologi — Seksjonsoverlege Hjerteavdeling Begge 

(13) og indremedisin 


(fortsetter neste side) 

Tabell 8.1: Informanter 


Informant Bakgrunn Posisjon Type seksjon Øyeblikkelig 
hjelp (ØH)/ 
elektiv 

Mann Lege, geriater Overlege Hjerteavdeling ØH 

18) 
Mann Lege, Overlege Hjerteavdeling Elektiv 
19) indremedisin, 
kardiologi 
Mann Lege, Overlege Hjerteavdeling Elektiv 
20) indremedisin og 
kardiologi 
Mann Lege, Overlege Poliklinikk Elektiv 
16) indremedisin, 
kardiologi 
Mann Lege, kardiologi Overlege Poliklinikk ØH 
17) 
Resultater 


Vi organiserte resultater fra studien i analytiske temaer. Vi fant 
raskt at helsepersonell må forholde seg til en mengde reguleringer, 
forventinger og krav i sitt daglige virke, hvilket i noen tilfeller 
kunne oppleves som utfordrende. Disse utfordringene som helse- 
arbeiderne sto overfor, kan representeres som ulike logikker eller 
verdiordninger (jf. Boltanski & Thévenot, 2006). Vi gir først en kort 
beskrivelse av forskjellige beslutninger informantene står overfor i 
sitt arbeid, og presenterer deretter noen sentrale utfordringer. 


Beslutninger om helsehjelp 

Våre informanter representerte en rekke ulike spesialiseringer og 
roller, og det var naturlig nok stor variasjon i hvilke beslutninger de 
står overfor i sitt arbeid. Sentralt for de fleste klinikerne var beslut- 
ninger om hvilken behandling pasienten trenger, valg av behand- 
lingsnivå samt vurdering av pasientens helsetilstand og eventuelle 

risikoer knyttet til behandling. Vurderinger av henvisninger og 
av hvem som skal tas inn og behandles pa sykehus, inngar også i 
flere av informantenes daglige beslutninger, samt avgjørelser om 
avslutning av behandling og utskriving av pasienter. Beslutningene 
er ofte kompliserte, fordi det er mange hensyn å ta. 

Beslutninger om valg av diagnostiske metoder, valg av behan- 
dlingsformer og valg av behandlingsnivå er avgjørelser som tas i 
tråd med medisinske retningslinjer. Disse er sentrale for enhver 
beslutning som tas, men samtidig er det også flere andre faktorer 
og hensyn som er viktige. I det følgende tar vi for oss tre ulike 
logikker som representerte utfordringer ved beslutninger helsear- 
beiderne sto overfor. 


Å holde budsjetter: den økonomiske logikken 


Å forholde seg til tildelte budsjetter og vedtatte kriterier for pri- 
oritering for å tilstrebe god ressursutnyttelse er en viktig oppgave 
for offentlige helsearbeidere. Også klinikere må i økende grad 
forholde seg til budsjetter og ressursbegrensinger i sitt daglige 
virke (Halvorsen, Førde & Nordtvedt, 2008). Økonomiske beg- 
rensinger var et tema som også flere av våre informanter var opp- 
tatt av, og som tydeliggjør potensielle dilemmaer. Utfordringer 
med kapasitetshensyn og beslutningsansvaret for prioriterings- 
vurderinger gjør at helsepersonell i den kliniske hverdagen til 
tider opplever at ikke-faglige forhold må tas større hensyn til i 
avgjørelsene. Dette kom spesielt godt til syne i informantenes 
diskusjon om begrensninger knyttet til underbemanning og til- 
bud om behandling. 


Begrensninger knyttet til tilbud om behandling 


Ett eksempel var hvorvidt pasienter skulle tilbys hjertestarter i 
tillegg til pacemaker, som er et dyrere alternativ enn bare å tilby 

pacemaker. Slike beslutninger ble beskrevet som kompliserte og 
sammensatte, der flere hensyn spiller inn, blant annet prognose, 
risiko ved inngrepet, etiske hensyn omkring det å forlenge et liv 
med lav livskvalitet samt kostnaden ved inngrepet: 


O7: «Vi har i mindre grad mulighet til a legge inn forebyggende 


hjertestarter hos de eldste, og dette er delvis økonomisk betinget.» 


O13: «Jeg må jo si at det er en del pasienter jeg kunne tenkt meg å gi 
hjertestarter, hvor vi da ikke har gjort det, på grunn av at, ja, det har 
litt med bade kostnad å gjøre og praksis å gjøre, kan du si. ... Vi har jo 
et budsjett. Så vi må jo forsøke å holde oss innenfor. Kostnadsnivået 


er høyere for [hjertestarter]. Og effekten er kanskje mindre sikker.» 


Økonomi ble også førende i de tilfellene der DRG-satsen for en 
prosedyre eller behandling er langt lavere enn sykehusets faktiske 
kostnader. Diagnoserelaterte grupper (DRG) er et pasientklassifi- 
seringssystem der sykehusopphold eller polikliniske konsultasjoner 
i somatiske institusjoner klassifiseres i grupper som er medisinsk 
meningsfulle og ressursmessig tilnærmet homogene. DRG prøver 
å håndtere en kompleks virkelighet der pasienter har tusenvis av 
ulike diagnoser og like mange ulike behandlinger. Alle pasienter 
kan klassifiseres ved dette systemet. I stedet for antall opphold 
brukes antall DRG-poeng som aktivitetsmål. DRG gir en oversik- 
tlig beskrivelse av aktiviteten ved sykehusene. Systemet gjør det 
også mulig å sammenligne sykehus, selv om disse skulle behandle 
helt ulike pasienter. DRG gir både medisinsk og økonomisk infor- 
masjon. Pasienter plassert i samme gruppe skal ligne hverandre 
medisinsk og bruke tilnærmet like mye ressurser.* 

I tilfeller der DRG-satsen for en prosedyre eller behandling er 
lavere enn sykehusets faktiske kostnader, taper sykehuset penger 


1 Se: https://helsedirektoratet.no/finansieringsordninger/innsatsstyrt-finansiering-isf- 
og-drg-systemet/drg-systemet#om-drg-systemet 

pa a utfore prosedyren. Dermed ma de veere restriktive i bruken 
av den, selv om klinikerne i utgangspunktet mener at den er det 
mest optimale for pasientens tilstand - de må «være stramme i 
indikasjonsstillingen» (08). 

Lukket hjerteklaffoperasjon er et annet eksempel på en dyr 


prosedyre som de må være restriktive med å gi: 


O19: «Det har jo vært et kjempeunderskuddsprosjekt for avdelingen 
som avdelingen bare har tatt kostnaden på, fordi myndighetene gjen- 
nom DRG-systemet ikke har gitt finansiering til det. Det som skjer, 
er at vi snakker med ledelsen på begynnelsen av året, og så sier de at 


vi får lov til å gjøre så og så mange prosedyrer av den her typen i år.» 


Hvor mange operasjoner som kan utføres, avhenger av økono- 
miske forhold: 


O19: «Men det er så klart et kjempeproblem at avdelingsdirektøren 
på begynnelsen av året sier at ‘i år skal dere gjøre tolv eller femten 
eller tjue av den her prosedyren, så viser det seg at du har 40 pasien- 
ter som i utgangspunktet trenger behandlingen. Enten kan du ikke 
behandle dem, eller så gjør du det likevel.» 


«Eller så gjør du det likevel», var et utsagn som flere benyttet. 
Denne uttalelsen viser til hvordan de til tider tilpasser seg den bud- 
sjettmessige situasjonen på avdelingen, men at de likevel finner 
åpninger som kan ivareta medisinske hensyn. Dersom det blir 
avvik, beskriver flere informanter at de argumenterer for nødven- 
digheten av å ta slike beslutninger, og at avviket rettferdiggjøres i et 
medisinsk forsvarlighetsperspektiv: 


Os: «Altså de forventer jo at vi er lojale mot de faglige kriteriene som 
man setter. (...) Hvis vi avviker fra indikasjonsstillingen, så må vi 


argumentere for avviket. Og det gjør vi.» 


En annen informant uttrykker seg kritisk til hvordan helsetjen- 


esten er drevet på et overordnet nivå, og beskriver hvordan mange 

opplever at styring fra myndighetene, men ogsa fra ledelsen pa 
sykehuset, kommer i konflikt med hennes onske om 4 gi god faglig 
og menneskelig behandling: 


Oo: «Jeg har en sterk følelse av at det er ikke det faglige som er i 
fokus. Det er økonomien, det er telle- og rapporteringssystemene 
som det brukes mest energi pa, og det fjerner egentlig fokuset fra 
pasienten. (...) Det er frustrerende fordi det er ingen ovenfra som 
ber oss gjøre en god faglig jobb eller en god menneskelig jobb. Det er 
ingen som sier at det [er viktig] å ta seg tid å snakke med fru Hansen 
og fortelle hva dette hjerteinfarktet faktisk medfører for hennes liv 
videre. ... Det er antall ut, antall inn, epikriser, koding, hvor raskt får 


du ut den epikrisen.» 


Slike kritiske utsagn ble flere ganger løftet frem som eksempler på 
hvor krevende arbeidshverdagen deres er. Overordnede krav om 
effektiv drift opptrer som styrende organisatoriske verdier som 
informantene må forholde seg til, og som de frustreres og slites av, 
men som de alltid finner løsninger på for å få til forsvarlige medi- 
sinske beslutninger og handlinger. 


Begrensninger knyttet til underbemanning 

En annen utfordring som beskrives av informantene, er mangel 
på personell. Bemanningssituasjonen ble fremhevet på begge 
avdelingene som en faktor som i stor grad påvirker hvorvidt de 
får til å utføre godt arbeid. Underbemanning fører til opplevelser 
av å være i skvis mellom alle oppgavene og beslutningene de må 
ta, og at de ikke får god nok tid til å tenke på kvaliteten i det 
arbeidet de gjør. Flere fremhevet at denne situasjonen er spesielt 
krevende i helger, når bemanningen er lavere, og når pasienter 
er del av et behandlingsopplegg eller pakkeforløp som forutsetter 
at undersøkelser skjer på riktig tid. Å forhindre at undersøkelser 
avlyses på grunn av mangel på personell, kan være svært krevende. 

Som oftest finner de løsninger pa disse utfordringene, men også 
slike grep svikter av og til: 


O10: «Bemanningsproblemet løses gjerne internt på seksjonen - 
kanskje en overlege må veilede to grupper i stedet for en, for eksem- 
pel. Men vi lykkes ikke alltid i slike omjusteringer, og det hender vi 
må avlyse pasienter. Jeg kan ikke si annet enn at jeg skammer meg 


over det på vegne av avdelingen, når vi ikke klarer å levere.» 


Informantene fortalte at de av og til måtte avvike fra det de opp- 
lever som de ideelle avgjørelsene: 


O12: «Det er jo en faglig vurdering. Altså du prioriterer det som er 
viktigst i forhold til pasienten sin sykdomstilstand. Du vet at noen 
ting er ufravikelig, de kan du ikke fire på. Mens andre ting kan jeg 
flytte litt på. Vi har ikke noen til å hjelpe, ok, da må vi vente en time 
eller to, det blir jo det. (...) Hele verden vår er jo på en måte å vurdere 


pasientens tilstand i forhold til de tingene vi vil ha gjort.» 


Informanten beskriver her hvordan de hele tiden vurderer hva som 
er nødvendig å utføre, og hva de kan la være å gjøre eller kan gjøre 
på en mindre omfattende måte. Til tross for at de ikke alltid kan 
ta de mest optimale avgjørelsene, understreker informanten, som 
samtlige andre informanter, at de alltid gir pasienten den behand- 
lingen vedkommende har krav på. De vedgår at flere aspekter 
ved oppholdet ikke alltid er tilfredsstillende, men understreker at 
behandlingen likevel alltid er medisinsk forsvarlig. Derimot er det 
ikke alltid at den menneskelige omsorgen gis nok oppmerksomhet, 
slik en sykepleier beskriver under: 


O12: «Vi skal være 14, men så er vi ti [på vakt]. Ja, det gir jo selvføl- 
gelig implikasjoner for hva vi kan holde på med. Hadde jeg hatt lyst 
til å vaske pasienten sitt hår, fordi det synes jeg jo er en god ting når 
du ligger som intensivpasient og ikke kan gjøre det selv. (...) Jeg ten- 


ker at det er en riktig ting å gjøre i dag, men rammene rundt tilsier 

at det kan jeg ikke gjøre, for jeg trenger hjelp pa det. Og den hjelpen 
er ikke der. Men pasienten stryker jo ikke med om ikke noen vasker 
håret. Men hvis du spør pasienten i ettertid hva som var stas den 
dagen, sa er det som regel den harvasken. Det er jo litt ulike pers- 
pektiver pa hva du ma, og hva som er behandling. Og alt det andre 
som handler om a være menneske. Det har forbauset meg etter lang 
erfaring at de tingene som handler om a veere menneske, er veldig 


viktige.» 


Helhetlig omsorg som gir verdighet, slik sykepleieren fremhever 
i dette sitatet, ma imidlertid velges bort nar bemanningen er for 
lav, som et resultat av at okonomi implisitt har blitt rangert som 
viktigere. Ulike verdiordninger gjør at helsearbeiderne ma gjøre 
kompromisser i sine beslutninger. Utsagnet «pasienten stryker 
jo ikke med» peker klart pa at ulike verdier brytes mot hveran- 
dre i den daglige praksisen for helsearbeidere. Utsagnet kan for- 
stås som et forsøk på å rettferdiggjøre at medisinsk forsvarlighet 
tross alt ivaretas, selv om helhetlig omsorg blir skadelidende fordi 
bemanningen er lavere enn det som er ønskelig. Samtidig indikerer 
uttalelsen også at informanten mener at det å bare ivareta medi- 
sinsk forsvarlighet ikke er godt nok. 


Pasientforløp: den organisatoriske logikken 

For at pasientbehandling skal være optimal, vektlegges effektive 
pasientforløp i de fleste sykehus i dag. Pasientforløp betegner alle 
ledd i behandlingskjeden fra pasienten kommer inn på sykehuset, 
og til utskrivingen. For å sikre kvalitativ god behandling er effek- 
tive forløp viktig som organisatorisk styringsredskap. I vårt mate- 
riale var det spesielt utskrivningspraksisene som ble beskrevet 
som utfordrende for hvilke beslutninger helsearbeiderne kan ta. 
Organisatoriske krav om kortere liggetid kan utfordre de medisin- 
ske beslutningene, slik at pasienter må skrives ut av organisatoriske 

snarere enn utelukkende medisinske årsaker. Flere beskriver at de 
skriver ut pasienter, inklusive til andre tilbud, litt raskere enn de 
gjorde før. Flere begrunner dette i internasjonale retningslinjer om 
beste behandling, mens andre kjenner på at det er forventninger i 
organisasjonen om at de må gjøre det, og at de helst skulle sett at 
pasienten kunne blitt liggende lenger. 


Liggetid og korridorpasienter 

Å unngå korridorpasienter er et viktig mål for avdelingene i denne 
studien. Mange av informantene beskriver at de ofte må gjøre kom- 
promisser i hvordan de håndterer den enkelte pasients behov. Noen 
synes de skriver ut pasienter for fort: 


O7: «Men du skriver de ut, og kanskje kalkulerer du at det er en 
viss risiko for at de blir reinnlagt. (...) Det ville vært enklere hvis de 


kunne ligget en dag ekstra.» 


O13: «Ja, [utskrivingspraksisen] gjør at en presser de, skriver ut 
tidligere. Og en forsøker å få til løsninger i poliklinikk eller kontroll 


hos fastlege og privatpraktiserende spesialister.» 


Slikt press, som fremkommer i sitatet over, beskrives av flere infor- 
manter som et press om å avklare pasienter raskere for å sikre at 
avdelingene ikke skal få korridorpasienter. Dette innebærer at de, 
som en informant sier, må «ta kanskje litt mer risiko i noen vur- 
deringer, sånn at vi rett og slett får ryddet i korridorene» (018). Å 
rydde i korridorene kan innebære å flytte pasienten til en annen 
avdeling som har ledig rom. At pasienten flyttes til en annen avdel- 
ing, gjør det vanskeligere for behandlerne å følge opp pasienten, 
spesielt å nå pasienten raskt, overvåke eller snakke med pasienten. 
Noen av informantene uttrykte at de i slike tilfeller foretrekker at 
pasienten heller legges i korridor, slik at de har større kontroll over 
ham eller henne. Kvalitetsindikatoren «korridorpasienter» oppleves 

av mange som å ikke være tilpasset situasjonen på avdelingene, og 
det oppleves som et krav som er politisk og byråkratisk fundert 


snarere enn medisinsk gjennomtenkt: 


O20: «Det skaper mye frustrasjon fordi det er veldig mye fokus på 
måling. Det har vært voldsomt fokus på korridorpasienter, og det 
fins jo ingen som er uenige i at det er dumt at vi har mye pasienter 
på korridor. Samtidig så er det jo ikke sikkert at det er bedre kvalitet, 
at vi ikke har pasienter på korridor på hjerte, mens det ligger ferske 
infarkter på revmatologen, for der var det plass. Det er sannsynligvis 
dårligere kvalitet for pasientene. Det er bedre å ligge på korridor på 
hjerte. Man føler i stor grad at de tror de måler noe annet enn det de 


måler. At de måler det de måler, bare fordi det er lett å måle.» 


Det å håndtere både kravet om å ikke ha korridorpasienter, men 
samtidig ha en forsvarlig utskrivingspraksis blir til tider krevende, 
som beskrevet under: 


O6: «Men selv med korridorpasienter så er det enormt mange som 
kommer inn hvert døgn. (...) Jeg skriver ikke ut pasienter uten at 
jeg tenker at det er medisinsk forsvarlig. Men det er nok litt sånn 
at noen ganger så satser man på at det går bra. Og så kunne man 
ha sett det litt lenger an for å være helt sikker. Men jeg skriver aldri 
pasienter ut uten at jeg tenker at det er forsvarlig. (...) Hadde jeg 
vært en helt fersk assistentlege, så ville jeg jo sikkert ha tenkt at ja, da 
må de vel hjem, da. Sånn at det er under press akkurat den biten der, 


ja. (...) Det er et daglig dilemma.» 


Sitatet illustrerer hvordan daglige beslutninger i stor grad handler 
om 4 finne gode organisatoriske losninger som ivaretar forsvarlige 
medisinske beslutninger. Helsearbeiderne ma forholde seg til ver- 
dier som tilsynelatende ikke er sammenfallende eller kan komme 
i konflikt: På den ene siden er de påkrevd å forholde seg til organ- 
isatoriske krav om liggetid og å unngå korridorpasienter, men på 

den annen side er de ikke alltid enige i at å følge disse kravene nød- 
vendigvis gir best mulig behandling for pasienten. Dette medforer 
daglige utfordringer. 


Pasientgrupper med spesifikke behov 

Eldre pasienter er en pasientgruppe med sveert sammensatte behov 
og som flere av informantene var sterkt engasjert i. Mange var opp- 
tatt av at sengetallet pa sykehuset var for lite, og at det hadde blitt 
betydelig redusert de siste arene. Lavt sengetall ble beskrevet som 
en ekstra utfordring for denne pasientgruppen, som ofte bestar av 
svært gamle og skrøpelige pasienter. God behandling er for mange 
av informantene a kunne beholde denne pasientgruppen lenger pa 
sykehus, heller enn å skrive dem ut til et sykehjem: 


Og: «Og det står jo og stamper med pasienter som vil inn, og så må 
man gjøre en slags prioritering, hvem kan klare seg hjemme. Så må 
du prioritere de som er uavklarte, og så, ja. Nei det går ofte ut over 


eldre pasienter som ikke klarer seg så godt, ja.» 


O18: «En del av pasientene våre, altså de eldste, de ser vi at kanskje 
kunne hatt litt bedre nytte av å være her en uke til for eksempel, 
heller enn å sendes til et sykehjem med litt dårligere rehabiliter- 
ingsmuligheter og lignende. Men samtidig så må vi jo ta hånd om de 
som kommer inn og har sin første uke, fordi det er på en måte det vi 
er best til. Så det er jo en form for prioritering, det og. Vi skriver hele 
tiden ut pasienter uten å følge dem opp i så lang tid som vi gjerne 
gjorde før. Før hadde vi mye lenger liggetid oppe i den etasjen jeg 


jobber i, enn vi har nå.» 


Man forsøker å håndtere bekymringen for denne pasientgruppen 
ved å løfte frem at sykere pasienter likevel må få førsteprioritet. Det 
er åpenbart en vanskelig avveining som informantene må forholde 


seg til i det daglige. Forståelsen av at de er nødt til å prioritere, og 

at de gir god nok behandling, gjor at de handterer disse vanskelige 


avveiningene, slik informanten under reflekterer: 


O18: «Vi er tross alt stort sett i stand til 4 gjore det som er godt nok: 
Klart at noen kunne hatt marginalt bedre nytte av 4 vere her litt 
lenger. Men sa tenker jeg, det handler jo også om å tenke hva er godt 
nok. Det kan ikke være bare best, best, best for alle hele tiden. Så vi 
må rett og slett rydde plass til de sykeste pasientene til enhver tid. 


Det er en del av prioriteringen vi må gjøre.» 


Sitatet peker på at det ikke er rom for at alle til enhver tid skal 
få det som er best, noe som er kjernen i enhver prioritering som 
helsearbeidere må ta. Organisatoriske styringskrav kan være delvis 
økonomisk betinget og relatert til økonomiske ressurser, slik det er 
beskrevet her. Liggetid, korridorpasienter og prioritering av visse 
pasientgrupper kan imidlertid ses som organisatoriske grep for å 
få til gode pasientforløp og er sentralt i en organisatorisk logikk. 
Effektive organisatoriske prosesser har imidlertid implikasjoner for 
effektiv drift og fører til at det er helsearbeiderne som må håndtere 
disse til tider motstridende logikkene i sitt daglige arbeid. 


Å ha handlingsrom i skjønnsavgjørelser: den 
profesjonelle logikken 

Å ha frihet til å ta faglige, forsvarlige avgjørelser i tråd med egne 
skjønnsvurderinger er viktige prinsipper for profesjonsutøvere. 
Informantene i denne studien er svært opptatt av å understreke at de 
tar slike forsvarlige avgjørelser. Samtidig beskriver de også opplev- 
elser av at deres kliniske handlingsrom utfordres på forskjellige måter. 
De må forholde seg til ulike prinsipper og forventninger som ikke 
alltid oppfattes å være medisinske eller føre til de beste medisinske 
avgjørelsene. Både økonomiske og organisatoriske faktorer påvirker 
hvilket rom de har for å kunne ta de beste faglige avgjørelsene: 

Os: «Det er jo en del områder hvor du kan si at du nærmer deg en 


effektivitetsgrense.» 


O7: «Det er motstridende krav at du ikke skal ha korridorpasienter, 


og at du skal behandle alle etter beste evne.» 


O11: «Nar det gjelder okonomi, sa har vi en organisering i denne 
avdelingen som legger store begrensninger pa min aktivitet. Og mitt 


handlingsrom er sveert lite.» 


Sitatene over lofter frem erfaringer som flere av informantene 
beskrev: Effektivitetskrav, økonomisk drift og organisatoriske los- 
ninger begrenser handlingsrommet og den friheten informantene 


opplever at de har over beslutninger i faglige medisinske spørsmål. 


Likebehandling 


A kunne tilby lik behandling til alle pasienter er et tema som i 
særlig grad setter sporsmalet om faglig frihet pa prove. Det gjelder 
bade 4 kunne benytte seg av de beste prosedyrene, å kunne tilby 
like tjenester uavhengig av geografisk beliggenhet og 4 kunne 
tilby enkelte pasientgrupper noe mer enn andre. Pasienter med 
ruslidelser og eldre pasienter med sammensatte lidelser ble løftet 
frem som eksempler på det siste. Dette støtter opp om funnene fra 
Legeforskningsinstituttets legeundersøkelse, der legene på spørsmål 
om likebehandling uttrykte bekymring for gruppene rus og/eller 
psykiatri og eldre og multisyke (se Bringedal og Carlsen, kapittel 6 i 
denne boken). De sykeste pasientene blir alltid prioritert først, dette 
var det fullstendig enighet om, men i enkelte tilfeller skulle flere av 
informantene ønske at de kunne prioritere spesifikke pasientgrup- 
per, slik som eldre med hjerneslag eller eldre med flere typer lidelser: 


010: «Ofte får de ikke gjort ultralydundersøkelse av hjertet mens de 
er innlagt på sykehuset. Da må de komme tilbake for det. Det er ikke 


en optimal betjening av den gruppen.» 

O8: «Gamle folk kommer inn og har et eller annet med hjertet, og 
sa ordner vi opp med hjertet. Men sa har de vondt i magen i tillegg. 
Og sa har vi ikke tid til a la dem ligge pa var avdeling og samtidig fa 
undersokt magen. Sa da ma vi sende dem ut, for vi har rett og slett 


ikke plass til 4 la dem ligge her og fa full service.» 


Oo: «Altså jeg liker jo å tro at vi behandler folk likt, og langt pa 
vei tror jeg det stemmer. Men det hender jo at ruspasienter gjerne 
kan bli litt skjevfordelt. De kan ende opp med mindre behandling 
enn andre, fordi vi er i tvil om de er i stand til å etterleve videre 


behandlingsopplegg.» 


Beskrivelsene over viser at de forsøker så langt det lar seg gjøre å gi 
så god behandling som mulig til alle pasienter. Informantene opp- 
lever at de kan gi lik behandling til alle og den hjelpen alle trenger, 
men flere ønsker de kunne brukt litt mer ressurser på enkelte 
pasienter som er ekstra trengende. I noen tilfeller opplever infor- 
mantene at enkelte grupper av pasienter presser ekstra på for å få 
spesifikk behandling: 


O13: «En ser jo det at pressgrupper. Det å gi en sykdom et ansikt, så 
begynner det å skje ting, f.eks. behandling av arterieflimmer (...) her 
var det snakk om prioritering. Jeg tør ikke si at det ikke var nødven- 
dig. Det skal jeg ikke si, men det viser hvordan dynamikken er når 
det gjelder prioritering (...), så det er veldig viktig hvordan politik- 


ere og andre håndterer presset fra pressgruppene.» 


O7: «Innenfor behandling med pacemaker så er det ikke noe skjev- 
fordeling, tror jeg, med hvem som skulle hatt og ikke får, i forhold 


til de som får.» 


O16: «Det er helt klart at det vil være eksempler på hvor man får 
såpass mye å gjøre at pasientene ikke nødvendigvis får den oppmerk- 
somheten de burde hatt. (...) Men man forsøker jo til enhver tid a 


håndtere det mest akutte sånn at det ikke skal gå på livet løs». 

Til tross for at enkelte pasientgrupper med sterk stemme forsoker 
a fa tilgang til spesifikk behandling, opplever ingen av informan- 
tene at de lar seg pavirke av krevende aktorer til 4 ta beslutninger 
som forer til at andre pasienter nedprioriteres. Verdien av like- 
behandling er sterkt vektlagt i informantenes beskrivelser av 
hvordan de tar beslutninger, og muligheter de har til a ta disse 


beslutningene. 


Diskusjon 


Materialet vårt viser hvordan helsepersonell i en klinisk hverdag 
rettferdiggjør sine handlinger, og hvordan en slik rettferdiggjøring 
gjør det mulig for dem å ivareta det de opplever som en forsvarlig 
forvaltning av deres autonomi og kontroll over daglige beslutninger. 

Våre funn reflekterer en rekke beslutninger og situasjoner 
som av helsearbeiderne oppleves som utfordrende på forskjellige 
måter. På direkte spørsmål om de opplever at ulike styringsverktøy 
forhindrer dem, eller gjør det vanskelig å ta faglig forsvarlige valg 
om behandling, er det ingen som uttaler eksplisitt at det er tilfelle. 
Informantene fremstår som å ha relativt stor grad av frihet til å 
kunne ta de beslutningene de mener er best. Deres faglige selvbe- 
stemmelse synes ikke å være innskrenket i den betydning at de ikke 
kan ta forsvarlige og faglig begrunnede medisinske avgjørelser. 
Imidlertid beskriver de erfaringer av at deres kliniske handling- 
srom utfordres i enkelte tilfeller, for eksempel i møte med økono- 
miske rammer, liggetid og likebehandling. 

Informantene sier at «gjør så godt de kan». De søker etter å 
oppnå det de selv mener er medisinsk forsvarlige praksiser, til 
tross for organisatoriske utfordringer eller andre ressursmessige 
begrensninger som de må tilpasse seg. Samtidig opplever de at 
de ikke alltid har tilstrekkelig handlingsrom til å gi god nok 
omsorg til pasientene. Denne tilpasningen blir, som vi viser over, 

en rettferdiggjoring av handlinger som aktorene gjor (jf. Boltanski 
& Thévenot, 1999, 2006). 

I materialet vart ser vi at informantene i en viss grad er forhind- 
ret fra a ta de beste beslutningene eller utfore de mest onskelige 
handlingene på grunn av flere ulike faktorer. De gjør imidlertid 
det de mener er «godt nok», i den forstand at de foretar de beste 
medisinskfaglige beslutningene de kan, gitt de rammevilkårene de 
har. «Godt nok» synes å vise til rent medisinskfaglige aspekter med 
behandlingen, noe de understreker at de oppfyller. Samtidig synes 
de også å gi uttrykk for at standarden på behandlingen ikke alltid 
oppfyller deres egne faglige idealer, som også innbefatter god men- 
neskelig omsorg, noe som oppleves som utfordrende. Utsagn om at 
de gir «god nok» behandling, ser vi som en måte å håndtere, forhan- 
dle og tilpasse seg økonomiske og organisatoriske krav og forvent- 
ninger på. De forholder seg til krevende situasjoner («situations 
troubles», jf. Boltanski & Thévenot, 1999) der den beste pasient- 
behandlingen ikke nødvendigvis lar seg forene med økonomiske 
tilgjengelige ressurser eller organisatorisk kapasitet. Selv når de 
opplever at de går på akkord med sine egne faglige idealer, møter 
informantene denne situasjonen med å etablere en begrunnelse 
for hvorfor deres beslutninger er gode nok, og dermed legitime og 
i tråd med faglig integritet og selvbestemmelse. De etablererer et 
kompromiss mellom disse ulike prinsippene eller verdiordningene. 
På denne måten fremtrer de som aktive og autonome aktører som 
leter etter måter å kunne gjøre gode nok beslutninger på i et kom- 
plekst system der ulike verdier til tider er uforenlige. 

At de ikke alltid kan ta de mest optimale beslutningene, knyttes 
ofte til et høyere helsepolitisk nivå. I denne konteksten må både 
klinikere og ledere forhandle i et felt av motstridende logikker for 
å oppnå legitimitet overfor flere «stakeholders» for deres hand- 
linger. Vårt mål har vært å utforske hvordan ulike verdier, som til 
tider kan oppleves som motstridende, tilpasses og sammenføyes 

gjennom informantenes rettferdiggjoringer av hvorfor de tar de 
beslutningene de tar. Det betyr ikke at vi betrakter beslutningene 
som normativt darlige, medisinsk uforsvarlige eller subversive, 
men det viser hvordan informantene begrunner sine handlinger 
i en kompleks og komplisert organisatorisk kontekst. Denne rett- 
ferdiggjøringen fremtrer som en form for overlevelsesstrategi. 

Slik får vi innblikk i hvordan flere ulike verdier og prinsipper for 
gode helsetjenester kan eksistere parallelt, og i hvordan klinikere 
opprettholder eller tilpasser seg motstridende prinsipper for å 
kunne etablere en opplevelse av at de kan ta gode nok beslutninger. 


Konklusjon 


I denne kvalitative studien har vi undersøkt hvorvidt helsear- 
beidere i sykehus føler seg forhindret fra å gi den helsehjelpen de 
helst skulle gitt, ut fra deres egne faglige idealer for god, helhetlig 
og forsvarlig omsorg, i en kontekst preget av til tider motstridende 
krav og forventninger. At det eksisterer ulike og til tider konkurrer- 
ende logikker i organisasjoner, er et kjent fenomen. Dette kapitlet 
analyserer imidlertid hvordan slike uforenlige logikker håndteres 
og gjøres relevante for hvordan helsepersonell rettferdiggjør sine 
beslutninger, uten å konkludere at deres profesjonsutøvelse eller 
faglige integritet er betydelig begrenset. 

Når informantene blir spurt om hvordan de forholder seg til ulike 
styringsverktøy, og hvilken rolle disse har for deres kliniske prak- 
sis, rettferdiggjør de i stor grad sine beslutninger innenfor de res- 
sursmessige og organisatoriske rammene for slik å forsvare at deres 
praksis er medisinsk forsvarlig og dermed legitim. Vi ser dermed 
ikke at informantene opponerer mot ledelsen eller «systemet», ei 
heller at de uttrykker en underordning som medfører sterke beg- 
rensninger på deres beslutninger. De viser derimot at forhold som 
i utgangspunktet kan påvirke beslutningene, aktivt blir bearbeidet 

gjennom kompromisser (rettferdiggjøringer) som er med på å 
etablere beslutningene deres som legitime. At praksisen er legitim, 
innebærer ikke bare at den er organisatorisk legitim — at de gjør 
som de får beskjed om — men at den er i tråd bade med verdier 
om faglig integritet og med tradisjonelle etiske idealer som å ivareta 
pasientens beste interesser. Beslutningene blir dermed legitime 
i den sosiale og organisatoriske konteksten de befinner seg i, og 
slik blir verdiordningene i Boltanski og Thévenots (2006) forstand 


ivaretatt. 

Abstract 


The health services in Norway are subject to extensive legal 
regulation to ensure fair distribution of healthcare. In this chapter, 
we question whether the growing importance of e-health / digitali- 
zation of public services in general can support the legal regulation. 
Access to specialist health services requires interaction between 
the different organizational levels in the health service, as well as 
face-to-face health encounters between patients and physicians. 
The analytical concept «barriers to interaction» is used to discuss 
the relationship between legal regulation and e-health, more pre- 
cisely how use of health-related information on Internet impact on 
these processes. Barriers are here understood in relation to making 
contact, to competency and efficiency in interaction between 
service users and services providers. Access to Internet and 


knowledge about digital health resources can change the impact 

of the barriers and affect access to specialist health services. 
E-health literacy are increasingly important, but varies with age, 
gender and education. The development of e-health may increase 
barriers for some, and lower them for others. E-health changes 
the organization of health care, and provide access to quality assu- 
red health-related information. Because the e-health field chan- 
ges very quickly, researchers, patients and healthcare personnel 
must monitor and act upon wanted and unwanted consequences 
of e-health. 


Introduksjon 


Det overordnede målet for norsk helsetjeneste er a sikre rettferdig 
fordeling og 4 sikre befolkningen lik tilgang pa helsetjenester av 
god kvalitet. Det er tverrpolitisk enighet om at sosiookonomisk 
status, hvem du er, hvor du kommer fra, hvilket kjønn du har, 
hvor du bor i landet, eller hvilken utdanning du har, ikke skal ha 
betydning for tilgang til helsetjenester av god kvalitet. For å sikre 
målsettingen om rettferdig fordeling av helsetjenestene er tildel- 
ing av helsetjenester underlagt omfattende rettslig regulering. 
Lovgivning har vært et av hovedvirkemidlene for å sikre lik tilgang 
til helsetjenester, herunder regulering av beslutninger om helse- 
hjelp og prioriteringer. Det er utarbeidet prioriteringsveiledere 
innenfor en rekke fagområder som skal brukes som klinisk beslut- 
ningsstøtte for legene og tjene som brobyggere mellom jussen og 
legenes skjønnsutøvelse og beslutninger om tilgang til helsehjelp 
(Aasen & Magnussen, 2016). Det er allmenn enighet om at rett- 
sreglene kan og bør sette rammer for prioriteringsbeslutninger, og 
at det er større sannsynlighet for at den rettslige reguleringen får 
gjennomslagskraft dersom den støttes av andre tiltak og reguler- 
ingsmekanismer (Gunningham & Sinclair, 1999). Parallelt med 

den juridiske og medisinske utviklingen pa helsefeltet har e-helse 
og digitalisering av helsetjenesten i Norge fatt stadig storre betyd- 
ning (Hauge, 2017). Digitalisering av helsetjenesten vil si at kom- 
munikasjon, dokumentasjon og prosedyrer baseres pa digitale 
verktoy som for eksempel elektronisk journal, digitalisert bilde- 
diagnostikk, robotikk og intelligente systemer, og e-resepter. Den 
digitale helsetjenesten er forventet å sikre trygge tjenester med god 
kvalitet, redusere antall feil, bidra til rettferdig fordeling, effektivi- 
tet, god tilgang og spare ressurser. En digitalisert helsetjeneste 
kan tilby kunnskapsstøtte, beslutningsstøtte og prosess-støtte for 
både pasienter og leger. Målsettingen med digitalisering av helse- 
tjenesten er derfor sammenfallende med målsettingene i den 
rettslige reguleringen. I dette kapitlet diskuterer vi på hvilke måter 
e-helse kan støtte opp om den rettslige reguleringen av tilgang til 
spesialisthelsetjenester. 


E-helse i en norsk kontekst 


Begrepet e-helse har ingen entydig definisjon. Det omfatter alt 
fra muligheter til å søke, registrere og bruke informasjon ved 
hjelp av teknologi til å delta aktivt i oppfølging og kontroll av 
egen helse og til effektivisering og kvalitetsforbedring av helse- 
tjenestene (Hauge, 2017). Digitale tjenester skal gjøre kon- 
takten med helsetjenesten enklere og bidra til at befolkningen 
opplever helse, og omsorgstjenesten som helhetlig og tilgjen- 
gelig. Avhengig av hvor man bor, kan publikum nå få tilgang til 
videokonsultasjon, konsultasjon via e-post, tilgang til hele den 
medisinske journalen, eller bruke tekstmeldinger eller mobilap- 
plikasjoner for å bestille timer eller fornye resepter. Kjernejournal, 
e-resepter, pasientreiser eller bytte av fastlege er tilgjengelig for 
alle. Direkte og indirekte kommunikasjon mellom pasienter og 
brukere i eget hjem og helsetjenesten samt pasientrapporterte 

evalueringer av maloppnaelse og effektivitet kan innhentes mer 
systematisk gjennom elektronisk kommunikasjon og samhand- 
ling. Nar pasienter i storre grad kan kontrollere og folge opp 
kroniske sykdommer, forer det til bedre resultat og bedre regu- 
lering av helsetilstanden (Melting & Frantzen, 2015). Som ett av 
de forste landene i verden vedtok Norge egen strategi for e-helse i 
1996 (World Health Organisation, 2016). Direktoratet for e-helse 
ble opprettet 20 ar senere for å styrke den nasjonale satsingen pa 
digitalisering av helsetjenesten, og for a kvalitetssikre helseinfor- 
masjon pa internett, blant annet pa nettsidene Helsenorge.no og 
E-helse.no. Her finnes kvalitetssikret og oppdatert helserelatert 
informasjon for innbyggerne, i tillegg til at slik informasjon er 
tilgengelig pa sidene til Direktoratet for e-helse og helseforetak- 
ene. Disse sidene har to hoveddeler, en informasjonsdel og en 
del for selvbetjening. Innholdet er levert og kvalitetssikret av 
offentlige helseaktorer. Publikum har tilgang til gratis forsknings- 
basert helseinformasjon gjennom Helsebiblioteket, noe som ikke 
er vanlig i land vi normalt sammenligner oss med. Kvalitetssikret 
informasjon er en forutsetning for at innbyggere og helsetjen- 
este skal fatte velbegrunnede beslutninger, enten dette gjelder 4 
ta kontakt med helsetjenesten eller tildele en prioritert spesialist- 
helsetjeneste. Det er med andre ord stigende forventninger til at 
publikum kan forholde seg til elektronisk kommunikasjon, og til 
at informasjon mellom enkeltpersoner og helsetjenester skal skje 
over internett. 

Digitalising av den norske helsetjenesten skjer i raskt tempo, og 
mye tyder pa at digitalisering bidrar til 4 effektivisere og forbedre 
kvaliteten pa helsetjenesten, inkludert a effektivisere reguleringen 
av tilgang til helsetjenester. I det videre vil vi diskutere om e-helse 
(informasjon, kommunikasjon og selvbetjening) kan støtte opp om 
den rettslige reguleringen som skal sikre lik tilgang til helsetjenes- 
tene, eller om utviklingen av e-helse kan skape nye sosiale skiller 

som favoriserer dem med best digital helsekompetanse og best 
tilgang til godt elektronisk kommunikasjonsutstyr. 


Samhandlingsbarrierer og tilgang til 
helsetjenester 


I Norheim-utvalgets utredning Apent og rettferdig — prioriteringer 
i helsetjenesten (NOU 2014:12) pekes det pa at beslutninger 
om prioritering av helsetjenester i Norge er avhengig av at alle 
helsepersonellgrupper far kunnskap om og kompetanse i bruk 
av lov, forskrift og veiledere, og at befolkningen generelt far god 
informasjon om prioriteringsreglene. Fastlegene er portvokt- 
ere for spesialisthelsetjenesten og har ansvar for 4 vurdere om 
vilkarene er til stede for videre henvisning. Legers og pasienters 
kunnskap om og kjennskap til prioriteringsreglene blir aktualisert 
i de konkrete møtene mellom pasienter og leger. Det har de siste 
årene vært økt politisk og helsefaglig satsing på nye samhandlings- 
former mellom pasienter og helsearbeidere, som delt beslutnings- 
taking og samvalg. Samvalg bygger på at pasientens ønsker og 
bidrag i større grad trekkes inn i problemdefinisjon og utforming 
av behandlingsopplegg. Delt beslutningstaking ser ut til å bidra 
til bedre resultat for pasientene (Barry & Edgman-Levitan, 2012; 
Ihle & Sudmann, 2014a; Meld. St. 34 (2015-2016); Stiggelbout 
mfl., 2012). 

For å kunne bli prioritert for en spesialisthelsetjeneste må poten- 
sielle pasienter først ha kontakt med en lege i kommunehelsetjen- 
esten, enten det er fastlegen eller en lege i et privat helsesenter/ 
sykehus. Det er legen i kommunehelsetjenesten som henviser 
videre til spesialisthelsetjenesten, der retten til helsehjelp blir vur- 
dert. Samhandling foregår derfor i to trinn — først mellom legen og 
pasienten i kommunehelsetjenesten, og så mellom kommunehel- 


setjenesten og spesialisthelsetjenesten. 

Sett i et velferdspolitisk perspektiv er helsetjenester et velferds- 
gode som skal fordeles. Jacobsen og medarbeidere (1982) diskuterer 
i sin artikkel de fordelingsmessige virkningene av offentlige tiltak og 
effekter av å la politiske vedtak bli iverksatt gjennom forvaltningen. 
Eksemplene de bruker, er skjevfordeling av støtte til industri og 
forskning, og skjevfordeling av helsetjenester. I samhandlingen 
med forvaltningssystemet må potensielle mottakere av tjenester 
vise at de er kvalifisert for tjenesten, gjennom å overskride ulike 
typer strukturelle samhandlingsterskler (Schaffer & Wen-hsien, 
1975). Jacobsen, Jensen og Aarseth (1982) presenterer en teori 
om forvaltningsspesifikke fordelingsvirkninger. Ingen blir klient 
eller mottaker utelukkende av å ha behov som tiltaket eller tjen- 
esten er opprettet for å dekke (ibid., 38). Jacobsen og medarbeidere 
introduserer begrepene registreringsterskel, kompetanseterskel og 
effektivitetsterskel for å beskrive samhandlingen mellom publikum 
og forvaltningen. 

Vi vil i det videre bruke samhandlingsbarrierer som et analy- 
tisk begrep i diskusjonen av rettslig regulering av helsetjenester 
og e-helse. Fastlegene er tildelt en portvokterfunksjon for de spe- 
sialiserte helsetjenestene, og de skal bidra til at helsehjelp ytes på 
laveste effektive omsorgsnivå (LEON-prinsippet). Det som kan 
behandles i kommunehelsetjenesten, skal ikke henvises videre. 
Begrepet samhandlingsbarrierer gjør det mulig å diskutere på 
hvilke måter e-helse kan støtte opp om både LEON-prinsippet og 
prioriteringsreglene. 

Ser vi bort fra øyeblikkelig hjelp, er det ikke nok at pasienten 
selv opplever behov for helsehjelp, for å bli tildelt helsetjenester. 
Forvaltningen reagerer på etterspørsel, og man blir klient eller 
pasient ved å ta initiativ til å registrere sitt behov på et legekon- 
tor. Registreringsterskelen er det første hinderet en potensiell 
mottaker av helsetjenester må passere. Tilgang til registrering er 
avhengig av disponibel tid og økonomi til fysisk å oppsøke riktig 

instans, muligheter til a ta fri fra jobb uten lonn om nødvendig, 
muligheter til å bruke lang tid pa transport eller venting, anledning 
til a skaffe tilsyn til eventuelle barn og ha tid og økonomi til tran- 
sport (Levesque, Harris, & Russell, 2013). Mangel pa ressurser som 
tid og penger, eller overskudd av energi utover det som kreves for 
å komme gjennom hverdagen, kan hindre at behov for helsehjelp 
blir registrert. Selv om egenbetalingen i det norske helsevesenet i 
utgangspunktet er moderat (egenandelstak 1 og 2 med endringer 
fra 2017), sa tilkommer det for de fleste ekstra utgifter hos lege eller 
andre behandlere som ikke regnes som egenandel, eller utgifter pa 
apotek eller andre nødvendige anskaffelser (medisiner, såler, ban- 
dasjemateriell, krykker, støtteskinner, osv.). Reisetid og avstand 
varierer, og det kan bety et ekstra hinder for å søke kontakt. Hvor 
stor registreringsterskelen er, varierer med helsetilstand, livssitua- 
sjon og levekår for øvrig. 

Ifølge Jacobsen og medarbeidere (1982) stiller forvaltning av 
et velferdsgode flere krav til mottakere av tjenester enn å ta ini- 
tiativ til registrering. Neste barriere er kompetanseterskelen, og 
noen passerer den lettere enn andre. Det er en fordel å kunne 
høre, se, snakke og bevege seg uten assistanse, det er en fordel 
å beherske grunnleggende sosiale ferdigheter, og kunne lese og 
skrive norsk, og man må kunne formulere sitt problem slik at 
legen kan forstå det som frambringes — enten det er gjennom 
ord, gester eller non-verbalt. Kompetanseterskelen kan påvirkes 
av at legen ikke kan norsk, eller ikke er kjent med alle norske 
uttrykk for smerter og plager eller bekymringer. Verbalspråket 
blir derfor relevant, og eventuelt manglende mulighet til å bruke 
tolk, eller problemer med tolkens rolle, påvirker kompetanse- 
terskelen. Kulturelle hverdagskoder for hvordan plager formidles 
og uttrykkes, kan være ukjente eller uforståelige for legen - 
uavhengig av om pasienten eller legen er vokst opp i Norge eller 
i et annet land. 

Ifølge Jacobsen og medarbeidere (1982) har forvaltning av 
velferdsgoder en tendens til å belønne personer som har realistiske 
forestillinger om hva man kan vente å oppnå gjennom helsehjel- 
pen, ved at samhandlingen blir smidig. Realistisk kan her bety 
kjennskap til prioriteringsregler og god kunnskap om egen helse- 
tilstand. Det lønner seg å kjenne de kulturelle kodene og reglene, 
og ha innsikt i de momentene som tillegges vekt når reglene 
anvendes. Jacobsen og medarbeidere viser til at utfallet blir best for 
klienter som «kjenner systemet og vet når man skal argumentere 
for behov, når det det lønner seg å aksentuere skikkethet, og når 
det gjelder å legitimere de rettigheter man har» (Jacobsen mfl., 
1982: 39-40, kursiv i original). Tilgang til helsetjenester handler 
om ulike typer kunnskap og kompetanser: 1) kunnskap om hvilke 
plager eller bekymringer helsetjenesten kan bidra til å håndtere, 
2) tilgang til og forståelse av relevant informasjon og 3) kunnskap om 
hvor og hvordan man får kontakt med helsetjenesten (Levesque 
mfl., 2013, se forøvrig Berge, Kaur og Radhakrishnan, kapittel 2 i 
denne boken). 

Det er kjent at kunnskap er en kritisk faktor for egen helse 
og for helsen til barn man har ansvar og omsorg for (Deaton, 
2011; Eyal, Hurst, Norheim, & Wikler, 2013). Høy sosioøko- 
nomisk status folges av mer sosial kapital, for eksempel kjen- 
nskap til kultur og koder (Rocco, Fumagalli, & Suhrcke, 2014). 
Kommunikasjon og kunnskapsdeling er sentralt for hvordan et 
helseproblem blir forstatt og handtert. Det er i samhandlingen 
mellom legen/helsetjenesten og pasienten i kommunehel- 
setjenesten at registrerings- og kompetanseterskelen gjør seg 
gjeldende. Album og medarbeideres mangeårige studier av diag- 
noser og medisinske spesialiteters prestisje viser at utdanning 
og yrke påvirker holdninger til ulike helseproblemer og pasi- 
enter (Album, Johannessen, & Rasmussen, 2017). Diagnoser er 
produkter av sosiale og kulturelle fortolkninger, og samspillet 

mellom lege og pasient kan derfor pavirke helsetjenesten, for 
eksempel i sporsmal om videre henvisning (Bringedal & Tufte, 
2012). Disse samhandlingsbarrierene far dermed betydning for 
hvilke pasienter som blir prioritert videre i systemet gjennom a 
bli henvist til spesialisthelsetjenesten. 

Den tredje terskelen i systemet er en effektivitetsterskel. 
Forvaltningssystemet kan avvise eller redusere tildeling dersom 
«tilfredsstillelsen av mottakerens behov kommer i konflikt med 
effektivitetsnormer hos den enkelte tjenesteutøver, deres forestil- 
linger eller følelser av hvordan ressursene bør disponeres» (ibid. 
s. 40). Prioriteringsregler utgjør slik en effektivitetsterskel, fordi 
de skal sette rammer for tilgang til spesialisthelsetjenesten, blant 
annet ressursbruk målt mot forventet utbytte. Ved vurderingen av 
om pasienten har rett til nødvendig planlagt helsehjelp fra spesia- 
listhelsetjenesten, skal helsearbeiderne og legene prioritere etter 
kriteriene som framgår av prioriteringsforskriften og av prior- 
iteringsveilederne. Noen pasienter blir vurdert til å ha behov for 
og rett til nødvendig helsehjelp. Pasienter som etter en faglig vur- 
dering ikke anses å oppfylle de rettslige kriteriene, blir avist eller 
sendt tilbake til henvisende instans i den kommunale helse- og 
omsorgstjenesten (se Riska og Aasen, kapittel 3 i denne boken). 
Avvisning eller redusert tildeling av tjenester skal skje dersom 
tilfredsstillelse av mottakernes behov kommer i konflikt med 
effektivitetskriteriene hos tjenestetilbyderne. 

Den rettslige reguleringen av tilgang til helsetjenester er 
betraktelig forandret de siste årene. Tross dette kan tildeling av 
helsetjenester gi en utilsiktet virkning, ved at noen pasienter som 
burde fått hjelp, kan stille svakt når det gjelder å tilfredsstille sys- 
temets krav til initiativ, kompetanse og effektivitet. Spørsmålet 
er om e-helse kan påvirke samhandlingsbarrierene og fun- 
gere som en støttende reguleringsmekanisme for lik tilgang til 
spesialisthelsetjenester. 

E-helse som reguleringsstotte? 


I 2017 har deler av befolkningen i Norge, inkludert helsepersonell, ulik 
fortrolighet med digitale brukerflater og elektronisk kommunikasjons- 
utstyr. Innbyggere under 30 år har vokst opp med IKT, mens de fleste 
innbyggere over 70 år møtte digitaliseringen i siste del av sitt yrkesliv. 
Dagens barn blir introdusert for digitale verktøy før skolestart, og digi- 
tal kompetanse er blitt et kjerneområde i grunnskolen. Helserelatert 
informasjon er tilgjengelig på internett via faste oppslag kontrollert av 
redaktøren på nettsider som for eksempel det norske Helsebiblioteket 
(såkalt Web1.0), og på de deltakerdrevne og interaktive nettjenestene 
der innholdet i prinsippet kan publiseres av hvem som helst fra hvor 
som helst (såkalt Web2.0). Tilgang til denne informasjonen krever 
kunnskap, ferdigheter og IKT-utstyr. Levesque og medarbeideres stud- 
ier (2013) av hva som påvirker tilgang til helsetjenester, viser at tilgang 
krever et kompleks sett med kompetanser og ressurser. Som pasient skal 
man forholde seg til mange ulike logikker, for eksempel åpningstider 
og avstander, hvilket kan favorisere dem med god råd, høy utdanning 
og mye selvstyrt tid. Arbeidslivslovgivningen gir ikke rett til fri med 
lønn fra arbeid for å gå til lege, tannlege, fysioterapeut eller lignende 
i arbeidstiden. Det er stor variasjon mellom offentlig og privat sektor 
og mellom og innad på ulike arbeidsplasser. Noen får fri med lønn, 
andre ikke, hvilket kan påvirke om de har anledning til å oppsøke hel- 
setjenester i arbeidstiden." Under diskuterer vi noen sider ved e-helse 
og samhandling mellom lege og pasient og drøfter om mer kunnskap 
hos pasienter kan endre tilgangen til og bruken av helsetjenester. 


Registreringsterskelen 
Som nevnt blir man klient eller pasient ved å ta initiativ til å regi- 
strere sitt behov på et legekontor. Denne typen registreringsterskel 


1 Lege- og tannlegebesøk i arbeidstiden, Lovdata: https://lovdata.no/artikkel/lege- 


og tannlegebesok i arbeidstiden/24 [lest 05.12.2017]. 

forutsetter at pasienten ma forflytte seg dit tjenesten er, hvilket 
bade tar tid og koster penger. Om vi far samme utvikling av e-helse 
i Norge som i andre land, blir det økende muligheter for å få ordnet 
mindre helseproblemer i helsekiosker på et handlesenter, eller via 
videokonsultasjon fra eget hjem. Lege og pasient kan da sammen 
vurdere om det er nødvendig med ansikt til ansikt-konsultasjon 
for videre henvisning. Dette kan både senke terskelen for å bli regi- 
strert og redusere antall ansikt til ansikt-konsultasjoner der det 
ikke er aktuelt med videre henvisning. 

Statistikk over nett-trafikk på Helsenorge.no* viser at siden har 
hatt jevnt stigende besøkstall siden den ble lansert, med rundt 1,5 
millioner besøkende per måned. De fleste bruker smarttelefon 
eller nettbrett, og det er kunnskapssidene som har størst trafikk. 
Mange nordmenn har opprettet personlig helsearkiv, cirka 1,4 mil- 
lioner, og Helsenorge.no har et økende antall følgere på Facebook, 
cirka 40 000 per september 2017. For eksempel ble et innlegg på 
Helsenorge.no om fibromyalgi i september 2017 delt over 12 000 
ganger.’ Samlet sett betyr det at svært mange nordmenn forholder 
seg til digital helseinformasjon og kommunikasjon daglig, og 
trafikken på disse nettsidene ser ut til å øke fra uke til uke. 

I motsetning til mange andre land er det omtrent full inter- 
nettdekning i Norge. Det er viktig å merke seg at full inter- 
nettdekning ikke betyr det samme som at alle som har tilgang til 
nettet, bruker det. Vi vet også at befolkningen i Norge har svært 
god tilgang på internett og ulike brukerflater for kommunikasjon 
som datamaskiner, nettbrett, smarttelefoner og smart-TV, sen- 
sorteknologi, sporingsteknologi og så videre. Siste oppdaterte tall 
for 2017 viser at 97 prosent av befolkningen har tilgang til internett, 


2 http://www.helsenorgebeta.net/wp-content/uploads/2017/10/helsenorge_ 
statistikk sep2017.pdf [lest 09.10.2017] 

3 — Helsenorge.no, statistikk september 2017: http://www.helsenorgebeta.net/ 
wp-content/uploads/2017/10/helsenorge. statistikk sep2017.pdf [lest 09.10.2017] 

og 96 prosent av befolkningen fra 16-79 ar har brukt internett de 
siste tre manedene.* Halvparten av alle nettbrukere handler varer, 
tjenester eller reiser over internett, og over 90 prosent bruker e-post 
og nettbank. 

Offentlig helseinformasjon pa nett og digital kommunika- 
sjon skal kunne na alle innbyggere i Norge, hvilket forutsetter at 
det ma være tilgjengelig pa flere sprak og sprakformer, og det ma 
gjøres tilgjengelig for personer med redusert syn og/eller hørsel. 
Digitalisering av informasjon og kommunikasjon øker tilgang for 
personer med sansetap ved å tilby informasjon med tilrettelagt 
design, bilder og lyd. 

Anbefalinger og støtte for å ta initiativ til å registrere seg kan 
finnes i helserelatert informasjon på internett eller i elektron- 
isk kommunikasjon med helsevesenet. For å kunne ha nytte av 
internettbasert helseinformasjon kreves det tilgang til elektron- 
iske kommunikasjonsmidler, det kreves noe teknologiske kom- 
petanse, og det kreves tilstrekkelig kompetanse til å kunne vurdere 
det man finner i sosiale medier eller på offisielle kvalitetssikrede 
helsesider (Norman, 2012). Registreringsterskelen henger derfor 
tett sammen med kompetanseterskelen, her avgrenset til digital 
helsekompetanse. 


Kompetanseterskelen 


E-helse forutsetter digital helsekompetanse i betydningen for- 
trolighet med kommunikasjons- og informasjonsteknologi. 
Digital helsekompetanse omfatter kunnskap om hvordan man 
skal søke, finne, forstå, velge ut, tolke og eventuelt ta i bruk 
helseinformasjon fra internett (Norman, 2011; Norman & 
Skinner, 2006; Quaglio mfl., 2016). E-helse forutsetter at pub- 
likum og helsepersonell har tilgang til internett og får tilegne 


4 IKT-bruki befolkningen 2017: https://www.ssb.no/ikthus [lest 09.10.2017] 

seg digitale grunnkompetanser. Digital helsekompetanse bygger 
på tilgang til og kunnskap om bruk av internett og ulike bruker- 
flater, det forutsetter analytisk kompetanse, og det forutsetter 
kompetanse til å vurdere om og hvordan kunnskapen kan være 
relevant for en bestemt person i en bestemt situasjon (Norman, 
2011; Norman & Skinner, 2006). 

Forskjeller i sosioøkonomiske betingelser og levekår påvirker 
risiko for helseplager og hvilke helserelaterte valg den enkelte 
har (Berkman, Sheridan, Donahue, & Halpern, 2011; Ihle & 
Sudmann, 2014b; Sørensen mfl., 2012). Helserelaterte valg handler 
om hverdagsrutiner og vaner, valg om å oppsøke helsetjenesten 
og eventuell tilslutning til utrednings- eller behandlingsopplegg. 
Kunnskap som kan støtte helserelaterte valg eller beslutninger, kan 
blant annet finnes på internett. Personer med høyere utdanning 
har tidligere hatt bedre tilgang til digitalisert helseinformasjon og 
høyere digital helsekompetanse. Nyere studier av digital helsekom- 
petanse (e-health literacy på engelsk), det vil si kompetanse til å 
søke, finne, forstå, vurdere og eventuelt ta i bruk helseinformasjon 
fra internett, viser at de sosioøkonomiske forskjellene får betyd- 
ning på nye måter. Fortrolighet med teknologi (smarttelefon, net- 
tbrett, datamaskin, smart TV, smartklokke) kan under noen vilkår 
være viktigere enn sosioøkonomisk status (Friemel, 2016) for å få 
utbytte av e-helse og ta vare på egen helse. 

En amerikansk studie av digital helsekompetanse blant brukere 
av en privat og en offentlig klinikk viste at deltakerne først og 
fremst stolte på informasjon fra helsepersonell, og at den digi- 
tale kompetansen hadde mindre betydning i selve møtet med 
helsepersonell. Forfatterne understreker derfor at betydning av 
kommunikasjon, informasjon og samvalg ikke er mindre om den 
digitale helsekompetansen er god (Gutierrez, Kindratt, Pagels, 
Foster, & Gimpel, 2014). Nyere forståelser av helse som sosial 
praksis (Crawford, 2006), der samhandling med venner, familie 

og helsetjenesten er sentralt, og helse som evne og ressurser til 
a tilpasse seg, handtere og mestre sosiale, fysiske og emosjonelle 
utfordringer (Huber mfl., 2011) er godt egnet for videre utvikling 
av e-helse. Helse er en dynamisk ressurs, og okt tilgang til infor- 
masjon og diskusjon med helsepersonell kan styrke den enkeltes 
muligheter til å håndtere helserelaterte utfordringer. Motet mel- 
lom publikum, helsepersonell og helsetjeneste er avhengig av bade 
virtuelle og reelle moter, synkron (i sann tid) og asynkron (for- 
skjovet tid) kommunikasjon, basert pa deling av best tilgjengelig 
informasjon og kunnskap. 

Pa den annen side kan helseinformasjon pa internett være mer 
til skade enn nytte dersom befolkningen ikke har kompetanse til 
a skille ulike typer nettoppslag (blogg, reklame, offentlig informa- 
sjon, vitenskapelige kilder) fra hverandre. Flere studier pa tvers av 
land og sosiale kontekster viser at alder (opptil 65 ar) og utdanning- 
sniva har liten eller ingen betydning for hvordan folk soker etter 
helseinformasjon, og for hvordan de velger å handle som følge av 
denne informasjonen (Diviani, Van den Putte, Giani, & Van Weert, 
2015). Det er imidlertid påvist utdanningsrelaterte forskjeller i 
evnen til å analysere innholdet og i hvordan man vurderer egen 
kompetanse i forhold til helsepersonellets kompetanse. Studier av 
digital helsekompetanse i en norsk kontekst viste at de med minst 
utdanning var mer selvsikre og interesserte i å diskutere med legen 
enn dem med høyere utdanning, som viste til at de ikke var leger, 
og ikke hadde nødvendig kompetanse til å vurdere det de fant 
(Fredriksen & Sudmann, 2016). Et gjennomgående trekk i norske 
og utenlandske studier er at publikum i rollen som pasienter leter 
opp informasjon på internett og diskuterer det de finner på nettet 
med familie og venner og helsetjenesten. Kompetanseterskelen kan 
derfor senkes ved at publikum tilegner seg både ny digital kunn- 
skap og kritisk kompetanse. På den annen side kan det komme nye 
kompetanseterskeler på tvers av de tradisjonelle sosioøkonomiske 

skillene, og det kan oppsta nye skiller vi enna ikke har sett kon- 
turene av (Friemel, 2016). Den digitale helsekompetansen varierer, 
og kombinasjon av kommunikasjon via nett og kommunikasjon 
ansikt til ansikt kan gi kunnskapsstøtte og vurderingsstøtte for 
både pasienter og leger. 


Effektivitetsterskelen 


De rettsreglene som gjelder for prioritering av helsetjenester 
(se Riska og Aasen, kapittel 3 i denne boken), skal bidra til at de som 
har størst behov, får tildelt tjenester før dem med mindre behov, ut 
fra hensyn til nytte, ressurser og alvorlighet. Reglene skal bidra til 
at denne rangeringen er forutsigbar både for henvisende lege og for 
den enkelte pasient. Prioriteringsreglene er et verktøy primært for 
dem som forvalter tilgang til spesialiserte helsetjenester, samtidig 
som de gir informasjon om på hvilke grunnlag beslutninger fattes. 
Helsevesenet i Norge gir omfattende informasjon om hvilke ret- 
tigheter pasienter har, for eksempel gjennom Helsedirektoratet og 
sykehusenes hjemmesider. I den grad slike rettigheter er formidlet 
på en allmenn måte, kan denne informasjonen styrke den enkeltes 
muligheter til å ta helserelaterte valg og beslutninger, og til å bli en 
aktiv deltaker i utformingen av egen helsetjeneste. Retten til fast- 
lege, til fritt behandlingsvalg og frist for når behandling skal finne 
sted, er eksempler på rettigheter som er konkrete og tydelige og 
dermed enkle å forstå innholdet av. 

Ett evalueringskriterium for allmennrettede nettsider er at 
språket skal være tydelig og enkelt, og ikke preget av faguttrykk 
eller fagterminologi. Prioriteringsreglene er styringsinstrumenter 
som befolkningen generelt, og hver enkelt i rollen som pasient, 
skal kunne tilegne seg kunnskap om. Om innholdet av og vil- 
kårene for å oppfylle individuelle rettigheter er uklare eller blir 
presentert eller informert om på en uklar måte, kan dette bidra 

til at informasjon om ulike handlingsvalg i realiteten svekkes 
(Magnussen & Nilssen, 2015). 

I et møte mellom pasient og lege er legen avhengig av flere typer 
informasjon om pasientens helseproblem — det pasienten presen- 
terer selv, det som kan registres via undesøkelse av kroppen, og 
det som er kjent fra før om tilsvarende tilstander (for eksempel 
artrose i en hofte og vurdering av når man kan sette inn et kunstig 
hofteledd). Legen vurderer dette samlet opp mot de kravene som 
er satt for hofteproteser. Relevant kunnskap og informasjon om 
slitasjegikt i hofteleddet, og hvilke symptomer og plager som må 
være til stede for innsetting av kunstig ledd, finnes på internett. 
Pasienter kan selv finne denne informasjonen, få tilsendt lenker til 
kvalitetssikrete sider eller bli tipset av legen. 

Elektroniske henvisningsskjemaer i pasientens journal just- 
erer for diagnoser og gir direkte kunnskapsstøtte og klinisk støtte 
til legen, og indirekte kunnskapsstøtte for pasienten. Eskeland 
(2017) har i en simuleringsstudie prøvd ut elektronisk sjekklister 
i fastlegens journalsystem og fant at den henvisende legen inklud- 
erte mer klinisk relevant informasjon, at kvaliteten på henvisningen 
ble bedre, og at det ble oppdaget sykdom i langt større grad. 
Meldingen til Stortinget om verdier i pasientens helsetjeneste 
(Meld. St. 34 (2015-2016)) fokuserer på at pasientene skal være 
med på å fatte beslutninger som gjelder utredning og behandling - 
såkalt delt beslutningstaking eller samvalg (Sandman, Gustavsson, 
& Munthe, 2016). E-helse i form av standardiserte og digitaliserte 
prosedyrer bidrar derfor med kunnskapsstøtte og prosess-støtte 
til både fastlege og pasient samt klinisk beslutningsstøtte for leger 
i spesialisthelsetjenesten. Enhver situasjon skal bedømmes ut fra 
både de generelle og de spesielle kjennetegnene den har. Pasientens 
ønsker skal også bli tatt hensyn til så langt det er faglig forsvarlig 
og innenfor regelverket. Effektivitetsterskelen får mindre betyd- 
ning når pasient og lege allerede i utgangspunktet har en del felles 

informasjon om hvilke vilkår som må oppfylles for å få tildelt en 
spesialisthelsetjeneste. Videreutvikling av e-helseverktoy kan bidra 
til okt kvalitet pa henvisninger, som igjen kan bidra til mer effektive 


vurderinger av henvisningen. 


Avsluttende betraktninger 


Tilgang til digitale medier og kunnskap om digitale helseressurser 
kan bidra til a redusere samhandlingsbarrierer i helsetjenesten. Det 
kan ogsa pavirke tilgangen til spesialisthelsetjenester for dem som 
bruker internett for helseformal. Samhandlingsbarrierer knyttet 
til registrering og kompetanse kan bygges opp eller senkes gjen- 
nom hvordan nettsider utformes, og hvordan innholdet formes, 
samt gjennom hvilke implisitte krav som stilles til brukerflatene. 
Eldre IKT-utstyr kan være ute av stand til å lese nyere nettsider 
eller ute av stand til å laste ned applikasjoner (apper). Barrierene 
kan imidlertid bli enda større for dem som ikke bruker internett, 
og vi har liten kunnskap om hvordan personer over 65 år bruker 
internett for helseformål. Eksempelvis kan manglende fortrolighet 
med elektroniske kommunikasjonsplattformer (bestille time hos 
fastlege, fornye resept, oversikt over resepter etc.) øke registrerings- 
terskelen og kompetanseterskelen. 

Vi har i dette kapitlet diskutert om e-helse kan støtte opp om 
den rettslige reguleringen som har til hensikt å sikre befolkningen 
lik tilgang til helsetjenester. Sentrale spørsmål er hvordan e-helse 
kan gi kunnskapsstøtte, vurderingsstøtte, beslutningsstøtte og 
prosesstøtte som støtter opp om de overordnete målsetningene 
for norsk helsetjeneste. E-helse bidrar utvilsomt til at flere får til- 
gang til helserelatert informasjon, samtidig som den kan lage nye 
digitale skiller som forsterker eller bryter med andre sosiale skiller 
(Friemel, 2016). Senkete samhandlingsbarrierer bidrar til endrete 
handlingsbetingelser for pasienter og helsetjenesten - enten 

sporsmalet gjelder prioritering eller tilgang til helsetjenester mer 
generelt. Nar betingelsene endres, endres samhandlingsformene, 
ogsa pa mater som ikke er forutsett, og som kan ha konsekvenser 
for prioritering. Dreining mot «pasientens helsetjeneste» oker 
enkeltindividenes ansvar for egen helse, noe som kan oppleves som 
en tilleggsbelastning eller fungere som et nytt mulighetsrom (Meld. 
St. 19 (2014-2015); Meld. St. 34 (2012-2013)). Endrete betingelser 
for samhandling kan ha innvirkning pa beslutninger om helsehjelp 
og dermed pa prioritering, og det kan fore til ansvarsfraskrivelse 
pa systemniva. Den teknologiske utviklingen gar i retning av at 
det kan opprettes «mini-sykehus» i private hjem for handtering 
av sammensatte helseutfordringer som tidligere bare ble behan- 
dlet i sykehus (dialyse, kols, smertebehandling, sarbehandling, 
hjerterehabilitering, respiratorbehandling, hjemmedød). Dette 
kan utfordre bade reguleringen og prioriteringen av helsetjen- 
ester. Vi vet forelopig ikke hvordan denne utviklingen vil pavirke 
tjenestedesign, kostnader, arbeidsdeling eller tilgang pa kvalifisert 
helsepersonell. 

Hva som utgjor nodvendig og tilstrekkelig kompetanse for 4 
kunne nyttiggjøre seg helserelatert informasjon på internett og for 
å kunne bruke elektroniske samhandlingsformer, er ikke entydig. 
Ut fra det vi vet om håndtering av det elektroniske grensesnittet 
mellom pasienter og sykehus — blant annet at man må beherske elek- 
tronisk post, elektronisk journal, tekstmeldinger, individuelt ansvar 
for å sjekke inn på sykehuset — blir det nødvendigvis vanskelig for 
mange. Kompetanseterskelen blir høy når man skal holde oversikt 
over og ta hensyn til mange ulike helseproblemer og funksjons- 
nedsettelser på en gang (multimorbiditet, høy alder, svekket syn 
og hørsel). Det er nødvendig med en kritisk holdning til økende 
bruk av IKT som eneste kommunikasjonskanal mellom helsetjen- 
esten og publikum. Selv om helserelatert teknologi kan bidra til 
bedre helsetjenester, advarer vi mot en teknologioptimisme preget 

av naivitet og manglende arvakenhet for at denne utviklingen 
i seg selv kan skape nye utfordringer og barrierer (se Hofmann, 
kapittel 10 i denne boken). 

Det er interessant at tilgangen til helseinformasjon pa internett 
skaper nye sosiale praksiser og nye former for samhandling mel- 
lom pasienter og (fast)legene deres (Diviani mfl., 2016; Fredriksen 
& Sudmann, 2016). Allmenn digital helsekompetanse, altsa den 
samlete evnen til a soke, finne, forsta og ta helserelaterte valg og 
beslutninger, gir befolkningen flere muligheter til 4 ta vare pa egen 
helse og bidra i utformingen av egen helsetjeneste. Pasientrollen 
endres nar informasjon og kunnskap fordeles pa nye mater. Nar 
publikum har et bedre tilfang av helsekunnskap og kompetanse, 
endres betingelsene for samhandling, enten pasientene er aktive 
eller mer tilbakelent i ansikt til ansikt-møter med helsepersonell. Et 
sentralt spørsmål er på hvilke måter dette kan endre betydningen 
av sosioøkonomiske ulikheter i samspillet mellom befolkningen 
og helsetjenesten, og på hvilke måter dette kan påvirke rettslig- 
gjøringens betydning for tilgang. 

Digital helsekompetanse kan bygge ned samhandlingsbarrierer 
og gi henvisende instans (for eksempel fastlegen) bedre grunnlag 
for å vurdere om pasienten skal henvises til spesialisthelsetjenesten 
eller ikke, hvilket i neste omgang kan gi spesialisthelsetjenesten 
bedre grunnlag for å vurdere rett til prioriterte helsetjenester. Vi 
bruker alle den kunnskapen og de ressursene vi har tilgjengelig, 
for å ta helserelaterte valg. Kunnskap om rettigheter og prioriter- 
ing kan øke handlingsrommet, men ikke nødvendigvis påvirke de 
beslutningene som tas i konkrete situasjoner. Dersom det viser 
seg at tilegnelse og bruk av helserelatert informasjon på internett 
ikke følger de klassiske sosiale skillelinjene, kan digital helsekom- 
petanse ha potensial til å endre de konkrete helsemøtene, og even- 
tuelt påvirke utløsningen av individuelle rettigheter. Vi trenger 
mer kunnskap om hvordan digitalisering av samhandling mellom 

befolkningen og helsepersonell bidrar til 4 fjerne eller skape nye 
sosiale skillelinjer som pavirker tilgang til helsetjenester, og dermed 
muligheter for å bli prioritert til en spesialisthelsetjeneste. 

E-helsefeltet endres meget raskt, og det er store nasjonale og 
internasjonale kommersielle interesser knyttet til utvikling og 
iverksetting. E-helse er avhengig av tverrfaglig innsats og forståelse, 
der helse og helsetjenesten må ses i sammenheng med industriell 
og teknologisk utvikling samt utvikling av regulering og rettslig- 
gjøring. Digitalisering av helsetjenesten må skje i kombinasjon 
med organisasjonsutvikling og samhandling på tvers av nivåer og 
profesjonsgrenser. Sluttbrukere (publikum, pasienter, helseperson- 
ell osv.) og forskere bør løfte fram både ønskete og uønskete sider 
av den digitale helsetjenesten. Denne typen kunnskap kan bidra til 
en økt forståelse av de mulighetene og begrensningene som finnes 
for at tilgang til helsetjenester skal kunne reguleres gjennom retts- 
lige virkemidler. 


Referanser 


Aasen, H.S. & Magnussen, A-M. (2016). Prioriteringsveiledere i 
skjæringspunktet mellom rett og medisin. Retfærd, 39(2), 19-31. 
Album, D., Johannessen, L.E.F. & Rasmussen, E.B. (2017). Stability and 
change in disease prestige: A comparative analysis of three surveys 

spanning a quarter of a century. Social Science & Medicine, 180, 45-51. 

Barry, M.J. & Edgman-Levitan, S. (2012). Shared decision making—the 
pinnacle of patient-centered care. New England Journal of Medicine, 
366(9), 780-781. 

Berkman, N., Sheridan, S., Donahue, K. & Halpern, D. (2011). Low 
health literacy and health outcomes: An updated systematic review. 
Annals of Internal Medicine, 155, 97-107. 

Bringedal, B. & Tufte, P.A. (2012). Social and diagnostic inequality in 
health. Scandinavian Journal of Public Health, 40(7), 656-662. 

Crawford, R. (2006). Health as a meaningful social practice. Health:, 
10(4), 401-420. 


255 


ANNE-METTE MAGNUSSEN, TOBBA THERKILDSEN SUDMANN 


Deaton, A. (2011). What does the empirical evidence tell us about the 
injustice of health inequalities? https://ssrn.com/abstract=1746951 
doi:http://dx.doi.org/10.2139/ssrn.1746951. 

Diviani, N., Fredriksen, E.H., Meppelink, C., Mullan, J., Rich,W. & 
Sudmann, T.T. (2016). Online health information quality and strategies 
to assess it: A Cross-cultural qualitative study. Paper presented at the 
EACH - European Association for Communication in Healthcare, 
Heidelberg, Germany. 

Diviani, N., Van den Putte, B., Giani, S. & Van Weert, J.C.M. (2015). 

Low health literacy and evaluation of online health information: 
A systematic review of the literature. Journal of Medical Internet 
Research, 17(5):e112. doi:10.2196/jmir.4018. 

Eskeland, S.L. (2017). Appropriateness and quality of referral letters 
in gastroenterology. Development of a quality score and a referral 
improvement tool. (PhD), University of Oslo, Oslo. 

Eyal, N., Hurst, S.A., Norheim, O.F. & Wikler, D. (2013). Inequalities 
in health: concepts, measures, and ethics. Oxford, England: Oxford 
University Press. 

Fredriksen, E.H. & Sudmann, T.T. (2016). Fra sok til bruk av 
helseinformasjon pa Internet: e-Health literacy i en norsk kontekst. 
(From seeking to using Internet-based health information - eHealth 
literacy in a Norwegian context). Fysioterapeuten, 83(10), 16-21. 

Friemel, T.N. (2016). The digital divide has grown old: Determinants of a 
digital divide among seniors. new media & society, 18(2), 313-331. 

Gunningham, N. & Sinclair, D. (1999). Integrative regulation: a principle- 
based approach to environmental policy. Law & Social Inquiry, 24(4), 
853-896. doi:10.1111/j.1747-4469.1999.tb00407.x 

Gutierrez, N., Kindratt, T.B., Pagels, P., Foster, B. & Gimpel, N.E. (2014). 
Health literacy, health information seeking behaviors and internet 
use among patients attending a private and public clinic in the same 
geographic area. Journal of Community Health, 39(1), 83-89. 

Hauge, H.N. (2017). Den digitale helsetjenesten. Oslo: Gyldendal akademisk. 

Huber, M., Knottnerus, J. A., Green, L., van der Horst, H., Jadad, A.R., 
Kromhout, D.,... van der Meer, J.W.M. (2011). How should we define 
health? BMJ, 343. 

Ihle, R. & Sudmann, T.T. (2014a). Health Encounters with Minority 
Patients - Changing Perspectives from Tolerance and Intercultural 


256 


RETTSLIG REGULERING OG E-HELSE 


Communication to Empowerment and Shared Decision-Making 
FLEKS Scandinavian Journal of Intercultural Theory and PRactice, 1(2). 

Ihle, R. & Sudmann, T.T. (2014b). Sosiale ulikheter i helse. I U-G.S. 

Goth & J.E. Berg (red.), Folkehelse i ett norsk perspektiv (s. 65-90). 
Oslo: Gyldendal akademisk. 

Jacobsen, K.D., Jensen, T.Ø. & Aarseth, T. (1982). Fordelingspolitikkens 
forvaltning. Sosiologi i dag, 12(3), 29-49. 

Levesque, J-F., Harris, M.F. & Russell, G. (2013). Patient-centred access 
to health care: conceptualising access at the interface of health systems 
and populations. International journal for equity in health, 12(18). 
doi:https://doi.org/10.1186/1475-9276-12-18. 

Magnussen, A-M. & Nilssen, E. (2015). Sosialt medborgerskap, autonomi 
og deltagelse. Tidsskrift for Velferdsforskning, 18(1), 61-75. 

Meld. St. 19 (2014-2015). Folkehelsemeldingen. Mestring og muligheter. 
Oslo: Helse- og sosialdepartementet. 

Meld. St. 34 (2012-2013). Folkehelsemeldingen: God helse - felles ansvar. 
Oslo: Helse- og omsorgsdepartementet. 

Meld. St. 34 (2015-2016). Verdier i pasientens helsetjeneste - Melding om 
prioritering. Oslo: Helse- og omsorgsdepartementet. 

Melting, J.B. & Frantzen, L. (2015). Forste gevinstrealiseringsrapport med 
anbefalinger. Nasjonalt velferdsteknologiprogram. Oslo. 

Norman, C.D. (2011). eHealth literacy 2.0: problems and opportunities with 
an evolving concept. Journal of Medical Internet Research, 13(4), e125. 

Norman, C.D. (2012). Social media and health promotion: Sage 
Publications Sage UK: London, England. 

Norman, C.D., & Skinner, H.A. (2006). eHealth Literacy: Essential 
Skills for Consumer Health in a Networked World. Medical Internet 
Research, 8(2): e9. 

NOU 2014:12. Apent og rettferdig - prioriteringer i helsetjenesten. Oslo: 
Helse- og omsorgsdepartementet. 

Quaglio, G., Sørensen, K., Ribig, P., Bertinato, L., Brand, H., Karapiperis, T.,.. . 
Dario, C. (2016). Accelerating the health literacy agenda in Europe. Health 
Promotion International, 32(6), 1074-1080. doi:https://doi.org/10.1093/ 
heapro/daw028 

Rocco, L., Fumagalli, E. & Suhrcke, M. (2014). From social capital to 
health-and back. Health economics, 23(5), 586-605. 


257 


ANNE-METTE MAGNUSSEN, TOBBA THERKILDSEN SUDMANN 


Sandman, L., Gustavsson, E. & Munthe, C. (2016). Individual 
responsibility as ground for priority setting in shared decision- 
making. Journal of medical ethics, 42(10), 653-658. 

Schaffer, B.B. & Wen-hsien, H. (1975). Distribution and the 
Theory of Access. Development and change, 6(2), 13-36. 
doi:10.1111/j.1467-7660.1975.tb00674.x. 

Sorensen, K., Van den Broucke, S., Fullam, J., Doyle, G., Pelikan, J., 
Slonska, Z. & Brand, H. (2012). Health literacy and public health: 

A systematic review and integration of definitions and models. BMC 
Public Health, 12(1), 80. doi:10.1186/1471-2458-12-80 

Stiggelbout, A.M, Van der Weijden, T., De Wit, M.P.T, Frosch, D., 
Légaré, F., Montori, V.M. . . . Elwyn, G. (2012). Shared decision 
making: really putting patients at the centre of healthcare. BMJ: British 
Medical Journal (Online), 344. 

World Health Organisation. (2016). Global diffusion of eHealth: making 
universal health coverage achievable. Report of the third global 
survey on eHealth (Licence: CC BY-NC-SA 3.0 IGO. ed.). Geneva, 
Switzerland: World Health Organisation. 


258 


KAPITTEL 10 


Teknologitemming 


Om helseteknologiens uformelle 
føringer og hvordan disse 
kan tøyles 


Bjorn Hofmann, professor ved Institutt for helsevitenskap, Fakultet 
for medisin og helsevitenskap, Norges teknisk-naturvitenskapelige 

Abstract 


Technology has contributed to the most important advances in 
modern health care. Conditions that were previously mortal, can 
now be treated and healed. But the capabilities of technology far 
exceed the available resources. At the same time, technology has 
also been shown to have negative aspects in the form of overdiagno- 
sis, overtreatment, and severe side effects, if it is not introduced and 
used correctly. In addition, there is a significant technology drive 
in society in general and the health service in particular. Industry 
develops and promotes new technology, and patients and society 
demand more advanced technology. The combination of technology 


push and limited resources has created concern for prioritization 

and fair distribution of health services. This chapter therefore exam- 
ines: a) the driving forces behind the introduction of technology that 
pose challenges for prioritization, b) the activities and agencies that 
are established to handle such driving forces, and c) how the insti- 
tutions handle these driving forces. Do they promote priority set- 
ting criteria? Do they cease, stimulate, or cover the driving forces? 
The review shows that the agencies only partially handle these chal- 
lenges, partly because they are not developed for or aware of them. 
Some concrete questions are presented to help capture technology- 


driven deviations from current prioritization principles. 


Innledning 


Teknologien har bidratt til de viktigste fremskrittene iden moderne 
helsetjenesten. Livsviktige funksjoner som andedrett, sirkulasjon, 
ernering og utskilling av avfallsstoffer lar seg opprettholde og del- 
vis erstatte av teknologier som respiratorer, hjerte-lungemaskiner 
og dialysemaskiner. Tilstander som tidligere var dødelige, lar seg i 
dag behandle og helbrede. 

Samtidig har teknologien også vist seg å ha negative sider i form 
av overdiagnostikk, overbehandling og alvorlige bivirkninger om 
den ikke blir innført og brukt riktig. Tilstander som ikke fører 
til plager eller død, blir oppdaget og behandlet unødvendig. 
Overdreven bruk av visse teknologier fører dessuten til alvorlige 
helseproblemer, for eksempel økt forekomst av multiresistente 
bakterier. Historisk har viktige advarsler blitt ignorert, slik som da 
penicillinets oppdager, Alexander Fleming, allerede i sin takketale 
for Nobelprisen i 1945 advarte mot misbruk og resistens. 

I tillegg er det et betydelig teknologitrykk i samfunnet generelt 
og helsetjenesten spesielt (Koening, 1988; Mandell, 1983; Wolf & 
Berle, 1981; Hofmann, 2002). Industrien utvikler og fremmer 


ny teknologi, og pasienter og samfunnet etterspør mer avansert 

teknologi. Kombinasjonen av stort teknologitrykk og begrensede 
ressurser har skapt bekymring for prioritering og rettferdig fordel- 
ing av helsetjenester. Mange land har derfor forsokt 4 regulere 
innforingen av ny teknologi i helsetjenesten, blant annet ved 4 
utarbeide prinsipper eller foringer for prioritering og gjennom a 
opprette sentrale institusjoner. I dette kapitlet vil jeg drofte folg- 
ende spørsmål: 


1 Hvilke drivkrefter for innføringen av teknologi fører til en 
implisitt prioritering — og hvilke gir utfordringer for eksplisitt 
prioritering? 

2 Hvilke tiltak og institusjoner er etablert for å håndtere (effekten 
av) slike drivkrefter? 

3 Hvordan håndterer institusjonene (effekten av) disse drivkreftene? 


Jeg vil spesielt undersøke noen uformelle føringer for innføring og 
bruk av moderne teknologi og hvilke følger dette kan få for priori- 
tering av helsetjenester. De uformelle føringene representerer en 
form for implisitt prioritering, da de fører til en innføring og bruk 
av teknologi fremfor, eller på bekostning av, andre alternativer. Når 
teknologi innføres på implisitt vis, er ikke målene, prinsippene eller 
kriteriene for prioritering uttalte. Implisitt prioritering kan selvsagt 
sammenfalle med eksplisitt prioritering, der målene, prinsippene 
og kriteriene er uttalte, men innføringen kan også undergrave eller 
komme i konflikt med eksplisitt prioritering. I tillegg kan både de 
eksplisitte og implisitte implementeringene være intenderte og uin- 
tenderte. Det er ikke rom i dette kapitlet for å gjøre en detaljert 
analyse av når de uformelle føringene for innføring av teknologi er 
intenderte eller ikke. 

Med teknologi forstår jeg gjenstander (apparater, medikamen- 
ter), metoder (fremgangsmåter, kunnskap) og organisering som 
inngår i formålsrettet produktiv menneskelig aktivitet (Hofmann, 
2002; US Congress, 1982). En hjertestarter er mer enn en boks med 

elektroder, den er ogsa en metodikk for gjenoppliving som fokuse- 
rer pa hjertets elektriske signaler — og et system for slik gjenoppli- 
ving. Teknologi handler altså ikke bare om «bokser og piller», men 


om metoden, tenkemåter og det systemet som den inngar i. 


Hvilke drivkrefter kan ligge bak innforingen 
og bruk av teknologi? 


Det er godt kjent at industrien er en sterk pådriver for bruk av 
teknologi i helsetjenesten. Industrien har brukt betydelige ressurser 
og en lang rekke midler for å markedsføre og fremme bruken av 
teknologi (DeAngelis & Fontanarosa, 2008; Goldacre, 2012; Healy, 
2012). En mindre åpenbar påvirkning skjer gjennom vitenskapelige 
publikasjoner, der industrifinansiert forskning synes å publisere 
mer positive resultater for utbyttet av teknologi enn forskning som 
ikke er finansiert av industrien (Riaz, Raza, Khan, Riaz & Krasuski, 
2015). Tilsvarende dreining kan man se der forskningslederen har 
bindinger til industrien (Ahn, Woodbridge, Abraham, Saba mfl., 
2017). I tillegg foreligger det en betydelig publiseringsskjevhet, og 
siden man aksepterer en feilrate på fem prosent (95 prosent kon- 
fidensintervall), vil falske forskningsresultater publiseres og inngå 
i kunnskapsoppsummeringer og meta-analyser (Ioannidis, 2005), 
og videre preges slike studier selv av sterke interesser (Ioannidis, 
2016). Sterke interesser kan også gi seg utslag i polarisert forskning 
(Ploug & Holm, 2015), som gjør at noen forskningsresultater 
ser langt gunstigere ut enn det er uavhengig vurdert evidens for. 
Forholdet mellom nytte og risiko ved mammografiscreening er 
et eksempel på det (Ploug & Holm, 2015; Hofmann, 2018). 
Evidensen for effekten av teknologi kan derfor være overdrevent 
positiv og påvirke prioriteringer. Det er også kjent at industrien 
støtter pasientorganisasjoner økonomisk, og at pasientorganisa- 
sjoner jobber aktivt for å øke tilgangen til industriens produkter. 

Industrien bidrar også med kostnadseffektivitetsanalyser og 
metodevurderinger som kan være ubalanserte. Jeg kan ikke gå 
inn på alle måtene industrien kan påvirke prioriteringer på, men 
poenget her er å understreke at ulike aktørers sterke interesser kan 
virke inn på prioriteringer. 

En annen utfordring er det som kan kalles vikarierende grun- 
ner for innføringen og bruken av teknologi. Ett eksempel på dette 
kan observeres ved innføringen av kirurgiroboter, som har blitt 
utbredt i Norge og en rekke andre land. Disse gjør det mulig for 
operatøren (kirurgen) å styre en robot som gjennomfører selve 
operasjonen. Mange institusjoner innførte denne teknologien 
uten at det forelå god dokumentasjon av utbyttet. Da det viste 
seg at utbyttet var svært beskjedent, mens kostnadene og tids- 
bruken økte (Health Information and Quality Authority, 2012; 
Ho, Tsakonas, Tran, Cimon mfl., 2011; Kim, Chang & Baik, 2014; 
Lovschall, Carstensen, Tipsmark, Sogaard-Andersen mfl., 2015), 
fortsatte man å argumentere for at teknologien var viktig. Denne 
gangen ble det fremhevet at teknologien var vesentlig for 4 rekrut- 
tere fagfolk og profesjonelle (Hofmann, 2013; Kristensen & Leer- 
Salvesen, 2013). Pasientene ønsket a la seg behandle ved sykehus 
som hadde teknologien, og om mulig med teknologien. I dette 
eksemplet ble effektargumentet forst brukt som vikarierende 
grunn for rekruttering. Nar man tar i betraktning at rekruttering 
av pasienter skjer pa uriktige premisser (da pasientene feilaktig 
tror at robotkirurgi vil gi bedre utbytte), kan ogsa rekrutter- 
ingsargumentet være vikarierende for en annen underliggende 
grunn, eksempelvis «kult-a-ha-argumentet» (Hoymork, 2013; 
Abrishami, Boer & Horstman, 2014). Poenget er at underliggende 
og vikarierende grunner kan pavirke prioriteringer, blant annet 
ved at teknologier innfores uten at de gir utbytte for pasienter 
eller tilfredsstiller alminnelige prioriteringskriterier. Ultralyd 
utført av jordmødre og bruk av kardiotokografi (CTG) er andre 

eksempler der vikarierende grunner har veert viktige i innforingen 
av teknologi. 

I tillegg til vikarierende grunner kan det ogsa finnes skjulte grun- 
ner for innforing av teknologi. Det er kjent at ulike sykdommer 
og spesialiteter har ulik prestisje blant profesjonelle (Album & 
Westin, 2008; Album, 1991; Album, Johannessen & Rasmussen, 
2017), og det er grunner til å tro at dette kan påvirke prioritering av 
helsetjenester (Haldar, Engebretsen & Album, 2016; Brean, 2011). 
Akutte tilstander knyttet til organer som ligger hoyt i kroppen, og 
der det benyttes avansert teknologi, har høyere prestisje enn kro- 
niske og diffuse tilstander der det benyttes lite eller enkel teknologi 
(Album & Westin, 2008). Prioritering pa bakgrunn av status og 
prestisje erkjennes av fagfolk, men oppfattes som illegitimt og noe 
de selv ikke vil sta ansvarlig for (Haldar mfl., 2016). Dette er derfor 
en skjult form for prioritering som det er vanskelig 4 fa has pa bade 
erkjennelsesmessig, moralsk og handlingsmessig. 

Helt fra antikken har det eksistert en spenning mellom rasjona- 
lisme og empirisme i helsetjenesten, det vil si hvorvidt vi kan fa 
kunnskap om sykdommer gjennom (teoretiske betraktninger ved 
hjelp av) forstanden eller gjennom empirisk erfaring (Frede, 1986; 
Shryock, 1969; King, 1978; Kelly & Moore, 2012). Selv om empirisk 
etterprovbarhet av hypoteser har statt sterkt i medisinen, har det 
alltid veert en stor tro pa evnen til 4 tenke seg til sammenhenger 
i naturen og utbyttet av visse behandlingsformer. En slik sterk 
rasjonalisme har utvilsomt hatt en innvirkning pa vurderinger, 
prioriteringer og innforing av teknologier i helsetjenesten (Kelly & 
Moore, 2012). Eksempelvis er pulsoksymetri (Pedersen, Moller & 
Pedersen, 2003), medikamentutskillende stenter, positronemi- 
sjonstomografi (PET)(Hofmann, 2005b, 2002), kardiotokografi 
(CTG) (Olofsson, Ayres-de-Campos, Kessler, Tendal mfl., 2014) 
og protonterapi (Hofmann, 2009) innfort pa bakgrunn av rasjo- 
nelle argumenter mer enn empirisk evidens. I enkelte tilfeller er 

teknologi ogsa brukt selv om det foreligger dokumentasjon pa at 
den er mer skadelig enn til gavn (Fisher & Welch, 1999), fordi man 
har lagt storre vekt pa andre forhold enn pa evidens. Slik rasjona- 
listisk innføring og bruk av teknologi bryter med alminnelige pri- 
oriteringskriterier, slik som at helsetilbud skal være dokumentert 
kostnadseffektive. 

Det har også vært en lang tradisjon for såkalte hvite elefanter i 
helsetjenesten (Hofmann, 1998), det vil si en dyr gjenstand som 
koster mer i drift og vedlikehold enn den er til nytte — og som det 
kan være vanskelig å kvitte seg med." Eksempelvis anskaffes tekno- 
logi fordi sentrale aktører på området, slik som fagpersoner, mener 
det er viktig for den kliniske virksomheten eller for rekrutteringen. 
Når disse fagpersonene slutter, eller blir opptatt av et annet felt, blir 
teknologien stående ubrukt. Tilsvarende er det når faggrupper ivrer 
sterkt for innføringen av visse teknologier, eksempelvis monitore- 
ring av hemodynamiske parametre med Swan-Ganz-kateter (på 
tynt empirisk grunnlag i 1990-årene) (Chatterjee, 2009), men etter 
en stund går bort fra bruken. Hvite elefanter kan bryte med almin- 
nelige prioriteringsprinsipper for helsetjenesten, slik som krav om 
kostnadseffektivitet, og det bryter med krav om effektiv ressursut- 
nyttelse. Den viktigste utfordringen er at teknologien innføres for 
å tilfredsstille (dårlig begrunnede) faglige behov og ikke pasienters 
behov. Ikke sjelden skyves også pasienter foran i argumentasjonen 
(se om vikarierende grunner foran). 

En annen utfordring er den såkalte suppleringseffekten, der 
«gammel og dårlig» teknologi erstattes av ny teknologi, men der 
den gamle ikke fjernes, men inngår i klinisk aktivitet. Den kan 
inngå som «reserve» eller «beredskap», men kan bli tatt inn i 


ordinær drift igjen etter en tid. Senere må den igjen erstattes av 


1 Uttrykket hvite elefanter stammer fra Sørøst-Asia, der de ble sett på som hellige dyr 
som verken kunne settes til arbeid eller drepes. 

ny teknologi fordi den er for «gammel og dårlig». Ett eksempel er 
ultralydapparater som erstattes av nye, men som fortsatt brukes 
(pa grunn av «stor ettersporsel»), og sa ma erstattes av enda et 
nytt apparat noe senere (Hofmann, 2000). Suppleringseffekten 
skyldes darlige rutiner for avhending og er knyttet til avskaf- 
felsesproblemet, som ogsa kan gi en dreining av ressursbruken og 
gi skjevfordeling. 

Avskaffelsesproblemet er det alminnelige fenomenet at nar en 
teknologi er anskaffet, så er det vanskelig å «avskaffe den». Bordet 
fanger. Når teknologien først er anskaffet, ser det med andre ord 
ut til at vi må avfinne oss med den. I litteraturen omtales dette ofte 
som disinvestment-problemet (Haas, Hall, Viney & Gallego, 2012; 
Henshall, Schuller & Mardhani-Bayne, 2012). Dette skaper utfor- 
dringer for prioritering, fordi teknologien legger beslag på res- 
surser som har alternativ anvendelse (alternativkostnader). Det er 
selvsagt et problem dersom alternativet gir bedre utbytte. 

Medisinsk teknologi innføres og brukes ofte også for sikkerhets 
skyld (Hofmann, 2005a, 2001). Undersøkelser og diagnostiske tes- 
ter gjennomføres ikke fordi man tror at man vil finne sykdom, men 
fordi man vil være sikker på at personen er frisk. Utfordringen med 
dette er delvis at testene gir mange falsk positive testsvar når prak- 
sisprevalensen er liten, delvis at man øker antall tilfeldige funn (inci- 
dentaloma) uten betydning (overdiagnostikk), men som leder til 
unødvendig uro, oppfølging og behandling, at man identifiserer til- 
stander som man ikke kan gjøre noe med, og dels at alternativ bruk 
av ressursene kan gi mer igjen i form av helseforbedring. I tillegg 
gjøres undersøkelser og behandling ikke først og fremst for pasi- 
entens beste, men for helsepersonells beste, eksempelvis når inter- 
vensjoner gjøres for å unngå moralske, juridiske eller økonomiske 
følger. I tillegg forekommer det at teknologi brukes for å unngå at 
man kommer til å angre i fremtiden («anticipated decision regret») 
(Tymstra, 1989). Teknologibruk for sikkerhets skyld er ett aspekt av et 

mer generelt fenomen der teknologi brukes for å redusere usikkerhet. 
Prioriteringsmessig er teknologibruk for sikkerhets skyld særlig prob- 
lematisk når teknologien ikke bare brukes til beste for pasienten, og 
der målsettingen ikke primært er relatert til pasientens helse. 

Når teknologi innføres og brukes for andre formål enn (bare) til 
pasienters beste, kan dette også skyldes teknologiens symbolske bety- 
dning. Teknologi er knyttet til innovasjon, fremskritt og optimisme 
(Fredriksen, 2006; Haas mfl., 2012; Strand, Saltelli, Giampietro, 
Rommetveit mfl., 2016; Greenhalgh, 2013). Teknologier gir, som vi 
har sett, status og prestisje til sykdommer og spesialiteter (Album 
& Westin, 2008) og virker fascinerende og tiltrekkende på fagfolk 
(Høymork, 2013; Cassell, 1993; Davidson, 1995). Dersom hel- 
setjenestens og samfunnets prioriteringer av medisinsk teknologi 
er drevet av ren teknologibegeistring, er dette selvsagt utfordrende. 
Teknologibegeistringen kan gi seg til kjenne på mange måter, for 
eksempel ved en overdreven entusiasme og tro på enkle løsninger 
(quick fix)(Gardner, 1995), men også helt konkret ved at alminnelige 
prioriteringskriterier, som alvorlighet, effekt og kostnadseffektivitet, 
fravikes. Et eksempel på det siste finner vi i tilbudet av preimplanta- 
sjonsgenetisk diagnostikk (PGD) i Norge. PGD-nemnda, som vur- 
derer enkeltsaker i Norge, uttaler eksempelvis i ett av sine vedtak at 
«[t]il tross for lav suksessrate og små muligheter for å lykkes, skal slik 
behandling uansett være et tilbud fra det offentlige» (PGD-nemnda, 
2010, 2013). Samtidig er man klar over vesentlige kostnader knyttet 
til teknologien: «PGD er en ressurskrevende behandling basert på 
høyteknologiske metoder. Selv med den beste ekspertise vil det 
kunne være vanskelig å lykkes med å få et friskt barn»* Poenget 
her er ikke å gå inn i diskusjonen om PGD, men bare å bruke det 
som et eksempel på at det er problematisk dersom visse formål eller 
teknologier er hevet over alminnelige prinsipper for prioritering. 


2 — https://www.regjeringen.no/no/dokumenter/otprp-nr-26-2006-2007-/id446580/sec4 

Et annet eksempel er at flertallet i Bioteknologiradet anbefaler blod- 
test (NIPT) for a vurdere risiko for utviklingsavvik hos fostre, med 
argumentasjonen at «de som skal ta fosterdiagnostikk, bor fa tilgang 
pa de beste metodene», uten a gjøre noen vurdering av kostnadsef- 
fektivitet (Bioteknologiradet, 2017). 

Ved innføring av teknologier har det også vært advart mot skrå- 
planseffekter og moralske utglidninger. Dette gjelder særlig for 
kontroversielle teknologier, slik som ulike former for reproduk- 
sjonsteknologi (Hofmann & Moldestad, 2012) og fosterdiagnos- 
tikk. Dersom skråplanseffekter skulle medføre innføring og bruk 
av teknologier som ikke tilfredsstiller alminnelige prioriterings- 
kriterier, er dette selvsagt utfordrende. På den annen side er betyd- 
ningen av skråplanseffekten omdiskutert (blant annet fordi det 
forutsetter en form for teknologisk determinisme som i utgangs- 
punktet undergraver prioritering). Derimot kan man hevde at 
enkelte teknologier fungerer som brekkstang for utvidet bruk eller 
for innføring av nye teknologier mer enn de fører til utglidninger 
(Hofmann, 2016). Eksempelvis kan man hevde at hjelpesøsken 
(Mehmet-saken) har blitt brukt som brekkstang for innføringen 
av PGD i Norge (ibid). 

For kontroversielle teknologier kan dessuten teknologispørsmål 
omgå eller avlede oppmerksomheten fra vanskelige og viktige priori- 
teringsspørsmål. Istedenfor å diskutere hva som er gevinsten og tapet 
ved ulike former for fosterdiagnostikk, diskuterer man gjerne for eller 
mot tidlig ultralyd eller for eller mot blodprøve (ikke-invasiv prenatal 
test, NIPT). Istedenfor å diskutere hva en ny type computertomograf 
(CT) gir av utbytte for pasientene, diskuteres gjerne tekniske egenska- 
per som bedret oppløsning, økt nøyaktighet og raskere skannetider. 
Det synes å være enklere å diskutere enkeltteknologier eller tek- 
niske spesifikasjoner enn grunnleggende spørsmål om prioritering. 
Poenget er at om tekniske spørsmål tar oppmerksomheten fra grunn- 
leggende verdispørsmål, kan det undergrave eksplisitt prioritering. 

I tillegg virker det som om implementering og bruk av medi- 
sinsk teknologi er pavirket av visse «rasjonalitetsformer» eller 
bestemte kognitive tilboyeligheter (Ioannidis, 2008; Perry, 1984; 
Parens, 2014; Ioannidis, 2016). I praktisk implementering av 
teknologi synes man a styres av oppfatninger som at «mye er 
bedre enn lite», «nytt bedre enn gammelt», «det er bedre å vite 
enn ikke å vite» og at «det er bedre å oppdage sykdom tidlig enn 
sent» (Hofmann & Skolbekken, 2017). Det finnes selvsagt eks- 
empler på at dette er tilfelle, men det finnes også eksempler på 
det motsatte. Eksempelvis synes overdiagnostikk og overbehand- 
ling å gjøre det lite hensiktsmessig å screene friske mennesker 
for mulige kuler i skjoldbruskkjertelen for å oppdage kreft tidlig 
(Ahn, Kim & Welch, 2014). Der beslutninger styres av slike kog- 
nitive tilbøyeligheter, kan man bomme på helsetjenestens mål og 
vedtatte prioriteringsprinsipper. 

En annen viktig drivkraft bak innføringen av teknologi 
er at teknologiutviklingen oppfattes som styrende for fagfeltet 
(teknologideterminisme). Eksempelvis mente 83 prosent av nor- 
ske radiologer at økningen i omfanget av antall undersøkelser 
skyldes økte muligheter ved ny radiologisk teknologi (Lysdahl & 
Hofmann, 2009). Tilsvarende er tilgjengeligheten av teknologi en 
av de viktigste faktorene for bruken av den (Lysdahl & Hofmann, 
2009). Den såkalte Roemers lov tilsier at en tilbudt helsetjeneste er 
en anvendt helsetjeneste (Roemer, 1961; Auster & Oaxaca, 1981). 
Hvis de som anskaffer og anvender teknologien, mener at teknolo- 
gien styrer fagfeltet deres, er det ikke overraskende at implemen- 
tering og bruk av teknologi kan komme i konflikt med prinsipper 
for prioritering. 

Flere av drivkreftene som er nevnt foran, inngår i det som 
kan kalles teknologiens selvforsterkende sirkel (Hofmann, 2015). 
Forbedret diagnostikk gjør at man får økt teknisk nøyaktig- 
het. Det gjør at man tester oftere og senker deteksjonsterskelen. 

Da oppdages det flere tilfeller av tilstanden, og man far inntrykk 
av at man har et voksende problem. Samtidig øker den diagnos- 
tiske noyaktigheten (sensitivitet og spesifisitet). Man oppdager og 
behandler flere mildere tilfeller av sykdommen. Det gjor at man far 
bedre resultater og investerer mer på å forbedre og utvikle diagnos- 
tisk teknologi. Dette kan kalles den indre sirkelen av suksess. Denne 
sirkelen av suksess følges av en tilsvarende sirkel av ulemper, der 
resultatet er reduserte prediktive verdier, overdiagnostikk, overbe- 
handling og avledning av ressurser. Figur 10.1 forsøker å illustrere 
denne selvforsterkende sirkelen. 


Indre 
sirkel av 


Figur 10.1: Teknologiens selvforsterkende sirkel. 

Jeg har i denne delen forsøkt å vise hvordan teknologien kan 
endre eller undergrave eksplisitt prioritering, og gitt noen eksem- 
pler på dette. Hvilke institusjoner har vi så for å håndtere innføring 
av teknologi i helsetjenesten (inkludert prioriteringsspørsmål)? 


Hvilke tiltak og institusjoner er etablert for 
å motvirke eller håndtere slike drivkrefter? 


I Norge har vi en rekke rådgivende organer for innføring av teknologi, 
slik som Bioteknologirådet, Prioriteringsrådet og Kunnskapssenteret 
(i Folkehelseinstituttet), som leverer kunnskap, innspill og råd i for- 
bindelse med prioritering av helsetjenester. Vi har også besluttende 
organer, som Beslutningsforum for nye metoder og Helsedirektoratet. 
Jeg skal kort beskrive disse, for deretter å drøfte i hvilken grad de kla- 
rer å håndtere de teknologiske drivkreftene og/eller deres effekter. 

Nasjonalt råd for prioritering i helse- og omsorgstjenesten 
(Prioriteringsrådet) hadde (frem til 31. desember 2017) som for- 
mål å bidra til mer helhetlig tilnærming til problemstillinger om 
prioritering i helse- og omsorgstjenesten. Rådet skulle bidra til 
at myndigheter, tjenesteytende virksomheter og brukerorganisa- 
sjoner i helse- og omsorgstjenesten har felles forståelse av problemer 
og situasjoner knyttet til prioritering i helsetjenesten. Det skulle 
bidra til samordnet innsats, koordinerte prosesser og tiltak på tvers 
av sektorer og brukergrupper. Rådet hadde en rådgivende funksjon 
for prioritering i helse- og omsorgstjenesten og kunne også gi inn- 
spill til prioriteringsspørsmål som eventuelt måtte avgjøres som en 
del av ordinære budsjettprosesser. Rådet var sammensatt av med- 
lemmer fra virksomheter med ansvar for helse- og omsorgstjen- 
esten, fra forvaltningen, fra brukerorganisasjoner og fra universitet 
og høgskoler (Wester & Bringedal, 2017). 

Kunnskapssenteret for helsetjenesten i Folkehelseinstituttet 
oppsummerer forskning om effekten av utvalgte behandlinger og 
tiltaki helsetjenesten og vurderer kostnader. Resultatene presenteres 

som systematiske oversikter, metodevurderinger og helseokono- 
miske evalueringer. Metodevurderinger er gjerne av typen hurtig- 
eller fullstendige metodevurderinger. Kunnskapssenteret folger 
dessuten med pa utviklingen av nye metoder internasjonalt, som 
antas å være særlig viktige og aktuelle for innforing i Norge. Med 
dette er Kunnskapssenteret en viktig premissleverandør for prior- 
iteringsbeslutninger i Norge (Ringard, Larsen & Norheim, 2012). 

Bioteknologirådet er et rådgivende og frittstående organ 
for forvaltningen som særlig skal vurdere og drøfte prinsipielle 
eller generelle spørsmål knyttet til bioteknologi og genteknologi, 
herunder samfunnsmessige og etiske spørsmål. Bioteknologirådet 
skal på begjæring eller av eget tiltak gi uttalelser i saker etter lov 
om humanmedisinsk bruk av bioteknologi m.m. og lov om frem- 
stilling og bruk av genmodifiserte organismer, herunder forslag 
til endringer i lov, forskrifter med videre som har betydning for 
bioteknologi. Selv om rådet uttaler seg om bioteknologi, inklusive 
ulike former for medisinsk teknologi, omfatter deres råd sjelden 
kostnads- og prioriteringsmessige aspekter. Rådet konsentrerer seg 
mest om samfunnsmessig og etisk prinsipielle spørsmål. 

Helse- og omsorgsdepartementet gir en rekke godkjenninger 
for innføring og bruk av medisinsk teknologi. Eksempelvis skal 
fosterdiagnostiske undersøkelsesmetoder, behandlingsformer som 
forutsetter bruk av celler fra overtallige befruktede egg, import og 
bruk av sæd og genteknologiske behandlingsformer godkjennes av 
departementet. Ulike lover og forskrifter delegerer også vurderinger 
til spesifikke instanser. Eksempelvis vurderer PGD-nemnda 
anvendelsen av PGD i hver enkelt sak i Norge. Departementet tar 
eksplisitt hensyn til kostnads- og prioriteringsmessige aspekter ved 
teknologi. 

Helsedirektoratet er et fag- og myndighetsorgan. I tillegg til å 
ha ansvar for den nasjonale helseberedskapen og være en iverk- 
setter av vedtatt politikk er direktoratet en faglig rådgiver og 

forvalter av lov og regelverk innenfor helsesektoren. Dette gjelder 
også for lover og regler for prioritering, samt innforing og handter- 
ing av medisinsk teknologi. Eksempelvis har avdeling for medis- 
insk utstyr og legemidler i divisjon for spesialisthelsetjenester 
ansvar for legemidler, blod, medisinsk utstyr og «nasjonalt system». 
Helsedirektoratet lager rapporter om klinisk beslutningsstotte, pri- 
oritering og verdigrunnlag (Helsedirektoratet, 2012a) og okono- 
misk evaluering av helsetiltak (Helsedirektoratet, 2012b), faglige 
retningslinjer og prioriteringsveiledere (Helsedirektoratet, 2017). 

Beslutningsforum for nye metoder er et norsk statlig organ for 
innforing av nye metoder og medisiner i spesialisthelsetjenesten. 
Beslutningsforumet fatter konkrete beslutninger om innforing av 
medisinsk teknologi og bestar av de fire administrerende direk- 
torene i de regionale helseforetakene samt en observator fra 
brukerutvalgene og en sekretær. Dette forumet har stor betydning 
for prioritering, ikke minst for beslutninger om innforing og bruk 
av nye typer kreftmedisin og andre kostbare behandlingsformer. 

Helseforetakene foretar den fortlopende vurderingen av 
innføring av metoder og enkeltapparater gjennom systemet Nye 
metoder (tidligere «Nasjonalt system for innføring av nye metoder 
i spesialisthelsetjenesten»)? Nye metoder er et samarbeid mel- 
lom spesialisthelsetjenesten ved de regionale helseforetakene, 
Helsedirektoratet, Folkehelseinstituttet, Statens legemiddelverk, 
Statens strålevern og Sykehusinnkjøp HF i dialog med eksterne 
brukere. Sekretariatet for Nye metoder ligger i Helsedirektoratet, 
avdeling for medisinsk utstyr og legemidler, mens det er Helse- og 
omsorgsdepartementet som er systemeier. Systemet skal sikre at 
nye metoder som tas i bruk i spesialisthelsetjenesten, gjennomgår 
en kvalitetssikret prosess for vurdering av effekt, sikkerhet og 
kostnadseffektivitet. 


3 — https://nyemetoder.no/om-systemet/bakgrunn-og-formal) 

En av metodene er sakalt mini-metodevurdering, som er en 
forenklet metodevurdering, og som benyttes som beslutnings- 
verktøy når helseforetakene vurderer å innføre nye metoder. 
Mini-metodevurdering benyttes normalt ikke til vurderinger 
av legemidler eller metoder der legemidler inngår som en ves- 
entlig komponent, eller for vurdering av nye screening-metoder. 
Ferdigstilte mini-metodevurderinger publiseres i den nasjonale 
databasen for mini-metodevurderinger hos Folkehelseinstituttet. 
Sykehus (helseforetak) skal registrere at de starter en mini- 
metodevurdering, slik at man har oversikt over alle påbegynte 


mini-metodevurderinger. 


Hvordan håndterer institusjonene 
teknologiens prioriteringsdreiende krefter? 


Institusjonene og rådene som er omtalt foran (under hoved- 
spørsmål 2), håndterer de ulike utfordringene som nevnt tidligere 
(under hovedspørsmål 1) på ulike vis. Institusjonene har også 
utviklet seg over tid. Det vil føre for langt å gå inn på omfat- 
tende beskrivelser av de ulike instansenes rolle i forbindelse med 
innføring av ny teknologi og prioritering, og hvordan denne har 
endret seg over tid. Nedenfor gis bare en kort beskrivelse av hvor- 
dan de forholder seg til de utfordringene som jeg har drøftet foran. 

Generelt kan vi si at ulike aktørers sterke interesser er i mindre 
grad håndtert av de nevnte institusjonene. Kunnskapssenterets 
vurderinger av evidens tar delvis opp i seg mulige skjevheter i 
forskningsresultater. Beslutningsforum kan delvis dempe sterke 
interesser, deriblant interessen av å være innovativ og attraktiv. 
Andre aktører er også på banen. Eksempelvis har Legeforeningen 
forsøkt å rydde opp i det som i ettertid oppfattes som en uryd- 
dig praksis med sterkt samrøre mellom leger og industrien. 
Legeforeningen har også forsøkt å ta tak i utfordringer med 

overforbruk og underforbruk (ofte knyttet til bruk av teknologi) 
(Stensen & Hansen, 2016). Virkningene av sterke interesser bade i 
produksjon (Ploug & Holm, 2015; Hofmann, 2018). og vurderin- 
gen av evidens fanges ofte ikke opp av institusjonene droftet her. 

Vikarierende grunner, hvite elefanter og suppleringseffekten 
befinner seg beslutningsmessig på mikronivå*, og gar derfor under 
radaren til mange av institusjonene (som styrer teknologi på et 
meso- eller makroplan). Disse effektene kan fanges opp av mini- 
metodevurderinger, avhengig av kompetansen og interessene til 
dem som gjennomfører disse. De kan også gå under radaren til 
Beslutningsforum og andre institusjoner. 

Skjulte grunner og differensierende holdninger fanges i liten grad 
opp av de aktuelle instansene. Mens det er greit å måle fenomener 
som ulike sykdommers prestisje, synes det vanskeligere å vurdere 
og endre deres innvirkning på prioritering. Det er derfor vanskelig 
for instansene å kartlegge hvordan slike skjulte fenomener påvirker 
prioritering, og å gjøre noe med dem. 

Ensidig rasjonalistisk basert innføring av teknologi (uten 
empirisk evidens) fanges opp av kunnskapsoppsummeringer gjen- 
nomført av Kunnskapssenteret, prosesser i Prioriteringsrådet og i 
Beslutningsforum. Mini-metodevurderinger kan også fange opp 
dette på mikroplan. 

Avskaffelsesproblemet er relevant for alle de nevnte instan- 
sene, men ingen synes å være særlig godt eslet til å håndtere det. 
Dette skyldes først og fremst at det er skjult for de fleste. Bare ved 
detaljkunnskap om teknologiparken og dens historie kan man 
avdekke dette. En del av problemet er at det bare er anskaffelsene 


4 Jeg bruker her mikronivå om beslutninger og bruk av teknologi på individ- og 
enhetsnivå i helsetjenesten. Det kan være den enkelte lege i primær- eller spesialist- 
helsetjenesten eller på avdelingsnivå i spesialisthelsetjenesten. Makronivå er på 
myndighets- og politisk nivå, men inkluderer også helseforetakene på regionnivå. 
Mesonivå er da nivået mellom disse, for eksempel helseforetak. 


275 


BJØRN HOFMANN 


(og ikke livstidslopet for teknologi) som vurderes. Dette fenomenet 
kan selvsagt handteres pa mikroplanet, men sa langt har man hatt 
problemer med dette, og teknologibaserte «flaskehalser» har gitt 
ekstra midler for a løse disse, uten at man har vært like opptatt av 
det motsatte problemet (utesing). 

Innforing og bruk av teknologi for sikkerhets skyld foregar bade 
pa mikro- og makroplan. Mens helsepersonell kan bruke eksi- 
sterende teknologi for å ta en rekke tester «for sikkerhets skyld», 
eksempelvis rontgenundersokelser og laboratorietester, kan helse- 
myndighetene sette i gang screeningprogrammer med omdis- 
kutert utbytte. Selv om Beslutningsforum og Kunnskapssenteret 
kan fange opp dette, synes ingen av de nevnte institusjonene sær- 
lig innrettet pa dette. Kunnskapssenteret vurderer en teknologi 
ut fra studier (internasjonalt) som ofte beskriver begynnende og 
ikke endret eller utvidet bruk av teknologi. Riksrevisjonen har 
ved flere anledninger vist at det er store variasjoner i bruken av 
radiologiske tjenester, og at det tas en rekke unødvendige under- 
sokelser (Riksrevisjonen, 2017). Dette har ikke blitt fanget opp av 
de nevnte instansene. 

Teknologibegeistring skal normalt kunne toyles av alle de nevnte 
instansene, men instansene bestar ogsa av fagfolk og byrakrater 
som deler ekspertenes og befolkningens fascinasjon for teknologi. 

Utglidning og teknologifokus handteres i liten grad av de nevnte 
institusjonene, som for det meste er opptatt med vurdering av 
konkrete teknologier. Bioteknologiradet skal kunne fange opp 
utglidning og teknologifokus, siden det skal reise etiske og sam- 
funnsmessige problemstillinger pa overordnet niva. Men radet 
far også spørsmål om innforing av helt konkrete teknologier i 
helsetjenesten, slik som ikke-invasiv prenatal test (NIPT), der 
prioritering ikke blir droftet. Bioteknologiradet har for eksempel 
ikke gjort noen prioriteringsmessige vurderinger av NIPT utover 
at befolkningen bor fa tilgang til «den beste metoden» (se foran). 

Det vil derfor si at i den grad utglidning og teknologifokus far 
prioriteringsmessige folger, sa synes de nevnte institusjonene ikke 
a være særlig gode til a fange dem opp. 

Tilsvarende kan ogsa generelle holdninger om teknologi og 
teknologideterminisme ga under radaren for de fleste instansene, da 
disse også finnes hos de fleste aktører i samfunnet. 


Diskusjon 


Jeg har i dette kapitlet pekt på en rekke drivkrefter bak 
innføring av teknologi som kan gi utfordringer for prioritering. 
De kan føre til teknologibruk i konflikt med alle de tre priori- 
teringskriteriene (haste- og alvorlighetsgrad, nytte, kostnader). 
En kort gjennomgang av de ulike instansene som håndterer 
innføring og bruk av medisinsk teknologi, viser at de i beg- 
renset grad har søkelys på eller håndterer disse utfordringene. 
En grunn til det er trolig at instansene ikke er utformet med det 
som formål. En annen grunn er at flere av de fenomenene som 
jeg har beskrevet, er skjulte og delvis kontroversielle. Mens de er 
ukjent for mange, mener enkelte at de ikke er viktige, og noen 
hevder at de er riktige, for eksempel at sykehuset bør kjøpe inn 
det nyeste ultralydapparatet på markedet, slik at man har det 
man selv oppfatter som det beste (kognitive tilbøyeligheter, hvite 
elefanter). En tredje grunn er at instansene ikke oppfatter dette 
som en viktig eller håndterbar oppgave. På samme måte som 
leger har et ensartet og stabilt prestisjehierarki av sykdommer, 
selv om de aldri eller svært sjelden snakker om eller erkjenner 
dette (Album mfl., 2017), kan helsefagutøvere og helseforetak 
ha sterke preferanser for (visse typer) teknologi, uten at dette 
anses som noe problem. 

En annen grunn til at instansene i liten grad fanger opp fenome- 
nene som er beskrevet her, er at instansene har ulike virkeområder. 

Der noen retter seg mot prioritering pa mikroniva, er andre 
orientert mot meso- og makroniva. De har derfor ulike virkefelt 
og ulik effekt og etterlater seg «hull» eller udekkede omrader. Et 
«hull» i systemet for prioritering av teknologi kan man også finne 
i hvilke teknologier som vurderes. Ofte er det nye, dyre eller kon- 
troversielle teknologier, slik som dyre kreftmedisiner. Det betyr 
i praksis at andre teknologier gar «under radaren» og ikke er 
gjenstand for eksplisitt prioritering. Et eksempel på det er bruk 
av computertomografi (CT), som har økt drastisk, men der nyt- 
ten av denne økningen er ukjent. På enkelte områder, som diag- 
nostisering av lungeemboli, vet man at det kan gjøre mer skade 
enn nytte (Hutchinson, Navin, Marom, Truong mfl., 2015; Wiener, 
Schwartz & Woloshin, 2013). 

Det finnes også en rekke andre formelle og uformelle instan- 
ser som er involvert i og påvirker innføringen av teknologi i hel- 
setjenesten, enn dem som er nevnt her. Pasientorganisasjoner har 
fått stor gjennomslagskraft og påvirker innføringen og bruk av 
konkrete teknologier, for eksempel helt konkrete medikamenter. 
Det vil føre for langt å ta med alle slike organisasjoner. I dette kapit- 
let har vi bare tatt med dem som formelt er opprettet for å håndtere 
innføringen av medisinsk teknologi. 

Jeg har i kapitlet ikke skilt skarpt mellom innføring og bruk av 
teknologi, selv om det åpenbart er en forskjell. Ikke all teknologi 
som innføres, brukes (slik som hvite elefanter), og ikke all 
teknologi som brukes, er innført (på meso- eller makroplan). 
Jeg har pekt på drivkrefter som gjelder for begge, men en mer 
detaljert analyse kan avdekke viktige forskjeller. De faller utenfor 
rammen av dette kapitlet, men er viktige temaer for spennende 
forskning fremover. 

Kapitlet tar heller ikke høyde for å vurdere hvordan instansene 
er egnet til å håndtere fremtidig teknologi. Det er grunner til å 

tro at persontilpasset medisin og bruk av digitale medier, som 
mobiltelefoner, elektroniske journaler og digital kommunikasjon 
generelt (mHelse, eHelse), samt stordata («big data») represen- 
terer et «paradigmeskifte» eller en «disrupsjon» i den teknolo- 
giske utviklingen i samfunnet generelt og i helsetjenesten spesielt 
(Topol, 2012). En grunn til det kan veere at det tradisjonelle skillet 
mellom hypotesegenerering og hypotesetesting forsvinner. Bruk 
av stordata og maskinleringsteknologi pa eksisterende helsedata 
vil samtidig identifisere og «validere» markorer for sykdom. Jeg 
har sammen med gode kollegaer droftet denne problemstillin- 
gen mer i detalj andre steder (Vogt, Hofmann & Getz, 2016a, 
2016b). Poenget her er at institusjonene kanskje ikke er eslet til 
å håndtere vurderingen av fremtidens teknologi, men dette ma 
uvegerlig bli spekulativt all den tid denne teknologien ikke er 
ferdig utviklet ennå. 

Hovedbudskapet er at flere av fenomenene er skjult for 
instansene, og fordi de ikke faller inn under deres formelle man- 
dat, har de begrenset mulighet til å fange dem opp og håndtere 
dem. Dette kan håndteres på tre måter: 1) Man kan erkjenne at 
fenomenene som er beskrevet, i hovedsak er skjulte og vanskelig 
å få has på, slik at de må aksepteres i denne typen systemer, som 
aldri vil være perfekte, 2) man må utvide virkefeltene til eksiste- 
rende instanser, slik at de fanger opp de beskrevne (og liknende) 
fenomenene, og 3) man må opprette nye instanser som spesifikt 
retter seg mot de ellers oversette fenomenene. 

Selv om jeg ikke har grunnlag for å si hvilket alternativ som 
vil være best for norsk helsestell, kan analysen gi hint om noen 
vesentlige spørsmål som de ulike aktørene og instansene kan 
bruke for å unngå noen av drivkreftenes uønskede effekter. 
Tabell 10.1 gir en oversikt over disse sammen med de drivkref- 
tene som de forsøker å rette seg mot. 

Tabell 10.1: Viktige spørsmål ved innføringen og bruk av teknologi for å unngå brudd 


med gjeldende prioriteringsprinsipper 


Spørsmål 


Drivkraft 


I hvilken grad er aktørenes interesser så sterke at de 
overstyrer prioriteringsprinsippene? 


I hvilken grad er argumentene autentiske (og i hvilken 
grad skjuler det seg argumenter under som står i fare 
for å overkjøre prioriteringsprinsippene)? 


I hvilken grad finnes det sosiale eller kulturelle aspekter 
ved tilstanden, profesjonen(e), pasientgruppen eller 
teknologien som gjør at den får uforholdsmessig mye 
oppmerksomhet og prioritet? 


Hvorvidt finnes det rasjonalistiske føringer eller 
kognitive tilbøyeligheter som leder til beslutninger 
utenom alminnelige prioriteringer? 


I hvilken grad brukes eksisterende teknologier 
(som er implementert i en helt spesifikk kontekst) 
som argument for å innføre (andre typer) teknologi 
(som kan eller vil medføre en utvidet bruk)? 


I hvilken grad bidrar teknologien til ytterligere 
(udokumentert) teknologibruk? 


Sterke interesser 
Hvite elefanter 


Vikarierende grunner 


Skjulte grunner 
Symbolsk betydning 
Teknologibegeistring 


Rasjonalisme 
For sikkerhets skyld 
Kognitive tilbøyeligheter 


Skråplaneffekter / 
Brekkstang 
Teknologideterminisme 


Teknologiens 
selvforsterkende sirkel 


Konklusjon 


Jeg har forsøkt å vise at det ligger en rekke synlige og skjulte driv- 
krefter bak innføringen av teknologi i helsetjenesten. Flere av disse 
kommer i konflikt med anerkjente prinsipper for prioritering. 
Andre undergraver premissene for prioritering, eksempelvis at vik- 
tige verdispørsmål fortrenges. Det er derfor ingen enkel oppgave å 
temme teknologiutviklingen i dagens helsetjeneste. 

Vi har i utgangspunktet en rekke instanser som skal bidra til 
grundig og eksplisitt prioritering i Norge. Som vi har sett, kan en 
rekke av de drivkreftene og fenomenene som kan gi skjult priori- 
tering, gå under radaren for de etablerte instansene. Dette betyr ikke 
at institusjonene ikke kan ta tak i disse utfordringene, men det for- 
utsetter at de er oppmerksom på og har mandat til å håndtere dem. 

Den mest effektive maten a begrense ubegrunnet utvidelse, 
implementering og bruk av medisinsk teknologi pa er tro- 
lig 4 begrense tilgangen til teknologi. A temme teknologien 
ved a strupe den er utvilsomt kontroversielt. I tillegg er det 
en tilnærming som effektivt undergraves av flere av de nevnte 
drivkreftene. 

En implementert teknologi blir gjerne en brukt teknologi, og det 
fordrer gjerne mer innføring og bruk av teknologi. Strenge kriterier 
for innføring er derfor et viktig virkemiddel. Dette kan dog kom- 
bineres med en raus og liberal politikk for forskning og utvikling 
av teknologi. Utfordringen er å implementere den teknologien som 
har dokumentert utbytte for pasienter og samfunnet, og å fjerne 
den som ikke har det. 

